
I. 

Kasna jesen nadvi se nad kraj, dnevi postajahu kraći i 
kraći, sivo, mutno nebo steralo se nad Zagrebom, danju 
i noćju padala je jednakim mahom bena kiša, d# su već 
sve krivudaste ulice promočene bile, a sa drvene strehe 
kopale su debele kaplje jamice u zemlju. Kadkad dunu 
vjetar, skinu silu žuta lišća s drveta i baci cielu plohu 
kišnih kapljica u okna gradjanskih kuća. Već se je i 
pomalo mračilo a na ulici jedva je bilo vidjeti čovjeka. 
U to neugodno, kišovito doba iztaknu ovelik nos iz 
svoga dućana u mesničkoj ulici čestiti majstor Mijo 
Magić. Velik, pozlaćen ključ pokazivao je strancu, da 
gospodar Magić pravi i popravlja ključe, brave i lokote,' 
t. j. da je bravar ili kako cehovska knjiga veli: „špo- 
ljar“. "Strancu, rekoh, jer domaćim ljudem nije trebalo , 
toga kažiputa. Magić, ta poštena, ponešto svojeglava , 
duša, bio je svim Zagrebčanom i suviše poznat, po 
svojoj radinosti, po svom trbuhu, po svojoj debeloj kesi, 
po trista paprenih šala a osobito po svojoj zidanoj kući. 
u mesničkoj ulici. Premda čovjek dosta odrešit van kuće 
i u sboru, nije se mogao zvati podpunim kuće gospoda¬ 
rom, jer je njegova „slabija polovica*, vriedna gospo¬ 
darica Kata, krepkom rukom držala domaće žezlo, čemu 
opet gospodar Mijo nije prigovarao, znajući da mu 
je žena čestita, revna ako i nešto zubata. Gospodar 
Mijo ljubio je mir nada sve, te se je pomno ukla¬ 
njao svakoj prilici, koja je u njegovoj kući probuditi 
mogla ma i najmanju bunu. Vriedno ga je bilo gledati, 

kad je pod oblim svodom svojih dućanskih vrata sta¬ 
jao i pucajuć jezikom u sviet buljio. Lice bijaše mu 
plosnato, široko i jako, nu n imalo debelo, nos razveden 
i tubast, a lice i nos rumen kao vazmena pisanica, što 
od zdrave krvi, što od silna napora. Ni najzlobniji kle¬ 
vetnik nije smio Magiću prigovarati, da je možebit pi¬ 
janica, jer mu je gospodarica Kata vrčiće mjerila i to¬ 
čila, a ne ima sumnje, da je Kata na kaplju znala, 
koja li je prava Mijina mjera. Crne oči bravara sievale 
su vatreno i odvažno, osobito kad nije vidio žene; čim 
se ona pojavi pred njegovim licem, ublažilo bi se to 
junačtvo a oči bi postale blage i krotke. 

U ostalom pokrivala je tu vriednu bravarsku glavu 
gusta crna na čelo načešljana kosa, crne obrve duljile 
su se nad očima poput dviuh crnih crta, a pod nosom 
crnili se podrezani brkovi nešto uži od ustiju. To lice 
virilo je dakle dne 25. listopada 1750., to jest na dan 
svetoga Krišpina, iz dućana i kad je podeblja kaplja 
pala na majstorov nos, stegnuše se obrve, stisnuše se 
male oči i bravarska glava povuče se brzo natrag u 
bravarnicu kao puž u svoju kućicu, kad dirneš u nje¬ 
gove rožiće. Krupni, debeli majstor okrene se na' peti 
ponešto zabrinuta lica. U to otvoriše se u zadku bra- 
varnice mala vrata i iznenada pokaza se rumeno na- 
bubreno lice pod crnom maramom, ponajprije dakako 
ponešto izvrnuti nos, zatim male sive oči a najzad dosta 
debeo podbradak. 

— Miško! Miško! ozva se na vratih tanahni glas 
ženskoga grla neobično oštro. 

— Šta je ? dušice draga, zamrmori bravar smierno. 

— Ti, čini mi se, zviezde brojiš, Miško! 

— Ne brojim, dušice, gledao sam samo na ulicu. 

— A šta ti, dragi Miško, imaš na ulicu gledat, 
produlji gospodarica Kata oštrije. Valjda imaš i u kući 
koga gledat, a kako je nebo oblačno i onako nevidišzviezda. 

— Kiša, kiša, zlo vrieme, ođpenta bravar zabrinut. 

— Kakva te kiša muči? Pada, pada i nek pada. 
II ju hoćeš možebit u rešeto skupit? Evo ide mrak. 
Posla je, mislim, dosta bilo. Baci kladivo, utrni vatru. 
Valjda nećeš kod uljenice lokote gradit? Amen, Miško, 
amen! Ne imaš li mene, svoju ženu? II nisam već 
vriedna da me pogledaš, a? 

— Oh! Oh! prosvjedova po zakonskoj dužnosti 
debeli bravar. 

— Oh! Oh! reče Kata ujedljivo, kako si to težko 
izmucao. Znam ja, kakov si svetac. 

— Katice, Katice! odvrnu bravar kao uvriedjen, 
ne grieši duše. Ti pa nikoja. Dvadeset smo, hvala bogu, 
godina oženjeni, pa reci, nisam li vazda po jednom, po 
pravom putu išo, jesam li ikad za vlas na desno ii na 
lievo koraknuo? 

— I nedaj bog! zaviknu Kata, ta, bog i vjera, iz- 
kopala bi ti oči, ii bi te krstila kuhačom! 

Uzdahnuv mrva, odgovori previerni Mijo: 

— Meni je za diete. Kasno je, pogibeljno je. Gle¬ 
dao sam, neide li Marica, naša premda Marica. Je li 
to pravo, da djevojka toli dugo van kuće ostaje. Samo 
neka dodje, samo neka, ja ću joj pokazati-— 

— Ništa joj nećeš pokazati, dragi Miško, izlanu 
Kata, visoko zamahnuv rukom. Ti vrlo dobro znaš, da 
je Marica kod gospe varoške sudinje Babočajke, svoje 
kume, pa kakva od toga pogibelj ? 

— Dk, dk, draga Katice, ti čisto pravo govoriš, 
ali-— 

— No šta? — kakov ali? — reče ponešto biesno 
-žena uzdignuv glavu. 

— Mi smo majstori — mi smo ljudi gradjanski, — 
gospa varoška sudinja — to su gospodski ljudi, a za 

našu Maricu nije gospoština. Pa kad tako navikne na go- 

spođsko družtvo i vidi te kojekakve navade, zapušit će 
joj se glava od oholosti, i zlo po nju. 

— Toga nedaj bog! Zato sam ja tu, viknu maj¬ 
storica, lupiv dlanom ponosito u svoja dosta bujna prsa ; 
da joj takva šta puhne u' glavu, kuhačom bi joj izderala 
vraga. Ja sam purgarica, i ona će biti purgarica, ako 
bog da, i to nam je dika. Pa jes’ čuo stari? Nemiešaj 
se u tudje posle- 

Gospodar Mijo razvali ponešto čudno oči, nemo¬ 
gući shvatiti, kako bi njegova kći za njega tudjim poslom 
biti mogla. 

— Džt, da, nastavi vriedna bravarica, djevojke idu 
pod komandu majke, dječaci pod komandu otca- 

— A1 mi neimamo dječaka, opazi bravar smierno. 

— Jesam li ja kriva? odvrnu Kata ujeđljivo. 

— Tko zna? izmrmlja gospodar kroz zloradu šalu. 

— Bena! Bena! Id s bogom! planu vriedna gospo¬ 
darica, kakve su ti to ludorije na jeziku. Je T to za 
tvoju staru glavu? Čislo u ruke, čislo! Nu sad mi je 
dosta. Pobrini; se radje, da dobiješ valjana djetića. Posla 
su pune ruke, a neimaš pomoćnika, odkad smo pija¬ 
nog Grgu oderali. Ja nedam, ter nedam, da se ti u 
kasnu noć mučiš. To je proti cehovskoj navadi i božjoj 
odredbi. Ako si po danu žuljio ruke, zaslužio si po 
noći mir i kad odzvoui „Zdrava Marija®, ide kladivo 
u kut. 

Te ponešto Ijubezne ako i oštre rieči majstorice 
Kate osokoliše plahu ćud bravara, pa će on nešto krepče: 

— Eh! Eh! Katice draga! Misliš li ti, da se rado 
u noć trapim, i pilim i kujem. Nisam lud. Valjda ne¬ 
veselim se sam svojoj šteti, svomu nemiru. I ako se 
mučim, samo je radi toga, jer je Magić prvi bravar u 
Hrvatskoj i nisam rad, da slažem za svoj posao, gdje 
sam ga obećao. Pa kakva sramota, da me tko drugi 
svlada, a gospoda da se od mene odvrnu. Ni za živoga 

boga. Moj otac bio je bravar i. ja sam. Naša kuća je 
od starine na glasu radi poštenja. A ja da budem naj¬ 
gori. Toga nedaj bog! 

— I nedaj, potvrdi Kata. 

— Pravo si rekla, produlji bravar, pravo draga 
Kato! Pitam te, tko pravi i podbanu i biskupu i va- 
roškomu sudcu sve ključe, ključanice i lokote? Magić, 
Je 1’? Stari, vriedni, pošteni Magić. Pa da drugčije 
bude? Kap bi mi pala. Ta ima dakako druge cehovske 
braće, koja na to vrebaju. Tu ti je Šimun Babić, ona 
samoborska grabežljiva ptica, tu ti je Fran Mikulić, 
koj misli, da je pojeo svu bravarsku mudrost, jer je 
bio čak do njemačkoga Gradca po nauku, ter misli, da 
stara majstorija, hrvatsko tvrdo kladivo nevriedi šupljega 
boba. Tu ima i drugih. A1 ja se, Kato, nedam. He! i 
pri tom dignu majstor Mijo desnu šaku u vis, ova 
ruka je poštena, ovo kladivo bije već sto godina po 
nakovalu i nije skovalo kriva ključa. Star sam dh! E 
tako je! Vrieme nečeka. Sina neimam, tako je božja 
volja, koja nije dala, nego da jedna ženska mladica 
nikne iz tvojega krila. Al, tako mi poštene glave, ako 
mi nemože bravarom biti sin, jer ga neimam, moja 
Marica neće poći nego opet za poštena bravara. Vidiš, 
Grga je bio fina glava, dobra ruka. Radio je, kao da 
pi ga navio od zore do mraka, radio je fino i dobro, 
al ta nedjelja, ta, oprosti mi bog griehe, nesretna ne¬ 
djelja, ta je bila za njega kuga. Kad je prinjušio vinu, 
pio je tri dana i biesnio kao pseto, koje se je odtrg- 
nulo od lanca. 

— I grdio je majstorovo vino i majstoričino zelje, 
i izbio do krvi šegrta, pa ne postni dan jeo suhe ko¬ 
basice, nastavi žurno Kata; kakvo pošteno djelo, kad 
nije poštena duša. Jedan put, dva puta, još bi mu se 
.oprostilo bilo, ali kad to ide dan. na dan, kad je ta 
pijanica po zagrebačkih krčmah bubnjala, da moje jelo 

nevalja ni za psa, jelo majstorice Kate, eh onda, čuješ 
Miško, nebi ni biesu duša mirna ostala — a bome ni 
meni. Dobro je, da smo ga oćerali, i sram bilo maj¬ 
stora Kurata, da je pijanoga Grgu k sebi uzeo, kad ga 
je djetićka skupština odsudila sbog pijanstva, da plati 
jedan veliki pehar vina za kaznu. 

— Šta ćeš? izvrnu bravar dlanove i pokunji glavu. 

Da dignem graju u cehu, da se zavadim s Petrom i 
Pavlom? Mir i bog, rekoh si, pa prišapnub bratu ko¬ 
vaču, Jurju Gospočiću, mladomu cehmeštru našega ve¬ 
likoga ceha, neka mi priskrbi poštena djetića. Deset 
puti sam mu govorio, al djetića neima. Sve mi veli: 
Pričekaj, brate špoljaru, dok bude dobra namjera. 

— Dobra namjera! nasmieši se Kata, valjda o 
sudnjem danu, jer već teče drugi mjesec, odkako sam 
oćerala Grgu, koj mi je prišio smrdljivo zelje i kršteno 
vino. Oprosti mu bog taj grieh! Al ja nevjerujem ni 
tomu bratu kovaču. Taj vaš veliki ceh, dragi Miško, 
nije jedna duša, već samo jedno tielo. Srebrnari, bra¬ 
vari, sabljari, kovači, pa sad su se tomu prikupili i 
puškari. I jedan i drugi kuje, istina je. Al drugo je 
srebro, drugo željezo, drugo je srebrna žlica, drugo že¬ 
ljezna podkova. Niste složni, ne. Jedan hoće finiji biti 
od drugoga, jedan pametniji od drugoga, pak se sva- 
djate i grizete, oprosti bože! 

— Nikad nije bilo svadje u cehu, prosvjedova 
Mijo. ' j - 

— Na oko nije, dakako! Nu to je samo od sra¬ 
mote pred svietom. Al ovako iz prikrajka ujeo bies • 
vraga, kovač bravara. Vjeruj mi, Miško, ni Gospočić 
nije čist. 

— Nemoj tako na Gospočića, Kato, reče Mijo.. 

Juraj je poštenjak, al zlo je to, da danas u to nemirno 
vrieme mladi ljudi idu radje pod pušku nego k maj¬ 
storu. Ta valjda se dobro sjećaš, kako je sve kao ludo 

pobjeglo u vojsku, kad je gospodin ban poveo naše 
hrvatske čete u Belgiju. A molim te, koga biesa ima 
hrvatski dječak u Belgiji posla, ondje za devetom gorom. 
Recimo pravo, vrieme je zlo. Starina se više nepoštiva, 
novotarija kuži sviet i bog zna, što ćemo jošte đoživit. 

— Istina, vrieme je zlo, poniknu majstorica glavom. 

Dok su muž i žena tako u govoru bili, primicahu 
se tri čisto odjevena čovjeka bravarovu dućanu. Naj¬ 
manji izmedju njih, čovuljak krupan i jak, plavokos i 
rumena lica, odjeven u modro sukno, otvori ponizno 
vrata, potisnu glavu unutra, zatim zavuče se v&s u 
dućan a za njim i druga dvojica. 

— Hvaljen budi Isus! pokloni se došljak Gjuro 
Robić, puškar i stari djetić velikoga ceha. 

— Na sve vieke. Amen! odvrati majstor Mijo, 
kakva je dobra namjera namjerila vas poštene cehovske 
ljude pod moj majstorski krov. 

A Gjuro će dalje, pokloniv se duboko: 

— Mi, gospodine, imamo dvie ili budi tri rieči 
vašoj milosti govoriti, ako nas hoćete poslušati. To je 
to, što smo vašoj milosti bili obećali, da ćemo vašoj 
milosti poštena mladenca za djetića majstorskoga do¬ 
vesti. Evo smo ga doveli i vidite ga, i pri tom pokaza 
Gjuro na visoka, liepa mladića crne kose, koj je kao 
svieća kraj starog djetića stajao, zatim nastavi, kao da 
čita litaniju: Zato prosimo, da mu date takovu postelju, 
na kojoj neće umrieti ni od zime ni od vrućine, i da 
mu date takovu popjavu, s kojom može proći i da se 
djetić nepretegne dulje, nego je ponjava duga; ako mu 
noge ozebu, da nekrivi nas. Hoćemo p&ko njega tako 
zdrava i friška od vaše milosti potrebovati na petnaesti 
dan, kakvoga smo ga vašoj milosti amo doveli. I mo¬ 
limo vašu milost, da nam date za naše poštene cehovske 
novce jednu pintu dobra stara vina. 

Majstor Mijo izpravi se vrlo'ozbiljno, dočim je 
gospodarica Kata radoznalim okom iz prikrajka motrila 
mladenca, koga su cehovski ljudi po navadi i cehovskih 
artikulih doveli bili za djetića. Mijo odvrnu vrlo sve¬ 
čano : 

— Ovo ste mi, pošteni cehovski ljudi, za moju potrebu 
po navadi doveli ovoga poštenog mladenca za djetića 
majstorskoga, da mu dadem djela do petnaestoga dana, 
pak vas pitam, kojega je kraja i varoša sin, ima li 
kojega plemenitoga ceha djetićki list i ima li izmedju 
plemenitoga našega zagrebačkoga ceha obrana majstora 
za jamca. 

Na to odgovori puškar, pokloniv se duboko: 

— Neka je znano vašoj milosti, da je ovomu po¬ 
štenomu mladencu ime Josip Juratović i da je rodom 
iz Samobora u našoj kraljevini Hrvatskoj. Djetićki pako 
list, koj smo na ove svoje žive oči vidili i koga je naš 
dekan majstorski od rieči do rieči pročitao, ima pod 
pravim pečatom od plemenitoga ceha kraljevskoga va- 
joša križeVačkoga, a za obranoga meštra i poruka ima 
gospodina cehovskoga majstora Gjuru Smetiška, kovača. 

— A ufate li se vi Josipe Juratoviću, zapita sve¬ 
zano bravar mladića, obdržati, kako je potrebno i do* 
stoji se? 

Visoki mladić pokloni se kao vojnik i reče zvonkim, 
jasnim glasom: 

— Ufam se, vaša milosti, ako je božja volja. 

— Pak vi po božjoj volji primite se djela do pet¬ 
naestoga dana pod ovim mojim majstorskim krovom. 
Tako budi i slava bogu. A vam moji dobri cehovski 
ljudi, koji ste gii po našoj cehovskoj navadi za moju 
potrebu doveli ovoga poštenoga mladenca, budi hvala 
i pinta dobra stara vina. Pak jer Je vrieme zlo i put 
dalek, budi vam cehovski trošak za pintu na dar. Do- 
djite sa mnom u moju komoru, a možete i vi Josipe 

Juratoviću. Nu prije preporučite se ovdje gospodarici 
tza komoricu i postelju, gdje ćete prebivati do petnaestog 
dana i dulje, ako je božja volja. — Majstor ode sa cehov- 
skimi poslaniei na vratašca, na koja je Kata unišla 
bila, a Josip sgrabiv svoj omašni svežanj, reče gospo¬ 
darici Kati: 

— Budi moja poštena glava preporučena vašoj mi¬ 
losti, gdje je djelo, da je jelo, da mi se kroji i broji, 
kako se moja ruka za vašu kuću znoji, da imam kamo 
položiti glavu, i evo mi je bog svjedok i mati božja, 
da od mene pogreške biti neće ni u kući ni izvan kuće 
ni u misli ni u činu, da ću biti pokoran i poslušan 
kako se kršćanskomu mladencn dostoji; po tih riečih 
poljubi Josip majstoricu Katu u desnu ruku, a ona očito 
dirnuta tim čestitim poklonom odvrati blagostivo: 

— Pomozi bog, Josipe, u toj kući. Ako bude dobro 
djelo, bit će dobro jelo. Neka vas nije strah, jer je 
Ova kuća dobra i stara. Sada paku dodjite u ime božje, 
da vam pokažem komoricu vašu! 

U čistoj, obieljenoj sobi gospodara Magića smjesti 
se za malo cehovska družba za stol. Nije tu bilo bo¬ 
gatstva i sjaja, al u toj sobi sievala je divna čistoća, 
bilo je sve spretno i udesno, kao da je lagodan, milen 
duh sterao ovuda mironosna svoja krila. Duž zidina 
nizale se duge drvene škrinje, koje su služile i za or¬ 
mare. 0 zidu visio je majstorski list gospodara Magića, 
s desna slika svetoga arkangjela Mihalja, njegova sve¬ 
titelja, a s lieva svetoga Tome biskupa, mučenika i 
zaštitnika velikoga ceha zagrebačkoga. Sred sobe širio 
se je velik hrastov stol, pokriven bielim bielcatim stol- 
njakom, po njem široki kositreni pladnji, srebrna ulja¬ 
nica i ogroman vrč od kositra, čudno nakićen znakovi 
bravarskimi. Čelo stola je sjedio šaša majstor, ha drugoj 
•strani majstorica Kata, podalje Gjuro Robić i drug mu 
Janko Šafarić, srebrnarski djetić i dolje naproti maj- 

8toru novi kalfa Josip Juratović. Majstor prekrsti se 
pobožno a za njim ostali i kad je gospa Kata stavila 
na stol silnu zdjelu zlatolikih žganaca i čitavu butinu, 
rumenu poput ružice, reče Magić svečano: 

— Bog blagoslovi djelo i težake, bog blagoslovi 
jelo i nedaj nam nikad ni bolje ni gore. 

— Amen, odgovorile svi. 

Već je bio majstor zasukao rukave i nabrusio velik 
nož, da ga zabode u mastnu butinu, kad nešta izne¬ 
nada vani zaštropota, vrata se otvoriše i skokom unidje 
djevojče od jedno sedamnaest godina a za njom pri- 
stara baka. 

. — Hvaljen Isus! reče djevojka zvonkim glasom, 
al se brzo zaustavi i porumeni do vrh čela, spaziv za 
stolom goste. 

— Je si 1’ čula, Marice, namrgodi se majstor, toga 
da mi više ne bude. Kad se mrači, mora da bude po¬ 
štena građanska djevojka kod kuće. 

Marica porumeni jače, pristupi plaho k otcu i reče, 
poljubiv ga u krupnu ruku, na koju je suza sa njezina 
oka pala: 

— Dobar večer, dragi otče i oprosti, ako sam krivo 
učinila. Zatim poljubi majku i pokloni se gostom. Nu 
tek je rekla rieč, dotisnu se krezuba baka do Magića 
i uze mašuć rukama i glavom dokazivati. 

— Hvaljen bog i dobar večer majstore i poštena 
majstorice i vi ostali pošteni ljudi. Nemojte Marici zlo 
govoriti. Njezina milost gospa varoška sudinja Ba- 
bočajka liepo vas pozdravlja i moli vas, da nebude za¬ 
mjere, što je Marica toli kasno došla. Djevojka da nije 
kriva, već njezina milost gospa sudinja. Jer da znate, 
njegova milost gospodin varoški sudac ima danas gosti 
iz kaptola, pak je trebalo i kako zasukati rukave, da 
prečastna gospoda ne prigovaraju našoj kuhinji, jer se 
razumiju u sladka jela. Pak je njezina milost gospa sut 

dinja rekla: Jesi li čula, Marice, ti gibaš gibanicu, kao 
nijedna u našem plemenitom gradu. Baš te je kuma 
Kata pošteno naučila. A ti ostaj mi tu na pomoći, jer 
te nepuštam, nikako ne puštam, a bude li kakve za¬ 
mjere od tatice, ja sam kriva, nisi ti, pa te može Ba- 
bika odpratiti. I bog i duša, poštovani majstore, cmoknu 
stara Babika jezikom, Marica je nagibala sirovnjaču, da 
bi ju angjeli jeli, a prečastna gospoda sve su si prste 
oblizavala. A1 rekla im je gospa sudinja, da je gibanica 
Marino maslo, pak da ste čuli tu hvalu i diku, da se 
je sirotica crvenila kao rak. Sad znate, da nije kriva 
Marica i njezinoj milosti, gospi sudinji, bi vrlo težko 
bilo, da mora sirota Marica radi nje čuti koju žalnu 
rieč. I sad sam sve rekla i svim skupa želim lahku noć! 

— No, no, no, stanite Babiko, reče majstor, dignuv 
ruku, baki, koja se spremala na odlazak; izručite nje¬ 
zinoj milosti gospi sudinji, našoj drugoj kumi, liep po¬ 
klon i pozdrav. Kad su računi takvi i Marica joj bila 
na pomoći pri poštenu poslu, nije dakako mogla ranije 
kući doći, pa je i pravo, da je ostala. Za to joj od 
mene nikakve zamjere već hvala, da se je pred gospodom 
tako opoštenila. Vam, draga Babiko, liepa hvala, da ste 
mi doveli diete, pa na put dedte vrčić staroga. 

— Ne, ne, ni za živu glavu, poštovani majstore, 
branila se baka, šta mislite, moja stara glava nije za to. 

— Nemojte tako, Babiko, nasmiehnu se Kata na- 
toČiv brzo vrčić, vino daje jakosti, krieposti, božji je 
to dar. Pijte, znam, da vam je naše vino sladko; bar 
stft ga se već dosta puti nahvalili. 

— Liepe komedije, nahahaka se starica i uhvati 
vrčić, još će, pomozi mi sveti Blaž, ljudi po gradu 
bubnjati, da je Babika pijanica. Ta vi znate, kakvi su 
zagrebački jezici, potari ih sveti križ. A1 bi lagala, da 
vam pokudim kapljicu, nastavi baka silno potegnuv i 
gladeć suhonjavom rukom trbušak vrčića. D& Magićeva 

kuhinja, Magićeva pivnica, Magićeva djevojka — tomu 
neima para u našem kraljevskom gradu. Nek tko dodje, 
pa neka kaže, da ima, ala bi ga — sad lahku noć, 
sladku noć! Znam da će biti kod kuće kašice, što sam 
se evo zabrbljala! Sad lahku noć! To rekav, izklipsa 
Babika hrlo na vrata ni nedočekav odzdrava. 

Babika bila je istinu rekla. Marica bijaše djevojka 
preliepa, puna, jedra i zdrava kao rumena mirisiva 
breskva. I govorio je cieli Zagreb, da neima ni gospod¬ 
ske ni gradjanske kćeri u gradu, koja bi se kraj Ma¬ 
rice pokazati smjela. Od glave do pete kipio je u toj 
mladici puni život. Put joj bijaše glađka i sjajna; pu- 
nano, suoblo lice cvalo je Ijubkimi ružicami; crvene 
usne drhtale su ko i velike maline na grmu; fino pri 
kraju nešto uzvinuti nosić pokazivao je veliku odvaž¬ 
nost, niz strmo čelo pričešljana sjajna kosa izlazila je 
u dvie guste plete, svezane crvenimi vrpcami, a one 
oči, one velike oči, kojim su pod dugima uzvinutima 
trepavicama crne ženice drhtale i sievale kao munja, 
kao živa vatra! Djevojka nebijaše krupna, al sve tielo, 
svako udo bijaše puno, oblo i dražestno. Marija bijaše 
obučena u plavetnu haljicu, preko prsi bila je prevezala 
tamnocrven rubac, oko vrata vili joj se gusti nizovi 
koraca. Tako je gledala smiešeći se uzdignute glave u 
sviet, a taj blaženi smieh na njezinu licu titrao je kao 
leptir na punoj, razcvaloj ruži. Djevojka sjednu u kut 
na škrinju i poče zviedtjivo promatrati goste, koji su 
od toga nenadanog prizora umuknuli bili. 

— Dodji bliže, sjedi do mene, Marice, reče Magić 
nešto blaže svojoj jedinici, koja se u hip kraj njega 
smjesti. Bravar motrio je svoje čedo osobito zadovolj¬ 
nim okom, a gospa Kata sjedila je nagnute glave i 
složiv ruke na krilu gledala je i gledala svoju kćer 
okom toli sretnim i blaženim, kao da sniva o raju. 

— Moji dragi cehovski ljudi, prihvati Magić, znam 
da ste žedni i gladni, pak evo je baka Babika zakrčila 
put našemu poslu, nu sad je put čist i bog pomozi. 

— Vaša milost, gospodine majstore, pokloni se 
Gjuro, molimo, da nam oprostite, da smo vam toli 
kasno na toliku nepriliku- 

— Što navijaš, dragi Gjuka, nasmiehnu se Magić, kan 
da si prvi put u mojoj kući. Čast i poštenje našoj ce¬ 
hovskoj navadi, ali kad ljudi veselo zajedno sjede i kad 
se pije i jede, onda netrpim nikakve cifrarije. 

— Tako je, potvrdi Kata. Što je na stolu, to je 
ponudjeno od srdca, bez ceremonije. Zato jedite i pijte. 

Majstor Magić uozbilji se opet, raztegnu usnice, 
stegnu obrve, te se dignu na junačke noge i pograbi 
snažnom rukom veliki kositreni vrč. 

— Ej Joso Juratoviću, progovori svetčanim glasom, 
raztegnuv opet obrve, ovo ide vas. Skupite svoju mladu 
pamet, napunite svoje uši i zapišite si svaku rieč za uho, 
jer sam ja majstor izkušan. jer je ovo kuća stara i po¬ 
štena. 

— Jest, boga mi, potvrdi Gjuka glavom, zatisnuv 
velik žganac u usta. 

JosO dignu se na te rieči i pokloniv se majstoru 
duboko ostajaše niem i pobožan. 

— Vi, dragi Joso, nastavi bravar, niste prhnuli u 
ovu kuću kao šišmiš, nit ste pali kao kamen preko 
krova, već su vas doveli na prednja vrata dva poštena 
vaša brata, a jamac vam je zagrebački majstor, komu 
čast i poštenje. I ako sam stari cehovski majstor i 
rotni gradjanin i ako imam, hvala bogu, svoju zidanu 
kuću u plemenitom ovom varošu, ja velim, ter velim, 
da nas je gospod bog svih sagradio od iste zemlje. Zato 
budi daleko od ove kuće svaka gospoština i taština. 
Mir i bog neka ju čuva, da bude svaki čovjek, ma ko¬ 
jega roda sin n njoj sretan i veseo, bio on šegrt, kalfa 

ili majstor. Ljubav i poštenje nudjam vam u ovom 
vrču, napijte se sladko i ueka bude grlo pri tom gladko. 
1 da ste zdravi i pravi pod ovim mojim krovom, da 
neuradite nikad kriva ključa, već da poštenim djelom 
otvorite svačija vrata i srdca. I to da znate, da kalfu 
necienim za slugu, već za sina. Nit tu primite, pa se u 
dobro zdravlje ljudski napijte. 

Gospodar srknu iz vrča pojače i preda ga kalfi, a 
ovtg držeć vrč odgovori: 

— Bog da mi je svjedok i majka božja i cieli 
nebeski dvor, da od mene vašoj milosti sramote biti 
neće, da ću biti u ovoj poštenoj majstorskoj kući što i 
pčela u košnici, da ju neću ostaviti, ako je vaša dobra 
volja, makar i kuga došla. Da bog poživi i blagoslovi 
majstora, da bog poživi i blagoslovi majstoricu, da bog 
poživi i blagoslovi i ovu poštenu majstorsku djevicu i 
sav dom i sav rod u sreći i zdravlju, i dabogda maj¬ 
storu o zadnjoj uri zlatni ključ u raj nebeski. 

Po tih riečih potegnu Joso tri puta i povrati vrč 
majstoru. 

Magić, Kata a i Marica gledahu novoga kalfu nekim 
čudom, nekim zadovoljstvom, kako mu je gladko tekla 
rieč. I u istinu Joso bijaše liep mladić. Visok kao jablan, 
jak kao hrast, pun kao jabuka, dizao je svoje okruglo 
crveno lice nekim ponosom u vis. Iz tamnih mu očiju 
sijale se iskre — sve je u njem bilo puno života, snage 
i zdravlja, a opet se je rumenio na njegovu licu nela 
djevojački stid, drhtala je neka ljubka plahost, kojoj su 
8asm.a protivne bile njegove pune, reć bi gvozdene mišice. 

— Eh jeste li čuli, Joso, prihvati majstor rado¬ 
znalo, vi tu govorite kao iz knjige, a gdje ste k biesu 
te složne litanije naučili? 

— Po svietu, vaša milosti, odgovori Joso. 

— Po svietu? Zar ste vi bili u svietu? 

— Jesam, vaša milosti. 

— Daleko, pod puškom, zar vojnik?! 

— Dh, vojnik. 

— I tukli se? 

— Do krvi. 

— Da čpjemo, sjednite. 

— Nije tu mnogo pripoviedati, nasmiehnu se mladić. 
Bio sam u Petrinji, kad je ban dizao čete u Belgiju. 
Nije mi zaista puška bila na pameti. A1 jedne večeri 

— ta znate kako to kadšto pukne u čovjeka — bilo 
nas je više zajedno. Bilo je tu i vojnika krajišnika. 
Pismo na sretan put našim junakom. Tad će jedan iz- 
medju njih: Lahko piti, težko se biti. Ti ćeš tu ostati, 
pa kovati, pa piliti, pa piti ter piti — al mi idemo u 
daleki sviet. — Na to mu ja: £ to bih baš i ja znao. 

— Ti? nasmija se on. Vidite, to me je peklo, ja da 
sam gori od njih. — Da vidimo, viknuh, idem s vami 
i ja. — Svi se začudiše, al u istinu pošo sam za bubnjem 
bana Karla Baćana u Belgiju. 

— U Belgiju! Pak u kumpaniji gospodina bana! 
lupi majstorica dlanima, izvaliv na Josu oči. 

— Pak recite vi meni, mladi Juratoviću, reći će 
majstor, kakva je to zemlja, kad ste već ondje bili? 

— Ej vaša milosti, odvrati mladić, s koje ju strane 
gledate. Liepa je i nije liepa. Ravna kao dlan, ah gdje 
je moja okićka gora? Kuće, palače, crkve to je čudo 
di, al znate: ondje sve čovjeka zebe i ljudi ga zebu. 
Ribja krv. To se u mirno vrieme nebi ni potnklo. I 
odkud. Pije. se samo pivo, samo kuhani jačmen. Gdje 
je tu naša zelenika, pomislih si sto puti. Nije tu života 
za našega čovjeka. Bies me onamo ponio. Bio sam 
mlad i srdilo me je, da me drže za kukavicu. Tuko 
sam, haj bože moj, da su sve kosti pucale, nisam se 
bojao ni vraga. Sad su krajišnici dakako drugčije go¬ 
vorili i kapu skidali preda mnom. I gospodin ban me 
je pohvalio, učiniv me pače stražmeštrom. To je sve 


Digitized by v^oogle 


16 


liepo bilo, al napokon mi i dosadilo. Jer — tako se 
često pitah: Zašto i za koga ti Joso, Hrvat, Samo- 
borac nosiš i pališ svoju pušku po Belgiji. Koj te je 
bies navrkao, da ovdje ubijaš ljude? Gdje je tvoja 
kuća, tvoja zelengora, tvoja kapljica, tvoja majčica? 
Daleko, daleko! Pa što ti Belgijanci hoće? Bio sam | 

ondje u Gentu — tako se zove jedan njihov velik grad | 

— u kvartiru kod krojača. Šta vi hoćete? upitah jednom 
pri večeri gospodara. Krojač me nekako čudno pogleda | 
i reče: Svoji biti, po svojoj pravici živjeti. E to je pa¬ 
metno, pomislih. Ljudi nisu ni zli. I samoborski sudac I 

govori uviek, da svoje pravice čuvati valja. Tad spazih, | 

da sam na kriv put zašo. Bena si, rekoh si. Al sam i 
okajo svoj grieh. Jednom provali pijana četa carskih 
vojnika u stan moga gospodara, da mu oplieni sve, da 
mu) otme i mladu liepu ženu. Bilo mi je dosta. Nisam 
mogao gledati toga razbojstva, već se mašim sablje, 
pa udri desno, udri lievo, sjeći krivo, sjeći pravo. I 
tako oćerah pijanu četfad iz kuće. Jer kad si se upisao 
uvojuike, a ti se tuci u horu i na mjestu, gdje general 
kaže. Nu ovako pljačkati, tudju čovjeku pripravit ne¬ 
sreću, kad neima oružja, to je grehota i sramota. Nu 
recite sami, gospodine majstore, nije li kako rekoh. 

— Da, pošteno ste radili, pošteno govorite, kimnu 
Magić, koj je vrlo pozorno slušao žestoko kazivanje 
mladića. 

— Nu. tom prilikom, nastavi ovaj, mal da nisam 
zaglavio. Moj krojač bijaše i kako sretan i zahvaljujuć 
mi se do crne, zemlje, reče, vi ste gospodine stražmeštre 
poštena glava i sto puti vam hvala. „Bog vas blago¬ 
slovio. i dao vam sve u vašoj domovini, liepu kuću i 
dobru ženu*. Zahvalih mu se kroz smieh kraj punog 
vrča i već sam bio zaboravio te hajduke. Al ne zabo- 
raviše oni mene. Jedne noći, kad sam u važnu poslu 
bio kod kapetana, vraćao sam se nebrižan kući. Al I 

prolažah kraj male uzke ulice — a noć je tamna 
bila —- provali iz zasjede paklena četa. Jedan me ošinn 
toljagom po ledjih, a drugi mačem preko glave, te se 
odmah sruših omamljen, samo sam čuo nekoliko rieči 
talijanskih. Ležah tako do drugoga jutra. Na glavi mi 
bijaše dosta težka rana — nš, evo brazgotine, reče 
Joso, nagnuv glavu. — Ja dakako izjavih sve kapetanu, 
te rekoh, da to nisu bili gradjani, već vojnici talijanske 
regimente, jer je sav sviet posumnjao bio na Belgijance, 
koji su na carsku vojsku silno mrzili. Ležao sam pun 
mjesec, al sam hvala bogu i ozdravio. Tada — bilo je 
to okolo Miholja 1748 — primicala se vojna kraju. 
Kolika je to po me sreća bila, kad izidje zapovjed, nek 
«e pripravimo, jer da idu Hrvati kući. Tri dana prije 
Terezinja dodje nas 3000 Hrvata natrag u Beč. I tu 
je bila velika parada. Sama carica Marija Terezija nas 
je gledala, kako su naše čete junački stupale. Visoka 
je to liepa gospa, sva u zlatu i srebru. Pred nami na 
konju išli su naši oficiri: baron Klefeld, obrštar Gjaro 
Pogledić i četnik Baltazar Bušić. Mi smo, bože moj, 
dizali glave u vis, sve je zemlja pod nami drhtala, a 
carica se je smiešila i glavom migala, pa nas Hrvate 
junake pohvalila. Dk pozvala je i naše oficire k sebi 
na objed,: gdje joj je svaki smio poljubiti ruku, pa dobio 
liep dar — d& svaki od nas dobio je carski dar, ja 
stražmeštar tvrdu svjetlu škudu sa caričinom glavom. 
Čuvam ju jošte i sad. Veselio sam se toj paradi, al 
sam se sto puti više radovao, kad smo na zagrebačkoj 
Ciglani obavili zadnju muštru pred gospodinom grofom 
Erdodom i kad nam se reklo, da slobodno idemo kući. 
Ej ala skočih, gospodine majstore, da pohitim k staridi 
majci u Samobor, da joj predam punu kesu prištedjona 
srebra, jerplienio nisam nikada. Kad me je pako moja 
•dobra starica kroz suze radostnice upitala: „Sinke Joso 
što ćeš sad? I nije li ti žao carske službe?* tad odgo- 

Šenoa: Diogenee. 2 

vorih majci: „Vjera, nije majko moja. NieBte me vi 
rodili, da obijam tudji sviet ubijajuć Jjude, meni se 
hoće moga posla, moga' mira i jednom, ako bog da, 
moje kuće i žene. Bolje biti bravar nego stražmeštar". 
„Budi po tvojem", nasmiehnu se majka i tako sam se 
povratio svomu poštenomu poslu, da se njim branim i 
i oda zla branim, da budem pošten i čestit. 

Završiv svoj govor, osovi Joso ponosito glavu i 
omjeri živim okom cielo družtvo. Mirno, pozorno gaje slu¬ 
šao gospodar Magić. U njegovom oku sievalo je ono veselo 
zadovoljstvo, kao kad nešta liepa vidimo, nešta skladna 
čujemo. Gospodarica Kata gledala je zamišljena preda 
se, a cehovski ljudi buljili otvorenih ustiju u mladog 
junaka, zaboraviv majstorov obilni vrč. A1 nada sve 
pozorno slušaše ga Marica, koja se, stojeć za otčevim 
stolcem, na ujegovo rame prislonila bila. Žarke joj se 
oči zapiljiše u mladića, ni trenom da je trenula. Gledala 
je, kako zdravi liepi mladac pri sjaju svjetiljke slobodno 
gleda u sviet, kako svaku svoju rieč popraćuje živim 
kretanjem ruku, življim izrazom ozbiljnog lica. Slušala 
je jasni mu glas, kako priprosto al opet zanosito govori 
o svom životu, o svom junačtvu, o tudjem svietu, o 
vlastitom domu, o svojoj majci, pa kadgodj jače pro- 
buknu Joso, kadgodj pade požešća rieč, sjevnule bi 
njezine oči jače, sinula bi joj rujnija rumen na licu. 
Dš, vidjelo se, da ga rado gleda, da ga rado sluša. 

Gospodar Mijo nagnu glavu, prodje lievim dlanom 
preko lubanje, uzdignu palcem i kažiprstom desne ruke 
kratke brkove, kao da cielu Josinu pripoviest u duhu 
preživa. I opet podignu glavu, osovi se brzo na noge, 
da je Marica plaho uzmaknula, uhvati vrč, dignu ga i 
progovori svetčanim glasom: 

— Jeste li čuli, Joso Juratoviću, ta ide vas. Hr¬ 
vatska je, prava je, od srdca je. Slušao sam vas, kao 
što našega opata, kad govori postnu prodiku. Liepo go- 

morite, fino govorite. Da se to štampa, bila bi knjiga. 
Eh moj jezik je ključ, koj ide samo u pravu bravu. 
Sreća vas je bacala amo i tamo — pa eto ste pali 
a kišom i pod moj krov. Nu jeste li čuli. Kiša pada na 
stro, strn se pridigne preko noći, strn nosi zrno, to je 
i čovjeku blagoslov. 1 nije mi žao. Ako ste bravar, ko 
što ste bili stražmeštar, pomozi bog! Kiša je sreću do- 
niela. To ja tako govorim bez ceremonije, ak sam i 
cehovski majstor. Pa dobro došli i dobro našli. Bilo 
vam kod mene dobro, a meni dobro uz vas. Vi kao da 
govorite po srdcu. Jezik vam je brz, žestok. Uho mi 
veli, srdce mi kaže, da vam jezik nelaže. Nebilo vam 
nikad gore, nego što ja za vas mislim. I da pijemo za 
božji blagoslov. Da pijemo za ovu moju kuću, koja je 
vazda poštena bila, pa će, ako je božja volja, i ostati. 
I vi ju opoštenili, da bog da. Bili ste ovdje, bili ondje, 
vidjeli cara i kralja, caricu i kraljicu, bili ste i pod 
carskim krovom. Visok je, je 1’? A ovaj moj, prosti 
bože, nizak, je 1’? A1 pošten, pošten, kao i carski. 
Tu našli djela i jela, tu počinka i pila, tu draga i mila 
i nikakva zla, da bog dš. Pa i to dao bog, da se i do 
godine kucnemo, a vi rekli: „Bolji bravar nego straž¬ 
meštar!" 

Svi zapanjiše se na tn zdravicu i odkud Miji to¬ 
lika rieč. Kata se je krstila i premišljala, kako se je 
dragomu Miji danas otvorio jezik, a cehovski ljudi 
kimali su puni strahopočitanja glavom. Silno potegnu 
majstor iz vrča i predao ga Josi obrisav brk. I Joso 
gucnu, postavi vrč na stol, pa će ovako reć: 

— Vašoj milosti hvala za ovaj dobri dan. DA, i 
pravo ste rekli, velik je sviet i ja sam po njem dva tri 
puta koraknuo. A1 kad sam onako ondje za devetom 
gorom bio sam, bez otca i majke, bez brata i kuma, 
kad nisam vidio svojega neba, ni svoje gore, ni svoje 

vode, kad sam gledao te visoke gospodske kuće, da si 

* 


Digitized by v^.ooQle 



20 


iskriviš vrat, kad sam gledao, kako se sve to sjaji i 
bliešti, tad si rekoh u duši sam: Liepo je Joso svagdje, 
dk sto puti ljepše nego kod tebe u domu, dično je to 
i slavno — al, pasja paro, to nije ono. A šta je ono? 
NA evo što tu na lievoj strani kuca. Srdce, da bome, 
srdee! Kad se primiš srebra i zlata, hladno ko i led, 
zebe te. Kad se primiš srdca, to je toplo, to grije. Eh 
svoje je svoje. Svoja rieč, svoja navada, svoja crkva, 
svoja majčica i ovaj kraj, gdje su te zibali — to je 
više nego sve — nego sve na svietu. To je tvoj dom. 
Lahkto je brbljati, kad uviek u zapećku sjediš. Al idi 
Van, van u onaj široki, daleki sviet, gdje stojiš kao 
prst. To je drugo. Tu se sjećaš daljine, svoje daljine, 
to vriedi više nego li tvrde škude. Srdcu ti je, da ga 
gnjave i dave, srdcu ti je, da puca. Pitajte mene. Ta 
kad sam iz toga velikoga svieta, od toga carskoga 
dvora došao opet na našu međju, kad sam vidio naše 
torbe i peće — bože moj, bože moj — davio sam se 
—- badava, suze šu mi frcate na oči kao ploha i ja 
stražmeštar, jeste li čuli, zagrlio sam staru vrbu —i 
plako u sav glas i vikao: To je moje, dA moje. Badava 
— svaka ptica ima svoje gnjezdo, svagdje je dobro — 
doma najbolje. To znam ja. I hvala vam. Pod vašim 
krovom diše pošten duh, baš mi je, kao da sam kod 
'kuće. Hvala, hvala i opet hvata. 

' Noćobdija obilazio je ulicami. Bilo je dosta kasno. 
■ ; Dodje i u mesničku ulicu. Vrlo se začudi. Kod Magi- 
ćevih još gori svjetlo, f jošte se više začudi. Kod Ma- 
gićevih se otvoriše vrata u kasnu noć, a ‘iz njih iza- 
djoše dvie sjene, dva čovjeka, kojim : su se stope u 
starom blatu toli silno' izpremiešale, da im po tragu 
nemožeš razpoznati pravoga traga. To su cehovski ljudi, 
kojirh se noge po malo križaju. I pjevaju, dA pjevaju. 
To još kako. Al grde ,r magistrat, slavni magistrat. Nije 
• li -grješan- taj sviet, ii ^ nije li jako Magićevo vino? 

Noćobdija je šutio, pa je išao dalje, jer je pogibeljno 
miešati se medju pijane ljude. 

Dodje i petnaesti dan. Bila je nedjelja, Kod Ma- 
gića sjedjahu svi za punim stolom. I majstor i Kata i 
Marica i šegrt i Joso Juratović. Tibo je bio minuo 
ćedan za ćedno'm, kladivo je padalo, pila je pilila, 
gvoždje se ljeskalo, majstor je gledao sa strane na ko¬ 
sine ruke i namignuo veselo Kati, a Kata mu zadovoljno 
odmignula. Pa je dobro. Dakle u nedjelju donio je 
šegrt pečenku, tusta purana na stol. Čubava usta bijahu 
dječku mastna a Kata će mu: 

— Ti nekrštena dušo, zašto si liznuo mast? Dječko 
ju strašno ludo pogleda. Tad se dignu Joso i prihvati 
rieč: 

— Evo je dospio petnaesti dan, da radim pri vašoj 
milosti. Jeli je moje djelo za vašu milost ii nije? 

— Jest Joso, nasmiehnu se svetčano majstor. Dobar 
ste stražmeštar, al bolji bravar. Nš, evo vam ruke, i 
bog dao, dugo -za mojim stolom sjedili. 

— Hvala vaša milosti, odvrnu Joso pvihvativ ruku, 
to da bog da! 

Majstor namignu, Kata odmignu a Marica porumeni 
i prevali vrčić. 


n. 

U svom stanu u Kuševićevoj kući a u gornjem 
gradu Zagrebu sjedjaše velemožni gospodin Antun Jan- 
ković bribirski, kraljevski viećnik, ogrnut plaštom od 
biela mousselina, gledajuć nepomično: u šiljke svojih 
laštenih cipela. Njegovo jako dugoljasto, pomno obrtano 
lice nije se maklo ni migom, njegovo sjajno modro 
oko nije trenulo ni trenom — sred sobe stajaše kao 
ogromna pagoda od porcelaua, oko koje je suh, malen 
vlasuljar uzvinuta nosa skakutao te previjajuć se bielu 

prašinu na velemožnu vlasulju sipao. Svršiv svoj posao, 
stavi čovječac ručno ogledalo pred Jankovićevo lice, 
koj na to kimnu glavom. Mali umjetnik skinu plašt, 
pokloni se duboko i ođkliznu šuteć na vrata. Gospodin 
Janković dignu se, pogleda na svoju zlatnu žepnu uru 
— bilo je devet ura pred podne — latim stupi pred 
veliko mletačko ogledalo, koje je medj dva prozora nad 
mramornim stolićem stajalo i zhviri unj. Vanredno fleg- 
matički stepe si velemožni gospodin kažiprstom i palcem 
nekoliko prašaka sa modre svilene, srebrnim cviećem 
vezene haljine i obrisa si bruseljskim rubčićem rt svoga 
finoga nosa. Gospodin Janković bio je, sudeć po licu, 
čovjek miran i hladan te,je sve pred sobom gledao, 
kan da ga se ovaj sviet i netiče, al pogledav se u zrcalo, 
nasmiehnu se lagacko, velike oči mu zasinuše pritajenim 
biesom, po licu mu zatitra neki djavolski drhtaj. Go¬ 
spodin Janković bijaše od glave do pete Francez, t. j. 
po odielu — nipošto po tielu. Haljina, prsluk, biele svi¬ 
lene čarape, svjetle izrezane cipele, vlasulja, jačice — 
sve to bijaše po najnovijoj versaljskoj modi. Ali opet 
nije bio Francez. Njegove oči, njegovo energično lice, 
njegova široka prsa i pleća — sve je to odavalo hr¬ 
vatsku koreniku, koja bi jaka bila ponieti i gvozdenu 
halju vitežke dobe, premda je i okretan i gladak bio. 
Te dvie vrlo očite proti vštine činjahu ga osobito zani- 
mivom osobom, kojoj se nije moglo znati za krstni list, 
nu kojoj bijaše na čelu utisnut biljeg obilna duha. Go¬ 
spodin Janković pozvoni srebrnim zvoncem. Sluga unidje. 

— Moju čokoladu, Janko, reče gospodar u kratko. 

U francezku livreju stisnuti Hrvat Janko pokloni 
se duboko, al neode. 

— Šta je? osvrnu se na njega Janković. 

1 — Pred vratima čeka njegova milost gospodin grof 

Krstb Oršić. 

— Beci mu, da ga čekam. Da mi je vrlo drago. 

1 čokoladu, dvie čokolade! Jesi li čuo? Sluga ode i 
za malo uvuče se u sobu pristar gospodin, srednjeg 
stasa, okrugle glave, živih očiju, podrezanih brkova, 
odjeven u crno hrvatsko odielo. Pri vratih stavi kapu 
na stolac a štap’% kut, te viknu, koraknuv prema Jan- 
koviću, vrlo pronicavim glasom: 

— Servus, servus nftgnifice. Kako zdravlje, kako za¬ 
bave ? He, he! zagrozi se grof Jankoviću prstom i sjednu 
smjesta na mekan stolac do prozora. * 

— Čast i poklon illustrissime amice! Kolika po me 
sreća. 

— Okani se francezkiij komplimenta, carissime, 
reci mi liepo hrvatski: „Dobar dan!“ Ja nisam čovjek 
nove vrsti. Došao sam sinoć sa Slavetića, pa evo me 
danas k tebi u pohode, jer bog i duša, htio sam ti dvie 
tri ljudski u brk odrezati — ali vidiš vraga, ti već i 
neimaš brkova. 

— Na službu sam illustrissime, pokloni se kraljevski 
viećnik ceremonijozno. 

— Dragi moj Antune, prihvati Oršić, prisjednik 
banskoga stola, kaži mi, šta je s tobom? Kakav si ti 
čovjek?' * 

— Nerazumijem toga pitanja. 

— Biesa nerazumiješ. Ti si magnifice amice, piškor, 
da piškor, koj ruci izklizne, čim ga uhvatiš. Šuti, sad 
govorim ja. U tebi ima pameti za deset glava, u tebe 
ima novaca na vagane — u tebe ima- svega, što bog 
komu dati može — i ti bi mogao u naših saborih biti 
prvi, grom tvojega jezika vriedio bi više od sve druge 
brbljarije; pa šta radiš ? Sjediš sam, pušiš, čitaš knjige, 
loviš lov, plešeš — bog ti oprostio griehe, a nemariš 
što po svietu biva. A — kakav si. ti čovjek? Šta si? 

— Hrvat, odgovori Janković. 

— Ta koga biesa sam ja? Šta su i drugi? Hrvat, 
Hrvat u toj fraucezkoj maškaradi! 

— Dh, kimnu Janković glavom, spustiv se na pro¬ 
tivni stolac i prebaciv jednu preko druge noge. Hrvat 
ili ako vam je draže, Diogenes. 

Gospodin grof izbulji oči, pa će đia to: 

— Ja se iz gimnazije sjećam nekoga odrpanog 
Điogena, koj je u bačvi stanovao, al sudeć po tvojoj 
svilenoj haljini, nebih rekao, da si mu ti prilikom. 

— Reći ću ti, illustrissime amice, odvrati Janković 
čupkajuć manšete, i nadam se, da će moja logika toli 
dobra biti, koliko predavanje ma kojega patra zagre¬ 
bačkog jezuitskog kolegija.. 

Da čujemo. 

— Ti, nadam se, nedolaziš k meni za korteša prve, 
druge ili treće stranke — jer u nas ih ima žalibože sto, 
osobito od nesretne lanjske godine 1749. Zato ti i go¬ 
vorim posve kako mi je na srdcu. Nu ako te je, illu- 
strissime amice, možebit itko k meni poslao, ako si ne¬ 
hotice nečijim glasnikom, velim ti unapređ, da sam puž, 
koga ni sva argumenta ovoga svieta iz njegove kućice 
izmamiti neće. 

— Ti si, carissime et taagnifice salva cum reve- 
rentia, luda, razsrdi se grof, je li Oršiću slavetićkomu 
potrebno, da bude čijim doušnikom ili mešetarom. 

— To mi je drago, odvrnu mimo Janković. Mene 
je spopala neka sjeta, neka dosada, kad sam gledao, 
što oko nas biva i u kakovo se je kolo naša domovina 
zaplela. Nesmieši se — istina je. Govorimo ad rem. 
Ponajprije uzmi tu nesretnu svadju sa kaptolom, s kojim 
se stališi ljuto zavadiše. Kaptol je poslao deputaciju 
u Beč i sabor je poslao, jedan je drugoga grdio i ružio ' 
kod dvora. Zašto? Kaptol hoće, da bude i nadalje za¬ 
povjednikom dubičkim kanonik, a velikaši hoće, da bude 
velikaš. Pa se o tom pišu toli ozbiljne i učene raz- 

prave, da bi čovjek puko od smieha. To je prvo. Molim 
te, neprekidaj me, sad ja govorim. Druga je nesreća 
krajina, krajiški statut. Čovjek bi svisnuo od jada, kad 
pomisli, kako ste se dali prevariti od onog češkog 
Niemca, barona Klefelda, koj je kao s neba pao u Hr¬ 
vatsku, te se ko stjeuica ugnjezdio u našoj regniko- 
larnoj kući. Prava ste djeca bili. Ponajprije je ta Uja 
izpitala kanonika Adama Patačića i Vuka Kukuljevića, 
kakav je tko čovjek, pa onda vam reče: Vidite, dobri 
ljudi, krajinu treba uredit, jer je neuredjena. Zato je 
već i izradjen štatut. Primite ga. Vaša će biti korist. 
Vi ćete imenovati ir saboru sve krajiške častnike, pa 
možete imenovati svoje sinove, sinovce, kumove et caetera 
za generale, pukovnike i četnike. Možete im dati i de¬ 
belu plaću, jer će carica davat 40.000 fr. iz državne 
kase za plaću krajiških častnika. Svi ste išli na liepak, 
svi — i blagajnik Frai\jo Kušević i protonotar Gjuro 
Najšić i tvoj kolega Ivan Bužan, pače i hitri podban 
Ivan Rauch, koga je previjani Švaba obmanuo, obećav, 
da će njegovu sinu Pavlu i zetu Vojkoviću dati kum- 
paniju. Primili ste štatut unanimiter, klicali ste od ve¬ 
selja. Pak šta bi? Kraljica vas je pohvalila rad vaše 
pokornosti, samo je na predlog bana neke malice pro- 
mienila. Pro primo imenovat će sve višje oficire sama 
kraljica — ne vi, pro secundo imenovat će sve manje 
oficire na vašu preporuku doduše ban — ne vi, pro 
tertio plaćat će svake godine za oficirske plaće 34.000 fo¬ 
rinti ova siromašna zemlja — ne kraljica. Vi stišćete 
pesti, srdite se kao djeca, al u saboru morate šutiti. 
Klefeld vam se smije, malo po malo dopuzne jedan 
Niemac ili Talijan za drugim ovamo i postane kape¬ 
tanom, majorom i pukovnikom. Eto vam jabuka. Bekoh 
vam u svoje vrieme: Čuvajte se Klefelda, čuvajte se 
Niemca. Al mi se nasmijaste u brk, ja da sam nemirna 
duša, vrtoglavac, Klefeld poštenjak. Eto vam poštenjaka. 

A1 nije to sve. Klicali ste od radosti, kad se je voj¬ 
voda Hilđburghausen zahvalio na karlovačkoj i varaž¬ 
dinskoj generaliji. Sad je spašeno banstvo, vikaste, komu 
je Hilđburghausen krojio pravo; sad nam neće više 
prkositi šizmatici, kojih je Hilđburghausen zaštićivao, 
pače na oficirsku čast podizao. Kratka vam je bila tu 
radost. Šta je krajiški štatut ? Nož, kojim se stara naša 
kraljevina ciepa na dvie pole, držak, kojim se pol naše 
domovine otimlje izpod banske vlasti, vrata na koja se 
stranci napuštaju jatomice u staru hrvatsku zemlju. 
A to ste vi zapečatili — vi Hrvati! Mi hćedosmo mirno 
trpiti uz sebe narod grčke vjere, k'oj je k nama pri- 
bjego i zajamčit mu njegovu vjeru, jer trpi što i mi. 
A1 dk, tko hucka taj narod proti nam," tko ga buni, 
da se diže na bansku čast? Klefeld i opet Klefeld. Na 
oko vodi se iztraga proti buntovnikom, pro forma ih se 
možda nekoliko i objesi — al potajno piriJHefeld dalje. 
A vi svega toga nevidite na zdrave oči? Vi nevidite, 
da taj Niemac igra krivimi kockami? A ban, gospodin 
grof Karlo Baćan ? Šta radi taj magjarski velikaš za 
Hrvatsku? Sjedi liepo u Beču, jede kod dvora, bere 
hrvatsku plaću i upravlja zemlju štafetami sto i više 
milja daleko. Gdje si čuo za bana, koj nežive u bano¬ 
vini? A biskup gospodin Franjo Klobušicki, Erdeljac, 
koj je došao na časak iz tudjeg kraja u tudji kraj, da 
ovdje biskupuje i svomu bratu Antunu masne predije 
podieljuje? Dh i to. Nije li i hrvatsku tridesetnicu po¬ 
grabila požunska komora? et caetera, et caetera. Ovamo 
Magjar, onamo Niemac, a gdje je Hrvat u Hrvatskoj? 
Za plugom, pred župnim oltarom gdjegdje. Ta nije li 
smiešno, zvat se Hrvatom? A ja sam ipak osto Hrva¬ 
tom. Ded illustrissime, okusi malo čokolade, nasmija 
se Janković, pokazav jjrstom na punu čašku, koju je 
sluga medjutim na stol postavio bio. Šuteć posrknu 
Oršić, a i Janković gucnu dva tri puta iz svoje čaške, 

zatim nastavi: — Ti znaš, illustrissime, da sam puno 
bio po svietu, da rado čitam i po starih kronika kopam. 
Vidio sam širom zemlje koješta dobra, našao sam u 
kronikah staru hrvatsku slavu. Jezuite mi vele, da sam 
„slobodni zidar", plemići mi govore, da sam Jezuita, 
Niemci mi vele, da sam stara hrvatska tikva, a Hrvati 
me grde, da sam francezka lutka. A1 ja sam Diogenes, 
grofe, ja tražim lampom Hrvate, koji bi mogli zabo¬ 
ravit na svoju korist, koji bi jaki bili shvatit, da treba 
dopriniet korist i obćoj sreći, koji bi jaki bili razumjet, 
da je ponajljepši dio bezsmrtnosti radnja za korist svoje 
domovine i svega Čovječanstva. Tražio sam, tražio sam, 
ništa nisam našao. Otresoh se svieta, zavukoh se u 
svoju bačvu i odavle motrim taj sviet. Duša me peče, 
kad vidim, što su drugi uraditi jaki, što bi mi bili jaki 
uraditi, tk i u nas ima, hvala bogu, srdca i glave. A1 
kan da nas jg sudbina klještima stisla, kan da — uh ! 
čemu i govorit. Mi znamo samo za tudje kumire, mi 
smo zaboravili starog hrvatskog boga! Pa ja da se 
miešam u vaše sborove? U vaše cienkanje, u vaše dis- 
putacije? Da mi se nasmijete! Je 1’? Nikada, nikad! 
Ja vas gledam iz prikrajka, pustite me ovdje. Nije li 
bolje, zavući se u svoj zakutak i mirno pušiti lulu? 
Nije li bolje, previjat se bezsmislenim plesačem, koj pre- 
skakuje korakom sve jade ^i brige? Sviet ti se smije, 
jer da bi danguba, mahnita luda, a ti se U duši smiješ 
svietu, koj se medj sobom sam proždire. Nije li bolje 
srnut u zelenu šumu, jurit po svježem zraku i ubit iz 
puške jelena, koj ti nije ništa kriv. Ubij ga, ođlanut 
će ti. Ubio si nevinu zvier, jer nesmiješ obit griešna 
čovjeka. Pustite me ovdje. Gorčina života ižćera me iz 
svieta, gorčina života napunja mi dušu, al ta gorčina 
pribavi meni pustinjaku i mira. Zemlja nam je veliko 
pozorište, gdje ljudi žalostne i smiešne uloge predstav¬ 
ljaju; ja se omotah svojom savjesti kao kabanicom, pa 

gledam vaše komedije i tragedije — ja hrvatski Diogen, 
Dš, moja francezka parada. To mi je krinka, to mi je 
štit — biljeg, da nespadam medju .vas, da sam samo 
sjena vašeg gospodskog sjaja, nepristrana ironička jeka 
vaše mudrosti. Ova modra haljina je nebeska livreja, 
koja me riešava naših spona, ja stojim medju vami, 
kao samotna jela u grabrovoj šumici. Kolika slast, da 
vam se mogu nasmijat od srdca, a smijem se i nepla¬ 
ćeni, jer sam uvjeren u duši, da će kašnjiji viekovi biti 
pametniji od vas, i smiešeći se vašoj ludosti, popraviti 
ono, što ste vi sagriešili. 

— Kašnjiji vjekovi? promrmlja Oršić, tarućsi znoj 
s čela. Ti kan da si negromant, kabalista. Gataš u bu¬ 
dućnost. Pazi, da te nespale za vilenjaka. Ta znaš, da 
su Zagrebčani još prije petnaest godina palili vještice. 

— Prorok sam i to po čarobiji zdrave pameti a 
ta pamet mi veli, da se mora sve povratiti na zakon 
prirode. 

— Ti si francmasson! reče, pogledav ga čudno, 
stari grof. 

— 1 francmasson i licumjerac, zli duh pod nebeskim 
ruhom, angjeo osvete sa noktima sotone, luda pod spo¬ 
dobom pametna čovjeka, pametnjak pod krinkom ko¬ 
medijaša, Francez haljinom, Hrvat dušom, s vana „sujet 
indecis", s nutra tvrda jezgra. 

— Carissime, tvoje su prelekcije vrlo učene, uz¬ 
dahnu Orsić, al salva venia, okupaj si glavu u mrzloj 
vodi, pa izidji medju sviet, koj pod pametnijom formom 
isto misli i sažaljiva što i ti, jer da znaš i ja sam stari 
Hrvat, nisam šuša. 

— Neću, odvrati odriešito Janković. 

— Nikad zar? 

— Toga nerekoh, nasmiehnu se Janković, skočiv 
na noge, vrebam samo.' Bude li sgode, provalit ću iz 
zasjede i ošinut koga pandžom. 

—Pa onda? 

— Zavući se natrag, da opet vrebam, opet provalim 
i opet koga ošinem. 

— Hvala ‘liepa, ti si krvožedna zvier, zakimnu 
Oršić, ti bi samo pandžom šinuo sine fine dicentes. 

— Tako se po malo očisti zrak. 

— A1 ako tebe tko ošine, magnifice, ii bar odrapi? 

— Ubit me nemože. Koža mi je debela. Rani li 
me, imam predobar liek. 

— Summa summarum, reče grof, ubvativ se za 
trbuh, ti si propao čovjek, luteran, komedijaš, koga 
nebi ni „tinctura universalis* našega apotekara, niti sveta 
voda našega biskupa Klobušickoga izliečiti mogla, i ja 
sam velika luda, da tu s tobom o ničem čevrljam. 

—Ah illustrissime, nasmiehnu se Janković, položiv 
ruku na grofovo rame, ti to samo veliš. Večeras dodji 
k meni na partiju šaha i lulicu duhana. 

— Pa hoću, neka te voda nosi, bar se mogu s tobom 
Razgovarati hrvatski. Našim gospodjam i gospodičnam 
počela je već materinska rieč smrditi, pa samo fran- 
cezki parliraju i njemački kritizaju. Bene, amice, pri¬ 
pravi šah i lulu. To bistri duh, duh! Reče Oršić, po- 
kazav prstom na svoje čelo — pa ako si i malo šenut, 
poštena si duša. 

— A1 dvoje mi moraš, illustrišsime, obećat. 

'Bene. 1 ; 

Prvo, da me nećeš višO kušat obratit na svoju 
krivu vjeru, drugo: da nerekneš živoj duši, što sam ti 
govorio. 

1 Prvo, odvrati grof, nebi i onako hasnilo, jer si 
Lućifer, drugoga se neboj, jer sam svoju prodiku zabo¬ 
ravio. Sad s bogom, Lucifere moj! 

Jedva što je stari grof Oršić ostavio bio čudaka 
Jankovića, zazveknuše pred vratima sobe ostruge. Vrata 
se otvoriše brzo, i u sobu navali visok mladić u odoti 

častnika banskih krajiških konjanika. Njegov tanani viti 
stas izticao je ispod nespretne uniforme skladno tielo 
popnt belvederskoga Apola. Ta prsa, te noge, te ruke 
nebijahu krupne, da gotovo se moglo reći, da je to tielo 
nježno, al u istinu bijaše čovjek od čelika, komu je 
samo vanredna finoća i ugladjena ćud dodavala toliko 
milja, toliko, okretnosti i gibkosti i pod debelom zele¬ 
nom dolamom, nakićenom krznom i zlatnimi gajtani, u 
tih uzkih crvenih hlačah i visokih čjžmah. Biela vlasulja 
sa pcrčinom pokrivala je žalibože sviloliku vrankosu 
mladića, al ga opet nije mogla toliko nagrditi, a da se 
neiztakne vanredna krasota suobla lica, koje se i go¬ 
tovo djevojačkim zvati moglo, da se niesu pod tananim 
finim nosom vinuli crni brčići, da niesu pod crnima 
obrvama žarko i odriešito sievala do dva velika crna 
oka, čas blaga kao u djevice, čas ljuta ko u lava. Držeć 
desnom rukom svoj visoki, prišiljeni kalpak sa perja¬ 
nicom, a hvatajuć lievicom držak svoga konjaničkog pa- 
loša izpravi se krasnik kao svieća, sastavi petnjake, da 
mu ostruge zazveknuše i pokloni se gospodinu Janko- 
viću pokorno, nerekav doduše ni rieči, ali taj niemi 
ljubezni pogled mladićeva oka bijaše toli velesboran, 
da si samo veliku ljubav gospodina Jankovića iz njega 
čitati mogao. 

— Belizare! Moj dragi Belizare, kliknu Janković 
nježno, ti si mi došao! Da si mi zdravo, sinko! Dobro 
mi došao, i pofrancuženi hrvatski kavalir poleti prema 
mladiću, ogrli ga strastveno i poljubi ga živo u čelo. 

— Klanjam vam se, milostivi branitelju i dobro¬ 
tvore moj, odvrati mladić, pruživ čelo na cjelov. Jan¬ 
ković odkinu se od mladića, uzmaknu dva koraka, upre 
oči zadovoljnim pogledom u častnika, pa će kroz lahki 
posmjeh reći: 

— Gle ti njega! Takova častnika neima ciela kra¬ 
jina, junak od glave do pete, kan da su se vremena 

slavnoga Frana Frankopana povratila. Živo sam želio 
vidjeti svoga mladoga prijatelja, opet vidjeti Belizara 
Pakića, konjaničkog častnika glinske banske regimente 
en pleine parade. A1 istom sad posluži me poslije dugog 
vremena sreća. I hvala bogu, te si došo; al sad te 
nepuštam. Sbaci svoj mundur, sbaci prtljagu boga Marsa, 
ponačini se ovdje, sjedni, pa iztresi iz svoje torbe sve 
novice. Htio sam izić, al sad ću ostat kod kuće, kad 
si kraj mene — bez tebe mi je kuća pusta bila. 

— Ali milostivi prijatelju moj-branjaše se 

mladić, vaši poslovi -- 

— Kakvi poslovi, nasmija se Janković, spustiv se 
na mekanu stolicu, zatim vikne: Janko! Janko! 

Sluga unidje. 

— Janko! Donesi domaću haljinu za mladog go¬ 
spodina. Skini mu zatim taj mundur. Priredi mu liepo 
stan. Dk, dvie lule i bocu „bordeauxa“ donesi. Upamti 
dobro, inače. — 

Za malen časak povrati se Janko, noseć na lievoj 
ruci domaću haljinu od modra sukna, pod desnim pa¬ 
zuhom prašnu crnu bocu sa zlatnim napisom, a u svakoj 
ruci držeć kratku lulu. U jedan hip skinu mladić sablju, 
dolamu, ogrnu se domaćom haljinom izručiv slugi i 
kalpak, a uzev od njega lulu, ter smjestiv se na udobno 
sjedalo, prebaci noge. Mladić vladao se je u obće, kan 
da je u svojoj kući, pošto ga je plahost prvoga sastanka 
minula bila. Kad je Janko, skupiv sav konjanički prie- 
svuk, već bio na vratih, do viknu mu Belizar: 

— Ej, prijatelju, čekaj. Nešto si od mojeg mun- 
dura zaboravio. Na, nosi dragane, nasmija se mladić, 
pokazav iza rumenih punih usnica guste biele zube, 
uzmi i to, dosta sam se toga biesa nanosio. Belizar 
uhvati pri tom svoju vlasulju za perčin, skinu ju u tren 
s glave i dobaci ju slugi, koj ju vrlo vješto u zraku 
za perčin uhvati i hladnokrvno preko ramena prebaci. 

— Vi ćete oprostiti, dobrotvore moj, okrenn se 
fielizar k Jankoviću, prošav svojom bielom rakom kroz 
gostu, sjajnu vrankosu, da sam se i toga ludoga tereta 
riešio. Morao sam taj nesretni pokrov nosit kod svake 
parade u Optuju, a mi smo ih imali trista, da me je 
gotovo zaboljela glava. Bio bih, nastavi mladić, zapaliv 
lulicu o voštenoj svieći, radje posrnuo u deset okršaja 
sa Turci, nego li se kočio kao lutka kod te* dosadne 
muštre, gdje nas je izmienice i kiša prala. 

— Oh! Oh! nakašlja se Janković, natočiv dvie 
čaše francezkog vina, ti se moj brajane silno junačiš, 
a jedva si potegnuo sablju. Pij kao husar, puši ko 
Turčin I Sami smo, pa nećemo, nadam se, danas nikamo 
u pohode, jer danas si moj i samo moj, A sad mi pričaj, 
što si ondje za Sutlom doživio u kraljičinu taborištu i 
čim se pohvaliti možeš. 

— Mislim, milostivi prijatelju moj, odvrnu mladić, 
da ste primili moje pismo, gdje sam vam sve potanko 
opisao. 

— Primio sam ga, dakako, al pismo je pismo, 
kratko, stegnuto, pa se koješta zaboravi, koješta pre- 
šuti, živi pako jezik leti bez obzira. • 

— Sve po vašoj volji, kimnu mladić. Vraćajuć se 
iz Beča kući, kamo mi častnički patenat za novoure- 
djenu glinsku regimentu poslat izvoliste, saznadoh u 
Gradcu, da se kod Optuja sastavlja veliko vojno tabo- 
rište, kamo će i naši banovci doći. Reklo mi se i to, 
da će svjetla kraljica glavom pregledati vojsku. Odielo 
bio sam si već'dao načinit u Beču, dobna konja sam 
imao još'od belgijske vojne, pa mi i vi, milostivi go¬ 
spodine, pisaste, neka po kraljevskom mandatu odmah 
krenem u Optuj. Upravo četvrtoga lipnja stigoh u taj 
grad i tu se smjestiti u gostioni kod „zlatne krune*. 
Nadjoh ovdje i kapetana Krstu Vojkovića, Rauehova 
zeta, koj- mi je potanje javio,’što se ta sbilo. Pješačke 

regimente Hildburghausen, Forgač, Molk, Keill i Deutsch- 
meister bješe već prije 8 dana stigle onamo. Za, ba* 
novce pješake i konjanike — u svem do dvie tisuće 
ljudi — reče mi, da su preko Krapine prije dva dana 
došli u Štajersku, a da ih je doveo pukovnik barun 
Vjenceslav Klefeld. Reče mi i to, da će doći ban i 
biskup i mnogo hrvatske gospode, da ćemo se pred 
kraljicom i velikom gospođom vježbati po novoj mustri 
generala Dauna, koj bje takodjer došao u Optuj. Slušo 
sam Vojkovića i neslušo, jer sam bio od , puta veoma 
umoran. Samo to sam razumio od Rauchova zeta, da 
se svakako moram predstaviti pukovniku Klefeldu, koj 
će mi reći, kojemu škadronu pripadam, da moram i 
pohodit mladoga grofa Adama Bacana, koj da je manje 
po svom junačtvu nego li po banu stricu postao, premda 
neizkusan i golobrad, glinskim pukovnikom mjesto sta¬ 
roga Stjepka Patačića. 

— Koj si je sam kriv, nasmija se Janković, da se 
je od Magjara namagj&riti dao. 

— Učinih, nastavi Belizar, kako mi Vojković reče. 
Navukoh na se tu zelenu, zlatom načičkanu dolamu — 
naše stare modre hrvatske sa srebrnimi gajtani ipak 
su lakše i spretnije bile — poklopim glavu nabieljenom 
vlasuljom i natučem na nju taj šiljasti kalpak. Ponajprije 
podjoh Klefeldu. Poznavao sam ga, ponešto iz Belgije. 
Nezoam šta je to, al mi taj čovjek nije nikako po ćudi, 
premda je prama meni uviek a i sada gladak i sladak 
bio. Meni se duri taj vječiti šećer na licu i jeziku. 
Dugoljan Klefeld raztegnu svoj dugoljast nos, prodje 
rukom preko obrijanog lica, namjesti svoju pmjavu vla- 
sulju i udari u govor o svem i svajčem. Kako mi je u 
Beču bilo, da P se sjećam Belgije. Da sam junak, nu 
neka budem pobožan i što radite vi, magnifice domine! 
Mene je ta babja prodika već davila pod grlom, stajao 
.sam ko panj, govorio sam malo, ni kihnut nisam smjo, 

Šenoa: Diogenes. 3 

premda sam imao kijavicu. Poslije podjoh pukovnika 
grofu Adamu Baćanu. Vjerujte, da me je bilo čisto stid. 
Gospodine i prijatelju moj! to pukovnik! Bože moj! 
Blied, plav, suh, izkipio, tup, bože nh, kržljav, da ga 
odpuhneš, pa još neima ni prave brade ni brkova, To 
je dakle zapovjednik tvoje regimente, tvoj zapovjednik! 
rekoh si i porumenih dovrh glave. Nerazumijem, kako 
su toga mladoga čovjeka, koj nije ni sanjao o ratu, 
o vojsci, mogli postaviti na čelo pukovine, osobito sad, 
gdje je po novoj sistemi uredjena, te se mora po Dau- 
novu regulamentu izvježbati- 

— A moj Belizare, zaleti mu se u rieč Janković, 
ti toga nerazumiješ? Ako si i mlad, dosta si zriel i 
bistra glava. Grof Adam Baćan vrlo je malo učio, al 
je za sve sposoban, jer je velikaš. Njegov stric ban 
Karlo Baćan utisnuo ga je medjutim u svoju hrvatsku 
regimentu. Al vjeruj mi, da je to samo prvi stepen, 
gdje Adam čeka na nešta višega. U Hrvatskoj ima još 
dosta sinekura i mastnih služba, pa ako tudjinci nas 
•Hrvate grde i preziru, to opet vrlo rado primaju hr¬ 
vatsku službu i debelu hrvatsku plaću. 

— Dh, reče Belizar, porumeniv i stisnuv obrve, 
vidim, što se u novije vrieme sbiva kod nas, i nejedan- 
put me je nešto sgrabilo za srdce. Grof Stjepko Pa- 
tačić nije doduše nikakav Hanibal ili Aleksander veliki, 
al je opet čovjek ugledniji i izkusniji, a toga su iztis- 
nuli iz pukovničtva radi banova sinovca, neizkusna 
mladića. 

— Nemoj tako, mahnu Janković rukom, mladi 
Baćan nije doduše za taj posao, al Stjepka Patačića 
nije mi ni malo žao. Sam si je kriv. Bijaše prisjednik 
banskoga stola; to mu je bilo pravo mjesto, jer je vješt 
pravdoznanac, a u skupštinah je liepo odrešito govorio. 
Kad su se ono lani naši mudri državnici od Klefelda 
prevariti dali radi krajine i kad se je u saboru- radilo 

o tom, da se radi oficirskih plaća poveća i onako ne¬ 
snosni porez, skočio je Stjepko na noge, te je u sa¬ 
boru nemilo okrstio te „nove bogove hrvatske", koji 
neznaju nego radi svoje koristi navalit sve novo i novo 
brieme na zemlju, koga sami nenose. Svi su se pošteni 
Hrvati tomu junačtvu veselili, a Karlo Baćan pucajuć 
od gnjeva ukori Stjepka vrlo oštro. Nu Patačić, planuv, 
baci banovo pismo i baci i službu svoju, zagroziv se, 
da će odkriti sve gadne, sebične spletke, kojimi se 
uništava od domaćih ljudi sloboda naše kraljevine. A1 
čuj što se sbi: Za nekoliko mjeseci prestao se Stjepko 
junačiti i bućiti, prestao drugovati se sa mnom, pa kad 
su novi častnici za banske regimente imenovani bili, 
dođje i Stjepku Patačiću pukovnički patenat. Šta je to ? 
upitasmo se svi. To je: Stjepko činio se banu i Kle- 
feldu pogibeljan protivnik. Valjalo je dosadnoj osi iz- 
trgnut žalac, skinuti sa gospodina Stjepka patriotički 
ugled. Klefeld ga uhvati u stupicu obrstarsku. Nu kad 
je tri mjeseca kašnje trebalo naći mjesto za banskog 
sinovca, gumu Klefeld Patačića s obrstarije, a za milost 
dadoše mu šlužbu civilnog komesara krajine, a to će 
reći, Patačić je pictus masculus, jer je ta čast samo 
komedija. Sad mrmlje i viče moj Stjepko i opet. A1 
ga nitko nesluša, nitko mu nevjeraje. Ugušiše ga, ubiše 
ga na vieke. To ti je kuga kod nas, Belizare, da se 
karakteri toli Iasno iztroše, da naše ljude mogu tu- 
djinci zamamiti zlatnom jabukom. Pa je 1’ čudo, da nas 
malo ciene, da nam nepripisuju nikakve važnosti ? Dk, 
Stjepka mi nije žao, al žalim svom dušom poštenjaka 
Gjuru Pogledića. 

— Poštenjak je i junak, planu Belizar, znam od 
vremena rata. 

— Eto, njega postaviše kostajničkim pukovnikom. 
8 prvine hćedoše nam zavarati oči. Svi krajiški čast- 

nici da će biti domaći sinovi. A sad? Oćeraše pošte- 

ojaka Pogledića, a Klefeld, taj tudjinski spletkar, pri¬ 
grabi si kostajničko pukovničtvo sam. Poglediću osta¬ 
više plaću, kao što se psetu ostavlja kost, a čast i veću 
plaću dobi Klefeld. Vele dakako, sad je i Klefeld do¬ 
maći, jer mu je sabor dao indigenat, al u nas su sve 
naturalizirane priselice Hrvati, kad ima šta grabiti, al 
kad se ima šta dati, za domovinu žrtvovati, ni vražji 
neće da bude Hrvatom. Ja ti to rekoh, dragi Belizare 
moj, jer ćeš i ti doći medju taj sviet, jer će i na tebe 
doći napast. Znat ćeš bar kakvi su ljudi, kako li se 
čuvati valja. Nu sad mi kazuj dalje. 

— Kad dodjoh Adamu Baćanu, nastavi mladić, 
dignu se to lieno mrtvopuhalo, odjeveno svilenom spa¬ 
vaćom haljinom, koraknu lieno prema meni, pruži mi 
tri prsta, pogleda me driemnima očima i reče kroz nos: 
Drago mi je, dragi Pakiću, da vas vidim. Vi ste došli 
iz Beča? Liepo, liepo. Jeste li se ondje ljudski naaši- 
kovali, šta? Ondje je bar dosta prilike. Pa to je i 
inako metier konjaničkog častnika. A šta ste se biesa 
potrudili amo i prevalili tolik put? — „Bila je zapovjed, 
gospodine pukovniče 0 , odvratih mu. Eh, nasmija se 
Adam, mahnuv rukom, zapovjed! Mi bi tu paradu i bez 
yas obavili bili. Vi ste se još veseliti mogli. Drugo je, 
kad je velikaš, plemić oficir, drugo je opet oficir pla¬ 
ćenik, koj se je za profunt rodio. Nu recite mi, jeste 
li čuli, kako u Hrvatskoj žito stoji, kakova mu je ciena 
i pošto se dobiva kuruza? Mene to vrlo zanima, jer 
sam baš jučer sastavio neke sgodne kombinacije. Da 
znate, ja sam vam vrlo dobar žitar. — Izvalio sam ne¬ 
hotice oči na toga svoga pukovnika. Obrstar, žitar! 
Krv mi je skočila u lica. Nadao sam se, da će sa mnom 
govorit o vojničkih poslovih, a on mi govori ob ašiko- 
vanju bečkom i kukuruzi, te se čudi, da sam poslušao 
kraljevsku zapovjed. „Žao mi je, odgovorib, da vašoj 
piilosti o tom ništa javiti nemogu, jer me već od duže 

vremena nije bilo u mojoj domovini, pa sam i nevješt 
tomu poslu. Ja sam vojnik, bio sam i u belgijskom 
ratu, te nisam imao prilike, štogodj saznat o gospo¬ 
darstvu. Nu mogu vašoj milosti i u tom biti na pomoći. 
Pisat ću svojim znancem i rodjakom u domovinu. Ti 
će mi svakako javiti sve, što vaše gospodstvo saznati 
želi*. Eh bien! Primam vašu ponudu, dragi moj Pa- 
kiću, nasmiehnu se pukovnik vrlo ludo, vi ste, kako 
vidim, čovjek vrlo dosjetljiv, i podpuno ste dorasli svomu 
zvanju. DJt, vi ste dapače bili u ratu, je 1’? Dosadan posao i 
pogibeljan, je P ? A po kakovu regulamentu ste rato¬ 
vali, po starom ili po novom ?“ Ja se opet stresoh od 
čuda na to neobično pitanje i odvrnuh: „Oprosti mi 
vaša milost, gospodine pukovniče, ali mi se nismo tukli 
ni po starom ni po novom regulamentu, već onako, što 
bog da, desnicom rukom, kako je komu na pamet došlo, 
jer gdje se krv lieva, prestaje svaka regula i ceremo¬ 
nija. Nu, nastavih ljut s te lude brbljarije, oprostite mi 
gospodine pukovniče jednu molbu. Sinoć stigoh u Optuj, 
al neznam, pod kojega kapetana spadam. Molim, da 
mi milostivo naznačite moju četu". Pa to vi mene pi¬ 
tate, mon cher, udari pukovnik u grohot, šta vam ja 
znam za te vaše krajiške kumpanije. Dit zbilja vi ste, 
mislim, konjanik. „Na službu, gospodine pukovniče, 
odgovorih, tako bar moja uniforma pokazuje!" Da, dk, 
mignu Baćan glavom. Al ja se, mon cher, u vojničke 
poslove slabo razumijem. Moja draga žena Terezija 
bolji je husar nego ja. Čekajte, pitat ćemo mojega 
ađjutanta. Zatim pozvoni pukovnik i sluga unidje. Zovni 
mi ađjutanta, reče Đaćan. Za dva časa stupi u sobu 
mlad pješački častnik od glinske regimente i stavi ruku 
na klobuk. Mon cher, namignu mu pukovnik, evo je 
došo gospodin nadporučnik Belizar Pakić, nezna u koju 
kumpaniju spada. Ja mu toga neznam reći, recite mu 
vi. „To jest, odvrati častnik, prepokorno mi je javit 

vašdj milosti, gospodinu obrstaru, da su častnici već 
po svih kumpanijah razredjeni i da neima prazna mjesta”. 
Ta to je zlo, mon cher, obrati se pukovnik k meni, 
vidite, da vam nije trebalo doći. — „Nu, nastavi adju- 
tant poslije nemile stanke, ako bih smio vašoj milosti 
predložiti-Predložite samo! viknu obrstar. „Ko¬ 

njanički satnik Teofan Žuvić, produlji pobočnik brbljati, 
čovjek je nespretan, pa neumije sjediti na kopju. Re- 
gulaši nam se krajišnikom i onako rugaju, da nismo pravi 
vojnici, a kod parade pred njezinim veličanstvom mogao 
bi gospodin Teofan pasti s konja. Kolike sramote po 
nas. Bilo bi dobro, da gospodin Pakić predvodi Teo- 
fanov škadron, a sam Teofan morao bi međutim bo¬ 
lestan biti”. Trćs bien, mon cher, pljesnu pukovnik 
rukama, vi ćete dragi Pakiću voditi Teofanov škadron, 
pa kad je on takav magareći husar, da neumjje sjediti 
na konju, a vi gospodine adjutante napišite regimentsku 
zapovjed, da Teofan četrnaest dana za bolestnika ležati 
mora, svaki dan neka ga pohodi doktor i neka mu pre¬ 
piše rebarbaru”. Pobočnik sjede za stol, napisa zapo¬ 
vjed, a Adam ju podpisa mirne duše. Ja ponešto sbunjen 
s te dietetičke zapovjedi, zahvalih se pukovniku na to¬ 
likoj milosti i odoh. Pohodih redom sve častnike svoje 
regimente i jadnoga Teofana, koj je sbilja u postelji 
ležao. Bijaše ponešto blied. Premda nije umio ni čitat 
ni pisat, bio je čovjek dobre ćudi, pa kad ga upitah, 
je li bolestan, odmuca mi: Vraga bolestan; i kad ga 
dalje upitah: Zašto pije zdrav zdravcat tu kiselu me¬ 
dicinu, odmuca mi opet: Kad je zapovjed od obrstara. 
— Vojska stajala je pod šatori na optujskom polju. 
Naši banovci stisnuše se u svoj novi mundur, koj im 
nije nimalo po ćudi bio. Vježbasmo se tako dnevice 
po Daunovu regulamentu. Bieli regulaši su nas pri tom 
dakako nekako popreko gledali, jer da nismo pravi voj¬ 
nici — mi škuri Hrvati sa crnim remenjem. Mene je 

to dosta peklo, al stisnuh zube i šapnuh si, čekaj! Već. 
se je skupila sila hrvatske, štajerske i kranjske go¬ 
spode, popova, vojnika i plemića. Iz Požege prispje 
banski namjestnik grof Ljudevit Erdody i s njime go¬ 
spoda hrvatska Adam Najšić, Baltazar Magdalenić, 
uvriedjeni Stjepan Patačić, bosanski biskup Franjo 
Tausi, zagrebački kanonici Vuk Kukuljević i Baltazar 
Krčelić, dodje napokon i naš, to jest zagrebački biskup 
barun Klobušicki. Na dan četvrtoga srpnja oko šest ura 
po podne zagrmiše sa optujskog grada topovi, tries za 
triesom, grom za gromom. Diljem cieloga tabora zaoriše 
bubnji i svirale, zatrubiše trublje. Pojedine čete se 
sjatiše hrlo, častnici lećahu na konjih kao pomamni 
i za malen čas duljio se pred čadorjem dugoljasti bieli 
niz carske vojske nad kojim su se vijorile žute zastave 
i ljeskale sjajne puške. Samo jedan okrajak vojske bi¬ 
jaše nešto crniji, to jest mi krajišnici. Carica ide! orilo 
se po redovih u raznih jezicih. Bio sam željan opet 
vidjeti liepu vladaricu. Nu tek drugi dan ju vidjesmo, 
jer je odmah krenula na grad zajedno sa svojim svietlim 
drugom, carem Franjom i sa hrvatskim banom, koj ju 
je iz Beča dopratio bio. Na gradu dočeka ju plemstvo, 
veliki častnici i svećenici, a naš biskup govorio joj na 
pozdrav dugu latinsku oradju, koja, čini mi se, kraljici 
nije po volji bila. Mi se dakako moradosmo opet za¬ 
vući pod svoje šatore. Al zato probudi nas sutra zorom 
bubanj i trublja. Zvona počeše zvoniti, grad bijaše na- 
kićen zastavami, i nad vratima kod dravskoga mosta, 
koja bijahu zelenim granjem nakićena, čitao se nadpis: 
Na pojav kraljice Marije Terezije klikuju 
svi stanovnici grada. Već smo dosta dugo uredu 
stajali, kad iznenada dojuri dug niz pozlaćenih kočija 
a oko njega carski bieli draguni. I opet zaoriše bubnji, 
svirale i trublje, zastave se spustiše, a iz kočije izidje 
kraljica i car. Mi Hrvati stajasmo dosta daleko te nismo 

mogli svega pravo vidjeti. Sred polja stajaše velik šator 
a pod njim oltar. Onamo udje vladarica, da sluša svet- 
čanu misu, koju je čitao biskup Klobušicki, a služili 
mu naši kanonici Franjo Tausi i Čolić. Premda je krupna 
kiša curila, stajasmo strpljivo, veseleć se, da ćemo se 
vještinom izkazati, jer sam se već dogovorio bio sa 
svojinu drugovi, što da uradimo. Pomislite milostivi 
prijatelju, kako je u meni uzkipila krv, kad nam Klefeld 
dojezdiv na konju dojavi, da će se danas pred caricom 
samo bieli regulaši vježbati a mi škuri Hrvati istom 
sutra, jer bi s nespretnosti lako mogli pokvariti paradu 
tih bielaša. Dakle pri paradah smo zadnji, al kad se 
za istinu sieče i puca — prvi. Škrinuh zubi i gledah 
preda se niem, nemareći za previjanje i skakutanje 
biele vojske. Klefeld reče poslije Baćanu: „Nu hvala 
bogu“. Tabiela gospoda nisu se osobito izkazala. Daun 
se je strašno srdio. Bar neće ni nam biti tolika sra¬ 
mota. Al drugi dan da ste nas vidjeli. Pod šatorom 
na uzvišenu mjestu sjedjaše kraljica, visoka, bujna i 
liepa. Niz snažno joj tielo padaše saborita haljina od 
modre svile, izvezena srebernimi ružami, a obrubljena 
hermelinom, na grudih treptila joj je kitica alem-cvieća, 
a na ponosnoj glavi, sa koje se spuštahu gusti bjeli¬ 
lom posipani uvojci na puna gola ramena, na toj po¬ 
nosnoj glavi blještila je krunica od alema. Nešto ne¬ 
strpljivo sjedio je kraj nje car Franjo u maršalskoj 
uniformi, oko nje bješe se skupilo kolo generala, bis¬ 
kupa, dvoranika a i otmenih gospodja sve u svili i ka¬ 
diti, sve u srebru i zlatu i naš ban Karlo Baćan, po¬ 
mislite si u hrvatskom odielu. Nije li čudo? Sve je 
gledalo, kako li će se ponieti ti hrvatski divljaci. Kad 
trublja zatrubi, trgnuh se malko. n Napred!“ zaori Kle- 
feldov glas. Kostajnička regimenta poče se micati. Niz 
do niza, red do reda, tvrdo, krepko pravilno, gledajuć 
nepomično u kraljicu, koja se je junakom smiešila. Već 

bje prošao sretno granatirski bataljun majora Nike Gr- 
ličića, već i četa Vuka Jelačića — sad dodje dubički 
bataljun. Sve te poprašene glave regulaških oficira di¬ 
goše se u vis i carica ppgleda pozornije. Takova šta 
još nevidješe. Pred junačkom dubičkom četom jez- 
dijaše na konju ljudina, starac biele kose, plemenita lica, 
žarka oka, sjedjaše ko saliven na vatrenu vrancu, go¬ 
tovo si mislio, to je centaur. Na glavi stajao mu je 
klobuk sa zlatnim rubom, na noguh konjaničke čizme 
sa velikima ostrugama, a preko duge kanoničke halje 
vijao se je pojas banske vojske — to bje kanonik Adam 
Patačić, podpukovnik koštaj ničke regimente. Prolazeći 
kraj carice zamahnu sabljom visoko i zagrmi: „Junaci 
desno gled!" učini počast, a kraljica Marija Terezija 
kimnu mu prijazno glavom. Regulaši, da ste vidjeli, 
vaša milosti, regulaši! Ta švabska gospoda su zijala u 
toga junačkoga popa! Sad dodjosmo mi glinska puko- 
vina. Ponajprije pješaci. Pukovnik grof Baćan kasao 
je dosta plaho pred četom, al se je četa držala hrabro. 
Daleko već bješe odmaknuli pješaci izpred kraljice, dug 
nas je prostor dielio od njih. Tako je bilo ugovoreno. 
Prvi škadron banskih husara vodio sam ja, drugi Pavao 
Rauch, treći Krsto Vojković a četvrti Josip Erd8dy, 
sin namjestnika. Još stajasmo kao ukopani u zemlju. 
Trublja zatrubi — i kao vjetar, kao da nas je izbacio 
top, sunuše naši škadroni poput oluje napred biesno 
leteći, da je grmila zemlja, al čovjek do čovjeka, konj 
do konja kao na žici. Vjetrolike letile čete, al pred ca- 
ričinim šatorom zagrmi zapovjed „Stoj!" i sva četa 
stvori se kamenim zidom, spusti zastavu, zatrubi, učini 
počast i odjuri opet u tren, kao da ju vragovi nose. 
Visoko domahnu nam kraljica bielom maramom, a sav 
gospodski sbor udari u živo klicanje. Šta! Niesmo li 
se mi Hrvati divno osvetili regulašem? Kraljica pozva 
nas sve konjaničke častnike u šator. Naglo dignu se 

liepa gospodja i pohvali našu vještinu laskavom rieči, 
veleć, da smo se pokazali ravnimi redovnoj vojsci. Zatim 
imenova Klefelda na mjestu konjaničkim pukovnikom — 

— Koj je dakako sve vaše zasluge sebi pripisao ? 
reče Janković ironički. 

— Dakako, odvrati živahno Belizar, pokloni se. 
kao mačak i promuca, da je Bve učinio, što su mu slabe, 
sile i velike zapreke dale. Pukovnici predstaviše nas 
redom i svakomu bude dozvoljeno, da poljubi kraljicu 
u ruku. Nekako mi uzigra krv, kad klekoh pred liepu 
carevu gospodju, kad prihvatih tu nježnu, punu ruku. 
„Jeste li, zapita me, kad se digoh, rodjak pokojnoga 
biskupa Pakića?“ „Na službu, kraljevska svjetlosti, po¬ 
kojni biskup bosanski bijaše mi stric u . „Vi ste vodili, 
prvi škadron glinskih konjanika, jel te, nadporučniče?" 
„Na službu kraljevska milosti, kapetan škadrona je 
naglo obolio". Tu sam dakako lagao, al bila je regi- 
mentska zapovjed. „Liepo ste se ponieli, junački, kao 
da ste bili u ratu". „Bio sam, kraljevska svjetlosti". 
„Gdje?" „U Belgiji", „Dakle pod vašim vodstvom go¬ 
spodine bane", okrenu se carica k banu. „Na službu, 
vaše veličanstvo, reče ban, pokloniv se, gospodin je 
Pakić vrlo mlad, al je velik junak". „Gospodine bane! 
nastavi kraljica, ja štujem junačtvo, i moja je volja, 
da se svuda nagradi, jer neljubim protekcije. Zato želim, 
da gospodin Pakić bude kapetanom*. „Po želji vašega 
veličanstva i po svojoj banskoj vlasti imenujem gospo¬ 
dina Belizara pl. Pakića kapetanom*. „A ja ću mu 
uviek sklona i prijazna biti“, doda carica i kimnuv mi¬ 
lostivo, ostavi šator sa carem i dvoranici. 

— Jesi li čuo, Belizare, zaskoči ga Janković, ti si 
rano razmahnuo krila, pazi, da te sunce neoprži. 

— Ah milostivi prijatelju, nasmieši se mladi ka¬ 
petan, krila su mi jaka, a ja neidem pod sunce. Nu da 
završim pripoviest, koja vam je jamačno već dosadila. 

— Nipošto, jer se tebe tiče. 

— U šatora zaostaše generali, biskupi, gospoje 
i naša hrvatska gospoda. Svi me zaokupiše kao ose i 
počeše čestitati mi na tolikoj kraljevskoj milosti. Biskup 
Klobušicki potapša me po ramenu i reče: „Vas dragi 
mladi prijatelju, čeka još velika sreća i liepa buduć- 
ndst Ostajte junakom i budite vazda vriedni caričine 
milosti". Jedva da je to biskup izreko, izvi se iz toga 
jata prekrasna visoka gospoja, krasua velim, kakve još 
nevidjeh u svom životu. Upirući svoje velike crne sjtgne 
oči u mene, skupiv pune rujne usnice u smiešak, pri¬ 
stupi k meni i progovori mi francezkim jezikom: „Vi 
mi, gospodine kapetane, niste još predstavljeni, pred¬ 
stavit ću vam se ja, a k tomu imam nekakvo pravo. 
Ja sam Terezija grofica Bacan, rodjena Ilyeshazy, vaša 
obrstarica, i kad je vaše junačtvo našlo pred carskim 
licem toliku milost, moram vam čestitat i ja i zahvatit 
vam se na vašoj vještini. A u znak toga priznanja pri¬ 
mite gospodine kapetane od vaše obrstarice tu kitu ruža, 
jer valjda znate, da su nekad gospoje pobjednike na 
junačkom turniru nagradjivale viencem. To rekav, preda 
mi prekrasna kiticu cvieća, ja ju poljubih u ruku, a 
sve družtvo udari klicati „Vivat!“ 

— Oh! mladi prijatelju! dignu se na to brzo Jan- 
ković i licem mu drhtnu neki nemir, ti napreduješ le¬ 
timice. Gledaj, kako ga gospoda glade — i gospoje 
— pače i kraljevska svjetlost Mal da nisam zabrinut, 
ljubomoran, jer kan da se otimlješ mojim uzdam Be- 
lizare. 

— Kunem vam se, milostivi prijatelju, skoči mladi 
kapetan, dignuv ruku, da neimate razloga biti ni lju¬ 
bomoran, ni u strahu. 

— Završi, završi Belizare, odvrati Janković spustiv 
se opet na sjedalo. 

— Sad ću završit u tri rieči, reče mladić. Ponaj- 

prije izvadih moga jadnoga Teofana iz postelje, bacih 
rebarbaru kroz prozor i donesoh mu bolju medicinu, 
dvie boce šampanjskoga vina, što mi ih posla obrstarica. 

— Opet obrstarica, nasmiehnu se sarkastički go¬ 
spodin Antun. 

— Još onoga dana bijaše velika čast na više miesta. 
Car i kraljica pripraviše sjajni objed na optujskom 
gradu, te pozvaše sve veće častnike, biskupe i velikaše. 
I naš biskup pripravi obied svećenikom, gdje ga je za- 
mienio kanonik Baltazar Krčelić, nas pako častnike 
banskih krajiških četa počasti pukovnik Klefeld. Pri 
tom stolu vodjaše kolo major Vuk Jelačić po imenu 
samo, za pravo je zapovjedala gospoja Terezija Baćan, 
koja je živimi šalami razigravala častnički sbor, te se 
je stari kanonik Patačić grohotom smijao toliko, da mu 
je sve podbradak skakao amo tamo, pa kad ga vesela 
Baćanka upita, zašto da nije pošao na biskupov objed, 
već medju ovu izkvarenu vojničku Čeljad, odvrati starac 
kroz smieh: U kaptolu sam kanonik, u taboru vojnik, 
ergo mi je ovdje sjedit, pri čem se nadam, da ću koju 
tu razvraćenu dušu iztrgnuti čeljustim pakla. Baćanka 
dala je točit šampanjca do mile volje, a našim starim 
poručnikom sve su se pjenili brci. Napokon dignu go¬ 
spoja čašu i reče glasovito : „Da živi glinska regimenta, 
ponajprije husari, a poslije mušketiri, a napose da živi 
mladi, najmladji /kapetan gospodin Belizar plemeniti 
Pakić, na koga je svjetla kraljica vlastitom rukom danas 
prosula svoju milost! 8 „Vivat Pakić! 8 zagrmiše u glas 
drugovi moji, a kapetan Vojković, bocnuv me u rebra, 
prišapnu mi: „Belizare! Čini mi se, da ti je Terezija 
još milostivija, nego Marija Terezija 8 . Meni je časti i 
suviše bilo, te umakoh kradomce. Znajući, da je vježbam 
kraj, izmolih od pukovnika dopust, ter doletih k vam, 
milosti vaša. Naša gospoda ostat će još koje vrieme u 
Optuju, jer će bit ondje, vele, banska konferencija. 

Sad vam evo vierno izpričah sve, a vi mi milostivo 
recite, što je pravo, što li je krivo bilo. 

— Belizare! Sinko! reče gospodin Antun ganutim, 
svečanim glasom, pribvativ stojećeg pred njim mladića 
za obie ruke. Belizare, sjećaš li se onog časa, kad si 
klečao pred posteljom svoga strica, vriednog starca? 
Kraj postelje stajah i ja. Sjećaš li se, šta je umirući 
starac, položiv blagoslovnu desnicu na mladu ti glavu, 
jasnim glasom govorio: „Belizare, reče, meni je poći, 
srdce mi polakše kuca, Gospod me zove. Ti ostaješ 
sam, ti dragi sin dragog mi brata, koga je smrt pre¬ 
rano pokosila. Bijah ti drugim otcem, kad ti malo zatim 
preminu majka. Skupio sam za svoga dugoga vieka 
dosta zemaljskog blaga, pošteno sam ga skupio. Na¬ 
mirena ga tebi, jer te ljubim, jer si dobar i pošten, al 
još si mlad, vrlo mlad. Sluti mi se koješta. Stara vrlina 
jenja, u našoj zemlji vije se vrzino kolo, svaki se otimlje 
za njim, Hrvati zaboraviše, da su Hrvati. Pohlepa za 
zlatnim teletom, pohlepa za taštom časti izbrisa iz nji¬ 
hove duše onu ljubav za staru slobodu, onaj junački 
ponos, onu čistu prostodušnost, koja je korenom sreće 
i zdravlja. Vidiš, ja sam ostao star Hrvat, kako me je 
majka rodila. Oh Belizare moj! to ostaj i ti, i bit ćeš 
sretan. Ti ćeš bit bogat, ti ćeš bit svoj. Nikomu se 
neklanjaj do li bogu. Svojeg bogatstva nerazsipaj u pu¬ 
stinju, sij ga u dobru zemljicu. Pomozi, gdje pomoći 
treba, ma i u svietu nenašao hvale, bog će platiti. Po¬ 
misli, da ti je svaki čovjek brat, da je grieh ostaviti 
brata u biedi. A da nebudeš bez štapa, da mlad ne- 
posrneš, evo ti dajem čuvara, gospodina Antuna Jan- 
kovića, moga prijatelja, moga učenika. Zakuni mi se, 
da ćeš ga slušat." To reče pokojni biskup, je P? A 
ti proplače, ti prisegnu, da ćeš me slušat, kao sin što 
sluša otca. A znaš li, što sam tad u srdcu prisego ja? 
Ba će sva moja briga, svaka misao, sav život biti po- 

svećen tvojoj sreći, da ću te pazit i čuvat ko da si 
mi sin. I s tom prisegom prihvatih pred dobrim starcem 
tvoju ruku. Belizare, sjećaš li se toga časa? 

— Oh kako da se ga nesjetim, ta toga časa ne- 
sjetiti se, značilo bi, zaboravit najsvetiji čas svoga ži¬ 
vota, zaboravit svoj život, reče mladić, stisnuv živo An- 
tunove ruke, a u žarkih mu očih, koje pune ljubavi i 
štovanja nepomično gledahu kavalira, zadrhtaše sjajne 
suze. „Nu, nastavi mladac, blizu će biti dvie godine, 
što se je sve to sbilo, a jesam li čime povriedio svoju 
zakletvu budi u domu, budi u tudjem svietu ?“ 

— Nisi Belizare! 

— A šta me moj milostivi zaštitnik sjeća te za¬ 
kletve ? Ta samo onim doziva se u pamet prisega, koji 
su skloni povriedit ju. 

— Neponuka me sumnja ni nepouzdanje, da te 
onoga časa sjećam, već briga za tvoju sreću. Čuj! Ti 
evo postaješ podpunim mužem, ti si koraknuo u sviet. 
Fantazija ti je živa, volja jaka,, srdce žarko, pregnuće 
silno. A bogat si, vrlo bogat. Ti si koraknuo u sviet, 
nu jesi li pomislio, kojim ćeš putem poć; jesi li pro¬ 
mislio, gdje da je u ovom svietu tvoje pravo mjesto, 
gdje ti je dužnost, gdje ti je cilj života? Znaš li, tko 
ti je prijatelj, tko li neprijatelj. Jesi 1’? 

— Mislio sam o tom dk, kimnu mladić zamišljen,. 
ali ta pitanja težka su, vrlo težka. 

— Jesu, mladi prijatelju moj, al ih riešiti valja. 
Jer je griešno, jer je lakoumno, bacit se sliepo u more 
sudbine, privezat se na lomna krila varave sreće, Tko 
si neodgovori na sva pitanja sviestno, pošteno, taj nije 
savršen čovjek. 

— Istina je. 

— Gledaj oko sebe, gledaj svoje vršnjake — našu 
mladež. 0 čem umuje to buduće pleme naše. Ja moram 
živjeti, vele, jerbo sam živ, pa kad sam već živ, hoće 

mi se živjeti lagodno, dobro. A šta je lagodno? Čim 
manje brige, čim manje muke, čim manje posla, čim manje 
nauke, jer misli jedu čovjeka. Od misli posiedi kosa. Posao 
te ubija, nauka muči. A čemu sve to? Život je ko i 
ljestve, na koje se sve više popinješ, sve sretniji po- Y 
staješ. Treba li tomu rada? Nipošto, tomu se hoće ju¬ 
naštva, smionstva, drzovitosti. Da se mukom i naukom 
može steći sreća, luda je samo utjeha kmetskomu sinu. 
Uspjeh opravdava sve na svietu, a uspjeti se može 
samo pomoćju sretnika, kojih je visokorodjena majka 
na sreću rodila. Prijateljstvo, rodbinstvo, protekcija, 
pokretačice su svieta, zato i netreba muke, netreba 
nauke, koja sanja uviek o cilju života, a napokon nije 
nego čislo godina, dana i časova, komu je narav pro¬ 
pisala medju. Nepita se za cilj, već za vještinu života. 

Eto tako umuje naša mladež. Zar nije tako? Pro¬ 
sudi posljedice, gledaj u praktički život. Svaki mladić, u 
koj je visoka roda, zna, da mu je u zemlji pričuvano W 
mjesto. On to smatra svojom povlasti, svojim pravom. 
Nepita on, kakovo je mjesto, već pita samo, da li nosi 
zlatnih kamata. Ponudi mu mjesto generala, primit će 
ga, ponudi mu mjesto velikoga župana, primit će ga, 
načini ga opatom, opatovat će, postavi ga banom, ba- 
novat će. Za dužnost ga neboli glava, za njegove duž¬ 
nosti neka se brinu kmetski sinovi, znanja i netreba, 
znanje zamjenjuje vlast, vlasti se nes miješ opirat. Mir¬ 
nom dušom svlače i oblače ti ljudi svakim danom novo 
ruho, lakoumno skaču od jednog mjesta na drugo. Obi¬ 
teljska sveza nije im nego sredstvom, da okriepe svoj 
poveljeni ceh, a taj svoj ceh smatraju oni narodom, skup 
svojih livada, oranica, vinograda smatraju domovinom, 
bezobzirnu svojevolju smatraju svojom slobodom. Gdje 
je tu ona sveobća ljubav, koja u svakom čovjeku na¬ 
zire brata, gdje svaki sve a svi svakoga ljubiti moraju, 
gdje heroizam, da jedan žrtvuje svoju sreću za sve, 

vašdj milosti, gospodina obrstaru, da su častnici već 
po svih kumpanijah razredjeni i da neima prazna mjesta 1 *. 
Ta to je zlo, mon cher, obrati se pukovnik k meni, 
vidite, da vam nije trebalo doći. — „Nu, nastavi adju- 
tant poslije nemile stanke, ako bih smio vašoj milosti 
predložiti-Predložite samo! viknu obrstar. „Ko¬ 

njanički satnik Teofan Žuvić, produlji pobočnik brbljati, 
čovjek je nespretan, pa neumije sjediti na koqju. Re- 
gulaši nam se krajišnikom i onako rugaju, da nismo pravi 
vojnici, a kod parade pred njezinim veličanstvom mogao 
bi gospodin Teofan pasti s konja. Kolike sramote po 
nas. Bilo bi dobro, da gospodin Pakić predvodi Teo- 
fanov škadron, a sam Teofan morao bi medjutim bo¬ 
lestan biti*. Trćs bien, mon cher, pljesnu pukovnik 
rukama, vi ćete dragi Pakiću voditi Teofanov škadron, 
pa kad je on takav magareći husar, da neumije sjediti 
na konju, a vi gospodine adjutante napišite regimentsku 
zapovjed, da Teofan četrnaest dana za bolestnika ležati 
mora, svaki dan neka ga pohodi doktor i neka mu pre¬ 
piše rebarbaru“. Pobočnik sjede za stol, napisa zapo¬ 
vjed, a Adam ju podpisa mirne duše. Ja ponešto sbunjen 
s te dietetičke zapovjedi, zahvalih se pukovniku na to¬ 
likoj milosti i odoh. Pohodih redom sve častnike svoje 
regimente i jadnoga Teofana, koj je sbilja u postelji 
ležao. Bijaše ponešto blied. Premda nije umio ni čitat 
ni pisat, bio je čovjek dobre ćudi, pa kad ga upitah, 
je li bolestan, odmuca mi: Vraga bolestan; i kad ga 
dalje upitah: Zašto pije zdrav zdravcat tu kiselu me¬ 
dicinu, odmuca mi opet: Kad je zapovjed od obrstara. 
— Vojska stajala je pod šatori na optujskom polju. 
Naši banovci stisnuše se u svoj novi mundur, koj im 
nije nimalo po ćudi bio. Vježbasmo se tako dnevice 
po Daunovu regulamentu. Bieli regulaši su nas pri tom 
dakako nekako popreko gledali, jer da nismo pravi voj¬ 
nici — mi škuri Hrvati sa crnim remenjem. Mene je 

to dosta peklo, al stisnuh zube i šapnuh si, čekaj! Već. 
se je skupila sila hrvatske, štajerske i kranjske go¬ 
spode, popova, vojnika i plemića. Iz Požege prispje 
banski namjestnik grof Ljudevit £rd5dy i s njime go¬ 
spoda hrvatska Adam Najšić, Baltazar Magdalenić, 
uvriedjeni Stjepan Patačić, bosanski biskup Franjo 
Tausi, zagrebački kanonici Vuk Kukuljević i Baltazar 
Krčelić, dodje napokon i naš, to jest zagrebački biskup 
barun Klobušicki. Na dan četvrtoga srpnja oko šest ura 
po podne zagrmiše sa optujskog grada topovi, tries za 
triesom, grom za gromom. Diljem cieloga tabora zaoriše 
bubnji i svirale, zatrubiše trublje. Pojedine čete se 
sjatiše hrlo, častnici lećahu na konjih kao pomamni 
i za malen čas duljio se pred čadorjem dugoljasti bieli 
niz carske vojske nad kojim su se vijorile žute zastave 
i ljeskale sjajne puške. Samo jedan okrajak vojske bi¬ 
jaše nešto crniji, to jest mi krajišnici. Carica ide! orilo 
se po redovih u raznih jezicih. Bio sam željan opet 
vidjeti liepu vladaricu. Nu tek drugi dan ju vidjesmo, 
jer je odmah krenula na grad zajedno sa svojim svietlim 
drugom, carem Franjom i sa hrvatskim banom, koj ju 
je iz Beča dopratio bio. Na gradu dočeka ju plemstvo, 
veliki častnici i svećenici, a naš biskup govorio joj na 
pozdrav dugu latinsku oraciju, koja, čini mi se, kraljici 
nije po volji bila. Mi se dakako moradosmo opet za¬ 
vući pod svoje šatore. Al zato probudi nas sutra zorom 
bubanj i trublja. Zvona počeše zvoniti, grad bijaše na- 
kićen zastavami, i nad vratima kod dravskoga mosta, 
koja bijahu zelenim granjem nakićena, čitao se nadpis: 
Na pojav kraljice Marije Terezije klikuju 
svi stanovnici grada. Već smo dosta dugo uredu 
stajali, kad iznenada dojuri dug niz pozlaćenih kočija 
a oko njega carski bieli draguni. I opet zaoriše bubnji, 
svirale i trublje, zastave se spustiše, a iz kočije izidje 
kraljica i car. Mi Hrvati stajasmo dosta daleko te nismo 

gdje sadanji smrtnik radi za sreću btidućih vjekova, 
gdje ona sveta sviest, da i bogotaš ima dužnost radit 
u družtvu za đružtvo, da mu valja uztrajati i ozbiljno 
radit na onom mjestu, na koje ga nuka duša, na kojem 
ga ima uzčuvat vještina? Malo, ah vrlo malo toga ima 
u ovoj zemlji. A zato ide sve na zlo. Svatko navlači 
obće poslove na svoju korist, te misli, da je to njegovo 
1 pravo. Sebičnost raztvorila je gotovo sve duše naše 
kraljevine. Gdje ima sdušnosti, gdje ljubavi za obće 
dobro, gdje? Vrzino kolo je naša zemlja osobnih strasti, 
gdje je svaki spreman rad svoga probitka utamaniti 
drugoga. Lakoma je bjesnoća, gdje jedan drugoga grabi 
za srdce. Razdor kipi medju plemstvom, sitne zavade 
rode plamenom silne mržnje, najljepše sile se troše za 
ništa, a zemlja uzdiše, zemlja plače, jer je bog skinuo 
s nje blagoslovnu ruku i ništa, ništa nemože uspievat. 
A stranac to zna, stranac to vidi. Željan pliena, dovuče 
se kradomice, pazi i traži, zaviri svakomu u dušu, baca 
posvuda mreže. I koliko je već ugrabio pliena, jao ko¬ 
liko! Gdje spazi slabića, sebičnjaka, priveže mu se na 
dušu, kupi ga i učini robom tudje lakomosti. Zašto 
vrieđimo toli malo, jer si sami kopamo grob za tudju 
plaću. Zašto nam necvate zemlja, jer sliepi obaramo 
vlastitom rukom starostavno hrašće rodnoga kraja. A 
ja to vidim, ja to gledam, ja učenik tvojega strica 
starog Hrvata, koj mi je zasadio klicu poštenja, klicu 
ljubavi za obće dobro, za domovinu našu. Ja to gledam 
iz prikrajka daleko od zavade svjetske. Srdce mi puca, 
krv mi kipi. Ti me čudno gledaš, da ti toli ozbiljna 
sborim, ni netuviš cilja moga govora. Oh Belizare moj 1 
Znaš li, zašto ti tako govorim? Ja neću, da i ti budeš, 
kakvi su drugi, ja neću da budeš lbš. Nikoga neimara 
na svietu. Tu stojim sam okresan dub. Samo za te 
jošte živim, da te čuvaim, da spasim svetu baštinu tvo¬ 
jega strica. Ideal moga života jest, da u to razvraćeno 

doba izadje izpod moje ruke čovjek savršen, starog 
hrvatskog srdca, novog prosvećenog duha, komu će 
duša pregnuti samo za dobrim, komu će se duša boriti 
proti zlu, koj ovu zemlju, gdje ga je majka rodila, ljubi 
i diže, koj negleda ni desno ni lievo, već junački na¬ 
preduje ravnim putem, komu je ljubav čovječanstva 
svetom dužnosti, a taj čovjek si ti. Hoćeš li Belizare? 
zapita tronutim glasom gospodin Janković, uhvativ za 
obie ruke mladića, koj je tihim zanosom slušao rieči 
svoga zaštitnika. 

— Hoću, tako mi boga, odvrnu kapetan, položiv 
ruku na srdce. Znam, što sam dužan svietu i domovini, 
što li pokojnomu stricu, što li vam velemožni gospo¬ 
dine! U mojoj duši živi vazda ideal podpune, savršene 
muževnosti, i propao bih od sramote, kad bi me tko 
jednom i to pravom biediti mogao, da sam suvišan na 
svietu. 

— Dobro tako! Pravo govoriš, progovori veselo 
Janković, nu da govorimo jasnije. Ja želim svakako, da 
budeš samostalan čovjek i da budeš otac obitelji. D&, 
d&, bez obitelji neima pravoga života. Ja, evo vidiš, 
nisam se te sreće dočepao. Nu pustimo tu staru priču. 
Ti si sada vojnik i valjan vojnik. Tvoj pokojni stric je 
htio, da sliediš tradicije svoga roda, koj je vazda jm- 
nakovao braneći domovinu, al moram ti spomenuti, da 
mu se na žao dalo, kad su našu krajišku vojsku poveli 
u daleke krajeve. Osvjetlao si sebi junačtvom lice, po¬ 
stao si kapetanom po caričinoj zapovjedi, tebe čeka 
možda generalija, čekaju redovi, čeka barunstvo ili gro- 
fovstvo i odmetničtvo od tvoga plemena. 

— Negovorimo dalje o tom, milostivi prijatelju 
moj, reče mladi častnik ozbiljno, zadajem vam tvrdu 
vjeru, da će mi biti prva briga da postanem čovjekom, 
kako si ga vi želite. Znam ja u čem stoji pravo plem¬ 
stvo, prava slava. Pustite me, da još koje vrieme bu- 

Šenoa: Diogenea. 4 

dem častnikom. Ja neostah vojnikom, dat ću ostavku, 
jer mnogo sam gledao, kako se sve navraća na tudji 
kalup i sve mi je to dosadilo. 

— Ogrli me, kliknu zanosito Janković, vidim da 
si poštenjak, da si dobra duša. Idi zaklonjen vojničkim 
ruhom još malo u sviet. Gledaj hladnim okom, kakovi 
su ljudi, pogledaj im duši do dna, i vrati se poslije iz 
svieta sa vriednom drugaricom na moje srdce. A1 pazi 
na tom putu, čuvaj se žena. 

— Ta vi ćete mi biti na pomoći, nasmiehnu se 
mladić. 


III. 

Kad se vojna krajina počela preustrojavati poput 
redovite vojske, kad je stara „narodna vojska* hrvat¬ 
ska raspuštena bila, doleti u Hrvatsku, tu inače pre¬ 
zrenu zemlju, sila kojekakvih regulaških oficira Nie- 
maca, Talijana, Čeha, Valona i drugoga roda ljudi. Na 
mjesto starih Bakača, Patačića, Frankopana i drugih 
Hrvata, koji su vodili vojsku na Turke, osvanuše sad, 
gdje je Slavonija bila očišćena od Osmanlija, gdje je 
Ture krvave glave uzmaklo bilo preko Dunava, Save i 
Une — osvanuše u jedan put Hildburghauseni, Klefeldi, 
Petazzi, Marquiere, Scherzen i ciela litanija dosele ne¬ 
znanih junaka, koji su po novouredjenih krajiških pu- 
kovinah zapovjedati imali. Bilo ih je, reć bi, u Zagrebu 
ciela naselbina. Ljudi, malo misleći, gledali su taj po- 
jav nekom radoznalom bezbrigom, i dočetak njihova 
mudrovanja bijaše naprosto rieč, da je to caričina volja, 
umniji ljudi pako, koji su gledali, kako se ti došljaci 
bane i šire, klimali su glavom sluteći, da se s daleka 
iza brda novotarija valja, koja se upravo neslaže sa 
pravom kraljevine. U regnikolarnoj kući na Markovu 
trgu stanovao je tada baron Vjenceslav Klefeld, pukov- 

nik kostajnički i pobočnik bana grofa Karla Baćana, 
koga gotovo nikad nije ni bilo u Hrvatskoj. Baron bi¬ 
jaše u obće duša ciele te krajiške reformacije. Reklo 
se, da mora n Zagrebu stanovati, da izvježba mlade 
krajiške častnike po novom regulamentu i zbilja postu¬ 
pahu i okretahu se u dvorištu banskoga dvora mladi 
krajišnici cieli dan. Strani regulaški častnici bili su, 
kako baron reče, došli samo na pomoć za novu muštru> 
a poslije da će otići. Nu to „poslije" bilo je bez kraja 
i konca, došljaci ostaše, obukoše i krajiški mundur i 
sve se je činilo, da im te hrvatske sinekure gode. Kle- 
feld bijaše u obće hitar, domišljat i oprezan čovjek, 
kavalir gladak i sladak, po jeziku van reda dobroćudan 
i prijazan. Hrvatske poslove, premda stranac, pratio je 
velikom pažnjom, zagovarao je Hrvatsku vazda vrlo 
živom rieči i kad steče napokon i hrvatski indigenat, 
proglašivao se je očito Hrvatom, premda je samo vrlo 
slabo hrvatski natucao. S te gotovo demonštrativne pri¬ 
jazni za domaću stvar, posta Klefeld vrlo popularan 
kod svih stranaka. Bijaše to čovjek bečke škole izvjež¬ 
ban u dvorskoj straži. Sreća mu posluži, te ga grof 
Karlo Baćan, dižuć se sa hrvatskimi četami u Belgiju, 
uze za pobočnika, a na taj način dodje i u hrvatsku 
krajinu, zemljište neobradjeno doduše, al po njegovih 
nadah u zlatne rude. Klefeld bijaše spiritus familiaris 
odsutnoga bana, koj je živuć vazda u Beču i zaokup¬ 
ljen dvorskom strankom, na sve ruke radio, da se proti 
pravu kraljevine uvede vojnička krajiška uprava, tražeći 
ipak svagda zakonsku formu i izliku. Ta čežnja za Hr¬ 
vatskom, te nove nade probudi u Klefeldu kanonik 
Baltazar Krčelić, koji je, bivši glavarom hrvatskoga 
sjemeništa u Beču, često bio kod bana, te tom prilikom 
hrvatski život u velike hvalio pobočniku. Došav u Za¬ 
greb, gdje je već i Krčelića našao, stao se je i mudri 

Niemac obzirati na sve strane. Posao ne bijaše mu 

upravo težak. U prvi mah spazi da se plemstvo i sve¬ 
ćenstvo popreko gleda, da se kanonici i velikaši mrze 
do bjesnoće. — Taj razdor činio mu se veoma sgodnim. 
Stara latinska rieč 9 kad se dvojica svadjaju, veseli se 
treći", čuje se doduše već medju školskom djecom, al 
ostaje istinita i medju zrelimi muževi. A na tom temelju 
gradio je Kleield svoju osnovu. — Svoju zar? Ta nije 
li bio pobočnik banu, magjarskomu velikašu? Svakako. 
Klefeld je i silno dopisivao sa banom, al je i slušao 
tajne naputke bečkoga vojnoga vieća. Slušao je dva 
gospodara i upravo zato, bio je svoj. Daleko od Baćana 
mogao je i na svoju t. j. na bečku ruku raditi, pa je 
i radio. Bijaše u ostalom sluga državnomu sustavu, koj 
sve u jednoj, neodvisnoj šaki skuplja, pa tako je varao 
i bana, koj opet nije kraj sve poslušnosti mogao zabo¬ 
raviti, da je Magjar i velikaš. Ali ako se pravo računa, 
služio je samo sebi, svojoj kesi. Domovine, naroda, takvi 
ljudi i neimaju. 

Od kanonika Krčelića i Patačića sazna- smioni 
došljak brzo Akilovu petu svakoga hrvatskoga velikaša 
i dostojanstvenika, znao je, što li svakomu na udici ba¬ 
citi valja, d&, proučio je obiteljsko živovanje svakoga. 
Proučiv sve te državne i obiteljske tajne, ostavi u jedan 
mah stranku prečastne gospode kanonika na cjedilu. 
Trebalo mu je drugih prijatelja, trebalo mu je saveza 
onih velikaša i plemića, kojim je tada u rukuh bio 
hrvatski sabor. Zato je taj čovjek, koj prije nije dru¬ 
govao nego s kanonici, u jedan put počeo ulagivati se 
podbanu Ivanu Raucbu, Ivanu Bužanu, protonotaru 
Adamu Najsiću, Franji Kuševiću, Josipu Magdaleniću. 
I zbilja ih savlada svojom bistrinom. Pomogao im je 
osujećivati kod bana zahtjeve kaptola i biskupa, te je 
plemstvo poticao na življu agitaciju proti svećenstvu, 
obećavao im je vojničke sinekure za sinove i rodjake i 
tako ih neopazice strpa u svoju nevidivu mrežu. Samo 

banskoga namjestnika grofa Ljudevita Erdoda nije ni¬ 
kako uloviti mogao. Grof Ljudevit bijaše bogataš i ve¬ 
likaš, komu je vazda bila na pameti rieč „Noblesse 
oblige“, koj, imajući po sebi mnogo ugleda i samostal¬ 
nosti, nije mario za velike časti. Nebijaše doduše iz¬ 
vježban i učen državnik, al je imao dosta zdrava uma, 
nebijaše u njega doduše velike pokretne sile i krepke 
volje, al je živila u njegovoj duši uspomena praotaca 
Šimuna, Ivana, Petra i Tome Erdoda. Sumnjivim okom 
gledao je on na taj novi nejasni pokret u Hrvatskoj, 
što manje upuštao se je u biesnilo stranaka, da neje- 
danput htio je pustiti to bansko namjestničtvo, da ga 
nije od toga odvraćala žena, stvor dosta tašte naravi, 
koja je hćela pošto po to kolo voditi u družtvu i do¬ 
stojanstvom prva biti medju velikašicami. Ponizno i 
sladko približi se tomu čovjeku Klefeld, al banski na- 
mjestnik dočeka ga toli priezirnim okom , toli hladnim 
jezikom, obori ga svojim aristokratičkim ponosom toliko, 
te je Niemac odmah poparen uzmakao, videći, da mu 
tu neima pazara. Zato je drugdje radio jače. I zbilja 
prevari plemstvo. Nije sabor hrvatski stvorio i primio 
krajiški štatut. Kradomce za zatvorenimi vratima skova 
ga bez znanja banskoga namjestnika s Klefeldom šaka 
velikaša i posla ga u Beč, da je to volja stališa. Al 
ban izbrisa iz štatuta sve točke, koje sn mogle veli¬ 
kašem zlatnih plodova nositi i tako ga potvrdi kraljica. 
Krajiška diploma bude poslana saboru zabrebačkomu, 
koj pri svem tom njje imao drugoga posla nego davati 
novaca. Sabor pobiesni s Klefeldove prievare, bura za¬ 
vlada plemstvom, hćedoše diplomu bacit n ad acta“ — 
al Klefeld povrati se k svećeničkoj stranki, napati crkov« 
njake da s neprijateljstva proti velikašem sa najnižim 
plemstvom rade i glasuju za sve što u diplomi stoji. 
Klefeld pobiedi opet. Smiešeći se slušao je, kako ga 
nedavni prijatelji proklinju, kako biskupu i kanonikom 

dovikuju velikaši: Vi ste izdajice domovine i domaće 
slobode! 

Bilo je negdje početkom studenoga god. 1750. U 
svom kabinetu šetao je Klefeld, s traga složenih ruku, 
poniknute glave amo tamo. Bijaše čovjek visok, suh, 
tankih dugih nogu i ruku, ponešto sgrbljena tiela. Obri¬ 
jano, žuto lice bijaše mu dugoljasto, suho, brada šiljasta, 
usnice tanke, čelo uzkO, visoko, obrve debele a male, 
žute oči nestalne. Pukovnik se je vazda smiešio. Smieb, 
taj biljeg naivnosti, najbolja je krinka, da zakloniš pred 
svietom svoje osjećaje i misli. Samo kad je Klefeld bio 
sam, kad je govorio sa ženom ili pred vojskom, bijaše 
mu lice ozbiljno, a i ovaj put je bilo. Valjda se je 
bio odnekle povratio, jer je imao na sebi samo dugi 
modri krajiški prsluk sa srebrnim rubom, a uzke hlače 
bijahu utisnute u visoke čizme s ostrugami. Na stolu 
stajala je sablja, pukovnički kaput i šešir na tri roga. . 
U veliku sjedalu do pukovnikova stola sjeđjaše mu žena, 
gospoja baronica Margareta Klefeld, u crnu svilu odje¬ 
vena. Bijaše to gospodja dosta vremešna, sitna i suha. 
Njezino lice bilo se je izirn velikog crvenoga nosa za 
čudo sgužvalo u nebrojene borove. Bilo je dugoljasto 
visoko; Usne bijahu gospoji pukovnici debele, brada 
pod ustima kao odsječena a iza ustnica stršili joj raz- 
klimani šiljasti zubi. činilo se je , da je gospoja vrlo 
nervozna, jer su časomice njezine crvene, guste obrve 
često zadrhtale, a sive joj žacave oči vrlo ljuto požmir- 
nule na pukovnika. Kosa te. gospoje, koja je suhe du¬ 
goljaste ruke bila složila u krilo, kan da nije njezina, _ 
već kupljena Mla, pa ako gospoja pukovnica svoga 
zakonskoga druga nije promašila godinami, jamačno 
nije ni mladja bila. 

— Vjenceslave, prihvati gospoja dosta oštro. 

— Šta je draga Margareto? odvrati Klefeld zlo? 
voljno ni nepogledav energične žene. 

— Jesi Ii zaboravio, što ti rekoh? 

— Nisam, dušo. 

— A1 kan da jesi. 

— Velim ti, da nisam. 

— Nevidim bar uspjeha. 

— Strpi se malo. Čekaj! 

— Već dosta dugo čekam. 

— To nije lahak posao. 

— Da sam ja muškarac, bio bi lakši. 

— Već ti rekoh, da se tu hoće opreza. 

— Pa tako govori Klefeld, taj svemogući, slavljeni 
Klefeld? 

— Državni poslovi i udaja kćeri posve su različne 
stvari. 

— Dakako! jer u tebe volje, energije neima. 

— Molim te, šuti već jednom, razsrdi se pukovnik. 

— Šuti, šuti, to su uviek tvoje rieči, porumeni 
gospoja, valjda znaš, da tu neima mnogo čekat. Naša 
Amalija nije doduše pupoljak. 

— Znam, al je opet razcvala ruža, promumlja 
obrstar. 

— Sacrebleu! prodere se Margareta, takovom li 
se ironijom govori o jedinici. Amalija je posve pristala. 
Nježna je stasa, nježne naravi, kao što ja. Treba joj 
muža. 

Pukovnik nereče ništa, al kod rieči „kao što ja* 
ošinu okom nehotice ženu si i licem drhtnu mu po* 
rugljiv posmieh. 

— Šta bi bilo Bergena? produži žestoko drobna 
barunica. 

— Negevori mi o njem. 

•— Zašto? Neima II dosta koneksija u Beču? Danas, 
sutra- 

—Ima dosta moguće rodbine, potvrdi pukovnik. 
Al šta je Bergen ? Baron, dh. Grb mu je veoma šaren. 

al sve imanje stane mu u žep. To je kapetanska mje¬ 
sečna plaća. S timi knkavnimi krajcari nemože ni čedan 
neženja živit, a kako da uz to hrani našu kćer, baro- 
novicu, koju je nota bene, njezina majka i baronovicom 
uzgojila. Kod mene, kod kuće se to da, mi prolazimo 
kako tako, premda neimam ni imanja ni imetka; al 
preko godine opet kane po koja vanredna kapljica u 
moj žep. Nu od toga draga Margareto, nedaju se bar 
za sad dvie obitelji hraniti, osobito ovdje, gdje tim na- 
dutim Hrvatom ipak nekakov vanjski sjaj pokazati mo¬ 
ram. Pa šta je kapetan Bergen? Govorimo iskreno. 
Pustolov. Rado pije, rado se karta. Ljubi liepe pse, 
konje i djevojke i pun je dugova. Ima doduše u Beču 
mogućeg zaštitnika ili zaštitnicu, ali to nije gotov novac, 
to ti je zvonko, prazno plemstvo — nu kao što na 
primjer moje i tvoje, otresnu se Klefeld. 

— Vjenceslave! Zažari se pukovnica, jesu li to 
dokazi tvoje vieme ljubavi. 

— Okanimo se svake sentimentalnosti, reče suho¬ 
parno pukovnik, dosta smo stari, a napokon je istina, 
što rekoh. Bergen nije muž za moju Amaliju, jer ja, 
kao državnik, drugamo smieram. Takova ženitba ne- 
slaže se nimalo s mojom političkom osnovom. 

— Opet politika! A gdje ostaje ljubav? 

— Okani se lakrdije, draga Margareto? Kakva 
ljubav. Naša Amalija nezna zato. Ona će poći za onoga, 
koga joj mi označimo. Po udaji sa Bergenom izgubila 
bi ona, izgubili bi mi, a ja želim, da po svojoj udaji 
dobije nešto i ona, da dobijemo i mi. 

— Nerazumijem te pravo. 

— Dakle slušaj, reče Klefeld, staviv se pred svoju 
ženu, koja je opet sjela bila. Ti predobro znaš, kakva 
mi je uloga u ovoj zemlji od dvora dodieljena, kakova 
mi je ovdje zadaća. Valja mi slomit u ovom zabitnom 
kraju onaj stari kinezki zid, što ga rogoborna hrvatska 

gospoda svojim pravom zovu, izkrčit taj korov staro¬ 
davnih, zahrdjalih privilegija, po kojih je plemićem slo¬ 
bodno vikati o državnih poslovih, o kojih neima govorit 
nego vladalac. Ta predsuda ušla je ljudem dakako u 
krv. Zato čovjek nesmije udariti na juriš, nego pola¬ 
gano, oprezno, jer je uspjeh toga velikoga sistema tim 
sigurniji. 

— A šta se to tiče Amalije? 

— Polako, draga Margareto, odmah ćeš vidjeti 
savez. Ja sam sada kostajnički obrstar, primljen u 
hrvatsko plemstvo, ja sam dapače totum factum. Izpod 
uzde Magjara bana već sam se izvinuo, pouzdanik sam 
carskoga dvora i vojnoga vieća, stojim na svojih noguh. 
Sad mogu dalje raditi na svoju ruku. Te velikaške vi- 
kače pako moram potući njihovim oružjem, pod formom 
njihovog umišljenog prava. Donekle sam ih već nama¬ 
mio na led i oštricom krajiške regulacije odero liep 
komad njihovih zaprašenih perg&mena. Biesni su na me 
dakako. Praćkaju se kao ribe u mreži. Valja, da si 
stvorim u njihovu saboru stranku, valja da njihovo kolo 
oslabim, razdrobim, raztepem. Tomu se hoće ugleda, 
koneksija, novaca. Evo tu će mi najbolje sredstvo biti 
Amalijina udaja. Razumiješ li me sad? Vidiš, da se za 
svoje diete brinem. Odlu$ih privezat po našoj jedinici 
svoju obitelj kojoj hrvatskoj plemenitoj porodici, koja 
ima puno imetka, puno rodbinskog saveza. Amahja mora 
dakle biti kvasac mojoj političkoj stranci. Ona mora 
svoga budućega muža i cieli rep njegove porodice od- 
vratit od tih starih hrvatskih predsuda, tim ću se jače 
ovdje ugpjezdit. 

— Osnova je posve dobra. Slažem se podpunoma. 
Nu nije laka. I sam reče, da se je plemstvo na te iz- 
Irivilo, da ti one uvrede nikako oprostiti neće. Jesi li 
već na koga pomislio? 

— Kušao sam. Svrnuh ponajprije okom na Josipa, 
sina banskoga namjestnika Ljudevita Erdfida. To su 
ljudi bogati, ugledni. Namjestnik nespada Bužanovoj 
svojti, negleda ni na desno ni lievo, žena mu je sla- 
vična, tašta. Priskrbih sinu kapetanski patenat, premda 
je mladić jošte nezreo. Grofica se je veoma veselila, te 
me osula dokazi svoje prijaznosti. 

— Pa? 

— Ali grof je prema meni hladan, vlada se pre¬ 
zirno, zazire od mene. Kad sam jednom prilikom na¬ 
tuknuo, kako bi dobro bilo, da se plemstvo ciele mo* 
narkije sveže ženitbom i udajom u jednu cjelinu, od¬ 
vrati mi oholo, daje to vrlo mučno; plemstvo svake 
kraljevine da ima osebnih tradicija; novo militarsko 
plemstvo, kojega se stvaraju danas ciele kompanije, da 
nije ugledom ravno starim velikašem, koji imaju i silna 
imetka, dočim diplomirani častnici samo toliko zlata 
imaju, koliko na kićanki njihove salije visi. On bar da 
nebi nikad dao kćeri takovu zelenu plemiću, nit sina 
takovoj jučerašnjoj plemkinji. To je mislim dosta jasno. 

— To je bilo drzovito, planu pukovnica. 

— Svakako. Taj aristokratički hrvatski Krezo od¬ 
bio je moju tajnu navalu dosta prostačkim načinom, Nu 
ja mu se i ponešto osvetih. Razsuo sam ponajprije glas, 
da će banski namjestnik biti zapovjednikom jedne ban¬ 
ske krajiške pukovine, a on povjerova i u Beču se 
zbilja radilo za to. A1 u horu zapriečih to ja. Namjest¬ 
nik nedobi zapovjedništva te sada puca od jada. 

— A1 šta ima od toga naša Amalija? 

— Istina ništa, jer je osveta samo negativna stvar, 
ne nosi ploda. Nu čuj. Nadjoh drugu osobu. 

— Kako se zove? 

— Kapetan Belizar Pakić. 

— Sjećam ga se, al ga poznajem slabo. 

— Poznam ga ja. Neima u tom kraju ljepšega 
mladića. Pošten je, prostodnšan, stidljiv kao djevojka, 
al uz to odvažan kao lav. Po svietu steko si je dosta 
nauka, te nije toli okorjel, tvrdoglav Hrvat, i njega će 
se moja namjera lakše prihvatiti, jer dakako o politici 
ništa nezna.i nepripada nijednoj stranci. Od starog je 
plemena, od svoga strica biskupa nasliedio je silan ime¬ 
tak, ima i mnogo i daleke rodbine, malih plemića, koji 
će u saboru uz njega pristati. U Optuju odlikovala ga 
carica, liepa ga čeka budućnost, a treba, da se u njem 
častoljublje još većma budi. Neznam, je li naša Ama- 
lija dosta jaka očarat ga- 

— Vjenceslave! planu opet pukovnica. 

— Miruj! Mi tu govorimo posve hladno. Neznam, 
rekoh, hoće li ga Amalija svladat, al svladat će ga 
častoljublje^ Taj mladić ti je alem^ čovjek bez pred- 
suda, taj mladić biti će neodoljivo oružje u mo¬ 
joj ruci. 

— Kad ga ti hvališ, reče barunica, mora da je 
zbilja takov i ja tvoje namjere posve odobravam. Nu 
kako da se dočepamo toga zlatnoga zeta? 

— I o tom sam mislio. Sada služi u glinskoj re¬ 
gimenti, gledat ću, da: ga premjeste kos tajničkoj, mojoj. 
Pa pomisli i to. Stara Sermažica mu je na krstu kuma, 
a kuma i kanoniku Krčeliću našemu prijatelju. Krčelić 
traži po meni doći do nekakve časti, jer je van reda 
slavičan. Sermažica živi u strašnoj zavadi sa podbanom 
Rauchom radi vječitih parnica, svećenička stranka mrzi 
stranku u kojoj je Rauch, koj opet mene mrzi. Novi 
rektor Jezuita Stjepan Pepel izpovjednikom je tvojim i 
stare Serinažice. Skupi sve te niti , pa reci, nedadu li 
se lako »presti u onu vezicu, kojom ćemo mladog Beli- 
žara privezat našoj AmalijL . 

— Vjenceslave, en verite, ti si pravi pravcati di¬ 
plomat. Daj da te poljubim. 

Klefeld primi vrlo živahni poljubac svoje nježne 
drugarice dosta hladnokrvno i strese se nekako. 

U taj par stupi u sobu crkovnjak, visok, fine umne 
glave, kanonik Baltazar Krčelić. 

— Hvaljen Isus! pozdravi došljak gospodare, dočim 
je gospoja Margareta od straha uzmakla, te se ljuto 
zažarila, da ju je pobožnik kanonik zatekao pri toli 
očitu izrazu ljubavi. 

— Na vieke! odvrati Margareta, u dobar čas de- 
djoste reverendissime. Vi ste nam jedini spas. Badi se 
o prevažnu poslu. 

— Da čujem? odvrati Krčelić zaustaviv se sred 
sobe. 

— Dobro mi došli prečastni prijatelju, zakrči pu¬ 
kovnik daljnju razpravu, moram za poslom, ali Mar¬ 
gareta priobćit će vam cielu osnovu na tanko. Budite 
nam vi na pomoći, vi ste desna ruka biskupa Klobu- 
šickoga. 

— Drage volje gospodine pukovniče, ako moje 
slabe sile- 

— Nemojte tako, mahnu pukovnik rukom. Idem 
sada, al prije moram vaše prečastno gospodstvo upitati, 
ima li kakovih no vica iz Beča. Vi ih najprije doznajete. 

— Pukovnik grof Adam Baćan došao je u Zagreb 
i svratio se u biskupski dvor. 

— To je nešta posve obična, nasmiehnu se Kle¬ 
feld, jer je i banov sinovac posve običan čovjek, žitar, 
cincar, nevježa. 

— Eh, slegnu kanonik smiešeći se ramenima, gos¬ 
podin pukovnik predobro zna, da danas u Hrvatskoj 
osobna vještina nije nikakvim mjerilom i baš Adam 
Baćan je tomu najočitijim dokazom. Postav pred neko¬ 
liko mjeseci glinskim pukovnikom — — 

— Šta je? dignu pukovnik pozorno glavu, opasav 
si sablju. 

— Postao je pred nekoliko dana ujedno prisjed- 
nikom banskoga stola. 

— Adam Baćan, prisjeduik banskoga stola? zapita 
u čudu Klefeld. 

— Dh, potvrdi kanonik. 

— Ta neima mu neg 24 godine. 

— Istina je. 

— Plitak je, nevješt! 

— I to je istina — al je sinovac bana Karla 
Baćana. 

— Nu kraljičini savjetnici ? 

— Tim je Adamova žena, grofica Terezya doka¬ 
zala, da je bar ona sposobna za prisjednicu banskoga 
stola, ako i nije njezin zakoniti drug. Medjutim, čini 
mi se, da je ta čast samo privremena. 

— Kako to? prepa se Klefeld. 

— Ban i njegov namjestnik grof Ljudevit Erdody, 
negledaju se milo. Već tri puta hćede Erdody položiti 
čast, navlastito kad mu nedadoše regimente. 

— Pa? 

— Pa bi jednom tu čast sbilja mogao bacit, a 
Adam je možda kandidat za takov slučaj. 

— To nije moguće, planu Niemac. 

— Sve je moguće, odvrati kanonik, koj je me¬ 
djutim sjeo bio na stolicu, donešenu od domaćice, dh 
uvažite i to gospodine pukovniče. Grof Adam Baćan 
donio je pođbanu Ivanu Bauchu od kratice zlatnu ko¬ 
lajnu, vriednu jedno 2000 forinti. 

— Bauchu? 

— Dh Bauchu. Vrlo dobro se paze, podban je ko- 
lovodja plemstva u saboru. Bazumijete li? 

— Ta zar Baćani misle, da je Hrvatska njihova 
sinekura? 

— Neznam, ali svakako traže si ovdje izdašno 
gnjezdo. 

— Dh, dk. Vrieme je, prečastni prijatelju, da se 
izvinemo vodiljci toga bana, koj Hrvatom iz Beča dik¬ 
tira svoju absolutnu volju. 

— Istina je, a upravo te njegove absolutističke 
namjere mogu nam služiti za Arkimedovu točku. 

— A dić bi ga mogo vašom i mojom pričinom 
biskup Klobušicki, koj je svakako čovjek bečkoga 
dvora. 

— Bi, al žalibože ga neima u Zagrebu. Pošao je 
pohodit svoju rodbinu u Eperieš. 

— Šteta. Pišite mu. 

— Hoću. 

— Nu sada ostajte s bogom i slušajte, što će vam 
moja žena reći. Sutra pohodit ću vas reverendissime. 

— Al u mom dvoru, pod večer, da vas nitko ne- 
spazi. 


IV. 

Ljuta bijaše zima pod konac petdesete i početkom 
petdeset i prve godine. Visoko je još u mjesecu ožujku 
ležao snieg oko Zagreba i u cieloj okolici. Prvih dana 
toga mjeseca imao se je sastati sabor, al kako su pu- 
tevi sniegom zatrpani bili, prispie vrlo malo velikaša i 
poslanika u Zagreb i namjestnik banski odgodi sjednice 
do 26. ožujka. Al dodje travanj. Jug zapuhnu, sunce 
udari svom žestinom na zemlju i sbrisa reć bi u jedan 
hip sa krajine sniežno ruho. Potoci pjenjahu se ko 
biesni hatovi. Sava se razli svom zagrebačkom dolinom 
i dugo žudjena zelen niknu po drveću zagrebačkoga 
gorja. 

Pred podne nekoga vedrog dana početkom travnja 
brzala su tri mlada častnika na konju iz grada prema 
Šestinam, gdje je u ono doba vladala gospodja baru¬ 
nica Julijana Sermage, rodjena Moskon, starica vele 

pobožna al i vrlo vesela od jedno šestdeset i devet 
godina, koja je od smrti svoga muža Josipa udovala, 
t. j. od godine 1746. 

Razigrani proljetnim suncem i svježim zrakom ska- 
kutahu konji častnika vrlo veselo po putu kraj jezu¬ 
itske filiale svetoga Žavera. Dvojica od tih mladića bi¬ 
jahu Hrvati krajišnici a obadva kapetana, kako se je to 
moglo razabrati po zelenom im odielu i častničkih 
kapah. Jedan od njih nešto krepči bijaše Belizar Pakić 
a drugi, slab plavokos mladić, Josip grof Erđody, sin ban¬ 
skoga namjestnika. Treći je bio, reć bi, stranac. Imao 
je na sebi još bielo odielo regulaške pukovine baruna 
Molka, te je nekako porugljivo gledao na krajiške ha¬ 
ljine svojih drugova. Nije se ipak reći moglo, da je 
bio ljepši od njih. Sve držanje bilo mu je nekako pri¬ 
siljeno, nenaravsko. Sjedio je na konju kao drvena 
lutka, skakutao je u sedlu vrlo smiešno, a svoje tielo 
nagibao je napred kao neizvježban konjušnik, dočim su 
drugovi uz njega letili lako, junački al opet gracijozno 
i sigurno. Obrijano lice regulaškomu častniku bijaše 
široko, plosnato, a nos stisnut i širok. Ni piknjice duha 
niesi vidio u tom žutom, lienom obrazu, u tih praznih 
modrih očih. Samo oko tankih, širokih ustiju igrao je 
neki prezirni smieh, neka drzovita oholost, koja na prvi 
pogled svakoga vriedja. Taj ; treći kapetan bijaše gos¬ 
podin baron Antun Bergen, koj je sa pukovinom Molk 
kao poručnik došao bio k optujskim vježbam, al se je 
poslije po milosti Klefeldovoj i po prijateljstvu svojih 
bečkih rodjaka ušuljao bio za kapetana u novo ure¬ 
đene banske krajiške: čete. Ako si vjerovao njegovim 
riečim, bijaše silan junak, premda nije nikad pripoviedati 
znao, u kojem li je boju steko junačke lovore. Vladao 
se je van kuće vrlo gospodski, baronski, al kod kuće, 
tako bar pričahu ljudi, jeo je crni vojnički kruh. Pri- 
poviedao je uviek o svojih visokorodjenih tetkah i bo- 

gatih stričevih, al nikad o svojem imanju, koje bi po 
svoj prilici stalo bilo u njegov lievi žep. Smijao se je 
sam svojim vrlo plitkim dosjetkam u sav glas, kao da 
konj hrza, govorio je polagano i odsječeno kroz nos, a 
svaki bi svoj govor počeo frazom: „Kod nas u Beču". 
Po njegovu vlastitu mnenju bijaše najbolji jahač, pli¬ 
vač i plesač, vanredan vještak maču. Pričao je, da mu 
je lako predobiti svaku ženu i da je mogao deset puti 
oženiti prve krasotice i milijunašice bečke, premda nije 
nikada reko, zašto se nije oženio, i zašto je amo došao 
u tu daleku, prezrenu, divlju Hrvatsku, koja mu ne¬ 
kako nije mogla omiliti, jer sve što je već preko pol 
godine bio imenovan krajiškim kapetanom, nosio je i 
sad bielu regulašku uniformu, koja ga, reče, čini mnogo 
zaniraivijim. 

— Belizare, prihvati mladi Erdody, razumiješ li 
taj poziv stare barunice Sermage. Svetkovina, zabava! 
Pošto, zašto? 

— Rekla je, odvrati Belizar, da pripravlja svetko¬ 
vinu, jer je kraljica porodila zdravu kćer, kako nam to 
prije četiri dana u Zagrebu topovi javiše. 

— A vjeruješ li zbilja, da je to, zapita ErdSdy. 

— Da pravo kažem, nevjerujem, slegnu Pakić ra¬ 
menima, pače se čudim baroničinoj raztrošnosti. 

— Je 1’ te? potvrdi Erd8dy. 

— Baronica Julijana je škrtica, nastavi Belizar, 
nije nikad pripravila zabava, ljutila se na tvoju majku 
i na samoga biskupa, što priredjuju plesove, jer da je 
to put u pako. 

— Dk, dk! reče Erdody. Pa pomisli, kad joj je sin 
Troilo uzeo poslije smrti prve si žene Anku Draško- 
vićevu udovu požeškoga velikog župana, Petra Ke- 
glevića, koliko' se stara ljutila, jer si nije izabrao 
veće bogatašice, premda su Sermaži i onako silni 
bogataši. 

— Džt, sjećam se predobro, nasmija se glasno Be¬ 
lizar ; n c’ ćtait un affaire ardente*. Troilo je kadšto 
silan romantik i nije mario za sve protestacije stare 
baronice, koja mu nakon nenadane ženitbe doviknu 
Ofiopranim jezikom: „Sinko, sinko! Gdje ti je pamet 
da si za toliko svoga bogatstva kupio toli malo žen¬ 
skoga mesa!“ 

— Dh, dh, udari Erdody u glasovit smieh, jer je 
grofica Anka dosta tanana i eterična. 

— Mešsieurs! opazi Bergen, koj je do sada fićuka- 
juć slušao razgovor svojih drugova, ma foi taj baroničin 
epigram smrdi po vašem hrvatskom luku. Kod nas u 
Beču zaodieva se i najdelikatnija konverzacija parfumom. 

— Dragane moj! odvrati mu prostodušno Belizar, 
baronica Julijana je žena stare žice, ta ti govori vazda 
bez kolonjske vode. 

— Pa molim te, produži mladi Erdody, što ima 
baronica Julijana slavit slavu toga carskoga poroda? 
Nit je ona ban, niti biskup niti banski namjestnik. To 
je i moj gospodin otac opazio. 

— Mes camerades! iztisnu Bergen iz nosa, čemu 
vam ta luda filozofija. U istinu ste vrlo sraiešni. Pitam 
ja, pošto i zašto. Briga mene! Zabava će biti, ja se 
rado zabavljam, pozvan sam. Eh bien! Idem. Šta više? 
Veselim se bez kraja i konca. Ce sera pour moi un 
spectacle delicieux. Gorim od radoznalosti. Une soiree 
croate! Nečuveno. Ovdje blizu Turske u toj domovini 
vukova — un cercle aristocratique. Rad sam vidjeti 
te vaše divlje contesse i baronice — tu patvorenu ko¬ 
mediju. Ha! ha! ha! Kod nas u Beču- 

— Kod vas u Beču, progovori Belizar odrešito, 
ponešto smrknuv čelo, ima kako vidim takodjer neopra¬ 
nih jezika gospodine kapetane, a moj običaj je ponaj¬ 
prije gledat a poslije sudit. Neznam, je li to običaj i 
kod vas u Beču. 

Čenoa: Diogenes. 5 

Pri tih riečih ošinu Belizar okom Bergena, koj 
oboriv oči i stisnuv zube ni cigle nereče. Svi umukoše 
na čas mukom. 

Za malo vremena progovori najmladji izmedju njih: 

— Dragi kapetane Bergene. Bečite mi za bogu ! 
Šta će vam ta biela regulaška haljina. Vi ste ipak kra¬ 
jiški častnik. Ljudi vam silno sbog toga prigovaraju. 

— Mladi druže! reče Bergen prezirno ošinuv bi¬ 
čićem konja; čovjek se nerado ostavlja svojih tradicija. 
Neka ljudi brblju! Prosto im bilo. Znate li grofe, što 
znači regulaško srdce pod krajiškom uniformom. Evo 
mene! Obucite mi deset vaših graničarskih kaputa, 
srdce mi kuca ipak po regulaškom taktu. Kod nas u 
Beču nose same biele uniforme. 

— Za čudo mi je, mon cher baron, progovori 
oštrije Pakić pritegnuv konju uzde, da ste se u obće 
odlučili zaviriti u ovu kanibalsku zemlju. Uvažavam 
posve vaše tradicije. Da sam ja na vašem mjestu, bio 
bih si prištedio tolik put, bio bih reko: Kod nas u 
Beču cvatu pečeni pilići, kod nas u Beču živi se bolje, 
ostat ću — kod nas u Beču. 

— Cher capitaine! odvrati ujedljivo Bergen, znate 
li francezki? Je 1’ vam poznata rieč „noblesse oblige!" 
Vidite, carica je zapovjedila, da idem u vašu zapuštenu 
zemlju. Ja sam plemić i moram caricu slušat. 

— Kod nas veli se kraljica, opazi Belizar. 

— Kod vas — ali ja poznajem samo caricu, odreza 
Niemac. Carica vrlo dobro zna, da ovim zemljam treba 
uljudbe, reda i načina, ne bi li po vremenu njezini 
stanovnici ravni bili ostalim ljudem. Zato nas posla ca¬ 
rica iz Beča amo. Vi vidite, da je to od naše strane 
samo puka žrtva. 

— Vi ste doista veledušni, dragi kapetane, i mi 
vam moramo od srdca hvalit za toliko veledušje. Znam, 

da je kod vas u Beču život mnogo ugodniji, da se kod 
■vas u Beču mnogo bolje jede, pije, spava, puši- 

— I ljubi, cher camerade, nasmieši se Bergen 
zlobno. 

— A zašto? upita Erdody naivno. 

— Jer kod nas, dragi Josipe, reče Belizar, nije 
ljubav na pazaru kao što u Beču. 

— To jest vi neznate, što će reći „savoir vivre“, 
viknu njemački baron, al molim, vi se očito varate. 
Svuda su sve žene jednake, sve to zavisi o vještini 
muža. Gdje su muževi nespretniji, ondje su žene da¬ 
kako kriepostnije. Nova reorganizacija, nadam se, po¬ 
pravit će i tu sredovječnu predsudu. Ja bih se okla¬ 
dio — 

— Što? zapita Belizar brzo. 

— Da će mi svaka postati žrtvom. 

— Nijedna domaća, ma bila i gradjanskog roda. 

— Dvadeset cekina! 

— Petdeset, planu Belizar. 

— Primam, udari Bergen u grohot, to će mi baš 
dosta biti za novu krajišku uniformu. Kod nas u 
Beču- 

— Izgubio bih jamačno okladu, opazi Belizar zlobno. 

— Nu šta ste mi ono reći hćeli, nastavi Bergen. 

— Dš, zbilja! Sve je kod vas u Beču liepo i fino, 
a vi dodjoste s veledušja, da nas uljudite. Šta ćemo 
na primjer od vas naučit, dragi barone. 

— Šta, šta? propenta baron, kulturu, finoću. 

— Barone, barone! nasmieši se Belizar, sve sum¬ 
njam, da ste tu frazu naučili iz vojničkog katekizma ili 
dnevne zapovjedi. Govorimo praktičnije. Šta? 

— Valjani način vojevanja, novi reglamenat, okret¬ 
nost vojničku, junački duh. 

— Pa vi sve to znate? umieša se hladnokrvno 
mladi Erdody. 

* 

— Bez sumnje, će na to Belizar, bar po teoriju 
Vidite barone, ja sam premalo vremena bio u Beču, a 
da ondje nešta naučim. Nisam imao kad. Al sam bio u 
Belgiji, u Bavarskoj, u Italiji. U Italiji gledao sam u 
knjige, u Belgiji vježbao sam se sabljom, al za istinu 
,— dragi barone, za istinu. Vidio sam prave, pravcate 
krvi, a sva zrna bijahu od olova. Nu meni to nije ništa 
nova bilo. Mi Hrvati znamo taj posao odavna. Žao mi 
je, da ste se potrudili amo —- 

Govor bivao je sve oštriji i oštriji i možebit bi i 
oštrica bila imala posla, da tu nisu mladi častnici u taj 
par došli bili pred šestinski grad, gdje ih je velika 
družtvo već nestrpljivo očekivalo. 

* 

* * 

Dok su tri kapetana putem tako u govoru bila* 
miešalo se po šestinskom dvoru vrlo raznoliko družtvo* 
Od duže vremena već nije ovdje bilo gosti, jer je stara 
baronica Julijana bila gospoja vrlo štedljiva. Nu danas 
bijaše sve veselije, jer se je domaćica bila izmirila sa 
sinom si Tjoilom i sa njegovom ženom Ankom Draš- 
kovićevom, koja je bila nevinim uzrokom materinskog 
gnjeva. Uz zid najveće sobe naproti vratima sjedjaše 
stara baronica u naslonjaču, a noge obuvene papučama 
počivahu na suknenu jastuku. Kraj svih svojih godina 
držala se je dosta junački. Lice bilo joj je i sad puno* 
rumeno, grahoraste oči sievale su bistro u sviet, mo- 
treći oštro pojedine osobe družtva, a u samih karakte¬ 
rističnih crtah toga gotovo mladog lica pokazivala se 
je snaga uma, energija, sviest i ponos, d&, čovjek bi ja 
bio smatrao mladom ženom, da niesu izpod crne fine 
kape provirivale srebrolike vitice. Domaćica bijaše obu¬ 
čena u crnu svilu, jer od smrti pokojnog si muža ba- 
rona Josipa Sermaža, prisjednika banskoga stola, t.' j. 
od g. 1746. nije gospoja Julijana nosila, nego crninu* 

Oko nje bilo' se je razredilo ostalo drnžtvo kao što 
zrake oko ognjišta. Ponajprije umni kanonik Baltazar 
Krčelić, koj bi kadšto nešto šaptnuo, što je ona, nje¬ 
gova na krstu kuma, svagda glavom potvrdila. Na, 
desno joj kočila se je baronica Margareta ’Klefeldoya, 
smiešeć se milostivo na sve strane, premda joj nije 
nitko gledao crvenog nosa. Kostajnička pukovnica imala 
je na sebi haljinu od svjetle zelene svile, načičkanu 
crvenimi vrpcami, a i visoka nabieljevena kosa bijaše 
posuta Crvenimi vrpcami, kao Što nevaljana livada div¬ 
ljim makom. Klefeldica gurnula bi kadšto nježno u re¬ 
bro baronicu Amaliju, jedinicu svoju, djevojku visoku, 
uzkih ramena, bez plastičkih forma, koja je svoje duge 
suhe ruke dosta hladnokrvno spuštala niz žutu haljinu, 
što je na njoj samo visila. „Baronesse Amebe,® tako 
ju zvaše i majka, bijaše djevojka čudnovata, u širokom 
i dugačkom voskoliku licu, koje te je sjećalo otčevih 
crtah, vidjelo se neko đriemno nehajstvo, neka mra¬ 
morna hladnoća, bijaše to kao ledena kora na kojoj 
badava tražiš iskru osjećaja; a i velike ženice svjetlo- 
žutih očiju ni da su trenule trenom. Pod visokom na- 
bieljenom kosom uzpinjalo se je visoko čelo, na kojem 
si razabirao neko ozbilje, neki promišljeni mir. Alkađ 
joj se tko približi i reče prijaznu rieč, prisili se Ama- 
lija na umiljat tobože Smieh, oči joj zasinuše tad kao 
mački a od dugog nosa do širokih ustiju pojaviše se đvie 
crte, s kojih te kadšto srdce zazebe. Do Klefeldovih 
smiešila se mlada baronica Anka Sermage, žena gospo¬ 
dina Troila, Julijauina sina. Iz njenih tamnih očiju 
bljeskalo je tiho, lagodno blaženstvo. Oko nježnog joj 
tiela sapinjala se malena svilena haljina, duga šiljasta 
života, kratkih rukava, široke saborite suknje, sVe odielo 
bijaše nakićeno bielimi bruseljskimi čipkami, a u nabie- 
ljenoj kosi drktale su ljubice prosute alemom. Bijaše 
to glavica fina poput kipa od kararskoga mramora, ta 

pravilna usta, taj rimski nosić, to oblo razvijeno čelo 
odavalo je karakteristični tip plemena Draškovićeva. 
Danas drktala je laka rumen na njezinih licih. Muž 
joj bješe se pomirio sa majkom, a ona je bila povodom 
zavade, to jest ljubav, silna ljubav. Napokon osvanu joj 
poslije dugo godina prvi dan sreće. Koliko je mlada 
muka pretrpila! Prsobolja hrvala joj je prvog muža 
grofa Petra Keglevića, počeo je bacati krv. Čuvala ga 
je vierno u njegovu gradu Klenovniku, gdje ga u 28. 
godini ugrabi smrt. 1 posta udovom. Tad ju zavoli 
Troilo Sermage. Žestoko opiraše se tomu savezu stara 
baronica, al sin je prkosio majci i uzeo Anku. Majka 
ih zavrže i kukavno življahu mladi na imanjiću Mičkovu. 
Sad im oprosti, sad se pomiriše. Zato je mlada barO- 
nica vesela. Još je tu kašljucala slabašna dama, žena 
banskoga namjestnika, nekoliko pristarih plemićkih usi¬ 
djelica, koje življahu o milosti velike gospode, a na 
okolo po vrtu skakutao je mladi ženski sviet, vesela 
čeljad trgajuć i pjevajuć bez kraja. Sin domaćice, visok 
jak čovjek ozbiljna lica šetao je na triemu sa pukov¬ 
nikom Klefeldom i kanonikom Adamom Patačićem. Kod 
prozora govoraše po tiho komesar banske krajine Stjepko 
Patačić sa grofom Krstora Oršićem, dočim je banski 
namjestnik savršen aristokrat, nekom čudnom bezbri- 
gom slušao široko razlaganje debelog prepošta zagre¬ 
bačkog Čegetka, komu se je sa strane krupni kanonik 
Vuk Kukuljević pokadšto milosrdno nasmiešio. Mladji 
plemićki sviet, gospodičići vojnici i nevojnici stajahu 
ponizno u polukrugu, jer zabava još nije započela bila. 
Samo od glavne saborske stranke od Raucha, Najšića, 
Bužana, Baćana i Kuševića nisi vidio ni mužke ni žen¬ 
ske duše. Zadovoljnim okom gledala je baronica taj 
sviet. oko sebe, kojemu je, reć bi, bila vladarkom. 

— Umirite se, reče u pol glasa smiešeći se Krče- 
Jiću, ova je sgoda za vaš posao vrlo dobra. Podpuno 


Digitized by 


Google 



71 


odobravam vašu osnovu. Valja da ojačimo naš u stranka 
tim ćemo privezat uza se mladoga Pakića, Iju bimca 
kraljice. I rektor Pepel razložio mi je obširno stvar, a 
ja vaše namjere podpuno odobravam. Znam da je 
Niemcu Klefeldu samo do hrvatskih novaca dragi ka- 
noniče, nam je pako do vlasti. Je 1’? E dh, đh, ujesti 
ću ja Raucha i svu njegovu družinu za srdce. 

— A1 kako da počnemo, baronice gospo? upita 
Krčelić. 

— Prepustite to meni, mahnu Julijana rukom, 
nisam ja badava bila dvorskom gospojicom još kod 
cara Leopolda prvoga, gdje su se spletke gradile po 
španjolskoj modi. Znam ja kad bude hora. Pak je Be- 
lizar i moje kumče, nezna ništa o svietu. Prepustite sve 
samo meni. 

— Mađame la baronne, iztisnu Klefeldica iza le¬ 
peze, pošto je svoju jedinicu opet gurnula bila, situa¬ 
cija vašega dvora je u istinu romantična, baš je to 
opazila i „ma petite Amelie.“ Amalija ošinu žutim 
okom majku čudeći se nečim, kojih nikad nije ni izu¬ 
stila bila. 

— Liepo je tuđe, dh, potvrdi stara baronicp, ro- 
mantički? Toga neznam. Prestara sam, ima mi šest- 
deset i devet godina. Da 1’ je sve to i romantično, to 
neka izpita mladji sviet, na primjer moja draga Amalija. 

Amalija odvrati, pokloniv se ironično: 

— Što je zapoviedila vaša milost, da izpitam ro¬ 
man tičnost? 

Sada ju gurnu Margareta silno, a Julijana nesmieh- 
nuv se ironički okrenu se Krčeliću: 

— A propos, reverendissime. Adam Baćan je opet 
kod biskupa. 

— Da, milostiva kumo, t. j. u biskupskom gradu, 
jer biskupa neima. Doveo je četrdesetoro svoje služin-* 
čađi, pa se to jede i pije. 

—I žena Terezija je š njime, kći ugarskog ze¬ 
maljskog sudca? 

— Na službu. 

— Kakva je to žena. 

— Mlada, bjesomučna Magjarica, tri puta jača od 
svoga muža i tri puta pametnija. 

— Eto nove zabave za gospodu zagrebačku. 

U triemu upita Klefeld baroua Troila: 

— Polazite li skoro na požunski sabor. 

— Za malo dana. 

— Hoće li i Baćan ? 

— Bez sumnje. 

— Qua baro regni, opazi kanonik Patačić. 

— Znate li, barone, šta znači taj zlatni lanac po¬ 
slan Bauchu? 

— Valjda nagrada za glasovanje o krajiškoj di¬ 
plomi, odvrati Troilo ponešto zlobno. 

■ Gospodin Čegetek lupao je neprestano pred na- 
mjestnikom po svojoj trbušini. 

— Je li to vaša ekselencija istina, da će nas bis¬ 
kup Klobušicki skoro ostaviti. 

— Moguće, odvrati hladno grof, i nije opet mo¬ 
guće. Ako postane nadbiskupom ostaviti će nas, ako 
nepoBtane, zagrebačka je biskupija vrlo mastna. 

— Vrlo logički, nasmiehnu se Vuk Kukuljević, al 
čegetek, nezadovoljan tom logikom, poćera dalje:. 

— To je dilemma, za koj svatko od nas zna, al 
vaša ekselencija je banski namjestnik. 

— Al nisam ban. Ban stanuje u Beču. 

U to zazveknuše ostruge. U sobu unidju tri mlada 
kapetana, te podju ravno pred domaćicu. Belizar po¬ 
kloni se duboko i poljubi kumu u ruku, a ova ga po¬ 
gladi po čelu, poklon mladog Erdoda bijaše ponešto 
ceremonijozan a Bergen naheri glavu na lievo i baci. 

desnu nogu za sobom u zrak, da se je na licu baro- 
nice Anke, pojavio lagan posmjeh. 

— Eh bien! Drago mi je da ste došli, messieurs! 
Budite samo veseli! Mesdames, messieurs, to je gos¬ 
podin kapetan Belizar pl. Pakić, moje kumče. Bože ni¬ 
sam li stara. Belizare! nastavi Julijana osobitim nagla- 
som: „Voilš. la baronesse Amelie de Klefeld!“ 

Mladi kapetan pokloni se mučeć, a baronica Mar¬ 
gareta odzdravi mu toli umiljatim poklonom, da Su sve 
vrpce na njezinoj glavi zadrktale poput crvenih za¬ 
stavica. 

— Pod tvoju komandu stavljam svu mladež, reče 
baronica, ti ćeš biti maitre de plaisir. A kako se vam 
barone Bergen, mili naš kraj. 

— Passable, madame la baronne, pokloni se Ber¬ 
gen, kod nas u Beču-— 

— Kod vas u Beču je dakako ljepše, zaustavi mu 
baronica rieč, znam; bila sam kod carskoga dvora, kad 
vas još nije ni bilo na svietu. A1 vjerujte, mon cher 
baron, i kod nas se da živiti. Mi branimo i sebe i 
tudje goste, koji dolaze amo tražiti svoju sreću. 

Zažariv se pokloni se kapetan, a oficiri ponamje- 
stiše se podalje od baronice. 

— Vrieme je, reče baronica Krčeliću, zatim viknu 
jasnim glasom: Ružice! 

Na taj poziv unidje sitno koracajuć liepo djevojče 
od jedno 16 godina. Bijaše puna i gibka kao puncat 
pupoljak na tananoj petlji. U tom djevojačkom licu vla¬ 
dala je čudna odvažnost, a opet je bilo fino zaokru¬ 
ženo kao kiparskim dijetom, čovjek bi bio rekao da 
je to prava prilika proljetnoga posmjeha, da nije u tih 
velikih crnih očih vladalo ozbilje duha. Bijaše odjevena 
ružičastom, priprostom haljinom, a u crnoj nenaprašenoj 
kosi stajahu dvie rumene ruže. Ozbiljno pokloni se Ru¬ 
žica baronici i gostom. 

— Ružice draga, reče starica posegauv u žep, evo 
ti ključa, donesi mi iz moga ormara veliki tok od crne 
kože. 

Djevojka uze ključ, pokloni se opet i ode, ali po 
cielom družtvu razlieže se neki žamor s te ljepote dje¬ 
vojke. 

— Tko je „cette petite?" upita radoznalo Klefeldica. 

— Moj sekretar, odvrati Julijana, da su ju i mladi 
kapetani čuti mogli, pravi alem kamen. To vam dje- 
vojče vlada mojim imanjem. Skoro niesam vidila toliko 
pameti i poštenja. Nemogu bez nje živjeti. 

— A odakle je? opetova Margareta. 

— Domaća, Hrvatica, plemićka kći. Mati joj rano 
umre. Otac bijaše pod Josipom Rabatom major u kar¬ 
lovačkoj krajini i prijatelj mojemu pokojnomu gospo¬ 
dinu. Siromah pade u bitci, ostaviv malo pusto imanjce. 
Uzeh djevojku k sebi, uzgojih ju. A1 vjerujte ta ima 
srdca i koliko li sretan onaj, komu će biti ženom, dit, 
d&, gledajte vi samo mlada gospodo oficiri, ta vam 
vriedi za generala, pitajte Bamo prečastnoga gospodina 
Krčelića. 

Kanonik potvrdi baroničine rieči glavom, i s toga 
gledaše svi gosti, osobito mladji mužkarci Ružicu po¬ 
zornije, kad se je povratila noseć velik tok od crne 
kože i gdjegdje pojavi se čudan šapat. Baronica poljubi 
djevojku u čelo i reče joj: 

— Zovni mi sina. 

U sobu unidje mlađi baron Troilo, čovjek od jedno 
trideset godina a za njim ostali gosti. Baronica Anka 
za žari se silno i prsa joj se nadimahu nemirno. 

Sve družtvo urnuknu. 

— Mes dames et messieurs! Ljubezni gosti! pri¬ 
hvati baronica podignuv glavu, dobro mi došli u ovoj 
kući, koja je dosele bila tiha i niema. Veselim srđcem 
dodjoste, jer znam, da sam vam mila, veselim srdcem 

vas očekivam, al ne samo radi vas, već radi sebe. Nu 
oprostite mi tu sebičnost. Stara sam, puno sam preži- 
vila, pnno propatila, imam dakle prava da se pod stare 
dane veselim, a imam i razloga. Šestnaestero žive djece 
porodila sam svomu pokojnomu gospodinu Josipu, a to 
nije šala. Petnaestero sam ih pokopala, božja bje to 
volja. Ostao mi je ovaj jedini sin, jedina grana našega 
plemena. Stekosmo, hvala bogu, dosta zemaljskog blaga, 
možemo i hraniti obitelj. Troilo se oženi, to znate svi i 
dobio je sina. Koliko li se tada veselih. Al mlada umre 
mu žena Maksimilijana Prasinska. Ljuto li me zaboli 
srđce. Šta ćete, kad sve pleme stoji na jednoj grančici. 
Sin moj bijaše mlad, živ. Vrieme je išlo, a ja mu rekoh: 
Ženi se opet. I oženi se sin, al proti mojoj volji. Oči 
ga zaniele za mladom udovicom, ovom groficom Ankom 
Keglevićkom, pa izgubi pamet. Nije doduše čudo, udo- 
vica bijaše liepa! Nestidi se nimalo Anko. Ja rekoh: 
Ne, sin reče: D&! i ostalo je d&, jer se napokon muž 
ženi, a ne mati, i bolje je da se žene nežene već uda¬ 
vaju. Sgriešila sam, istina, bijah ohola, lakoma. Izpo- 
viedam svoj grieh. Bijah bogata, sinu nedadoh ništa. 
Odbih ga od sebe. Al on je pošteno živio na kukavnom 
imanjcu sa poštenom ženom, čast njemu, čast njoj! 
Napokon mu je u biedi porodila sina. Sirota. A ja ta 
čuh. Mes dames et messieurs, porodila mlada barona 
Sermaža. Srdila se ja ii nesrdila, naša je krv. Pa zdrav, 
pa jak, samo da ga vidite, a krstio ga je prečastni 
gospodin Krčelić, komu sam ja kuma. Srdce mi je 
šaptnulo: „Bako krivo si uradila" i došla je milost 
božja na me, i došla je ljubav na me, i došle su suze 
na me. — Djeco! okrenu se starica drhćućom rukom 
suznima očima k Troilu i Anki, dodjite k meni, opro¬ 
stite mi, sgriešila sam, dodjite ja vas ljubim, ja vas 
blagosivljem! 

Troilo i Anka klekoše pred staricu, a ona se spu¬ 
stila na koljena i zagrli sina i zagrli Anku, koja je 
kroz plač staričine ruke cjelivala. Opet se dignu sta¬ 
rica, te će reći Anki ovo: 

— Anko, kćeri moja! Oprosti mi. Rekoh jednom 
sinu, da je preskupo to žensko meso kupio, sad velim, 
prejeftino ga je dobio. Al ja ću sve popravit.,Sve je 
ovo vaše, sve. Šta ja? Mene kan da već i neima. Pak 
nb, reče stara otvoriv zaklopac toka, iz kojega gusti 
nizovi alema čarobno zasinuše, to sam drago kamenje 
dobila od svoje majke, a ona opet od svoje. Staro je, 
prastaro. Nosila sam ga na svojoj svatbi, čuvala ga 
dosad, ni prvoj ženi sina nisam ga dala. Bilo mi je 
kadšto dosta zlo, gladovala sam, al nisam toga kamenja 
dala. Sveta je to uspomena i presveta, nije, jer je to 
alem, i alem je kamen, ali jer je taj dragulj sievao i 
prababi mojoj i svim iza nje, pa neka sieva i tebi. 
Uviek neka ti bude duša čista ko što je sad, pa rodi 
momu sinu djece, rodi sve same dječake — al i jednu 
djevojku, kojoj ćeš dati ovo drago kamenje! Starica 
stavi drago kamenje Anki na vrat, a zatim se osovi na 
noge i viknu: 

— Mes dames et messieurs! Pomirismo se! A vi 
se veselite, što vam srdce daje! Puno vam budi srdce, 
pune čaše! Tuga bjegni iz ovoga dvora, radost sterala 
ovuda -krila. Živili Troilo i Anka Sermage! 

— Vivat Juliana Sermage, zaori klicanje dvoranom 
•— iz sto ganutih srdaca a s vana udari glasba u živo, 
glasovito sviranje. 

— Nu, reče baronica Krčeliću, gotovo mislim, da 
Bam jošte u dvoru Leopolda prvoga. 

Glasovito zvonila je glasba gorom i dolom sa še- 
stinskog grada, glasovitije zvonile su kristalne čaše, a 
srebrene zdjele savijale se pod bremenom izabranih 
jela što stranih po versaljskoj kuhinji, što domaćih po 

„sokačkoj knjizi". Baron Bergen dokaza sada podpuno 
svoju junačku narav, kojoj su očitim svjedokom bili 
tužni ostanci ciele vojske raka, riba, telića i raznovrstne 
živadi. Gospodin Bergen jeo je s tolikim zanosom, da 
je zaboravio i svoju frazu „kod nas u Beču*, i da je 
imao brkova, sigurno bi njegovi najmastniji bili. Ta 
vanredna simpatija za baroničinu kuhinju morala je 
naravski uroditi i simpatijom za baroničinu pivnicu i 
kako je Bergen možda jakost vina hrvatskog i fran- 
cezkog mjerio bečkim mjerilom, smuti mu se ponešto 
kavalirska glava od toga krivog računa. 

Gostba se napokon svrši, a gosti razidjoše se vr¬ 
tom i liepom okolicom oko grada, mladi dakako s mla- 
dimi, stari sa starimi. Djevojke letile po šumi haha- 
kajuć kao divlje golubice, a i tu ukočenu Amaliju bila 
je Ružica uhvatila za ruku, te povukla u nestašno 
djevojačko kolo. Upravo je i Belizar htio po svojoj 
komanđantskoj časti povesti četu mladih ljudi za dje- 
vojkami, kad se na kućnom pragu pojavi stara baronica 
u svojih papučah te mu doviknu: 

— Belizare! Sinko ! Pusti na časak mladu gospodu! 
Znat će junaci i bez tebe kako treba. Dodjider amo! 
Podupri me svojom rukom. Imam ti dvie, tri reći. Opro¬ 
stite gospodo! Odmah ću druga za vami poslati. 

Mladi kapetan pristupi k starici i poda joj smierno 
ruku. 

— Što zapoviedate milostiva kumo ? upita mladić. 

— A gdje ti je tutor, gospodin Janković? Zašto 
nije došao? 

— Nije ga u Zagrebu. Pa vaša milost i onako zna, 
da on nepolazi nikakovih družtva. 

— Dk, d&, mahnu starica rukom, taj „hrvatski 
Diogenes" sjedi i po ljetu u zapećku pa prevraća bez- 
božne knjige. Nedaj bog, Belizare, da se i ti za njim 
povedeš. Ja nerado gledam, da se premnogo čita i sto 

puti sam već radi toga ukorila Ružicu. Nu sad o dru¬ 
gom poslu, mon cher. Ja se, pravo reći, na tebe srdim. 

— A 5im sam milostiva kumo zaslužio taj ukor? 

— Jer si lakouman, jer živiš od dana do dana. 

— Kako to? 

— A šta ti misliš čovječe božji, zašto su ljudi na 
svietu? Zašto je bog stvorio mužko i žensko? Idite i 
množite se, veli i sveto pismo. A ti valjda neimaš kad, 
da si odgovoriš na takovo pitanje. Odgovori sada. 

— Ja neznam, odvrati Belizar smeten, što da od¬ 
govorim, milostiva kumo. 

— Pa ti, ti da si kapetan? Ti da si bio u Belgiji, 
u Beču? Ti živiš u Zagrebu? 

— To jest, nastavi Belizar ozbiljno, pa da pravo 
reknem, nisam o ženitbi još ozbiljno ni mislio. 

Baronica izvali na njega oči. 

— Sad neznam, jesi li odviše zao ili odviše dobar. 
Svejedno. Hore nevalja premašiti. Sad je tebi hora. Ti 
se moraš ženit. 

— Nebranim se. 

— Pak? 

— Nije bilo sgode. 

— Hvala bogu? Nije bilo sgode. Tražiš li ti možda 
svoju mladu kod Uršulinka u Zagrebu? Nije li te sram, 
takova šta kumi reći? Neima li dosta djevojaka? 

— Ima, al- 

— Šta B al“. Pa se primi jedne. II čekaj! Vidim, 
ti nisi diplomat. Ja sam bila na carskom dvoru. Bi P 
ti pomogla. 

— Slobodno. 

— Dakle i ovo ovdje, i pri tom pokaza baronica 
na srdce, nije ti još zakapareno. 

— Nije. 

— Eh bien! Jesi li vidio danas baronessu Amaliju. 

— Jesam, odgovori mladić, nešto se trzmiv. 

— Pa? 

— Nepoznam je. Još nisam rieči s njom progo¬ 
vorio. 

— Pa tomu i ne treba rieči. Jedno oko, pa je 
dosta. 

— Tudjinka je. 

— Šta je zato. Zar to mora uviek biti B ić“ i B vić“. 
Neka se krv križa. Uzmi ju, pa će biti B ićka“ i B vićka“. 
Gledaj mene. Sermage! To dolazi iz Francezke, bdkuda 
li? Jesam li tudja? Pa molim te kadkad je takov B ić“ 
ili „vić“ gora hulja i izdajica nego kakov stranac. 
Dakle? 

— Milostiva kumo, iztisnu mladić nekako zlovoljno, 
baronessa Klefeldova nepoznaje mene, ja nepoznajem nje, 
prije svega- 

— Ta to je, i kako te ona pozna. Ti si joj ideal, 
znaš li'šta je to ideal? Nemože te se dosta nahvalit, 
kako liepo sjediš na konju. Plače, plače, uzdiše za to¬ 
bom. Jesi li čuo griešniče? Pa pomisli, što joj je otac, 
kariera. Dk, dk, već vidim te mladog generala. 

— Plače? Uzdiše? lupnu kapetan nogom, al ljubav 
kumo, ljubav 1 

— I ta će doć, kad ti porodi prvoga sina. 

— To je prekasno! Ne, ne, baronice, kumo, danas 
nemogu, — nemogu. Sutra, posutra, na godinu, šta ja 
znam. Moram se predomisliti. 

— Eh bien! Tvrdoglavče. Dajem ti kratak rok za 
to tvoje predomišljanje. Al jedno mi moraš obećat 
Hoćeš li? 

— Ako se slaže s mojim poštenjem. 

— Slaže.- Ti moraš danas bar govoriti s baro- 
nessom. 

— Hoću. 

— Ljubezno. 

— Ljubezno. 

— Parole d’honneur? 

— Parole d’ honneur! 

— Idi. Dajem ti dopust. Budi pametan. 

— Hvala liepa i ljubim vam ruku, milostiva kunto! 
pokloni se mladić poljubiv staricu u ruku, ter pohiti 
brzo za mladeži. Za časak pojavi se baronica Marga¬ 
reta. Nos kan da joj je drhtao od radoznalosti. 

— Eh bien chere baronne? zapita staricu. 

— Le premier fort est attaque, nasmija se stara. 

— Et les chances de victoire? 

— La forteresse est fortement armee, mais elle 
sera prise, certainement prise. 

— Možda druga ljubav? 

— Nipošto. 

— Et quoi done? 

— Mladenačka plahost? 

— Ha, ha, ha! C’ est presque ridicule. Urt oficier 
des hussards comme une pucelle. 

— Pustite vi mene, draga baronice, i nenaglite. 
Ja se razumijem u diplomaciju. Ajdmo u vrt. 

Baronice Sermage i Klefeld podjoše laganim kora¬ 
kom u vrt. 

Medjutim dodje Belizar do čistine sred šumice, 
gdje djevojke i mladići podno brežuljka kraj puta ba¬ 
cahu lopte. Pravi kapetan bijaše tu Ružica. Kretala i 
previjala se poput vjeverice, smijala se, da se šuma 
orila, a oči su joj plamtile od nestašne radosti kao 
dva kriesa. A1 uza sve to bijaše mila, čedna i stidljiva. 
Kraj nje stajaše u kolu Amalija kao prikovana, lieno i 
nespretno bacajuć loptu. 

— Ah, viknu mladi Erdody spaziv Belizara, evo 
ide naš maitre de plaisir. 

— Je li vješt i loptanju naš univerzalni genie ? 
upita Bergen. 

— Ponešto, odvrati Belizar, priučio sam se toj 
igri ponešto u Belgiji. Samo da su lopte ondje gvoz¬ 
dene i olovne bile. 

Bergen zašuti, a Belizar nastavi: 

— Mesdemoilles, predložio bih vam, da podjemo 
do kraljičina zdenca, mjesto je divno i romantično. 

—Pristajem, kapetane! pljesnu Ružica rukama. 
Krasota je to, gospojice moje. A1 prije moramo u 
grad po svoje ogrtače, bit će hladno. 

— Hoću ja, skoči mladi Erdody. 

— Ne, ne, ne! hvala dragi grofe, ta vi toga ne- 
znate, sve je to pod mojim ključem — i važe sablje. 
Gospojice izvolite! I kao lastavice odprhnuše djevojke. 

— Pa šta veliš, Bergene, o naših djevojkah? reče 
Erdody. , 

— Puh, izprieči se ponešto vinom razigrani Niemac, 
modela za Rafaela i Rubensa nisam medj njimi našao. 
Sve proizvodi srednje ruke. 

— A1 Ružica ipak, kapetane, prirojeti mladi nad- 
poručnik Gregoroci. 

— Je 1’ i vam stara baronica kumom, chćr ami, 
te se držite njezina evangjelja ? Tomu idealu vaše seoske 
pokrajine trebalo bi obući hlače. To je nevaljan dječak, 
bez ikakve gracije. 

Belizar porumeni i skupi obrve, al u to đoletiše 
djevojke sa svojom robom. 

— Gospodo izvolite, pokloni se Ružica nježno, 
vojska je na okupu; razvrstite se, pa onda ajde u roman- 
tički kraj. 

Belizar pristupiv k Amaliji, pokloni se duboko. ; 

— Akp dozvolite, baronesso, pratit ću va3 ja do 
izvora crne kraljice. i 

Porumeniv ponešto, pokloni se Amalija eeremoni- 
ozno, i poda: mladomu častniku ruku. 


Šenoa: Diogenes, 

— Vi ste, baronesso, prvi put u ovom kraju? upita 
Belizar djevojku. 

— Prvi put, odgovori ona. 

— A kako vam se svidja ta pokrajina? 

— Liepa je, ponešto divlja. 

— I ljudi su divlji, jel’ ? nasmiehnu se Belizar. 

— Ima ih, al nisu svi, progovori Amalija, podignuv 
plaho oči. 

— Vi biste ovdje ostati hćeli? 

— Ako sudbina odredi. 

— Šta je sudbina? 

— Vi se valjda šalite, gospodine Pakiću. Kako da 
•vam ta rieč nije poznata? 

— Poznata jest, al nije jasna. Ljudi svašta razu- 
mievaju pod sudbinom. 

— Djevojke uviek samo jedno, odvrati Amalija, 
pogledav sa strane mladića. 

— Molim, baronesso, zar neima nikakve volje, ni¬ 
kakve odluke? 

— Naša volja je najslabija, kad se rodi. Mi smo 
bez oružja. 

— A od čega postaje ta slaba volja? 

— Kadkad je naravska, te nam niče iz duše, kad- 
kad umjetna, jer nam ju nanukaju drugi. 

— A koju vrst volite vi, baronesso? 

— Vi me, gospodine kapetane, izpitujete kao dja- 
čića. Mogla bih vam reći, da toga neznam, jer jošte 
prilike imala nisam. 

— Mogli biste reći, baronesso, odgovori mladić, 
koga je oštri duh neliepe djevojke sve više zanimao, 
nu ja netražim, što biste mogli reći, ja želim znati, 
što volite. 

— Eh bien 1 Ja volim prvu vrst, ja volim nena¬ 
dani slučaj. U romanu je slučaj svakako zanimiviji, 
nego nerazborita priprava. Nije li? recite sami. 

— Oprostite, vojnik neima Buda o romanih. Nu po 
čem se poznaje taj slučaj? Tko jamči, da je slučaj samo 
prividan, da nije kombinacija? 

Djevojka pogleda kapetana čudno. 

— Zašto me pitate za to jamstvo? Ja vam ga ne- 
mogu bez primjera tumačit. To se može samo gledat, 
čuti ti. Tumačite mi narav i silu mupje, kad vas ošine. 

— Recite mi primjer, baronesso, pokažite mi ga. 

Baronessa slegnu r&meni i sagnu se, da obere cviet. 

— Dragi gospodine kapetane, reče, čupkajuć cviet, 
vi kan da niste bili pri današnjoj svetkovini. Neznate 
li, da se takovu primjeru, da ga čovjek dobro razumije, 
hoće više nego oči. 

— Vam je dakle strast i sudbina sve jedno. 

— Dakako. , 

— Pa kako možete vi o strasti toli hladno odgo¬ 
varati? 

— Jer moram čedna biti, reče djevojka življe, ja 
odgovaram, kako: me pitate. 

— Kako da vas pitam? 

— Pa to vi mene pitate, kapetane. Ja bih vam 
to rekla. A1 neću, jer nesmijem. 

— Mblim vas za to. 

— Vaša filozofija ubija čuvstvo. Što da vam go¬ 
vorim o ruži, kad joj niste jaki osjećati mirisa. 

— Da govorim romantički. 

— Nemojte' za boga, ja vam to zabranjujem. To 
je opet samo filozofija, samo u šarenih frazah. Tko go¬ 
vori više od jedne rieči, laže, 

Neliepo lice djevojke planu čudnovatim žarom, usne 
joj se pootvoriše, velikim čelom munu čudna odvažnost, 
a ženice, razširiv se neobično, sjevnuše od časa do časa. 
U taj par nebijaše ružna. Kao čarobit kip Gorgona 
stajaše proti mladiću, kao kamen naproti njoj Belizar v 

— Recite mi tu rieč, baronesso. 

* 

— Ta riečneizlazi prva od djevojko, u ženskih 
ustih smije biti samo odzivom mučkoga doziva. 

Mladić se strese, koraknu, al u taj par pro¬ 
budi ga grohotan smieh. Belizar krenu glavom. Kraj 
potočića stajaše Bergen, uz njega mladići i. djevojke. 
Prstom pokaza na plahu pavuljastu guščicu, koja se je 
izgubila bila od svoje majke, te je brzala za hjom. 

— Ah ce joli, ce joli! smijaše se naldćeni kapetan, 
quel charmant petit animal, n’est ce pas mademoiselle 
Kosine? Quelle touchante idylle. C’est votre im age. 
Prava prilika hrvatske djevojke. Ha, ha, ha I Sve, sve, 
sve su Hrvatice takve 1 Ovo je živinče pravi ideal Hr¬ 
vatice. 

Žarka rumen skoči Kužici na lice, suze na oči. 
Belizar zadrhta, probliedi. 

— Barone, iztisuu promuklim glasotn, vaše bečke 
dosjetke smrde po hulji. 

— Oho monsieur Pakić, izprieči se Bergen. 

— Smrde po hulji, ponovi Belizar, gospodjice Ru¬ 
žice, dajte mi ključ. 

— Zašto ključ? prepa se djevojka. • 

— Ključ za naše sablje. 

— Kapetane, sišli ste s uma, viknu Amalija, šta 
se miešate u tutdje poslove. 

— Pardon, to je moj posao. Ružice, ključ,!, 

— Nedam, reče odvažno djevojka. 

— Jeste li vi Hrvatica? upita Belizar. Djevojka 
se tržnu i preda ključ. . , ■ 

— A tko ste vi, baron ili grof ? zapita kroz smieh 
Bergen. 

— Vi ste bena,: Bergen, zaškrinu. Amalija. 

— Ja se zovem Belizar plemeniti Pakić. Niti sam 
grof, ni baron, al.moj plemenski list je barem, za> če- 
tirista godina stariji od vaše baironije. . 

— Belizare, zaustavi ga Erdody. Nesjećaš li se 
mandata proti dvoboju? 

— Josip! Ni rieči! nisi li Hrvat? Proti poštenju 
naroda neima mandata. 

— Eb bien! digao Bergen šaku, kada da vas sa¬ 
sječen? 

— Odmah! U šumi za gradom. Ti Josipe pridrži 
gospojice. Gospoda nadporučnici Gregoroci i Jelačić 
djeverovat će nam. 

— Kapetane! viknu Amalija, da vam reknem jednu 
rieč ? , 

— Za sada hvala, baronesso! 

Neopazice udjoše časthici u grad, uzeše sablje, i 
dok je cielo družtvo bilo skupljeno u drugom krilu, 
pohrliše Belizar i Bergen sa djeveri na livadicu za gra¬ 
dom. Sbaciše haljine, .izmjeriše mačeve, postaviše desnu, 
nogu napred, a lievu ruku za ledja. Sad se prekrstiše 
sablje. Sad navali zamahom Bergen, Pakić gSa odbi; 
navali na ruku, Bergen uzmaknu i zaleti se brzo na 
Hrvata, sablje kresnuše, iskre planuše, Hrvat ga odbi 
i kao munjom ošinu Bergena po lievom uhu. Krv pO- 
teče. Ženska zavrisnu, Belizar pogleda na prozor, opazi 
Ružicu, al u taj par skoči Niemac, da zaledjice pro¬ 
bode Hrvata, zasječe u ruku, al ovaj se poput munje 
okrenu na peti, pruži sablju, na koju Bergen biesno naleti 
i sam si ju sćera u srdce. Krv šinu iz rane, Niemac 
prdblieđi i sruši se na zemlju, a sa grada doleti blieda 
sdvojna, plačuć Ružica. 

' — Vi ovdje? 

— Dk, kapetane! Iztrgla sam se. Poletila sam amo. 
Bojah se za vas. Vi ste ranjeni. Krv vam ide. Bože! 
Bože! uhvati se Ružica za glavu. Al u tren skinu plat¬ 
nenu vezenu pregaču sa sebe, razdere ju u dvie pole. 
jednu dobaci častniku, koj je razgledavao Bergena, a 
drugu omota sama oko Belizarpve ruke i sveza ju ru- 

žičastom svilenom vrpcom iz svoje kose. Mirno je junak 
gledao, kako mu djevojka zavezuje ranu. Njegovo oko 
otimalo se za tim blagim licem, za tirai nježnimi ru- 
kami, zatim joj poda ranjenu desnicu. . 

— Hvala, draga gospojice, za vašu brigu. Evo 
vam za hvalu desne junačke ruke; ranjena je, al kad. 
bude zdrava, življe će vam se ruka zahValit. 

Djevojka nereče ništa, samo je razžarenih obraza, 
poniknutih očiju gledala u zemlju. Dok su dva mlada 
kapetana biesno na sebe navaljivala, poleti, opaziv ih, 
sluga medju gospodu te poče vikati, što mu je grlo 
dalo: ' 1 

— U pomoć! U pomoć! Za građom tuku se go¬ 
spoda 1 oficiri. 

Munja, reć bi, đirnu družtvo. Svi poletiše za grad. 
Tu stoji Belizar zavezane ruke, tu lola krvav na zemlji 
Bergen. . : , 

— Eumče, za ime boga! kriknu baronica, iza koje 
je drhtala Margareta. 

— Šta je? priskoči mrka lica Klefeld k nadporuč- 
niku, koj se je bio sagnuo nad rafijenike. < 

— Mrtav! mahnu Gregoroci rukom. 

Sve se družtvo stvori kamenom; a Klefeld lupi. 
srdito nogom. _ 

— Što sam uradio kumo? reče mladić ponosite, 
pravo sam uradio. Kaznio sam ovoga stranca, koj je : 
prostim i podlim načinom grdio hrvatske djevojke. Da 
je mrtav, žalim, al sam si je kriv. , 

— Gospodine kapetane! reče namjestnik banski 
ozbiljno stupiv iž kola, vi znate’ ža kraljevski mandat, 
kojim je dvoboj oštro zabranjen, vi znate i za stroge' 
kazne, kojimi se povrede toga mandata kazne. Vi ste' 
se bili, vi ste ubili druga i pogazili kraljevsku zapo- 
ujjed — vi vojnik, kapetan ! 

— Đ&, uzvišeni gospodine, odgovori Belizar odre- 

šito, ja znam za mandat, ja znam, što me čeka, al da 
ima sto mandata, sto puti učinio bi to isto, što sam i 
danas, da se koj stranac podlom prostotom okalja, kao 
što kapetan. Netajim ništa, niti ću tajiti pred sudom. 
Nu da me i vi nebiedite, svjetla gospodo, da mi vi, 
milostiva kumo nepišete u grieh, što sam liepu vam 
pokvario slavu, reći ću vam, zašto li sasjekoh ka-, 
petana Bergena, a da cielu istinu govorim, svjedoci 
su mi sva mlada gospoda a ponajprije mladi grof Josip 
Erdody, jamstvom je moja vojnička čast, moje staro 
pošteno ime. Taj čovjek, koj mrtav eno u travi leži, 
taj tudjinac, koj se je neznatan dovukao u ovu našu 
zemlju, gdje si je našlo njegovo pusto gospodstvo svak- 
danji hljeb, što ga nije našao u svom domu, taj čovjek * 
razbacao se je ovdje, gdje je gostoljubno dočekan bio 
i uvriedio je ovu čestitu plemenitu gospojicu, uvriedio 
je sve hrvatske djevojke pred nama riečmi, kakovih 
nećeš čuti ni od našeg seljaka. Pa ja da sam šutio, da 
sam ostavio sablju svoju u koricah? A bi li ste ju vi 
ostavili bili, gospodo slavna? Bih li vriedan bio, milo¬ 
stiva kumo, prekoračit vaš čestiti prag, da sam te po¬ 
ruge na vašu hranjenicu, koja do svoga čistoga imena 
ništa neima, mirno slušao? Šta sam mario u onaj čas 
za mandat. Moje srdce bijaše uvriedjeno, ja se sjetih 
svoga plemstva i digoh se mačem na drznika. A on 
ranjen već, zaleti se u čas, kad krenuh glavom, na 
mene, da me iz potaje smakne, al se bolan narinu na 
moju sablju. Ja ga nehćedoh ubiti, al pravda je tako hćela.. 
Sad neka me odsude, al ovdje mi bar priznajte, da sam 
pravo uradio. 

— Pravo si uradio, Belizare, reče baronica Julijana, 
„noblesse oblige". U tebi još ima stare viteške krvi. 
Pravo si učinio, da si ga uništio. Hvala ti za moja 
Ružicu! 

— Hvala i vam, milostiva kumo, reče mladić, po-t 

Ijubiv baronicu u ruku, vaša pohvala obodrava me, te 
se nebojim ničega. 

— Gospodine kapetane, nastavi banski namjestnik 
ozbiljno, neodobravam ni najmanje surovosti vašega 
druga. Nu pred sud morate, jer ste povriedili zakon. 
Predajte mi svoj mač i zadajte mi tvrdu vjeru, da ne¬ 
ćete ni koraknuti iz vašega stana, dok vas nepozove 
pred sebe vrhovni auditor banske krajine. 

— Tvrde mi vjere, reče Belizar, preda svoj mač 
i ode pokloniv se. Svačije su ga oči pratile, a najviše 
Ružičine, koja se potiho odšulja u dvor, da ondje svoje 
uzglavje nakvasi vrelimi suzami. 

Sad već nije bilo traga veselju. Lješinu odvezoše 
* u grad. Šuteć, poniknute glave udalji se jedan gost za 
drugim, a Klefeld reče, vraćajuć se u Zagreb, svojoj 
ženi Margareti: 

— Bergen je bio prostak. On <je odao sve naše 
mišljenje. Baš nam ga na sramotu amo poslaše. Sve 
nam je pokvario, sve. 

— Nekloni duhom, Vjenceslave, umiri ga nosata 
drugarica, i ja se srdim, al nije sve izgubljeno. Valja 
se strpiti. Je 1’ te Amalijo? 

Nasmiehnuv se hitro, potvrdi baronessa glavom 
majčine rieči. 

V. 

— Belizare! Veliku si ludoriju učinio, reče gospodin 
Janković, hodajuć nemirnim korakom amo tamo po sobi, 
dočim je mladi kapetan mirno sjedio u naslonjaču. Td 
nije šala, mandat je strog, možeš i zlo proći, a sve 
moje namjere su pokvarene, sve. 

— Al ja nisam mogo, nisam smio nego tako uraditi. 
Da sam šutio, nebih se bio smio pokazati pred švietom. 

— Istina, sve je to liepo, sve je pošteno, al je 
fatalno, tvoja sablja razkinu nesretnim slnčajem svu 
moju mrežu. 


Digitized by 


Google 



89 


— Ta napokon nisam razbojnički radio. Ako me i 
zatvore na godinu dana, preboljet ću tu dosadu, koja 
moga imena nimalo nesramoti. 

— Negovori toli lakoumno. Samo da nebude gore. 
A1 samo da te izkopam, jer te svakako izkopati moram? 
— Nu pustimo to za sada. Šta ono reče o Klefeldovoj 
kćeri. Baronica Julijana ti je za nju govorila? 

— Da. ponajprije o potrebi ženitbe en general, a 
poslije ob Amaliji en special. Morao sam s njome go¬ 
voriti. 

- Pa? 

— Govorili smo samo o filozofičldh problemih. Ja 
nisam imao volje jasnije govoriti, a ona nije imala dosta 
hrabrosti, pa napokon nadodje nesretni dvoboj. 

— A kakova je to djevojka? upita Janković, po- 
gledav mladića izpod oka. 

— Definicija je, reče mladić, upravo nemoguća, a 
i opis dosta težak. 

— Je li liepa? 

— Dosta ružna dapače. 

— Pa? 

— A1 djevojka je vanredno umna. S prvine sma¬ 
trah ju običnom lutkom, borniranom mezimicom borni¬ 
rane majke. Nu kad zadjosmo dalje u govor, čudjah se 
oštroumnu te djevojke i zaboravih gotovo, da je ružna. 

— A kakva je značaja, srdca? 

— Nemogu o tom izreći suda, nisam tomu ni vješt. 
U očih spazih joj kadšto prosiev duše i drbćućem glasu 
trag srdca. A1 naša konverzacija bijaše za sada pre- 
kratka. 

— Za sada? 

— Ta valjda ću imat prilike, proučit ju pobliže. 

— Na tvrdjavi? Kod profoza? 

— A dk, mal da nksam te nemile epizode za¬ 
boravio. 

— Episode? Hvala liepa! Ti si van reda lakouman. 

— Recite mlad, milostivi dobrotvore moj. 

U ovaj par najavi sluga pukovnika Klefelda. 

— Klefeld!? izvali Janković oči, riedak zaista gost. 
Šta će taj kod mene? Belizare! Mojim te, zadji u svoju 
sobu. Netreba, da se ovdje s pukovnikom sastapeš. Je 
1’ te ranar danas pohodio ? 

— Jest ! Klanjam se vašoj milosti, pokloni se mladić 
i ode na pokrajna vrata. 

U sobu unidje Klefeld. Janković pokloni se duboko, 
pukovnik udvorno. 

— Koli riedka sreća, barone, reče Janković. 

— Da F je sreća, neznam, da je riedka, vi ste 
krivi, u ostalom da ste mi zdravo, odvrati pukovnik, 
podav domaćinu ruku. 

— Izvolite sjest. 

— Hvala. 

— Čim vam mogu služit barone? 

— Čut ćete, magoifice. Govorit ću jasno, kratko. 
Vaš štićenik kapetan Pakić pao je pod iztragu. 

— Znam. 

— Poslieđice mogu biti vrlo ozbiljne. 

— Bojim se. 

— Šteta, mladić je čestit, hrabar; 

— Pravi junak. 

— Meni je omilio. Žao mi je. Prežestok je. 

— Mlada krv, 

— Dh, dh, primjeti Klefeld, igrajuć se držkom 
svoje sablje, al slučaj je ponešto ozbiljan, Neradi se 
tu samo o dvoboju, koj je dakako takodjer kažnjiv. 

— Da o čem jošte? 

— Mladi kapetan je javno opravdavao svoj čin, 
dh hvalio se njime, On je govorio vrlo priezirno o tu* 
djincih, priezirno o carskom mandatu, pače je reko, da 
bi to i opet učinio. To nije samo navala krvi, to je 

dapače i promišljaj i po svih okolnostih težka povreda 
zakona. 

— Na koju ga težka uvreda i prostota kapetana 
Bergena potaknu. To ćete dopustiti barone. 

— Laissous ce la! Bergen je svakako prostak bio. 
Nu nedodjob, da tu stvar juridički razpravljam, ja o 
tom i neimam ništa odlučiti, jer sam ja pukovnik ko- 
stajničke regimente, kapetan Pakić pako služi kod glin- 
ske. Nu kako me osobna simpatija veže uz toga mla¬ 
dića, kako i vaše vrline, magnifice domine, vanredno 
štujem, dodjoh, da vam ponudim svoju uslugu. 

— Vaše riečj mi, barone, vrlo laskaju i bit ću 
sretan, budu li mi vaše usluge od koristi. 

— Nadam se, da bi moja pomoć mogla uroditi 
plodom., jer će vam poznato biti, da moja rieč u Beču 
ponešto vriedi. 

— To znapj i predobro. 

— Moram da razjasnim malo situaciju. 

— Izvolite. 

— A1 nadam se od vaše diskrecije, da ćete o tom 
šutiti. 

— Ce la ; se entend. 

— Sv«ki pravi prijatelj države uvidja, da sadanji 
red dulje obstojati aenaože. Sto bučnih plemićkih skup- 1 
ština, gdje svaka baca vladi klipove pod noge, ta je 
svakako nerazumno. A ono što se pravom zove, nije 

nego privilpgij velikaške lakomosti —-— Po ovih, 

vrlo izrazitih riečih zašuti pukovnik. 

— Izvolite dalje, reče Janković. 

— Govorim vam to posve iskreno, jer znam, da 
ste čovjek uman, nepristran, jer vidim, da se u hala¬ 
buku stališa nemiešate. 

— Hvala na toj laski. 

— Reforme su svakako potrebite. Mjesto zaple¬ 
tenog. zabrdjalog stroja mora se postaviti nov jedno¬ 
stavan. 

— Posao zaista vele mučan. 

— Svakako, jer treba sto predsuda svladat i se¬ 
bičnost satrti. 

— To je skoro neodoljiva prepona. 

— Barem ju je vrlo težko svladat. Prvi pokus tih 
jednostavnih reforma učinismo u hrvatskoj krajini. U 
karlovačkoj i varaždinskoj generaliji uhvatismo dobrano 
koren. Za doljnoslavonske regimente nije me strah. 

— Dakako, jer se je ondje narod jedva riešio 
Turčina, te- je prilično povodljiv. 

— Nu recimo iskreno, robske ćudi. Kamen smut¬ 
nje je banska krajina. S te Arhimedove točke uništuje 
naše namjere jedna stranka hrvatskog plemstva, za 
kojom stoje magjarski velikaši. Netreba o tom ni mnogo 
govorit Valjda vam je jošte u pameti sabor od mjeseca 
veljače, u kojem se vojničtvo i velikaši na smrt pova- 
diše, kojemu je Ivan Bužan podnio svoju buntovnu pro¬ 
memoriju proti krajiškoj diplomi, te dovikne banu, da 
ban nije absolutan vladalac. Vikalo se doduše puno o 
slobodi domovine, nu povod toj viki bijaše svakako pre¬ 
varena lakomost, jer se hćelo dielit krajišku blagajnu 
od civilne, što bi bilo vrlo nezgodno za Božada, Naj- 
šića i druge, koji entre nous, zemaljskim novcem trguju.— 
I opet zašuti pukovnik, kan da čeka, što će Janković 
odgovorit. 

— Ja, reče ovaj, kako znate, nenalazim se u kolu 
tih ljudi i neznam za Sve političke tajne, ■ nu čuo sam 
o tom burnom saboru. 

— Pa vi to hvalite? 

— Ja mrzim na egoizam. 

— To mi je drago. Vrieme je, da se' tomu učini 
kraj. Skupiti treba sve ljude, koji su nesebični, skloni 
novim reformam, te stvoriti u ovoj zemlji jaku stranku. 
Nekoji kanonici pristaju uz nas radi mržnje na veli¬ 
kaše, al to je premalo. 

— Šta misli o tom ban? upita Janković brzo. 

— Ban? Podaje se donekle intancijanr bečkoga 
dvora, donekle. Živi u bečkom dvorskom zraku, gdje 
drugi vjetar piri nego na pusti. : , /, . 

— Bez sumnje, nasmjehnu se Janković. 

— A1 on je magjarski velikaš i ostaje magjarski 
velikaš u svih okolnostih, te tako balancira medju Bečom 
i Požunom. 1 

— I ja sam vašega mnenja.. Nu oprostite mi, ba- 
rone- 

— Vi me pitate, pošto sam došo? Evo. Budite vi 
Arhimedom novoga sustava, vodja naše stranke. Vi ste 
bogat, uman, rječit, neodvisan rodoljub, a možete k sebi 
prikupit sve malo plemstvo, koje je sito velikaških 
hira-: 

Za jedan čas ušutiše obojica. Pukovnik promatraše 
ozbiljno Jankovića, a ovaj gledaše mirno preda se. Iz¬ 
nenada dignu plemić oči i upre ih u vojnika. i 

— Po čijem nalogu dolazite, barone? Što vas po- 
nuka neposredno, da k meni dodjete. Zar neima kod 
nas na prodaju dosta Arhimeda, a znate li, da sam .ja 
na prodaju? 

— Nemojte tako, magnifice! Simpatija za Belizara 
dovede me amo. 

— Ah! Simpatija! 

— Dk,, hoću da spasim mladića od pogibelji,, od 
propasti. A1 k vratima tamnice moram naći ključ. Taj 
ključ je u vašem žepu. Valjda razumiete taj logički 
savez. Kupit vas nisam došao. Tko se jednomu prodaje, 
toga može i drugi prekupit. Takav čovjek nije za,dr¬ 
žavnika. Dodjoh, jer znam, da ste umnik, rodoljub, koj 
svojoj zemlji dobro želi. 

— A1 tko vas posla? ... j . 

. ljudi, koji vas poznavaju, te dugo,s sas ne- 
skinuše oka. / .» 

— Ljudi? oprostite, to je široka rieč. 

— To jest, ti ljudi nisu ovdje, a svakako su mo- 
gućnjji, nego ovdješnji ljudi. 

— A da odbijem? 

— Nebih kraj najbolje volje Belizara spasiti mogao. 

— Barone, je 1’ to jedini uvjet Belizarova spa¬ 
senja? 

— Još jedan ima, reče pukovnik, dignuv se brzo. 

— Dakle dva? JeT to alternativa? 

— Možebit. 

— Govorite iskreno, pa ću vam i na prvi odgovorit. 

— Dobro. Vi znate, da sam otac. Bog mi je dao 
jedinu kćer, koju nada sve ljubim. Bazumijte me dobro. 
Negovori po mojih ustih sebičnost. Mi vojnici neimamo 
kućišta, neimamo imanja, mi bludimo, kuda nas vjetar 
sudbine nosi. A1 obitelj imamo, koja nas veže s ostalim 
čovječanstvom. Obitelji posvećujemo sve svoje srdce. 
Da ste oženjen, znali biste, što znači ljubiti svoje diete. 
Priznajem, da sam s toga kadšto preslab. Moju Ama- 
liju popala je strast, koja će joj doniet sreću ii nesreću. 
Amalija ljubi Belizara žestoko, strastno. Ja tomu nisam 
kriv, al moram želit, da mi diete sretno bude. Ama¬ 
lija nije bogata, nije hi liepa, al je vrla, umna djevojka, 
u koje više duha i srdca ima, nego ga svietu pokazuje. 
Neću da govorim dalje. Oprostite. Pomislite, da otac 
govori. Pa Klefeld vriedi mnogo u Beču, Klefeldovu 
zetu može se mnogo, mnogo oprostiti. 

Jankovlć slušao je taj govor vrlo pozorno, vrebao 
je na svaku riečcu, na svaku slovku, da po zvuku važe 
iskrenost pukovnikovih osjećaja. 

— Gospodine barone, odvrati ozbiljno, to bi dakle 
drugi uvjet bio? 

— DA 

— Na prvi mogao bi vam jasno odgovorit, jer visi 
o mojoj volji, al na drugi vjere mi zasad nemogu. Ja 

smatram ženitbu sporazumkom dvijuh duša, slogom 
dvijuh volja. A Belizar ima svoju volju. 

— Koja se podaje vašoj. 

— U ljubavi je volja neslomiva. 

— Vi me dakle naprosto odbijate? upita odrešito 
Klefeld. 

— Nipošto. Ali vaši uvjeti su odviš kategorički, 
prebrzi. Sjednite, molim vas, časak. Moram (vam reć, 
da nisam politik, da živem daleko od društva. Bi 1’ 
vam štogodj obećat mogao, kad nisam siguran uspjeha ? 
Kad se ja primim kojega posla, moram nadvladat, jer 
neću da budem nadvladan, da budem svietu na smieh. 
Dajte mi vremena. Zać ću u društvo, proučit situaciju, 
ljude, njihove slabosti, a budem li jednom siguran, da 
ću osvojit stalno, krepko mjesto, reći ću vam: Evo me 1 

Pukovniku se razvedri lice. 

— Moram vam reći, da nepristajem na alterna¬ 
tivu. I to radi Belizara. Po tom valja, da se vladamo 
i kod drugoga uvjeta vrlo oprezno. Promislite samo: 
Posve je naravski, da se ljubav mladih olakšati, poti¬ 
cati moše, al samo neopažice, jer Belizar nebi nikada 
htio postati vašim zetom, da sazna, da je Amalijina ruka 
denom njegova spasenja. Odviše je ponosit. Za drugo 
pokvarilo bi prebrzo vjenčanje političke vaše osnove. 
Stranka, koju raztepsti valja, posumnjala bi odmah, da 
sam vaš ortak, svrstila bi se krepko proti meni, a ja 
nebih mogao osvojiti ni pedlja na političkom poprištu. 
Strpite se zato barone; pustite me najprije u lavju 
jamu naših „Bogova Hrvatske*, da se ondje, nastanim 
i naš posao će uspjet. 

Klefeld je promatrao za toga govora pomno Jan- 
kovića. 

— Vaša osnova je posve: dobra. Pristajem.. 

— A ženitba da bode strogom tajBom. 

— Dakako. 1 ' , 

— Nu jednoga nezaboravite. 

— Šta? . 

— Glavne svrhe! Odvratite pogibelj od Belizarove 
glave. 

— To je naravskL A1 ni rieči nikomu o tom, što 
dogovorismo. 

— Ni rieči. 

Vesela lica ostavi Klefelđ stan Jankovićev, 

Belizar, doletiv u sobu štitnika, viknu: 

— Je T Klefeld rad mene došo? 

— Jest, odvrati plemić, pogibelj je ozbiljnija, nego li 
mišljah. 

VI. 

Gospodin biskup Klobušicki bio je prošao k svojim 
rodjakom u Eperieš ili pravo reć, gospodin biskup bio 
je pobjego. Bilo mu je najme potajno dojavljeno, da ga 
g finski pukovnik grof Adam Baćan sa svojom liepom 
ženom Terezijom pohoditi kani i na duže vremena.. To 
ga p obuka, da skupi svoju prtljagu i da pobjegne na 
jedan čas preko Drave. Klobušicki bijaše doduše u 
prkos svojoj biskupskoj kapi kavalir. On nije gledao 
na taštine ovog svieta onim oštrim okom, kojim je nekad 
gledao sveti Pakomije, dii, u njegovom dvoru davale se 
i javne zabave. Nu s jedne strane ljut, da su u saboru 
toli žestoko bili nanj jurišali, nepazeći se s druge strane 
osobito sa obitelju Baćan, htio se je ukloniti dočeku 
tih manje milih gosti, i to tim više, jer je dobro po¬ 
znavao neobičnu ćud mlade gospoje Terežije, koja je 
fine svoje prstiće miešala u političke spletke — a tih 
je bio biskjup «t, i jer je pri tom razapinjala sve: mreže, 
koje liepa, manje pobožna žena razapinjati može. U 
ostalom naložio je biskup na odlazku, neka se gostom 
da udoban stan i gospodska, brana, dok ih- godj bude 
volja, a njega da izpričaju, jer da ima mnogo privatna 

posla kod svoje rodbine a poslije još više na požunskom 
saboru. 

Glinski pukovnik dodje zbilja sa svojom gospojom, 
te se nastani u biskupovu dvoru. Za čudo bio je doveo 
i četrdesetero glava služinčadi i sve svoje pokućstvo, 
kan da se posve u Zagreb preseliti kani, premda je 
Glina sielom njegove pukovnije bila. U Zagrebu nemo- 
gahu si ljudi riešit te zagonetke, samo banski namjestnik, 
gledajuć te čudne goste izpod oka, počeo je koješta na- 
slućivat. Pukovnik Adam je medjutim malo mario za 
to preklapanje, već podje s mjesta za svojim poslom, 
nepitajuć, što mu žena, liepa Terezija radi. 

— Prepuštam vam politiku i zabavu, reče svojoj 
ženi, a vi meni prepustite žito. 

Terezija se nije na to nimalo ljutila, smatrajuć 
svoga muža samo potrebnim kompartom u društvenom 
životu, po kom se slobodnije kretati može. Grof Adam 
bio je vrstnim žitarom. Potanko opitao se je, pošto se 
u Zagrebu žito kupuje i prodaje. S mjesta pokupi zna¬ 
menitu zalihu kuruze i žita, te ju dade preko'Karlovca 
odpremiti k moru, stranom u Bakar, stranom u Senj, 
gdje je pače od trgovca Demelia brod najmio bio za 
odpremanje robe; dade dopremit i slavonskog žita iz 
Siska, Ozbiljno posveti se grof Adam i gradnji novih 
žitnica, što ga nije ni malo priečilo ispitivati, ima li u 
Zagrebu liepih djevojaka i to neplemenih, nevelikaških. 

Grofica Terezija živila je na svoju. Prva joj briga 
bijaše, da izpita političku atmosferu, da prouči stranke, 
da izpita ćud i mane pojedinih ljudi. Ona je to sma¬ 
trala nekom zabavom, koja i po nju i njezine patrone 
dobrim plodom uroditi mora. Đa si kako tako za do¬ 
kolice prikrati vrierae, bila je sa sobom dovela daleku 
neku rodjakinju, baronessu Eufrozinu Fejervdry, mladu i 
liepu, al dosta siromašnu duhom i novcem. 

Terezija sjedila je upravo u svojoj sobi u biBkup- 

Šeno»: Diogenes. 7 

skom dvora, pruživ se na meku naslonjaču, za čudo 
slobodno. Prava Magjarica, divna ljepotica. Sav sviet 
ju zvaše „Dlanom* i bijaše Diana, to jest po svom 
obliku. Bila je viša no obične žene, stasa gibka i tanka, 
ramena i grudi punih i bujnih, biela joj put sievala 
je u svojih oblih obrisih poput bliede biserine. Sve bi¬ 
jaše oblo, nježno na toj preliepoj ženi. Široka haljina 
od biela batista, urešena svilenimi čipkami, plivala je 
niz to liepo tielo. Izpod dugih razrezanih rukava pro¬ 
virivahu dva puna obla lakta, dočim su male ruke pune 
jamica počivale na krilu, te nemirno čupale pera ru¬ 
mene ruže, na kažiprstu joj titrao ovelik alem, a drobne 
nožice u papučicah od crvena baršuna počivahu na 
mekoj podnožki. A taj kip! Ta glava! to puno lice 
bijaše toli nježno zaokruženo, ta rumen na prozirnoj 
bjelini lica gubila se fino poput rumenila breskve, te 
tamnorujne i bujne usne drhtahu tolikom željom, to¬ 
likim žarom, da bi pred tom slikom i slavan slikar 
svoj kist slomio bio. Magnetičkom silom planulo bi joj 
na čas to veliko, sjajno, crno oko pod zmijolikima obr¬ 
vama. a čas bi se spustile nanj te duge izvinute trepa¬ 
vice i žar tamnoga oka razplinuo bi se u neodoljivu 
melankoliju. Kraljica bijaše to, vriedna s liepote nositi 
zlatnu krunu, premda se je sada savijao bio nad bielim 
čelom diadem rujna koralja, pod kojim je crna kosa 
neredno u sto uvojaka padala na biela ramena. Oko 
tih bujnih usnica, oko toga finoga ružičnog nosića igrao 
je vazda neki zagonetni posmjeh, a pod prozirnim ba¬ 
listom nadimahu se pune grudi kćeri grofa Illyeshaza, 
jedna od onih žena, koje u tielu Diane nose srdce Afro¬ 
dite i pamet Mi nerve, mramoran umotvor, prožaran pla¬ 
menom ljudskim, koja zna i boce, da svaki njezin smiešak 
dirne mužko srdce poput nebeske striele. Za njom sta¬ 
jaše djevojka mlada, vrlo mlada u haljini tiesnoj od 
-zelene svile. Malena okrugla glavica, nabubrenih. ru- 

menih Obraza, crne kose, gledjuć ukočenim okom preda 
se, kan da ništa nemisli. Gospojica Eufrozina bijaše 
za svoje godine nešto premirna, al i prebujna. 

— Dragi Najšiću! reče vrlo magjarskim naglasom 
grofica, naheriv malo glavu i poglednuv prijateljski izpod 
oka zrela, suha čovjeka u crnom odielu, koj je pred 
njom ponizno stajao, vi neznate, koliko mi je dragti, 
da se opet sastasmo. Od optujske svetkovine nisam vas 
vidjela. Dobro mi došli, dragi Najšiću, produlji grofica 
umiljatim glasom, pruživ protonotaru kraljevine Hr¬ 
vatske desnicu. 

Najšić razširi usta na smieh i pokloniv se, dotakne 
se ustima čarobne ruke, koja i njemu poćera krv u 
žuto lice. 

— Ulustrissima domina 1 odmuca riečiti inače pra- 
bilježnik- 

— Di, zakrči mu grofica koketno rieč, vi tražite 
grofa Adama, moga muža. Neima ga, kupuje valjda ku- 
ruze. Ništa zato. Mjesto njega evo mene. Primate li 
moje zastupstvo, makar in publico-politicis. Razumijem 
se ponešto u politiku. 

— Meni je presvietli gospodin grof poručio- 

— Da dodjete k njemu, je 1’ ? Al to bijah ja. Ne- 
gledajte me toli čudno. Nije to ljubovni sastanak. Fruzi! 
okrenu se grofica k djevojci, idi moje diete, idi u misu, 
ja danas nemogu, imam posla i glava me boli. 

Djevojka hćede groficu poljubit u ruku, al ova joj 
odmahnu rukom. 

— C’est bien! I djevojka ode. 

- — Tako, amice Najšiću, sjednite do mene. Pomi¬ 
slite si, da smo sad u banskoj konferenciji, a ja da sam 
ban. Vi ste protonotarius regni, pa mi referirajte. J 

Najšić pogleda ženu u čudu. 

— Sjednite, velim vam, nasmiehnu se grofica, ili 
spadate li možda k opoziciji? 

* 

— Oh nipošto, illustrissima, pokloni se Najšić i 
sjednu. 

— Vaše zvanje je tegotno, je U. 

— Zaista jeste. Ciela kraljevina počiva na mojih 
lec^jih. 

— Mišljah, u vašem žepu, zagrozi itau se grofica 
prstićem. Ništa zato. čiji je sviet? Pametne glave, a 
pametna glava neraste na šljivi. Najšiću, recite mi, 
nosi li prisjedničtvo banskoga stola mnogo? 

— Godišnje plaće — — 

— A bah, mahnu grofica rukom, tko govori o plaći ? 
Ja imam 1200 forinti na godinu, to je pukovnička plaća, 
to pojedu moji konji, moje sluge. Ali mislim onako — 
-nu valjda dolaze pred banski stol važne par¬ 
nice i bogate stranke. Vi me valjda razumijete? 

— Razumijem, kininu Najšić, zažariv se malo, 
masne parnice, vrlo masne. 

Eh biesa! Tad je svakako bolje biti assesor tabulae 
banalis, nego li protonotarius regni. 

— Reko bih. 

— Vam bi barem draže bilo? 

— Bi. 

— Ban, stric moga muža, strašno se na vas ljuti. 

— Na mene, prepa se Najšić. Zašto? 

— Zašto? Jer mu pravite opoziciju, nesjećate li se 
krajiške diplome i kase? 

Najšić zašuti. 

— A1 ban mi reče, da vas je šteta, da ste pametna 
glava. 

— Ja nepravim opozicije banu, već drzovitosti Kle- 
feldovoj, koj vara bana i šuruje sa bečkim vojnim vie- 
ćem, gospojo grofice. 

— Vi to znate? Ja slutim. Klefeld je zmija. Moj 
muž mrzi na njega, jer je taj Niemac očito govorio, da 

je grof Adam bena, da nije za pukovnika. Ban ga je 
povisio, sad ga: izdaje. 

■— Nehamik. 

— Je 1’ te? Vidite, smier vaše opozicije mili mi 
se. Nadate li se uspjehu proti kostajničkomu pukovniku ? 

-r- Bar dosele zaćero sam ga u škripac. 

— Vaša maska nije loša. Pridržite ju. Recite mi, f 
zašto stanuje taj njemački baron u zemaljskoj kuci? 

— Neznam, al se neda iz nje, kan da nešta čeka. 

— Mislite li? Đomine Najšić! Recite idi, kako stoji 
zdravlje gospodina banskoga nemjestnika? 

— Godina najviše i poći će za svojom ženom. 

— U carstvo nebesko. 

— Ja se bar nadam. 

— Namjestnik je zlovoljan. ■> 

— Jer. je bolestan na prsih, razdražljiv. 

— Htio se već odreći časti? 

— Klefeld ga je od toga odvratio. 

— Klefeld? Zar je prijatelj Klefeldu? upita Tere- 
zija zlovoljno. 

— Nije. Hoteć se svezat s domaćim plemstvom, 
pokušao je jednoni, da naprti svbju jedinicu namjest- 
nikovu sinu. Namjestnik ga odbi posve velikaški. Pre¬ 
zire ga. 

■— Čim ga dakle sklonu? 

— Valjda logikom. Klefeld mrzi na gospodina grofa 
Adama, a namjestnik iztisnu jednom u jarosti, da ga 
ban bodra iglicami, da odustane od namjestničtva, a 
prazno ipjesto da zapane banova sinovca. 

— Ah! .reče. grOfiea, žažariv se. 

— Razumijete li taj logički savez, gospojo grofice? 

— Lude bajke! Tko i; misli na namjestničtvo. 

— Klefeld. 

— Ima li ovdje podpore? 

— Ima. 

— Kaptol, baronicu Julijanu Sermage i sve nje¬ 
zine pristaše radi krvnog neprijateljstva proti Rauchu, 
a sad si kani osvojit jaču podporu. 

Koju? 

Najšić umuknu, pogleda groficu pronicavim okom, 
kao trgovac, koj misli o cieni prodane robe. 

— Koju? Recite. A zašto šutite? Ah razumijem! 
Vi se kajete. Suviše ste mi. povjerili — bez jamstva, 
bez zaloga. Je 1’ ? Grofica skinu dragocieni alem’ s prsta, 
tisnu ga protonotaru u raku i nastavi: Primite tyj sou- 
venir. Vjerujte mi, mnogo vriedi. Vidite, takve stvari 
davaju se samo prijateljem, prijatelju valja pomagati, 
vi ste dorasli časti banskoga prisjednika, stric moga 
muža je ban, a eve moje ruke na vječno prijateljstvo. 

Najšić se nekako smete, al nataknu brzo prsten i 
poljubi groficu u raku. 

— Klefeld stekao je inđigenat, a sad traži srod¬ 
stvo sa važnom, bogatom obitelji hrvatskom. 

— S kojom? 

— Radi se o tom, da se njegova jedinica udade 
za mladog bogataša Belizara Pakića. 

— Za onog liepog kapetana u regimenti moga 
muža, skoči grofica na noge, to nije moguće. 

— Jest ipak. To ima bit tajna, al Klefeldova žena 
je brbljava, rado se hvali. 

— To nesmije biti, to se mora zapriečit —odgodit. 

— Odgodjen je taj posao. Mladi Pakić ubio je u 
dvoboju kapetana Bergena. Doći će pred ratni sud —. 
nu sva je prilika, da će ga Klefeld izbaviti 

— Al ja ću kapetana uništit. Pisat ću banu. 

— Probudili biste driemajućeg lava, koj. i bi nam 
vrlo nahudit mogo. 

— Koga? 

— Antuna Jankovića. 

— Taj čudak da je opasan? 

— A ja dobro znam, da je to vulkan, što ga samo 
pokriva snieg. Izbavite vi, primamite mladića. 

Grofica sjednu, spusti glavu i stade razmišljat': 

— Dobro! PromiBlit ću. Čuste li, Najšiću, vi ste 
dakle naš ? 

— Vaš, odvrati poslije časka Najšić. 

— Dušom i tielom ? 

— Dušom i tielom, grofice. 

— U dvoru carskom biju dvie stranke boj. Sprema 
se svašta. Niemci hoće, da nam otmu naša prava, naše 
povlasti, to jest nam Magjarom i vam Hrvatom To ne 
smije bit, mi nesmijemo izgubiti vlast, jer je inače pro¬ 
palo sve. Kod vas Hrvata kopali su prve lagume, da 
dignu i vaša i naša prava u zrak. Vi ste slabiji. Pri¬ 
onite dakle uže uz nas, mi smo jači. Složni moramo 
pobiedit. 

— D&, kimnu Najšić, al ban? 

— Čini se, da sve po volji njemačke stranke radi ? 
Na oko samo. On je Magjar i neće nikad zaboravit 
svoga plemena. Što po danu na oko gradi, to po noći 
tajno razgradjuje. Al — prenu se grofica — zakunite 
mi se, da ćete zašutit, što ste evo čuli. 

— Kunem se! reče Najšić ozbiljno. 

— Bien! reče grofica, vi idete na požunski sabor. 
Dat ću vam pismo na bana. Vi poznajete vojsku ivodje. 

— A u čijoj je vojsci biskup Kiobušicki? upita lukavo 
Najšić. 

Žena ga pogleda. 

— Zašto to pitate? 

— Napokon je biskup zagrebački važna osoba. 

— Svakako. 

— Biskup je samostalan. Ima osobita načela. Ni 
na lievo ni na desno. 

— Ta Magjar je. 

— Jest, al desna mu je ruka Baltazar Kreelić, 
čovjek uman, slavičan, nestalan. 

— Vaša opazka je dobra. Zapamtit ću. 

— Ja mislim „promoveatur ut amoveatur*. 

— Optime dixit doininatio vestra, potvrdi grofica. 

— Tko je u kaptolu mehak, vrlo mehak? 

— Bosanski biskup Franjo Tausi. 

— Ah moj prijatelj Tausi. Recite mi Najšiću, je 1 
Janković bogat? 

— Vrlo bogat. 

— Slavičan? 

— Nimalo. 

— Tašt ? 

—r Ni najmanje. 

— Pametan? 

.. -r. Osobito. 

— Ljubi li žene? 

— Nisam opazio. 

— Je 1’ više Magjar ili Niemac ? 

— Nešto Hrvat, nešto Francez. 

— Ta recite mi, lupi grofica nestrpljivo nožkom, 
ima li bar žita i kuruze na prodaju? 

— Ima vrlo puno. 

— Dobro je, Najšiću. Sutra si dodjite po pismo 
na bana. Ako bude što no vica, javite mi.; 

— Grofica se dignu, za njom protonotar. 

— Klanjam se vašoj, milosti, pokloni se Najšić. 

— Adieu, mon cbćr! pruži mu grofica ruku na 
poljubac. Adieu! 

Kad zakapareni politik izidje iz sobe, zaigra iro- 
nički smieh grofičinim licem, i tiho šapnu kroz biele 
zubiće: 

Ali su ti Hrvati jeftini. Ha! Ha! Ha! Da vidimo, 
pošto je kapetan Belizar! Ako nije preskup, pridržat 
ću si ga ja. 

VII. 

Belizar, taj živi mladić, pao duha, pun života sje- 
djaše u svom stanu još uviek pod Damoklovim mačem 
ratnoga suda, utjehe gospodina Jankovića primao je sla- 
dogorkim posmjehom, al njegovo oko bi planulo, kad 
mu je svaki dan pater kapucin Ambrozij donio liepu 
kiticu ruža svezanu ružičastom vrpcom. Mudri Ambrozij 
poklonio bi se svakiput duboko, da mu je duga brada 
čudnovato igrala, nasmiehnuo bi se dosta hitro, sluteći 
možda, da je nekakov postillon d’ amour pod hrđjavim 
babitom, te bi kiticu predao velikom gracijom. Nipošto 
nehćede reći ime one osobe, koja svaki dan šalje mla¬ 
domu sužnju toli liepe kitice, te bi na svaki cekin ka- 
pitana odgovorio slegnuv ramenima. „Ženska je, mlada 
je, liepa je, al neznam joj za ime. Kod mise predaje mi 
kiticu i plaća svaki put misu za vaše spasenje!" 

U to vrieme sbivale su se čudne po Hrvatsku stvari. 
Čudno je bilo i vrieme. Na hrvatskom zemljištu hrvahu se 
tada dvie protivne sile, dva sistema, dva strana diva, koja 
su bila navalila na tu zemljicu i hrvajući se gazila po njoj 
neraareći za ostanke te jadne, razbarane kraljevine — 
a ta dva diva zvahu se Požun i Beč. Bijaše mutno, ne¬ 
jasno, kao u mutnoj bari, život nestalan, budućnost ne- 
izvjestna. Svakako se je slutilo na velik prekret. Kao 
da je kuga došla na karaktere. Ljudi starih porodica 
mienjahu svakim danom svoje mnienje prema nadi, prema 
koristi. Nada bijaše velika, uspjeh dvojben, al malo ih 
je od srdca marilo, čiji li će biti uspjeh, mnogo ih se 
nadalo nipošto obćemu * dobru već osobnomu probitku. 
Sabor bijaše igračkom mogućnika, visoko zvanje ciljem 
lakomih očiju, osobna vrlina i vještina suvišnim' svoj¬ 
stvom, a staro hrvatsko poštenje pustom tradicijom 
prijateljstva, rodbinstvo bijaše najbolji put do zemalj¬ 
skog neba. Malo koga je bolila savjest. Kraljevina bi- 

jaše jednom načeta, načeto i njezino pravo. „Sila boga 
nemoli" činilo se svakomu rieč posve naravna i zato su 
mogućnici, ili kako ih tada zvahu „Bogovi Hrvatske" brzali, 
da još i zadnje ostanke domaćega prava ponesu na 
pazar, a dobitkom da si pune Žepove, i tako se je la¬ 
galo, denunciralo, klevetalo, jelo, grizlo, plelo i melo 
kod rodbine, tastbine, kumstva, kod dvora, vojnoga vieća 
i bana za veću čast, za veću slast. Gdjegdje ozvao bi se 
još koj sdvojni, ironički smieh hrvatske duše, ali tezo 
ga zagluši buka vrzinog kola, gdje si domaći vuci oti¬ 
mahu ostanke tužne kraljevine. Nada sve pako izticahu 
se svojim gladom, svojom žedjom u Hrvatskoj dva 
ugledna čovjeka, gospodin Adam Najšić, prabilježnik 
i Ivan Bužan, blagajnik kraljevine i prisjednik banskoga 
stola, ljudi veoma različne ćudi. Najšić bijaše odvjetnik, 
bijaše čovjek hitar, dosjetljiv i rječit, Bužan, silovit, na- 
prasit, bezobziran. A opet se složiše imajući pred očima 
jedan cilj, blagajnu hrvatske kraljevine, koja je imala 
dovoljno novaca za njihove spekulacije. Sad žestoki opo- 
zicijonalci ko lavovi, sad ponizni robovi ko psi, provlačio 
se je taj „Dobile per fratrum" kroz sve moguće pro¬ 
mjene i spletke, i „ti bogovi" bili bi sigurno postali i 
pašami, da je Turčin došao u Hrvatsku. 

Tako su stajale stvari, kad je gospodin Najšić pu 
tovao sa pismom liepe Terezije na požunski sabor, gdje 
su se važni po Hrvatsku poslovi riešiti imali. Preporuka 
Terezijina urodi izvrstnim plodom. Za kratko posta 
Najšić desna ruka bana Karla Bacana, te javi, na 
svoju veliku radost i pobjedu drugu si Bpžanu u ovom 
pismu: 

„Magnifice et carissime amice! Ti se valjda strašno 
na me srdiš, jer si željan znati, što se tu na dieti radi, 
a ja šutim. Nu ruke su toliko pune posla, ban je to¬ 
liko toga naprtio na moja ledja i jezik, da ja jedva di¬ 
sati mogu. Medjutim jad rem. Triumphavimus brate! 

Krava je naša. Ponajprije sani tu pohodio bana i pre¬ 
dao mu grofičino pismo. S prvine me nekako čudnim 
okom pogleda, al napokon reče milostivo »Bene!“ Go- 
vorasmo prvo o koječem,o hrvatskih dakle poslovih, a on 
mi je naznačio u .svakom poslu direktivu. Da sam i ja ko¬ 
ješta zgodna ukrpao, možeš si misliti. Opisao sam Kle- 
felda i našu Kaptolsku gospodu, da si ni sniegom neće 
oprati lica. Prije sabora sazvao ban konferencije sve 
hrvatske gospode i poslanika. Tu bijaše pal&tin judex 
curiae Gjuro Erdody, bio naš banski namjestnik, naš 
biskup, bosanski biskup Tausi, senjski Čolić, svi B ma- 
gnates possessionati in Croatia**, a i svi naši ablegati. 
Ponajprije govorilo se da platimo 40 000 tor. na godinu 
za bansku krajinu. Šutio sam a i drugi, šta ćeš? Tako 
se zapovieda, pa to napokon neide iz našega žepa. Onda 
ti dodje na red taj kukavni Senj. Bože moj! Kako ti 
ljudi viču? Boje se da će postati krajišnici, pozivlju se 
na stare pravice, hoće da budu: slobodan kraljevski grad, 
jer da će se inače podat bečkoj komori, koja i onako go¬ 
tovo cielo Primorje drži a conjuratione Zriniana. Neki: naši, 
dakako senjski biskup a i uiaš locumtenens, vikahu, da 
se mora molba Sepjana uvažiti. Ban mi reće, da tu ne- 
smije biti radikalnoga zaključka, jer da bi to dvor ne¬ 
rado gledao, al s druge strane da budem oprezan jer su, 
Senjaui donieli cielu škrinju svojih pravica, pa su glasno 
tražili — ta znaš kakvi su primorci —v da hrvatska 
kraljevina usvoji njihovu molbu. Ja sam tu smislio nekakov 
mixtum compositum. Senj će biti i kraljevski grad i 
pod krajiškom komandom, ni frigan ni pečen, a Magjari 
zato (inter nos) puno nemare, al sad, amice carissime, 
pazi! Sad ide Slavonija. Pročulo se je nešto, da nekoja 
gospoda prigovaraju tomu, da slavonske županije biraju 
u magjarski sabor u svojih, skupštinah, a nebiraju kod 
nas collegialiter u zagrebačkoj kongregaciji Čuo sam 
tla se palatin na takov govor strašno srdi. I sbilja digne 

ti se na konferenciji poslanik zagrebačkog kaptola pa 
udri na Slavoniju. Da je od starine spojena sa Hrvatskom, 
da spada pod bansku vlast, da je toj vlasti po vraćena 
kako su Turci sretno izderani, da bi morali Slavonci sa 
Hrvati birati u zagrebačkoj kongregaciji za požunski sabor, 
da je taj posebni izbor „contra jura regni Croatiae.“ 
Tu se je odmah umiešao virovitički podžupan Špi- 
šić. „Mi spadamo pod bana, reče, i dolazimo u va¬ 
žnih poslovih na zagrebački sabor. Ali kod vas je drugče. 
Varaždinska, zagrebačka i križevačka županija neimaju 
posebne skupštine, kao što nit, već se sve to obavlja u 
saboru. Naši poslovi su drugčiji, a put do Zagreba je 
dalek, a mi nemožemo svaki drugi mjesec kvarna na 
skupštinu. Pa vaše tri županije imaju zajedničku kasu, 
mi pako posebnu. Držite opet svoje posebne skupštine, 
razdielite svoje kase, sabor neka bude pravi sabor, pa 
ćemo svaki put doći". Šta veliš na to amice Ivane? ze¬ 
maljska blagajna nama iz ruku? Kolik lucrum cessans! 
Te mastne krave nećemo pustiti, pomislih si, pak udri. 
Da su argumenta Špišićeva vrlo istinita i da ih treba 
uvažiti, nu radi banske krajine da se hrvatska blagajna 
dieliti nemože, pak da je najpraktičnije, neka ostane pri 
starom, neka Slavonci posebice biraju na požunski sabor 
„salva auctoritate banali.“ Sve što sam predložio, pri¬ 
mio je sabor, Palatin bijaše sretan, ban veseo, te me 
poveo sa sobom u GOđolb, gdje praeses komore grof 
Grasalković pripravio veliku slavu Mariji Terezjji. Amice 
toga nisam vidio u svom životu! Kako se tu pucalo, 
kako su tu rakete letite u nebo, kako je grad ilumini¬ 
ran bio samimi zviezdami, a mi kako smo pili — pili, 
amice, samoga tokajca i šampanjca na vedrice. Još su 
mi sad masni brkovi. Nu o tom drugiput. Što sam ti 
pisao, pripoviedaj „Bogovom* i liepoj grofici Terezi. 
Nadam se da će biti zadovoljna a valjda i ti. Kasu nam 

hćeli uzeti. Dakako! Dk reci joj i to, da će joj za koj 
dan pisati ban radi kapitana Pakića. S bogom. 

Ad servitia paratissimus amicus 
Adamuš Najšić." 

Tako pisaše Najšić, hrvatski sin, koj bje prisegao, 
da će čuvati hrvatsko pravo, to uradi jedan od prvih 
dostojanstvenika domovine proti domovini! Na varaž¬ 
dinskoj, karlovačkoj i slavonskoj krajini počivala je ruka 
vojničtva, za časti u banskoj krajini otimahu se tudjinci, ' 
kojih je morao plaćati hrvatski puk, Primorjem upravljao 
je bečki erar, Slavoniju preda domaća lakomost na pol 
u ruke ugarske — to bijaše slika zemlje Hrvatske, u 
kojoj bje presahnula jezgra, obumrlo srdce, koje umije 
ljubit, čuvat, uzveličit domovinu svoju. A1 u taj par, 
gdje je sve razharano , razkrojeno bilo, u taj par planu 
užasniji plamen. 

fiilo je u lipnju pod večer. Po ulicah letilo je ne¬ 
koliko konjanika, pred zemaljskom kućom stajao je ba¬ 
taljun pukovine barona Molka — regulaši. U to su- 
murno doba koracao je pukovnik Klefeld odjeven za put, 
preko Markova trga prama gospodskoj ulici. Njegovo 
lice bijaše zabrinuto, glava poniknuta, duge ostruge i 
kriva sablja zvečile su neobično silno po šiljastom ta¬ 
racu. Upravo hćede za ćošak kraj viećnice, kad se na¬ 
mjeri na čovjeka, ogrnuta dugom kabanicom. 

— Bon soir, monsieur le baron, reče čovjek. 

— Vi magnifice Janković! uzmaknu pnkovnik za 
korak, kamo? 

— Kvam. 

— To sam i ja htio. 

— Vi kan da se spremate na put. Kamo? 

— U Petrinju, Kostajnicu, još ove noći, 

—. U kojem poslu ? Žar na Turke ? 

-t— Na krajišnike. Krajišnici' grčke vjere digoše se 
listom, proćeraše oficire, ubrše mladdga poručnika Ore- 

gorovića, i grnu u skupštinu u Komogovinu, kamo ih 
pozva neki Tudor Kjug i pop Filip Trbuhović. 

— Ali što hoće ti ljudi? 

— Neznam, odvrati Klefeld slegnuv ramenima, 
valjda se srde na vašu gospodu, da ih slabo plaćaju, 
doda pukovnik pogled&v Jankovića izpodoka. Nemislite 
li i vi tako? 

Janković omjeri Klefelda i nereče ništa. 

. — Pustimo to, nastavi pukovnik, zašto ste me po¬ 
tražit hćeli? 

— Ta valjda za Belizara! 

— A džL! Mučan posao. Luda, mlada krv u ne- 
vrieme. 

— Štaje? 

— Posječeni kapetan ima moguće rodbine. Viče se 
na sva usta. Mučio sam se dosta. Jedva jedvice izhodih, 
da će se iztraga za sad odgoditi, da će se meni po¬ 
vjeriti. Strpite se dakle. Nebojte se ništa. 

— A1 mladić pogiba. 

— Vjerujem. Mislio sam na to i na savez sa Ama- 
lijom. Nešto sam izbodio. Svaku večer smije se Belizar 
prošetat, da ga nevidi sviet, al samo sred zidina grada. 
Poštenu rieč. Evo mu dozvole! 

— -Poštenu rieč. 

— Vi me razumjete. Čuvajte mi moju kuću. Moja 
žena i kći liepo će vas dočekati- 

— Belizara dakako. To li mi hćedoste reći ? 

— Ne samo to. Đodjite sa mnom pred Dverce. 

Obojica izadjoše na malena vratašca pred grad¬ 
ski zid. 

— Ja moram sad u krajinu, prihvati pukovnik, i 
nemogu ništa da radim. Radite vi. Poslušajte me. Vi 
znate da se Najšić i Bužan drže podbana Raucba. On 
prezire Bužana, jer zna, da se kupiti daje, da je Bužan 
podmitljiva duša. Al ljudi rade .tobože sa njega, spadah 

sa istu stranku, tvore tvrdu falangu. Tu četu freba raz- 
tepsti, zavadit. 

— To je gordički čvor! 

— Nije. Čujte! Jednom — dok smo još prijatelji 
bili — vozio sam se sa pođbanom u kočiji. Govorismo 
o raznih karakterih i o Bužanu. Nešto je žestok čovjek, 
rekoh, ali stara, poštena - duša. 

— Mislite li, nasmiehnu se podban. a ja vam 
velim, da je taj čovjek, zaslužio vješala. „Kako?“ 
„Znate li vi da je on bio ortakom razbojnika, prostih 
razbojnika, dh, i š njimi je dielio plien. Odatle mu nje-, 
govo bogatstvo. Ja sam ga izbavio." 

— Je’ 1 moguće ? pogleda Janković Klefelda. 

— Dakako, nakesi se pukovnik, je’ 1 ta zavada gor- 
dički čvor? 

— Nije! Ha! Ha! Ha! Tomu netreba Aleksandra 
velikog. 

— Dakako! Potražite kakovo brbljalo, prišapnite 
to kojoj ženskoj, potisuite stvar u sviet, povadiste ih. 
Je’l! A Bužan biti će naš. 

Janković potvrdi glavom. 

— To je jedno. U Požunu kuhaju se važne stvari. 
Klobušicki neće se više vratiti. 

— Zbilja? 

— Zagrebačka biskupija je važno mjesto. Šta mi¬ 
slite o Krčeliću ? Dugo je živio u bečkoj atmosferi. Čo¬ 
vjek uman, bez feudalističkih predsuda. Stara Sermažica 
ima koneksija. Samo da biskup nebuđe nam protivan. 

— Bon, reče Janković. ' 

— Da, i na groficu Tereziju pazite. Ta „Diana“ 
ii da kažem „Kleopatra 8 je najopasnija. Sad znate, ma- 
gnifiee, po prilici sve. ' 

— Podpuna inštrukcija, odvrati Janković.’ 

— Nu sada, chavalier, laku noć! Idimo raznim 
putem. Nije dobro da nas zajedno vide. 

— Adieu, cher colonel* sretan put. Vi ugušite bunu, 
a ja ću kopati lagume. 

— Klefeld odmaknu brzim korakom, a Janković 
stajaše dugo, dugo na tom mjestu, gledajuć kroz noćni 
mir tu liepu zemlju pred sobom, gdje se je u Savi lje¬ 
skao zlatni mjesec. 

tiii. 

Gospoja Julijana Sermage sunčala se je pri otvo¬ 
renom prozoru, sjedeć na mekoj stolici. Čudno su se 
stare oči podale u to plavetno nebo, u to zlatno sunce. 
Promišljala je valjda, hoće li ga dugo gledat. Govorila 
je malo, kratko, premda se je dosta društva u njezinoj 
sobi sakupilo bilo. Baronica dodje jučer iz Šestina u 
Zagreb valjda po važnu poslu, a kad god je baronica 
bila u svojoj kući u Zagrebu, uviek je bilo i suviše po¬ 
hoda. „Nu hvala bogu/ znala je starica reći Ružici, 
kad su svi gosti otišli bili, „to je opet bila procesija. 
Neznam, što im je. Da sam bar mlada djevojka, onda 
dakako ima uviek osa na med. A, prosti mi bože, za 
sad još svetica nisam, ako se i raju nadam." Danas 
sakupiše se oko nje kanonik Krčelić, gospoja baronica 
Klefeld, varoška sudinja Babočajka, rektor jezuitskog 
sbora, pater Pepel, gospodin ponešto suhonjav i duga šilja¬ 
sta lica; uz te sjedeće goste šetao se sobom i baroničin 
sin, a Ružica sjedjaše u kutu vezuć vezak, jer stara 
baronica nye mogla ni časak živjeti bez nje. . 

— Iztresite mi svoje novice, djeco, poče stara, al 
sve liepo redom, sve liepo lagano. Pamet ini je stara 
slaba, i nisam rad da mi se govor mieša kao repa i zelje. 
Nu što mi nosite? 

. — Ah, skupi Klefeldica svoja usta i porugljiv po- 
smjeh, niste li draga baronice, čuli za taj veliki Skandal. 
— Kakov Skandal? 

— Podban i Bužan posvadiše se na smrt. 

— Rauch i Bužan! dignu. Sermažica glavu i raz- 
tvori oči. ' 

— Da, nastavi pukovnica, Zagreb je toga pun. 
Obrstlajtnantica Kuševićka pripoviedala mi je cielu stvar. 
Pomislite! C’est drole. Pripovieda se po gradu, kako je 
Bužan bogatašem postao. Ha, ha, ha! U kumpaniji je 
bio s razbojnici, koji su robili i krali. S njimi se je dielio, 
pa postao bogat. 

— Ah! trgnuše se svi. 

— Vješala da je zaslužio i bio bi obješen, da ga 
nije podban izbavio. A svu tu historiju da je Rauch 
nekomu pripoviedao. 

— Ta je P moguće, prekrsti se starica. 

— Imaginez vous ce scandal. 

— „Bogovi* će se poklat, nasmiehnu se Krčelić. 

— Dh, reče Troilo, savez je raztepen. 

— Eto, • umieša se debela sudinja, pa ljudi vele, 
da samo magistrualci kradu. 

— Ljudska je kleveta velika, opazio pater Pepel, 
al su i griesi veliki. 

— Bužan se je ; zakleo, da će se Rauchu strašno 
osvetit, probrblja pukovnica. 

— A dk! uasmieši se domaćica gledeć zadovoljno 
svilenu haljinu, vjerujem, vjerujem. Tabula banalis. Ne 
mrči se Troilo, i sudci su ljudi. Nu šta vam piše gospodin 
pukovnik, draga baronice. 

— Bunu šizmatika sretno su ugušili, pukovnik će 
se skorim povratit, šestoricu objesili, čopor ih pohvatali. 

— Da, da, progovori sudinja, jučer su čujem tu ne- 
kakova popa Filipa u gvoždju doveli na magistrat. 

— Mušketiri generala Keilla okrstili su ljudski 
krivovjernike. 

— Deo gratias! prošapnu Pepel. 

— A što su ti šizmatici hćeli, recite vi reveren- 
dissime Krčelić, upita baronica. 

Šenoa: Diogenes, 8 

— Meni je tu stvar pripoviedao moj drug Patačić, 
koj je sa namjestnikom išo, da umiri buntovnike. Rekoše, 
da ih oficiri tuku, njihovoj se vjeri rugaju. Da im otim¬ 
aju konje, da moraju iz jedne kuće dati po četiri voj¬ 
nika a za svakoga mundur kupiti, da njihovi ljudi do¬ 
bivaju samo pol plaće, da su oni i vojnici i kmetovi. 
Tomu da su kriva zagrebačka gospoda, a oni da bi 
davno propali bili, da nebude milosti gospodina barona 
Klefelda. 

— Oh molim, suprotnu se pukovnica, moj muž ne- 
pomaže krivovjerce, on je dobar katolik. 

— A kako ih smiriše? upita Troilo, ustaviv se pred 
kanonikom. 

— Šizmatici se razidjoše mirno, jer im Keil obeća, 
da im neće ništa biti i da će njihove tužbe poslati voj¬ 
nomu vieću. 

— Pa ih pohvataše, objesiše? iztisnu iznenada Ru¬ 
žica zažariv se brzo. 

— Naravski, odvrati Pepel. Baronica stisne usne, 
pogleda patra sa strane i nereče ništa. 

— A propos, chere baronne, progovori starica, što 
radi moja Amalija? 

— Merci, zdrava, odvrnu Margareta lukavo. 

— Vesela? 

— I kako? La chose est en train. 

— Kapetan je dakle točan? 

— Dakako. / 

Ružica dignu glavu, zadrhta, probliedi. 

— A parnica? 

— Pas de chose. Vjenčanje i pardon doći će u 
jedan dan. C’ est seulement une precaution. 

— Španjolska diplomacija, kimnu Julijana. 
Pukovnica hćede nešta reći o tom delikatnom pita¬ 
nju, al pogledav Krčelića zašuti. Svi umukoše, kao da su si 
)nedj sobom na nepriliku. Na sreću ozva se zvono sa tornja 

svete Katarine. Pater Pepel podje omjerenim korakom 
do baronice, pokloniv se duboko: 

— Bog svami, vaša milosti, zvono me zove u crkvu. 

— S bogom dragi patre, s bogom, mahnu mu Juli- 
jana rukom. 

— 1 ja ću s vami, dignu se debela sudinja, ljubim 
ruku vašoj baronskoj milosti. 

— Ostajte zdravo, nasmjehnu se Julijana. 

— A sjeme za onaj liepi grašak poslat ću sutra 
vašoj milosti. 

— Dobro, dobro! Neka ga Ružica primi. 

Sudinja i pater odoše pokloniv se na sve strane a 
baronica će na to: 

— Ružica ded molim te! Ogledaj se malo po kući. 
Bez tvoga oka i onako kuća nije u redu. 

Djevojka dignu se naglo, i zažari se kan da oklie- 
va, kan da drhće. 

— Šta ti je za boga? pogleda ju baronica pozorno, 
ti drhćeš moje diete? 

— Ništa, ništa! reče djevojka. 

— Idi, idi, molim te dušice! Pokloniv se ode Ruža 
na mala tapetna vrata. 

— Da idem i ja? zapita Troilo nešto mrko. 

— Nipošto, sinko! Za tebe neima tajne. 

Mladi baron sjedne hladnokrvno na Ružičino mjesto 
i poče prsti po šivaćem stolčiću bubnjati. 

— Zrak je čist, progovori Julijana. Sudinja je brb- 
Ijavka, patru je pred očima samo cilj njegova reda. 
Ružica je vrlo pametna, netreba joj sve znati. Da na¬ 
stavimo dakle poglavlje o Amaliji i Belizaru. Taj roman 
je svakako zanimiv, draga pukovnice. Nu šta je? 

— Pukovnik je u Beču razjasnio gospodi, da će 
Belizar njegovim zetom biti, da ćemo šnjim dobiti ve¬ 
liko bogatstvo i Jankovića. C’ est une raison d’ etat. 
Hćedoše dječaka pardonirat, al to je Klefeld zapriečio, 

jer je napokon mlada krv, pa kako su takovi ljudi pre¬ 
vrtljivi, mogao bi nas ostaviti na cjedilu. 

— Dakako, nasmjehnu se Julijana. 

— Izhodi dakle, da se njemu predade iztraga, a 
Belizaru da se dade samo kapljica slobode, da se najme 
može sastati sa Amalijom. Ako ju uzme, biti će pardo- 
niran, ako ju neuzme — propao. 

— Dakle un mariage per force, opazi Troilo. 

— Posve logički, potvrdi kanonik. 

— Ta vi valjda priznajete, gospodo, uzžesti se po¬ 
nešto pukovnica, da se nekakovo jamstvo tražiti mora ? 
Jer što nam je napokon Belizar bez Amalije? Ništa. 
Jer na cjedilu neće Amalija ostat; u rezervi imamo ma¬ 
jora, zrela čovjeka, komu djevojka nebi protivna bila. 
U takovom slučaju nebi me ni najmanje zanimalo, hoće 
li Belizar ostat ili propast. — Tu kan da se tapetna vrata 
maknuše. 

— Dolazi li često? upita baronica. 

— Svaki dan, odvrati pukovnica, igra sa Amalijom 
šah, gitaru, prepire se o mjesečini i što ja znam. 

— A o ljubavi? 

— Formalno još o tom nije govora bilo. La de- 
claration n’ est pas encore faite. Mladić je ponešto plah. 
A1 ako moja Amalija nije bog zna kakova ljepota, to umje 
koketirati duhom i jezikom. Čudim se djetetu, bavi se 
vrlo rado matematikom i stihovi. Njezino je načelo: 
„Hoću da budem gospoja, da budem dama.“ Ali kako 
vam umije Belizaru sentimentalna biti, za čudo, kao 
u francezkoj komediji. Taj njezin pokret, taj njezin 
drhćući glas, ha, ha, ha! C’ est magnitique! Odakle tebi 
to? zapitah ju. Toga vi nerazumijete, chere mama, od¬ 
govori ona, to je praktična filozofija života, ja sam đo- 
ćerala već donle, da mi pomaže vezati ^kitice i držati vunu. 

— Pravo rekoste, nasmiehnu se Troilo, la chose 

est en bon train! Samo da Belizarova strast, ako je ima, 
nepostigne prerano cilja. 

— Vi ste zlobni barone, skupi Klefeldica usta, 
moja Amelie zna, da je u tom poslu glavna stvar že- 
nidbeni ugovor, koj dobiva tek poslije ceremonije va¬ 
ljanost. Elle se gardera đes sottises. 

— Oprostite, ponovi Troilo, u toj točki prestaje 
praktična filozofija. Mlada je. 

— Pa šta? će pukovnica kroz lukav smieh. ce serait 
une raison de plus pour un mariage. Ta neima li sto 
primjera, gdje je ceremonija samo potvrda prošlih do- 
godjaja? — Krčelić smrknuv se, nakašlja se silno, pa ; 
će pitat. 

— Dolazi li kapetan Pakić sam? 

— Riedko kada. 

— Da s kim ?. upita kanonik opet. 

— Sa — Jankovićem, reče pukovnica oklievajuć. 

— Šta veli taj čudak? progovori Juljjana. 

— Težko ga je predobit, primjeti Krčelić. 

— Mislite li? zapenta pukovnica pentajuć tisnuv 
svoj rubac pred usta, ah kakvi ste vi diplomati ? Ima 
i za njega puteva. S daleka čini nam se možda neodo¬ 
ljivim, al s bliza.- 

— Sbliza? ponovi u čudu Troilo. 

— Eh sve ćete vidjet po uspjehu! TJ ostalom, 
c’est un homme superbe, magnifique. Toga moramo imat . 
u svom kolu pošto po to. 

— Ja vam želim svaku sreću, reče Troilo pogledav- 
važno kanonika. 

— Hm! Hm | spusti stara glavu predomišljajuć, al. 
ju brzo dignu: ' 

— A propos! Reverendisime! nikakvih viesti iz, 
Požuna? 

— Viesti iz sabora nisu povoljne. Ban i Najšić. 
pokvarili su nam mnogo. 

— Ah! mahnu baronica, nepitam ja za tu saborsku 
halabuku. Za biskupstvo pitam. Pisala sam, dragi Bal¬ 
tazara, za vas, još neima odgovora. 

— I Klefeld je pisao, zaleti se baronica, i Janković. 

— Ja neznam ništa, slegnu Krčelić s ramenima, al 
tolika milost- 

— Šta, reče baronica, Klobušicki neće ostati. A 
tko je sposobniji za to mjesto od vas? Tko? — Kanonik se 
pokloni mučeć. 

U taj (as zaruži pred kućom kočija i zvonce najavi, 
da ide netko baronici u pohode. Troilo se digne brzo, 
pridignu se i stara baronica, sluga otvoriv vrata široko 
najavi: 

— Presvietla gospoja grofica Terezija Baćan! 

— Terezija Baćan! trznuše se svi. 

Svila zašušti pred vratima i za časak stupi u 
sobu krasna magjarska grofica u tamnoj svilenoj ha¬ 
ljini, ogrnuta mantiljom od bielih čipaka. Lakim, ela¬ 
stičnim korakom koraknuv podje prema baronici i na- 
smiehnuv se prijazno pokloni se domaćici osobitom 
gracijom. 

— Pardon, madame la baronne, progovori Tere¬ 
zija smierao, što sam prekoračila ovaj dični prag ovako 
iznenada. Al vi ćete mi oprostiti, vašoj pokornoj služ¬ 
benici, koja se vašemu gospodstvu preduboko klanja, 
kad saznate, da me je prešan posao amo doveo, kojega 
nemogoh odgoditi. Dolazim iz Požuna, kamo sam na ne¬ 
koliko dana pošla bila. Njegova preuzvišenost judex cu- 
riae grof Gjuro Erdody preda mi važno pismo, da ga 
predam banskomu namjestniku — koj žalibože u Ja- 
strebarskomu leži — ili ako njega nenadjem u Zagrebu, 
velemožnomu g. baronu Troilu Sermage, koga evo na 
sreću nadjoh. — Pri tih riečih izvadi Terezija iz žepa 
pismo, preda ga Troilu, na što se ovaj nakloni. 

— Nu, veselim se, nastavi Terezija, da mi je taj 
velevažni, neznam kakove naravi, posao dao tu sretnu 
priliku, da se toli dičnoj gospoji smierno poklonim. — Te 
je rieči Terezija govorila toli živo, brzo, udvorno i milo, 
da je svatko zaniemio. Družtvom bila je zavladala neka 
tjeskoba, kad toli čarobna zatočnica protivne stranke 
banu u to skromno kolo, gdje su se razpredale tajinstvene 
niti. Troilo stojaše ko kamen, Krčelić povuče se u za¬ 
dak, Klefedicu stresla je tajna groznica, a baronica Ju- 
lijana izvaljivala, stojeć sred sobe, oči na tu nepozvanu 
gosti nju. 

— Čast je na mojoj strani, pokloni se napokon 
starica ceremonijozno. Toli dičan pohod, ma bio s kojeg 
razloga, gospojo grofice, mojoj kući je samo dika i drago 
će mi biti, doda starica smiešeć se sladko, da neod- 
nesete sanka, dozvolite, da oboje sjednemo. Uz poklon 
sjednu grofica, odmaknuv guste uvojke svoje nabieljene 
kose, te preleti kradomice okom družtvo, na što joj 
Troilo predstavi pukovnicu. 

— Ah, trćs chšre baronne, progovori nekom pri- 
jaznošću, koje ironiju nije Klefeldica ni spaziti mogla, 
eto nove i riedke sreće! Da ste mi zdravo, pruži joj 
Magjarica ruku, mi bi se češće morale sastajat, ta naši 
muževi su drugovi. Oh moj grof štuje gospodina pu¬ 
kovnika osobito. 

— I ja si to rekoh nejedanput, madame la com- 
tesse, nasmjehnu se pukovnica. 

— Nu sad ostajem u Zagrebu, bit će, hvala bogu, 
više prilike. Vaše zdravlje, okrenu se Terezija k doma¬ 
ćici, milostiva gospojo, je izvrstno. 

— Hvala bogu, samo noge, noge. 

— A1 vaša radost. Unučad vaša je 1’? Baronici Anki 
neima para. Izvrstna dama. Ja vam čestitam, gospo¬ 
dine barone! Dk, zbilja! Koliko imate dječice? 

— Dvoje, pokloni se Troilo. 

— : Želim vašoj milostivoj gospoji majki, da ih 
barem doživi deset, nasmieši se lukavo grofica 

— Vi dolazite iz Požuna, comtesse, po6e Julijana 
kakvih imanovica? 

— Novica? slegnu Terezija s ramenima, te će kao 
razmišljajuć, čekajte. U istinu glava mi se mieša od 
svega, te nisam upamtila potankosti. Bijah samo na čas 
ondje, onako en passant. Šta? Za politiku nepitam. Ne- 
razumijem se u te spletke. A drugo? Zabave, plesovi 
dvoboji. Voilh tout. Ah! — krenu Terezija malko gla¬ 
vom prama Krčeliću, kan da ga je tek sada opazila. 
Reverendissime dragi! Nisam vas ni opazila! Da ste 
mi zdravo ! Zbilja! Čestitam vam od srdca! 

Svi seprenuše, kanonik se zažari iznenada. 

, — Sad mi dolaze no viče u glavu, nastavi grofica, 
zbilja! habemus papam, dobismo nova biskupa. 

— Koga ? upita Krčelić koraknuv korak, dočim mu 
Klefeldica radostno namignu. Grofica pogleda ga oštro 
i reče zatim polagano. 

— Tausi-a. 

— Kanonik problieđi na smrt, Julijana zinu, a Kle¬ 
feldica stisnu oči, samo Troilo stajaše kanda ništa nije. 
Grofica okruži poniknute glave i stisnutih usti cielo dru¬ 
štvo okom. 

— A vas, reverendisime, produlji Terezija, imenovao 
je, g. baron Klobušicki na odlazku arcidjakonom go¬ 
ričkim. 

Griznuv si usne, pokloni se svećenik. 

:—Oh, bilo je borbe za to biskupsko mjesto, pro¬ 
govori grofica igrajuć se svojimi uvojci i gledajuć preda 
se. Klobušicki bio je Zagreba sit. Mrzio je političke 
spletke. Hoće da živi mirno ko pravi kavalir. Postao je 
kaločkim. nadbiskupom. Kad se to pročulo, naleti čitavo 
jato patrona i klienta radi biskupstva zagrebačkog. Pi¬ 
sama, štafeta et caetera. Ali Tausi nadvlada. Bosanski 

je biskup vaš zemljak — da se netužite na nas Ma- 
gjare — čovjek dobar, bez strasti, dosta naobražen. 
Ta vi ste ga, reverendissime, koliko mi se reklo, sami 
preporučili za bosanskog biskupa — bit će doraso i 
za zagrebačkog. Nu pardon messieurs i mesdames, ja 
vam tu kradem dragocieno vrieme, a mene čekaju važni 
poslovi kod kuće. Još jednom, oprostite gospojo baro- 
nice! Moj poklon! Nadam se, da je to bio početak. 
trajnu poznanstvu. S bogom gospojo pukovnice, moj 
pozdrav gospodinu Klefeldu! A vi magnifiee pozdravite 
mi svoju milu groficu! Adieu, reverendissime! Primite 
još jednom moju čestitku. Adieu! 

Umiljato pokloni se grofica družtvu uz milen po- 
smieh, i kan da vila po sobi lebdi, uminu uzdignute 
glave na vrata. Još jedva utihnu šum duge svilene 
halje, oživi družtvo dirnuto, reć bi, munjevnom iskrom, 
samo kanonik Erčelić stojaše blied, poniknute glave 
poput kamena kipa, te mu na visokom bliedom čelu 
nabreknu krupna žila. 

— Tausi biskup, uzdahnu kroz jar Klefeldica, quel 
scandal! Tko je Tausi? 

— Hm! Hm! promuca starica izbuljiv oči u svoje 
krilo i drhćućom rukom gladeć svilenu pregaču, dk, 
škandal! Kumče! Baltazare! Reverendissime, dodjite 
amo! —Kanonik pristupi k starici. Ona ga uhvati 
za Oibie ruke, dignu glavu i reče kroz plač: Jeste li 
čuli, propali smo! Tko je taj Tausi? Pa vi toli pa¬ 
metni, toli učeni! Uh! stara se uzprieči na rukuh, iz¬ 
vali oči, podignu prst, znam, čije je to maslo. To je 
podban, to je on! A1 čekaj! 

— Varate se majko! pristupi ozbiljno Troilo, to 
je šarena zmija, grofica Terezija 

— A! otvori starica usta prema sinu, Baćanka? 
Kako to misliš? 

Dk, reče Krčelić, pravo je reko baron, Tausi je 

orudje Bacana, sliepo ih sluša. Budi božja volja. Prvu 
bitku izgubismo! Neklonimo ! 

— A1 pamet, al zasluge, al zahvalnost ? upita starica. 

— Toga neima na svietu, reče kanonik. 

— Zašto ste ga preporučili za bosanskog biskupa? 

— Da nebude zagrebačkim, reče kanonik. Prevarih 
se. Tausi, moj krvni neprijatelj je biskup, većina kap¬ 
tola drži se biskupa, biskup se drži Baćana.* 

— Baćani su Magjari, potvrdi Troilo, zaključak 
je pravilan. 

— Ja se vašoj hladnoj krvi čudim, propenta ljuto 
pukovnica. 

— Da logički mislim ? stegnu Troilo ramenima, to 
je moj običaj, baronice. 

— A to pismo? upita Krčelić. 

— Da vidimo, reče Troilo i dignu pismo u vis, 
dekret! Kraljevski pečat! Da čitamo nadpis: „Presviet- 
lomu gospodinu grofu Ljudevitu Erdodu Moslavačkom, 
banske časti namjestniku i- 

— I? podignu Krčelić glavu. 

— Generallajtnantu banske krajine, produži Troilo, 
to je nov naslov. 

— To nije moguće, skoči pukovnica na noga 

— Jest, reče Troilo, evo čitajte! 

— Razumijem, nasmieši se Krčelić gorko, to je 
melem umirućemu Ljudevitu, neka miruje — do smrti. 

— S bogom baronice, reče Klefeldica, ja idem 
pisat mužu. Rat na nož! 

— S bogom! šapnu Julijana zamišljena, rat- 

— Mir, majko! odvrati Troilo ozbiljno, šta velite 
vi, reverendissime ? 

— čekajte, da promislim, mahnu kanonik rukom. 

Svi bijahu zapanjeni, svu kuću zaokupi gluha pre¬ 
past, samo jedna je duša u svojoj komorici, zatisnuv 
lice na uzglavje, ljuto, ljuto plakala — Ružica. 

— Fruzika, reče grofica Terezu a, sjedeć u svom 
kabinetu, zovni mi grofa. 

Mala Magjarica ode i za časak udje grof Adam 
lienim korakom u sobu. 

— Comtesse! reče grof, izbuljiv samrtne modre 
oči u svoju ženu, vi mi poručiste, da dodjem. 

— D&, chčr comte! Vi ćele izić iz kuće? 

— Makar. 

— Molim vas, na putu ste mi. Odlazite, zievnu 
Terezija, jeste li poručili po čudaka? 

— Jesam. 

— Jeste li napisali dopustni list? 

— Dakako, grofice. Želite li još nešta? 

— Ništa. 

— Bien! Adieu! 

— Adieu! 

Grof izidje iz sobe. Neprodjoše dva časka, a 
pred vratima zazveknuše ostruge. U sobu navali mlad, 
jak konjanički poručnik uzvinutih brkova. Oči sievahu 
mu biesno, grofica netrenu trenom. 

— Šta je to, Reziko? reče častnik grofici, bativ 
otvoreno pismo kraj nje na stol. Grofica pogleda ga 
mirno. 

— Šta je to, Reziko? Govori! lupnu mladić nogom. 
Grofica uzme lienom rukom papir, zaviri unj i reče 
hladno: 

— Dopust na tri mjeseca. 

— Jesam li ja tražio dopust? 

— To zna pukovnik. 

— Tvoj muž, zakipi oficir. 

— Tvoj zapovjednik. 

— Zmijo! To su tvoji prsti. Zašto me od sebe 
ćeraš? 

— Kad si mi na putu. 

— Ja! Uh! 

— Ti si luda! Putuj! Treba 1’ ti novaca? 

— Netreba. Neidem na put. 

— Moraš! N&, uzmi ovu kesu cekina. Idi u Beč. 
Ondje ima liepih djevojaka. Vidiš, da nisam ljubo¬ 
morna. 

— Do biesa tvoji cekini, zaškrinu oficir, baciv joj 
kesu pred noge, ja hoću tebe. 

— Ti si lud. 

— Tebe hoću, nikoju drugu. 

— Kojim pravom? Jesi 1’ moj muž? Ja sam gro¬ 
fica, a ti? 

— Fui! Poslije svega tako govorit! Tebe ću ubit, 
sebe ubit. 

— Ha, ha, ha! 

— Nerugaj mi se. 

— Kako za boga nebi? Ti si diete. 

— Reziko! škrinu častnik, nemoj! Ja ti velim, 
nemoj ! Ja slutim, na što ideš. Ja sam koješta načuo 
— za nekakvog mladog Hrvata. U mom srdcu kipi bies. 

Valjda me poznaješ? Tako mi boga-i kao mahnit 

skoči prema zidu, o kojem su visile dvie srebrom oko¬ 
vane kubure. A1 kao zmija šinu grofica u vis, postavi 
se pred oružje, obrve joj se stisnuše, oči zablisnuše 
demonskim žarom. 

— U kraj ! zaviknu, dignuv glavu. 

— Ne, razširi mladić van sebe ruke, nedam, da te 
drugi jjubi, tebe, tu liepu, tu divnu ženu. 

— U kraj, biesuiče! Pozvonit ću, da te odvedu 
profozu. Mjesto u Beč, poći ćeš u zatvor. 

— A ja ću te izdat grofu, mužu, osovi se poručnik, 
nasmiehnuv se hladno i porugljivo. 

— Ah! ciknu Terezija, zažariv se od gnjeva doyrh 
glave i skoči kao furija k stoliću, te uhvativ bič, za- 


Digitized by <^ooQle 



125 


mahnu prema mladiću, da joj je biela ruka sievala 
poput svjetla oblaka. Kukavice, kukavice! Fui! Ti meni 
tako? meni, koja te je učinila častnikom, koja ti plaća 
dugove, što ti jih naprtiše konji, karte, šampanjac i 
nevaljale djevojke, koja je bila toli slaba, toli sliepa — 
oh bože moj! bože moj! zavrti Terezija glavom, da su 
crni uvojci oko njezine glave letili, kao ljutice zmije. 
— Na koljena! Na koljena! zakriešti Terezija, dignuv 
bič i oči joj planuše mahnitim biesom, hoćeš li? 

Mladić probliedi, zađrhta, na čelu mu nabreknuše 
žile, prestravljen izbulji oči i — sruši se na koljena: 

— Evo me, Reziko! 

Premetnuv biele lakte, naheriv glavu, promatrala 
ga je liepa žena uz porugljiv posmjeh: 

— Kukavice, reče, hoćeš li me izdat? 

— Neću, oprosti. 

— A znaš li, što bi grof učinio ? Oćerao bi te ba¬ 
tinom. Ja nepitam što on radi, on nepita, što ja radim. 
Digni se, kukavče! 

Mladić se digne. 

— Poberi kesu. 

Mladić ju pobere. 

— A sad idi na put, nezreli dječače! Nije ni vriedno, 
da se s tobom- 

— Ići ću, Reziko! Al mi oprosti! 

— Na, odgovori oštro grofica, pruživ mu ruku na 
poljubac. Ludo! Usijana glavo! Misliš li ti, da sam 
samo za tebe na svietu? Da neimam drugoga posla, 
nego s tobom ljubakat? Jesi li zaboravio, zašto sam 
amo došla? Da moram pod svaku cienu uhvatit pod 
svoju mrežu što više sliepih Hrvata, ta za našu svrhu. 
Vidiš li, koliko si lud ? Idi, putuj! Zabavljaj se, koliko 
znaš. Vidiš li, koliko sam dobra? Ti si mi sada na 
putu. Nisam li te mogla pod kakvom god izlikom dati 
.zatvorit na tri mjeseca, da mi nesmetaš? A jesam li 

to učinila? Ne, dajem ti dopust, dajem ti cekine. Pri¬ 
znaj, da si neharnik, kukavica. 

— Jesam, propenta mladić. 

— A1 čuješ li! zagrozi mu se grofica bičem, ne- 
pravi mi suviše dugova! I nikakvih Skandala — inače 
poći ćeš za poručnika u Liku. Povratiš li se, kako 
treba, naći ćeš opet Reziku. Sretan put! Adieu! 

— Takov oproštaj — reče mladić oklievajuć. 

— Idi Šandore, mahnu Terezija rukom i poručnik 
ode pokunjen. 

Grofica disaše težko, sjajne joj biele ruke drhtahu 
još i sad od jarosti, kao kad se previja gladka zmija, 
a od časa do časa munu joj okom iskra. Podje pred 
zrcalo, popravi si obima rukama bujnu kosu, mrmljuć 
pri tom kroz zube žestoku ciganska melodiju, zatim 
izvadi iz ormara pismo i zataknu ga u svoja njedra. 
U sobu uleti Fruzika i reče, da ide neki nepoznati 
stranac u francezkom odielu. Grofica se lecnu. 

— Dobro je, Fruzika! Otidji! 

Za čas unidje gospodin Janković, odjeven u odielo 
od ljubičasta baršuna po najnovijoj francezkoj modi. 
Držeć ljevicom držak tananog mača, a desnom svoj 
šešir na tri roga, pokloni se liepi kavalir duboko, te 
će reći: 

— Antoine de Janković est k vos ordres madame 
la comtesse. 

— Bon jour chšr chevalier, pokloni se grofica van- 
reda umiljato, mille remerciments! Agreez, završi, po- 
kazav mu stolicu, na koju se kavalir uz poklon spusti. 
Grofica nastavi: 

— Oprostite mi moju smjelost, jer nisam gospoda¬ 
rica vašega vremena. 

— Neznam, kojemu bi gospodaru bilo moje vrieme 
dragovoljnijim robom, nego vašoj krasoti. 

— Bit će vam čudno, da vas dadoh pozvati, che- 

valier, iz vašega mira k meni. Nu vi ste neženja, a 
etiketa, kako znate, nedopušta, da udata žena pohodi 
neženja. 

— Posve sam vašega mnenja, grofice, pokloni se 
Jaoković. 

— Moram vam odmah reći, zašto vam dosadjujem. 
Želim od vas kupiti žita. 

— Žita? tržnu se Janković u čudu. 

— Dš.! Ha! Ha! Ha! Što gledate toli čudno, zavrti 
od smieha Terezija glavom, moja proza obli vas ledenom 
vodom, je 1’? Di, žita. Vi, čujem, imate veliku zalihu. 

— Imam. 

— Eto vidite! Možda se pogodimo. Moj muž, grof 
Adam, koj se je ovdje nastanio- 

— Zar stalno? će brzo Janković. 

— Hm, dit! Koliko bude moguće, smete se gro¬ 
fica, al brzo produlji. Grof Adam, hoteći prometu te 
liepe, blagoslovljene zemlje koristit, odlučio je pokrenut 
življu trgovinu sa žitom. 

— Odluka zaista hvale vriedna, opazi kavalir. 

— Ne est ce pas? kimnu grofica glavom, lupajuć 
lepezicom po haljini; grof, da vam taj posao pobliže 
razjasnim, čovjek je pun dobre volje, željan rada. Voj¬ 
nička kariera negodi njegovu zdravlju, et vous consen- 
tirez, da se vojničtvo samo za vrieme rata radom na¬ 
zvati može. 0 politici neću da govorim, jer, ako i o toj 
visokoj umjetnosti ništa nerazumijem, toliko sam opet 
razabrala, da je to bezkrajan put, posut trnjem, mreža 
u sto čvorova zapletena, iz koje izlaza neima, pa se na¬ 
pokon čovjek samo ozlojedi. Eto, na materijalni rad, 
za sreću zemlje nitko i nemisli, ljudi misle, da je taj 
sviet prašuma, stvorena od boga, koja sama od sebe 
rodi, deklamuju o idealnih ciljevih —, ali dosta. Grof 
Adam dao se je na uzveličanje prihoda, otvorio je hr¬ 
vatskoj trgovini žilu k moru i po tom će vam se posve 

naravskim činiti ono, što vam je možda u prvi mah 
paradoksno bilo. Kavalir — pa žitar. Grof vam je htio 
to sve sam razjasniti — dočuo je naime o liepom pri¬ 
rodu vaših imanja — al prešan vojnički posao — vi 
razumite, da čovjek neku vanjsku formu imati mora, 
radi predsude svieta — vojnički posao pozva ga inamo, 
te mi naloži, da ja s vašim gospodstvom obavim taj 
posao, da vam po drugi put nedosadimo. 

— Neznam, nasmiehnu se Janković, bi li bogu 
hvalio na prešnosti vojničkoga posla, koja mi dade pri¬ 
liku cienkati se sa toli divnom trgovkinjom ili da se 
pokajem, da nemoram drugi put doći, te bih vas gro¬ 
fice dva puta vidjeti mogao; gotovo me duša nuka, 
da ugovorim danas samo pol posla, a pol drugi put, 
to jest ako budete i vi zastupnikom gospodina grofa 
Adama. 

— Ja se plašim te trgovine, chevalier, jer ste pre- 
udvoran trgovac, a takovi su ljudi nepopustljivi. 

— Au contraire, comtesse! Ja se plašim, posao 
će po mene svakako biti loš, vaša neodoljiva vještina 
obalit će mojemu žitu cienu. 

— Nečudite se mojoj vještini. Od malena bavila 
sam se gospodarstvom. Al k stvari. Koliko imate va¬ 
gana žita? upita grofica, izvadiv papir i pisalo. 

— Nekoliko tisuća, u koliko se sjećam, dvie ti¬ 
suće, šta li? 

— Pošto vagan? 

— Po forintu. 

— Pristajem, al dakako dovedeno u Zagreb. 

— DA 

— A kuruzu? 

— Danas nemogu zalihu označit, drugi put ću — 

Grofica ošinu kavalira okom, pa izvadiv iz njedara 
papir, nastavi: 

— Pardon! Još jedno! Grof Adam želi se svakako 

osigurat glede roka dostave, jer brodovi čekaju u Senju 
i Bakru. Zato običajemo sa svakim prodavaocem sklopit 
pismen ugovor po ovom formularu po prilici, reče gro¬ 
fica, pruživ kavaliru papir. Molim vas, čitajte. Kavalir 
uze papir, razmota, uze čitat, al na prvi pogled tržnu 
se. Grofica pako promatrala je iza dugih trepavica po- 
niknute glave i upriev zubiće svoje u lepezu, pozorno 
kavalira. 

— Comtesse! skoči kavalir na noge. 

— Šta vam je, chevalier? dignu se kao u čudu 
grofica. 

— Ovo nije žitarski ugovor, ovo je bansko pismo, 
kojim se iztraga proti kapetanu Pakiću odgadja na go¬ 
dinu dana, te mu se dozvoljuje, da može slobodno poći, 
kamo mu drago. 

— Mondieu! viknu Terezija kao smetena, eto lu¬ 
dosti, izmienila sam pisma. 

— Al kako to pismo dolazi u vaše ruke? 

— Valjda od bana iz Požuna ga donieh. 

— A tko ga izhodi? 

— Ja. 

— Vi? 

— DA Nu nerazumijem, kako vas je stvar toliko 
potresla? Šta je vama do Pakićeve iztrage? 

— Meni, grofice, meni? Al ne, ne grofice, to je 
šala, fina izlika, taj žitarski posao je dosjetka, ko¬ 
medija. 

— Komedija? Chevalier!! 

— DA, jer ja sam zaštitnik, prvi prijatelj mladoga 
Pakića. Njegova sudbina tiče se mene kao i moja. 

— Ah! Vi? začudi se na oko grofica, tres bien! 
trćs bien! Ova slučajna izmjena urodila je dobrim plo¬ 
dom, pije snu Terezija rukama. 

— Slučajna zar? pogleda Antun oštro groficu. 


9 


Digitized by 


Google 


Šenoa: Diogenea, 



130 


— Parole d’ honneur, chevalier! Pakić služi u re¬ 
gimenti moga muža, poznajem ga od optujske vježbe — 

— Znam. 

— E vidite. Mladić je vri. Junak. Čula sam za 
njegovu nesreću. Proburazio je Niemca, koj je vriedjao 
gospoje. Ja nemogu gledati Niemca. Bilo mi je žao. 
Molila sam bana. Voilit tout! 

— Dit, dži, reče kavalir, al- 

— Vi ćete mu predat to pismo, hćedoh mu ga 
poslat; al evo sgodne prilike. 

— Al mladić nije riešen neprilike. Odgodjena je 
samo. Zašto to nije podpuni pardon? 

— Hm! reče grofica, čudni ste. Posječeni kapetan 
ima mnogo važne rodbine. Pa Klefeld? 

— Klefeld ? 

— Bila bih uspjela, al velim vam: Klefeld. Ti 
Niemd! Umirite se. Pomislite! Odgodjeno na godinu! 
Za godinu se to zaboravlja. I u najgorem slučaju ima 
mladi kapetan kad prodati svoje imanje i pobjeć u 
Mletke. Al, reče Terezija, ja ću mu i taj put u Mletke 
prištedit. Nebojte se. Dajte mu pismo. Nadam se, da 
ću ga vidjet. Sjetite ga optujske kitice. 

— Comtesse! Vi ste plemenita duša, poljubi Jan- 
ković Tereziju u ruku, mladić zahvalit će se svakako, 
al prije hvala vam od mene. 

— Al naš žitarski posao stoji, nasmiehnu se lu¬ 
kavo žena. 

— Dakako, grofice; šteta, vječna šteta, da se ne- 
posvetite politici. 

— Zašto. 

— Zastidili biste senat mletačke republike. 

— Oh, chevalier, jesam li spletkaricom? 

— Nipošto. 

— Pa čemu ta rieč? 

— Mletački senatori su djavolski diplomati, vi biste 
bili angjeoskim. 

— Chevalier! Chevalier! lupnu ga grofica koketno 
lepezom po ruci. A revoir! Adieu! Dajte mladiću pismo! 

— Hoću! A1 gotovo bih mu zašutio postiljona. 

— Zašto? 

— Jer — jer — vas bog nije stvorio na zemlji. 

— U paklu? 

— Kraj svoga priestola. J’ai 1’ honneur! pokloni 
se Janković i ode. 


X. 

Svatko se je čudio. Kapetan Belizar Pakić išao je 
u pol biela dana „en pleine parade 0 svomu pukovniku 
u pohode. Tš govorilo se je, da će biti ustrieljen. Koj 
je tu sveti Petar opet kumom bio ? Pošo je veseo, vratio 
se veseo. A grofa Adama neima u Zagrebu., u Bakru 
je. Bože moj! Bože moj! Gospodi je sve slobodno — 
i čovjeka ubit. Belizar dodje kući, udje u svoj kabinet. 
Na pragu porumeni. Kraj njegova stola sjedio je Jan¬ 
ković igrajuć se sa kiticom rumenih ruža. 

— Ti si porumenio, Belizare! Zašto? doviknu mu 
Janković. 

— Milostivi gospodine! zapenta kapetan, a Jan¬ 
ković domahnu mu kiticom i reče: dodji amo pred 
mene! 

Kapetan se približi. 

— Grofica bila je sama, je F? 

Belizar potvrdi glavom. 

— Je P liepa, šta? 

— Ah jeste! uzdahnu Belizar. 

— Nesretniče! skoči Janković, izgubio si glavu. 

— Gotovo. 

— Ti si dječak. Ah! ti veliš? 

* 

— Kako nebi. 

— Skrajnje je vrieme, da se oženiš. Šta je bilo? 
kazuj! 

— Dodjoh, poklonih se. I najglasovitiji slikar je 
mazalo. 

— Dalje! Dalje! Neželim nego raport bez uzklika 
i pjesničkih figura. 

— Zahvalih se. Reče mi, da sjednem do nje. Pri¬ 
hvati mi ruku, pogleda me okom. Mozag mi se zavrtio. 
Magnifice! Pitam vas, Jesam li kukavica? Pjevajuć le¬ 
tio sam pred belgijske topove, pjevajuć otimao zastave. 
A1 ta žena- 

— Dalje. 

— Dalje? Šta da kažem! Govorila mi je glasom 
toli nježnim, toli mekanim. 

-Šta? 

— Zašto me je spasila. Da sam hrvatski junak, 
Hrvati da su od starine junaci. Ova zemlja da je liepa, 
al nesretna. Da joj Bečlije otimlju slobodu. Da treba 
odvažnih branitelja, takov da sam ja. Govorila je sve 
življe i življe, sve življe mi je stiskala ruke i — 

— 1? skoči Janković plaho. 

— Morah joj se zaklet. 

— Našto? Zašto? 

— Da ću vazda branit pravo svoga doma proti 
spletkam i- 

— I? 

— Da će mi ona pobliže saobćit, kako. 

— Kada? Gdje? 

— Večeras u njezinu vrtu kod svetoga Žavera, 
kamo me pozva. 

— Na večeru? 

— Mislim. 

— Janko! zovnu Janković. Sluga udje. 

— Zapovjedate, milosti? 

— Večeras nek se pripravi konj mladog gospo¬ 
dina. Je si 1’ čuo? Idi. Sluga ode. 

— Belizare, reče Janković, dignuv kiticu, poznaješ 
li to? 

— Poznam, porumeni mladić. 

— Od koga je? 

— Neznam. 

— Belizare! Prije grofičine večere poći ćeš sa mnom 
na kapucinsku večernicu. 

— Ja? Na kapucinsku večernicu? A zašto? 

— Car tel est mon plaisir, reče Janković strogo. 

* 

* * 

Bilo je prema večeri. Upravo umukoše orgulje. 
Kroz oble prozore male kapucinske crkve na Dvercih 
padahu sunčane zrake na kameni tarac. Večernica se 
je svršila, sviet se je razilazio iz crkve, pojedine osobe 
zaostaše, da produže započetu molitvu. Bliže ulaza sta¬ 
jaše široka starinska izpoviedaonica sa drvenimi rešet- 
kami. Da si zavirio u njih, bio bi vidio dvie sjene, dva 
mužkarca, stisnuta u kut. Sad je prolazio crkvom stari 
pater Ambroziji Zlatne sunčane trake padahu mu na 
bielu, dugu bradu, da je sievala poput zlatnih niti 
Sgrbljen stajaše starac blizu izpoviedaonice, gledajući 
pozorno oko sebe, držeć veliki ključ crkvenih vrata. 
Samo još jedna ženska glava klečala je u klecalu. I 
ta se dignu, da ode. Plahim korakom približi se patru, 
a na licu starća zaigra dobroćudan posmjeh. Sad okrenu 
djevojka lice prama svjetlu — u crnih joj očih bijesnu 
čudan plamen, pun svetoga osjećaja, na trepavici drh¬ 
tala je žarka suzica. Sunčano zlato savijalo se oko tog 
mladog angjeoskog lica, koje je čarobnim miljem u stid 
zaćeralo sve po eltarih slikane svetice i angjele. Ta 
djevojka bijaše Ružica. Kao na prstih pristupi k fratru, 
dignu svoj laki ogrtač i iznese izpod njega kiticu živih ruža« 

— Ah! ozva se uzdah iz izpovjedaonice, al brzo 
uminu. 

— Šta je? uplaši se djevojka. 

— Ništa, ništa, gospojice! odgovori'kapucin, valjda 
vjetar ii šišmiš. 

— Patre! Evo ponesite to Belizaru! Na vam i za 
misu. 

— Poniet ću, draga gospojice, al šta mi dajete 
taj novac za mise? Ta pomogle su, Belizar obilazi slo¬ 
bodno po građu. 

— Još nisu, zavrti djevojka tužno glavom, pusta 
je to izlika, zamka. 

— Je T moguće? začudi se starac. 

— Vjerujte, ja to znam. Kako mu je ? 

— Dobro. 

— Polazi li često ? Al šutite. — Pita li vas, tko 
mu daje cvieće? 

— I kako. Htio me je podmitit. Al nezna ništa. 
I gospodin Janković me je pitao. Al ja nerekoh, nego, 
da to pri svakoj večernici daje dama. Da, poljubio je 
cvieće preda mnom. 

— Poljubio! zažari se djevojka, oh otče čitajte, 
molite, i bude li spašen, sagradit ću vam nov oltar. 

— Da bog dd. 

— S bogom. 

1 — Bog vas blagoslovio, gospojice. 

Lagano ode djevojka. Kapucin još jednom obidje 
Crkvu, pokloni se pred glavnim oltarom, utrnu avieću i 
da zaključa vrata — al ga netko spopa straga za rame. 
Ambrozij, lecnuv se, krene glavom. Pred njim stajahu 
Janković i Belizar. 

-Vi magnifice? uzmaknu kapucin. 

— Da, patre, dajte Belizaru kiticu, prištedit ćete 
si put. 

— To nije llepo! Vi ste mi ugrabili tajnu iz za¬ 
sjede. Odakle? 

— Iz ivpovjedaonice, reče Belizar. 

— To nije liepo. 

— Šutite! Čitajte dvie mise! Bog će vas uslišit, 
vi ste dobra duša. Nosite udilj kitice, a Ružici nerecite 
ništa. 

— Neću, nasmiehnu se kapucin, laku noć gospodo, 
i zaključa vrata. 

* 

* * 

Mladjak blje.štio je kroz ljetnu noć. U čarobnom 
prodolu svetoga Žavera drhtalo je njegovo svjetlo nad 
gustimi živicami nad vitim drvećem, ljeskao se u šu- 
mećoj vodi potočića, a jabuka crkve sv. Žavera plam- 
tila je od mjesečine, kao zviezda, za kojom se o blied om 
nebu previjahu crte crnoga goija. Još dvie tri biele 
seljakinje stupahu hrlo putem, al i te uminuše u sjenu, 
i za tim umuknu sve. Iznenada začu se drumom topot 
konjskog kopita. Zagrabce doleti konjanik, konjanički 
častnik — po odielu reć bi kapetan banskih, krajiških 
husara. Noćno svjetlo sievalo je na sjajnih dugmetih, 
na svjetloj sablji, na ostrugah. Lica nisi mogao raza¬ 
brati, pokrivala ga je crna krinka. Častnik dodje do 
zagiba ceste. Tu stojaše podno briega, medju jablani, 
sred vrta zidana, nevelika kuća. Konjanik sidje pred 
živicom s konja i povede ga u dvorište. U taj čas pri¬ 
skoči momak, uze mu uzde iz ruku i mahnu rukom 
prama otvorenom triemu, na kojem se bielilo žensko 
ruho. Kopjanik podje brzo uz stube. Žena odleti izpred 
njega za kuću, gdje je medju drvećem stajala grabrova 
sjenka, u koju su prodirale zrake mjeseca. 

— Zdravo Belizare! šapnu žena, već sam se ljutila 
na vas. Mišljah, da nećete doć. Al čemu ta maskarada ? 
Skinite krinku. 

Konjanik ju skinu. 

— ChevaUer! zavrisnu Terezija užasno, sgledav 

o mjesečini liepo Jankovićevo lice, koj, stojeć poput 
kamena, upiraše sjajne modre oči u ženu. 

— Dk, odgovori u kratko. 

— Kojim pravom dodjoste amo? 

— Onim, kojim pozvaste Belizara. 

— Vi ste sotona. 

— Načinite me angjelom. 

— Što vas doćera? 

— Ljubomor. 

— Jeste li poludili? 

— Gotovo pomahnitao. 

*- Vi? 

— Ja? 

— Zovnut ćii slugu. Idite! 

— Slobodno. Ubijte me. Neidem, reče Janković 
krepko. 

Žena uzmaknu, sgrnuv rukama na grudib lako noćno 
odielo. Pootvoriv usta, spustiv glavu, upre oči u lažnog 
vojnika, kan da mu neku tajnu izvaditi kani iz duše. 
A1 on netrenu trenom. 

— Šta je to? Štaje to? planu Terezija. 

— Šta? Ta rekoh vam: Ljubomor. Ljubim Beli- 
zara kao brata, kao sina. Njemu sam posvetio sve, svoj 
život bih dao zaqj. A1 jednog mu nedam, ma da bi on 
propasti morao. 

— Šta? 

— Vas! Dk, vas! Oh grofice Terezijo, kad vas 
neki dan prvi put .smotrih, kad — — — 

—Ima P to komedija bit? osovi se grofica ljuto. 

— Ako vi počeste komediju, ja ću završit trage¬ 
dijom, zaškrinu Antun, Šta! Razmišljajte. Vi pozvaste 
Belizara na sastanak, ja to saznah, ja zaštitnik njegov, 
ja protivnik vaše stranke. Komedija! Oh mogo bi ju 
prrpravit, djavolsku komediju. Dovest amo svjedoka, 
stavit vašu sramotu na svačija usta, pogazit vaše ime 

a pakleni grohot bio bi svršetak te komedije! A1 ja 
neučinih toga. Nepustih Belizara amo. Zašto? Nesrdim 
se na vas. Zašto? Pogazih politiku svoju. Zašto? Jer 
vas ljubim, ljubim, ljubim; jer je jedna iskra vašeg 
čarobnog oka dovoljna bila, da ovo moje hladno srdce, 
koje od svoje mladosti nije drhtnulo osjećajem, pro¬ 
metne vulkanom, moju krv lavom. Šutite, oh zaklinjem 
vas, šutite, dajte, da vas obožavam niemu, pustite, da 
se nasladjujem dalje dvojbenom nadom, jer me užas 
spopada, kad pomislim, da bi jedan drhtaj tih divnih 
ustjju mogo na me badt prokletstvo. Sve ću vam žr- 
tvovat — sve - 

Grofica gledaše kavalira u čudu, al pri zadnjih 
riečih se trgnu, oko joj zasinu i usnama letnu neizvje¬ 
stan posmjeh. 

— Ne, reče žena drhćućim glasom, govorit ću. 
Ja nisam mramoran kip. Žena sam, živa sam žena. 
Odgovorit ću vam. Istina je, Belizar je plah, liep dječak, 
a — ja — vas — nedrhćite — blagosivljem, i Tere- 
zija uhvati Antuna za ruku. 

— Pustite me, da odahnem, da se saberem, da 
svoju sreću važem. Terezijo! Tko je dugo u mračnoj 
tamnici čamio, nesmije u jedan put pogledat sunca. 
Dajte, da blažena zbilja izćera iz moje duše i zadnje 
ostanke dvojbene nade, koja me amo dovede. 

— Sjednite do mene, Antoine, smirite se, tisnu 
žena nježno na kamenu klup, okrenuv lice pol pram 
mjesecu, koj joj strastveno oko stvori crnim diamantonu 
Zatim mu stavi ruku na čelo i reče u pol glasa: smi¬ 
rite se, čelo vam gori, vrućica vas grabi-- 

— Da budem hladan? Mogu li biti hladan? Znan), 
zašto je tvorna sila u vami skupila svu zemaljsku kra- 
sotu. Da mene u jedan tren u jedan hip odšteti za sva 
moja pusta ljeta, za kojih hladan proti ljubavi pogrieših. 
Kavalir dignu se po tih rieči i poče promatrati liepu 

ženu, koja je ćutila, da ju promatra. Poput mramorna 
kipa sjedjaše Terezija. Divna joj glava bijaše prignuta 
na prsa, crna joj se kosa razlievala na biela ramena, 
ruke je bila kao na molitvu složila u svoje krilo. Tako 
gledao preda se, a mjesečina drhtala je bitnim svjet¬ 
lom na tih sjajnih ramenih, na toj gladkoj kosi, mjesec 
gledala je, kao kroz tanan oblak, kroz bielu prozirnu 
haljinu, pod kojom su se burno nadimale Terezine grudi. 
Bilo je, kan da se sama plaši svoje strasti, kan da 
tu sjedi žrtva bez volje, kan da tu drhee srna u mreži. 

— Terezijo! reče kavalir meko, položiv joj nježno 
ruku na rame. Žena kao da zadrhta, poče malo po 
malo dizat glavu prema kavaliru, te ga je gledala licem 
toli nevinim, okom toli tužnim, a sladogorak posmjeh 
drhtnu timi malimi usnami. 

— Terezijo! opetova kavalir, o čem mislite, zašto 
šutite? 

— Razmišljala sam o tom, poče ona blagim gla¬ 
som, što se je sbilo. Pitala sam se, je li to dobro, je 
li zlo, a srdce mi odgovori: Bilo šta bilo, ovako mora 
biti. Vi ste me prevarili, iz zasjede me saletili, al hvala 
bogu za to. Ako je to moja propast, oh onda si ne- 
želim spasenja, jer nemože biti bolje i ljepše. Gledajte 
onaj srebrni oblačič, koj o pol neba trepti, al nek po- 
puhne vjetar, uminut će. Takva sam ja. Ja nepamtim 
ništa, ja nemogu ništa hćeti, vi ste nabacili zlatnu 
mrežu, koja me steže herkulovom silom. A žena sam. 
Oh, Antune, dignu liepa žena ruke, meni neima lieka, 
moje srdce nije nego kaplja rose, koja pada u žarki 
piesak Sahare — al vi — vi — molim vas uzmaknite, 
idite! 

— Nikad! odsječe odrešito kavalir. 

— Strah me je rad mene, koja sam blažena — 
•strah radi vas, Antoine, čuste li, radi vas. Da se pre¬ 
varite, da znate prošlost mojega srdca. 

— Nepitam za vašu prošlost. Erasota je vječna, 
bez početka, bez dočetka, ona neima minulosti, a stvoriv 
vas divnu, savršenu, hćede božanstvo stvorit živ kip 
bezsmrtne krasote. Mene hvata groza, ja sam izgubljen, 
Terezijo! 

— Groza? Izgubljen? dignu se brzo žena. 

— Dh. Bio sam si sagradio svoj život, oseban život. 
Plamen vašega oka obori tu lomnu sgradu poput striele. 
Neostaše nego ruševine. 

— Na kojih ruže cvatu, reče grofica naheriv glavu 
i staviv neopazice svoju bielu ruku na Jankovićevu. 

— Da sam to znao, nebi mi noga bila prekora¬ 
čila toga praga. 

— Idi! idi! osovi grofica glavu, 

— Neidem! reče Antun energično, poljubiv groficu 
u usta. 

— Idemo, nasmiehnu se ona, lupiv ga nježno ru¬ 
čicom, idemo, Antoine. Sprodjimo se vrtom. Noć je 
krasna. Vjetrić piri. Ohladit će ti krv. 

— Idemo, reče kavalir, pritisnuv ruku žene jače 
k sebi. 

— Priznaj, da si došao 4javptskom namjerom. 

— Nepitaj! Uz tebe postaje griešnik angjelom. 
Žutimo o prošlosti. 

— Dh, žutimo. Odsad vjerujmo u sudbinn. Nije li 
nas liepo sastavila? 

— Da je Belizar došao ? 

— Šutimo o prošlosti, dragi. A1 čekaj, to se neda 
prešutit. Što će Belizar reć? 

— Ništa. 

— Nevjeruj. 

— Vjeruj. Belizaru se otimlju oči drugamo. 

— Ti me vriedjaš. 

— Ta tebe je vidio samo kratak čas. 

— A drugu? 

— Često. 

— Koju? 

Jankoviću zape rieč. 

— Eh! Amaliju. 

— Klefeldovu? ustavi se Tereza. 

— DA 

— Fi done! Hvala bogu, te nije došao. 

— Zašto? 

— Jer me je stid. Dječak neima ukusa. A1 to ne¬ 
smije biti. Belizar nesmije uzet Amaliju. To je prvi 
uvjet naše ljubavi. 

— Poznaje li ljubav uvjeta? zaustavi se kavalir. 

— Ovaj put dš! C’est mon prestige! 

— Molim za komentar. 

— Ti si zbilja sliep. Sad vjerujem, da me ljubiš. 
Tvoja te je dosjetljivost ostavila. 

— Kako? 

— Čuj ! Klefeldi su moji krvni neprijatelji. Belizar 
neka uzme Amaliju. Muž povjeruje ženi sve — i ure- 
fteni rendezvous. Je 1’? 

— Ti si odviš logična. 

— Ljubav oštri pamet. Pomisli: Ta tajna je otrovna 
striela u ruci Klefeldovih proti meni, dakle proti tebi. 

— Istina je! 

— Vidiš, dragane, probrblja ljubezno Tereza, vukuć 
Jankovića dalje u vrt. Zaključak je posve jasan. Mi se 
gubimo, jer se moramo ljubit N’ est ce pas? 

— Certainement. 

— Toj ljubavi nesmije ništa smetat. Je T? 

— Svakako. 

— Savez Amalije sa Belizarom bi nam smetao. 

— Sigurno. 

— Dakle nesmiju se Amalija i Belizar uzet. Reci, 
je 1’ tako? 

— Neima prigovora. 

— Eto nk! produlji grofica, zibajuć se harmonički 
i koracajuć bielim puteljkom vrta. To je logika ljubavi, 
logika srdca, naših srdaca, pritisnu Terezija jače k sebi 
kavalirovu ruku. Pa molim te, budimo iskreni, jer proš¬ 
lost nespada pod kritiku. Zašto sam pozvala Betizara? 

— Valjda na sastanak? 

— Bon! S kim da se sastane? 

— Ta-ustavi se Antun — ta s tobom! 

— Ha! Ha! Ha! Tko to reče? Ne, dragane, ne! 
poljubi Terezija Jankovića u usta — sa Fruzikom — 
sa mojom rodjakinjom, koja ljubi, ljubi, ha! ha! ha! 
Oh! Gdje ti je diplomacija? 

— Ah! tržnu se kavalir, to je mletačka spletka? 
Tko je Fruzika? Vidje li ju Belizar? 

— Nikad. Šta zato. Fruzika je puna, jedra dje¬ 
vojka, Belizar mlad, prevrtljiv konjanički častnik. Te 
premise slažu se posve. Pa je Fruzika poštena, pri¬ 
prosta, pobožna — nebi ni za živu glavu zanemarila 
misu — umije i kruha peći — nu, velim ti, Belizar bit 
će joj bog. 

— Ali hoće li ona njemu biti božicom? 

— Kako nebi! Mora. 

— Reć ću ti, da je mladić svojeglav. 

— Prepusti to meni. Za okladu! Pa to zahtjeva i 
naš interes! 

— Interes? Prevedi mi tu rieč u jezik ljubavi. 

— Kan da ljubav nije najabsolutnya sebičnost. Ja 
te na primjer nebih nikomu na svietu dala. 

— A1 Belizar i Fruzika. 

— Jesi li moj ? 

— Od glave do pete. 

— Želiš li da budem uviek uz tebe? 

— Naravski. 

— Klefeld radi, da moga muža iz Zagreba makne. 
Za mužem moram i ja. Je 1’? 

■— Dk! reče Janković pogledav ženu sa strane. 

— Klefeld ili ja, ta alternativa stoji pred tobom. 
Biraj! 

— Poludila si. Tko i bira medju koprivom i ru¬ 
žicom. 

— Par consequance moramo Klefelda dići u 
lagum. 

— Dk. 

— Uništit radi naše ljubavi njegovu stranku. 

— Dk, dk! Ded dalje. 

— A očit biljeg toga saveza mora bit savez Beli- 
zara sa Fruzikom. 

— Vrlo logički, al se nesmijemo prenagliti. Kle¬ 
feld je lija. 

— Dakako! Polagano I Oprezno! Neka Belizar ćera 
komediju dalje. 

— Al on nezna, da je to komedija. 

— Je li svaki glumac svieslan lakrdijaš? 

— A šta ono pismo? 

— Vjeruj, ja sam jaka izhodit pardon. 

— Zašto nisi. 

— Zar ti je žao. Bi li se mi ovuda šetali? 

— Pravo reče. 

— Ti si naš ? 

- Vaš. 

— Hladno mi je, Antoine, reče žena skupiv na pr- 
sih haljinu, vratimo se. 

— Ljubav gori. 

— Da gori, ali pardon, ja neću biti slamom ni 
okriesnicom, ja hoću da budem zviezdom, vječnom luči. 
Aprćs, aprćs! Oh ti si sotona, zagrli grofica kavalira. 

— Eh pako i nebo se složiše, odvrati kavalir po- 
ljubiv groficu. 

— Laku noć. 

— Laku noći 

— Ja želim do vieka tvoja biti, zato ti velim da* 
nas: Laku noć i grofica mahnu bielom rukom. Kavalir 
poklopi konja i odjuri, a grofica nadnesav se preko 
živice, gledaše za njim i kad je bio izmaknuo njezinim 
očima ote joj se grlu: 

— Ha! ha! ha! Razapeli golubu mrežu, uhvatih orla. 

XI. 

— Kato! Kato! zovnu majstor Magić jedne nedjelje 
po podne podupirač laktima glavu i gledajuć u tom pun 
vrč pred sobom. 

— Šta je Miško ? dovere se majstorica. 

— Kato sjedni do mene! 

— Evo sjedim. 

— Jesu 1’ ti zdrave oči? 

— Jesu, hvala bogu. 

— Pa šta si vidjela? 

Žena izbulji na bravara oči. 

• — Sad vidim tebe. 

— Vidiš! vidiš! Zato nepitam, već: Šta si vi —■ 
dje — la? Stara zakrenu ramenom. 

— No ja mislim Maricu. 

— Ah Maricu! Eh! Dk! Marica! uzdahnu stara. 

— Vrieme je Kato. Meni se čini, da je u djevojci 
uzigrala krv. Gvoždje treba kovati dok je vruće, a 
vrieme ide bez obzira. 

— Istina. 

— Šta veliš za Joška? 

— Ajde de! Kan da su se rodili jedno za drago, 
rekla mi je sudinja Babočajka poslije zadnje večernice. 

— A ti? 

— Pa da! Dh! Samo kad bi on-to je vrag 

— valjda ga mi nećemo prosit za djevojku. 

— Biesa! lupi bravar šakom po stolu, ta prije nek 

se prevrne sviet. — Ali reci, je 1’? Rado se gledaju, 
šta? Žena to bolje vidi. 

— Hm! Kako nisam vidila? Kadgodj ga opazi, 
porumeni dovrh glave i potare lonac. Prije nije nikad 
slomila lonca. N&, to ti je to. 

— Dakako, to je to, nasmiehnu se lukavo bravar 
— a on velim ti, a on pravi za velike brave male 
ključe, a prevelike ključe za male brave — a opet je 
bravar — pasja para! — takvoga još nije vidio ceh. 

— Poludili su, to znam. 

— A dakako, da su pamet izgubili. Gle šta je to? 
naluknu se bravar kroz stražnji prozor u vrt. 

— Vidi, vidi, reče Kata skunjiv glavu, u vrtu su. 

— Da tu stoji on, stoji ona. Čekaj da vidimo. 

— Da vidimo. Kako ju gleda, da ju pojede. 

— No a ona? Cukorom bi ga posipala. Nešta se 
pravdaju. 

— Ja ti velim, stari, to ti je to! 

— Ha! ha! ha! Kato! Kato! Znaš li kad smo mi 
ovako. • 

— Idi s bogom! Gdje su ta vremena. 

— No pa je 1’ ti žao? 

— Da mi je žao bilo, nebi te bila uzela. Vidiš ga. 
Valjda bi se drugi našao bio. 

— Drugi? — drugi? 

— Eh ludo! Kad si ti prvi došao! Ha! ha! ha! 

— Ha! ha! ha! Još joj se hoće i sad ciganije. No 
ti i Marica slika i prilika. 

— A ti i Joško slika i prilika. 

— Pak! Hoće li Marici uz Joška biti zlo, kad je 
onakav, kakov sam bio ja. 

— Bože daj, da joj bude, ko što je meni. Samo 
je plah! Uh! Plah! Neznam kakvi su to sad mužkarci. 

— Jesam li ja takov bio? 

— Biesa si bio. Občuvaj me sveti križ! 

— Već lani mi se ta historija motala po glavi, 
premda ih još nije bilo pri srdcu zapeklo. Rekoh, Joško, 
vi ste fin čovjek, a ruka kako valja. Znate šta? Vi ste 
za kalfu prepametni. Pak budite majstor. On me čudno 
pogleda i reče: Vaša milosti, ja sam siromah, a ja mu 
na to: Pa ću ja. platiti majstorsku taksu. Ja to i pred- 
ložih u cehu i zaključeno je bilo učinit ga majstorom; 
i da će dobit majstorski list, kad predloži svoje ogledno 
djelo. A1 mi on ruku poljubi i suze su mu išle na oči: 
Kako ću ja od vas, majstore, kad mi je, kan da sam 
se pod vašim krovom rodio. Pak dobro, pak budimo 
skupa, nasmijah se ja. Skupa jesmo, al nismo tako, 
kako ja mislim. Na prošlo Tominje 1751. bila je kva- 
terna cehovska misa. No valjda će se prije opametiti, 
mišljah. A jA! Majstori su liepo stajali pri oltaru na 
desno, djetići na lievo, a Joško pri vratih, jer se kao 
mladi majstor nije oženio, i platio za kazan dvie tvrde 
škude „bikovine* u majstorsku ladicu. Boga mi, mene 
je bilo stid. 

— No ti je nisi platio. 

— Ništa, pa ništa! K biesu! a ja neću drugoga 
zeta, jer ga poznam, jer je to suho zlato. Al ja sve 
čekam i čekam pa ništa. Neznam, što to prtlja s tim 
oglednim djelom. Mjesec za mjesecem teče, a riše i 
slaže i Studira, jer to da mora biti nešta nova, reče, 
čega prije nije bilo. 

— Znaš li stari, šta je, nagnu se Kata na Mijino 
rame. 

— No? 

— Boji se. Siromah. A ta ti je Marica, bog mi 
oprosti grieh, liepa djevojka, i gotov poso, i kuća i po 
koja škuda. 

— Istina je, lupi Mijo po stolu, žena ipak dalje 
vidi! E pa nek se prevrne sviet. Zovni ga. Al ti iziđju 

Za čas udje Joso u sobu. 

Čenoa > Diogenes. 1Q 

■— Joso sjednite. Pijte! 

Joso gucnu iz vrča. 

— Joso! Vi ćete se moći preselit amo u pred¬ 
nju kuću. 

— Ta neima mjesta. Kamo? 

— Tiesno je s traga. Mi smo stari. Bit će mjesta 
u Matičinoj komori? 

— A Marica? 

— Otić će. Bravar Šimunić iz Samobora ju je za¬ 
prosio, reče Mijo mirno gledjuć preda se. 

— Maricu? reče probliediv Joso i skoči na noge, 
zatim će mirnije: e pa idem i ja. 

— Kamo? pogleda ga Mijo oštro. 

— U sviet. 

— Tko vas ćera? 

— Nitko. 

— Zašto? 

— Zašto? zašto? Jer — jer moram. 

— Ta bit će u kući mjesta- 

— A1 meni će biti tiesno, reče Joso daveć se. 

— Zašto, pasja paro? lupi Mijo šakom po stolu. 

— Eh to je tako, moram, odvrati Joso drhćuć. 

— Sjednite! Pijte! Šta bi bilo, da se pobratimo. 
Nu dk! Obojica smo majstori, ja stariji ti mladji. Pa 
zdravo brate! Ti si luda, velika luda! Da, gledji, gledji. 
Pa bi li ti ostao, da Marica ostane? 

— Da ostane? zažarj se Joso, al onaj Šimunić? 

— Ti si luda. Do biesa Šimunić! 

— Do biesa! kliknu mladić, potegnuv iz vrča 
ljudski. 

— Imaš li pet prsti, imaš li do dva oka, nežari 
li ti se ta peć pri srdcu? Govori, govori. 

— Eh! eh! Kako se žari, kako dragi predragi 
majstore. 

— A jesi li jezik po putu izgubio? A ta Marica, 
šta je? Srdi li se jako na te? 

— Srdi? Bože moj! Tko vam tu laž reče? 

— Pa idi, idi brže! i reci joj, da na budućoj kva- 
temoj misi nećeš više dvie tvrde škude platit, nasmija 
se starac obrisav si dvie krupne suze. 

Juratović skoči, zagrli starca, koj se mal nije udu- 
šio, pa izleti na vrata. U malom vrtiću za kućom sta¬ 
jaše Marica zalievajuć svoje cvieće. Gospa Kata, kako 
su već ženske radoznale, zavuče se kroz kuhinju na 
vratašca, te se zakloni za velik badanj, gdje se obično 
skupljala kišnica i kraj kojeg se je ogromna vinova 
loza razapinjala. Bila je naslutila, da će takova šta 
puknuti, pa da čuje, da vidi. Usopljen navali mladi 
majstor u vrt, opaziv djevojku, zaustavi se te nemo- 
gaše nego iztisnuti: 

— Marice! Marice! 

— Šta je za boga, majstore Joso, odvrati dje¬ 
vojka polievajuć udilj cvieće, nu kad opazi, kako se je 
Joso izobrazio, dignu glavu, pusti kantu i reći će: 

— Bože moj, što vam je? vi ste se snegdje preplašili. 

— Jesam bome Marice, potvrdi Joso glavom. 

— A od čega? 

— Od prevelike sreće. 

— Kakve sreće? začudi se djevojka. 

— Ženim se, pljesnu mladić rukama. 

— Ženite se, trgnu se Marica nekako nemirno i 
pogleda Josu velikima očima, pa dobro, pa dobro. I 
sretni bili. Nu bog zna, je li ženidba prevelika sreća. 

— Baš sam došao, da vas zato upitam. 

— Mene, šta znam ja o tom poslu ? 

— Ipak. Vi znate, kakva je koja djevojka, pa mi 
recite- 

— Šta ? zapita Marica žestoko. 

— Vi poznajete srebrnarovu Anku-pogleda 

ju Joso izpod oka. Djevojka probliedi i prodje rukom 
preko čela. 

— Dk, — dk — zapenta — poznam. — 

— Pa? 

— Dobra je, dobra, potvrdi Marica i suza joj dodje 
na oko. 

— A1 da ja Anke neću, već drugu?- 

— Koju drugu? upita Mara žešće. 

— Pogodite. Ne znate? Tk, tk — no vas — vas 
— draga Marice! 

— Mene? — mene? porumeni djevojka i tisnu 
obie ruke na srdce. 

— Upravo me je tata poslao, nek vas pitam, da 
li biste se srdili- 

Marica pogleda ga čudno, toli čudno. 1 sjede na 
odsječen panj, zakloni si keceljom lice i udari u sav 
glas plakati, da joj je sve glava skakala od plača. 

— Šta je za boga? priskoči mladić, vi se zbilja 
srdite? 

— Ah! srdila! — Što bi se srdila — odgovori 
kroz plač djevojka, tako mi je srdce puno, toliko sam 
sretna, Bože moj! Bože moj! Majko nebeska! Hvala ti! 
jer, jer — 

— Nu jer? drhtaše Joso od radosti. 

— Jer, pusti djevojka kecelju, dignuv glavu, i 
kliknuv kroz plač i kroz smieh: ta ja sam samo zato 
boga molila, baci se mladome bravaru u naručaje; nk, 
uzmi me Joso, uzmi me, reče privinuv se k njemu, 
da me neuzmeš, poginula bih od žalosti. 

Mladić pritisnu ju k sebi, uhvati ju za bradicu, 
dignu joj glavicu i u taj par cmoknu poljubac. 

-- Liepe historije! izpuknu se gospa Kata iza 
badnja, to je cmoknulo, da su se svi vrabci uzplašili. 

Takve se tu stvari kuhaju, a meni ni beknuti! Liepo! 
Jiepo! Zar sam ja ništa? A? 

Mladi se brzo razkinuše i stajahu zažarena lica 
pred majkom kao odsudjeni griešnici. 

— A? Sad neznaju ništa! Je 1’? podboči se stara 
tobož ozbiljno, ajd, ajd u unutra pred tatu na sud vi 
nesretne, ljubljene moje vjerice. Joj si ga vam! i Kata 
gurala je pred sebe nježno oboje mladih u sobu pred 
bravara. 

— Ni tato, reče, evo ti ih. Vrabce su mi uzpla- 
šili u vrtu. To je cmoknulo, kak da je puška pukla. 
Sudi im ti. 

Starac pogladi si trbuh, dignu nos, a obrve se 
čudno u tom rumenom licu saviše. 

— Kad su toliki griešnici neka si sami sude, na- 
smiehnu se majstor. 

— Pa dobro tatice, zagrli Marica skokom otca i 
reče kroz suze, naša kazna budi: Ja nesmijem od njega, 
on nesmjje od mene. 

— Kad donese Joso svoj majstorski list, imat će 
pop posla. Amen! lupi majstor šakom u stol, a starica 
doda taruć si pregačom suze: 

— Ha, ha, ha! Sad ste si kvit. 

I stari i mladi podjoše poslije toga strašnoga suda 
kapucinom u večernicu, da se pomole bogu. Izlazeć iz 
crkve prišapnu Kata mimogred staroj Babiki, što da se 
je poslije objeda sbilo i neka to dokaže gospoji sudinji 
i za boga nikomu drugomu. A1 je tu tajnu na pravu 
objesila. Babika joj nereče ni „S bogom!" kako ju je 
jezik svrbio, i kad je ponešto kasno kući došla, opazi, 
da je gospoja sudinja tu novinu već prije jedne ure 
saznala, premda Kata nikomu o tom ni žive nereče. 

— Ej Babiko moja, reče sudinja, kad starica 
na nju izbulji oči, vidiš tvoj jezik je brži nego tvoje 
noge. 

Drugoga daua pako pripoviedao si je sav grad, 
pod tajnu dakako, da Juratović uzimlje Magićevu Ma¬ 
ricu, Babika pako je već za izvjestno znala kakovu će 
haljinu imati mlada na svatbi. 


XII. 

Po gornjem gradu letila su četiri hrla konja, ple¬ 
menita, vatrena, tankonoga a i vražka, jer su im izpod 
podkova vrcale iskre. A1 plemenitije bijahu osobe koje 
su na tih konjih sjedile. Na gibku bielcu, komu su 
uzde na tursku zlatom okovane bile, sjedilo je vitko 
tielo uznosite gospoje. Pero naherenog joj šešira vijalo 
se veselo u zraku, bujna joj je kosa treptila niz zobun 
od tamnorujne kadite, duga crna suknja letila je za 
njom kao zastava o vjetru. Vjere ta žena kan da nije 
sjedila na konju, kan da je plovila zrakom. Smijala se, 
čevrljala je, vrtila nestašno glavom, al ta mala noga 
toli je čvrsto zatisnuta bila u stremen, mala ruka toli 
je ljuto držala pozlaćene uzde, to elastično, oblo tielo, 
sjedilo je toli sigurno na sedlu, da se je svatko divio 
brzini i spretnosti konja, al još više divnomu profilu, 
žestokomu zanosu, mlade amazonke, ta žarkoj njezinoj 
duši se je krilati konj činio prelienim. Uz nju jahaše 
vranca kavalir, izpravljen ko svieća, jak kao gvoždje, 
lahak kao pero, prava slika umne finoće i aristokra¬ 
tske elegancije, a grofica Terezija svrnula je najedanput 
na svoga susjeda okom, iz kojega je plamtila u jedan 
čas ona smjesa strasti, ponosa i sebičnosti, koju ljudi 
često ljubavnu zovu. 

Drugačiji bijaše drugi par, koj je išao stopami 
prvog. I Belizar jahao je izvrstna vranca. Ponositi junak 
bijaše nekako razdražen, stiskao je ustne, mrčio lice, 
kadšto se nasmiehnuo djetinjastoj susjedi, i njegov se 

dobri konjic negdje čudio, da mu je gospodar svaki 
posmjeh popratio udarcem malena biča. Eufrozina, sje- 
deć na pitomu zelenku, gledala je plaho u grivu, držeć 
obiema rukama uzde: Kad bi konj skoknuo, izvalila je 
od straha oči i skupila obrve, ter viknula nekoliko ma- 
gjarskih rieči. Šeširić na tri roga skakutao je po toj 
maloj obloj glavici dočim joj je bujno tielo, sapeto u 
dugu zelenu jahaču haljinu, neprestance podrhtavalo. 

— Zašto idemo kraj regnikolarne kuće, grofice, 
zapita Janković Tereziju, ta put opatičkom ulicom kraći 
je u vaš zaselak? 

— Car tel est mon plaiser, nasmiehnu se žena 
lukavo. 

— Razumijem, će Janković opaziv, da na prozoru 
zemaljske kuće stoji pukovnik Klefelđ sa svojom ženom. 

Terezija im se umiljato nakloni, a i kavalir skinu 
udvorno šešir. 

— Šta razumiješ ? reče Terezija potiše. 

— Ti želiš, da javni prizori ono potvrde, što se 
po cielom gradu govori. 

- Šta? 

— Da sam rob u tvojoj mreži, najobiestniji pre- 
vrtljivac u Zagrebu i glasnik tvoje Btranke. Ti želiš, da 
nas Klefeldovi zajedno vide. 

— Pa dk, reče Terezija, ja to želim, a govorkanje 
po gradu nije li iBtina? 

— Nije još ciela. 

— Kako to? planu grofica, al se brzo dosjeti — 
ah dk. Aprćs, apršs, mon chćr. Ja te ljubim, al ovaj 
put nije to samo prolazna strast, već duboko čuvstvo. 
To isto želim od tebe i zato tražim garancija. Uspjeh 
naše stranke, za drugo savez fielizara sa Eufrozinom. 
Ti ljubiš njega, ja ljubim nju ; da si ja osiguram tebe, 
moraju mladi nerazdruživo spojeni biti. Po mojoj iskre* 
nosti možeš vidjeti, koliko te ljubim. 


Digitized by 


Google 



152 


— Čudna si ti žena, Terezijo, tvoja logika je i u 
strasti neoboriva. Ja sam nestrpljiv, a tvoja dva uvjeta 
su vrlo delikatna, ištu mnogo vremena. 

— Jesam li ja tomu kriva? 

— Da tko? 

— Tvoja malodušnost. Nerekoh li ti, primi kakovo 
važno dostojanstvo. Ja ću ti ga priskrbit Stavi se na 
čelo moje stranke, obori protivnike. Oženi brzo Beli- 
zara s Fruzikom. 

— Ti si za politiku prežestoka. Ja nesmijem u 
javnost, ja nesmijem primiti službe. U potaji se bolje 
ruje. Ljudi neznaju pravo, što sam. Jedni vele, da su 
me ugarski velikaši podmitili, drugi me drže skutono- 
šom bečkim, većina ih veli, da sam pnstolov, roue, da 
sam ništa — a nitko nezna da sam tvoj. 

— Antoine! poljubila bih te zato. 

— Doći će vrieme, pa ću demaskirat svoje bate¬ 
rije i satrt protivnike naše — tvoje u prah, al službe 
neću. Čemu ? Bogat sam. Da si naprtim brigu? Da si 
sam ukradem ono vrieme što ga s tobom probavit 
mogu? Ge serait une demence! Ja nesmijem iz zasjede 
— radi Belizara. Ti poznaješ taj biesni boj, ti znaš, da 
je sudbina moga štićenika jošte na pol u ruci Klefel- 
dovoj, za kojim jači mogućnici stoje. U jedan mah ga 
treba saletit, oborit, dići u lagum, toga tudjinca — a 
dan njegove propasti bit će dan tvoje pobjede i Beli- 
zareva spasenja. A reci, smijem li mladiću odkriti 
spletku? 

— A ti mu ništa nereče o Fruzi? 

— Rekoh, dakako, al na svoj način. Opisah mu 
njezina tugu, njezinu sdvojnost, probudih u njegovom 
srdcu milosrdje, sućut — ta valjda znaš, da zemlju 
prije uzorati moraš, a poslije tekar sijati možeš. Iz mi- 
losrdja može lako nicati ljubav a mnogo lakše kod 
mladog konjaničkog častnika bez idealnih pretenzija. 

— Tvoj duh je oštar kao britva, Antune, reče gro¬ 
fica zadovoljno promatrajuć kavalira, čim te viš§ slu¬ 
šam, tim si mi draži. Ti si neobičan čovjek, smjer tvoje 
Btrasti nezaodieva se pustimi frazami, koje se samo radi 
etikete govore, kao što slabo kajući se griešnik moli 
dosadnu pokoru. Vidiš, ti si mi tekar razjasnio što li 
je prava idealna ljubav — zemaljska dakako — i čim 
se razlikuje od platoničkog maštanja. — A1 k propos. 
Podučila sam Fruziku, zato urekosmo ročište- 

— Liepo! A1 ti velim, igra je pogibeljna. I Kle- 
feldovi ga snube. Kad se razjasne osjećaji medju Fru- 
zikom i Belizarom, mora djevojka na neko vrieme 
otići. 

— Nipošto. Tko jamči za mladića? 

— Ja, koj te ljubim i koj se neće maknut s mje¬ 
sta, jer te ljubim. 

— Bienl kimnu Terezija smiešeći se, taj zalog 
primam. 

Gospoda i gospoje dodjoše govoreći tako do za¬ 
selka, gdje se je one noći sastao bio kavalir sa gro¬ 
ficom. Sišav s konja, predadoše ih slugi, koj ih je do¬ 
pratio bio, a sami zadjoše dalje u vrt. Grofica i Jan- 
ković sjedoše na triem, te produljiše gledjuć krasnu 
pokrajinu, svoj govor, mladi pako podjoše zajedno dalje 
u vrt Belizar koracao je šuteć uz niemu Eufrozinu, 
oboje gledali su pred sebe u zemlju. Napokon dodjoše 
i do grabrove sjenke, gdje je kavalir plamen srđca 
svoga odkrio bio Tereziji. 

— Gospojice! reče kapetan, nije li vas volja ovdje 
malo odpočinut? Vi ste se putem čitavo umorili. 

— Hoću gospodine, odgovori djevojka plaho i spu¬ 
sti se na klup, pravo rekoste, umorna sam. Ja nisam 
tomu vikla. 

— Vi ste valjda više živili na selu, vam ta go¬ 
spodska buka n'eprija. 

— Pogodiste, potvrdi Fruzika glavom i pogleda 
iskrenim okom mladića, ja sam vam seoska djevojka. 
Vična sam gospodarstvu. Znam Sto valja radit u vrtu, 
u mliečnici, u pčelinjaku — al te parade, te duge uzke 
haljine, tu uaprašenu kosu, mrzim do boga. 

Te rieči žacnuše ponešto mladića, te pogleda dje¬ 
vojku izpod oka. 

— A zašto ste ostavili selo? 

— Eh to je tako: Mati mi umre. Otac oženi se 
po drugi put, a maćuha me nije rado gledala, nehoteći 
imati uz sebe na našem malom imanjcu drugu gospo¬ 
daricu. Otac zamoli groficu Reziku neka me uzme 
k sebi, da me se rieši. Tu mi tielo utegnuše u te ko¬ 
medijaške haljine, stisnuše noge u uzke visoke cipele, 
rekoše mi, da nesmijem pjevati pastirske pjesme, da 
nesmijem više govorit: „Hvaljen budi Isukrat" već samo 
„Bon jour!“ Eto n&, tako je bilo. Al, boga mi, to je 
dosadno. Nu šta ćete, sila boga nemoli. Kući nemogu 
se povratit, jer je otac založio imanje, Rezika ima sto 
drugih poslova, a ja sam sama — boga mi sama, ko 
n& ovaj mali prst. 

Kapetan, pozorno promatrajuć djevojku, prenu se 
i smiešak priezira proletnu njegovim licem. 

— Zar neimate nikoga, koj vam je drag? upita 
brzo kapetan. 

— To jest-poče djevojka, al zažariv umuknu, 

kan da se je nečemu dosjetila i pogleda mladića čud¬ 
nim okom, al ga brzo obori i još čudnije uzdahnu. 

—Ja sam nesretna, vrlo nesretna, progovori, kan 
da deklamuje. 

— Zašto? namrgodi se kapetan. 

— Jer se moja želja neće izpuniti-reci¬ 

tirala je djevojka dalje sve gledjuć u zemlju. 

— Kakva želja? 

— Želja mojega srdca, koje kuca za mlada ple¬ 
mića, a ou toga nezna, govoraše Fruzika kao papiga. 

— A tko je to? će uzbunjen Belizar. 

— Tko? opetova Fruzika žestoko naravskim gla¬ 
som dignuv glavu i crne joj oči planuše plamenom. — 
To niste vi! skoči djevojka u vis, a skoči i kapetan. 

— Ne, ne, ne! lupi Fruzika nogom, prisegla sam 
mu, prevarila bih ga, boga nebih vidila, ne, neću, da 
tu govorim ko papiga, da lažem. Oh bože moj! Bože 
moj! zarida mala pokriv si rukama lice. 

— Gospojice Fruziko! pristupi kapetan k mladoj 
i primi ju za ruku, govorite dalje, reče blago, al dje¬ 
vojka zavrti glavom. 

— Gospojice Fruziko govorite, jer ću sad sve 
javiti grofici. 

— Oh nemojte, ako boga znate, pade mlada drhćuć 
pred kapetanom na koljena i uzdignu sdvojno ruke, 
nemojte Reziki ništa reći — ubila bi me — smilujte 
se, reći ću vam sve, poče nagnuv glavu šaptati i plaho 
se ogledavati, pošto ju je kapetan dignuo bio — samo 
ona da me nečije, samo ona. čujte, progovori hrlo i 
tiho, hćedoše da vas prevarim, d&! 

— Prevarit? 

— Naučiše me, kao papigu, da vam govorim, ko¬ 
liko vas ljubim, a ja vas neljubim. Hćedoše da vas 
predobim, da me oženite, jer ste bogataš, a ja sirota, 
al vas ja neću, ja netražim novaca. Ja ljubim drugoga, 
ja ljubim uboga plemića, susjeda našega imanja, a to 
nezna nitko nego on i ja. . Ja sam mu se zaklela, on 
meni. Pak da lažem, da lažem! Da vas prevarim, da 
njega prevarim? Da govorim ono, čega u srdcu neima. 
Ne, ne i sto puti ne! Jezik mi je gorio, kad sam po¬ 
čela svoju lekciju govorit, i bilo mi je da će srdce 
pući. Nit — eto sad je sve izišlo, sve sam vam rekla. 
Propala sam, al se nedam prodati, nedam! Osovi mlada 

Magjarica ponosito glavu, i suzne joj oči zabljesnuše 
življe. 

Belizar gledaše djevojku nepomično. Na njegovu 
licu pojavi se gDjev, pojavi se milosrdje. Bijaše u ne¬ 
prilici. Napokon se nečemu dosjeti: 

— Niste propali, reče odrešito, neklonite duhom 
gospojice. Vi neljubite mene, ja neljubim vas- 

— Ah! uzdahnu veselo djevojka. 

— Dh, vi ste poštena djevojka i ja sam poštenjak. 
Neitna li tu dosta razloga, da budemo prijatelji. Vi 
predobro znate, da je težko borit se golornku proti 
otrovnim strielam. Tu samo pamet pomaže, pomažu 
prijatelji, a vjerujte, ja sam vam prijatelj. Neznam, 
hoćemo li uspjeti, jer velika sila ide na nas. Nu zaku- 
nite se, da nećete nikomu ni pisnuti o tom, što smo 
govorili, da ćete biti veseli pred svietom, da ćete uči¬ 
niti sve, što budem htio. Pouzdanima očima pogleda 
djevojka mladića: 

— Ja sam sirota bez pomoći, neimam nego svoje 
poštenje; tim poštenjem, vašim poštenjem kunem se, 
da ću sve uradit po vašoj volji. Bilo šta bilo, podajem 
vam se sliepo. 

— Dobro, podajte mi ruku, pa budite veseli. 

* 

* * 

Dok su mladi ovako u govoru bili, razplitao se je 
na triemu živahan razgovor medju groficom i kava¬ 
lirom. 

— Razmirica medju podbanom i Bužanom nije mi 
nikako po ćudi, reče liepa žena. Uvaži, Antune, to je 
granata, koja je pala u našu stranku, te je puknuv 
slogu pokvarila. 

— Ali ako je Bužan zbilja takov, ako je ortačio 
s razbojnici? Može li se ma kakova stranka pouzdat u 
takova čovjeka? Tko ga neće podmitit. 

— 0 tom se sada i negovori, chčr Antoine, pod- 
ban je možda pravo govorio, da je Bužan zaslužio vje¬ 
šala, pa možebit ih se po vremenu i dobavi, al sad je 
Bužan faktički čovjek velika ugleda, ima prijatelja, nam 
ga za sada treba u saboru. Još je sva sreća da mu je 
Najšić prijatelj, a on je u mojoj plaći. Samo da znam, 
odakle ta paklena spletka polazi. Jamačno od Klefelda. 

— Moguće. Bar je morao brbljati. 

— Vidiš to je zlo. Naša je stranka uzkolebana. 
Podban je izgubio kod banskoga stola tri parnice proti 
Sermažici, Oroslavje stoji za podbanova zeta, Krstu 
Vojkovića na kocki, Bužan je bio referent. Stara baro- 
nica Julijana klikuje, pa u takovom slučaju se na na¬ 
šoj stranci jadikuje. 

— Reci mi samo, chčre Therese, zašto se ban srdi 
na sabor, koj se bečkim osnovam iznova opire, te su 
morali Raucha poslat u Beč, da bana umiri. 

— Ban da se srdi? Ha, ha, ha! nasmija se gro¬ 
fica. Mora se srdit, pro forma. Ne rekoh li ti, da se 
nesmije pokazati očitim protivnikom njemačkih nauma? 
on se toj opoziciji dapače veseli. On će vazda ostati 
ugarski velikaš. 

— Razumijem, ma chčre, nu dosta politike. Glava 
me boli, poljubi me. Oh kako je tu liepo? Taj svježi 
zrak, taj preliepi kraj. 

— Zar ne? Taj liepi kraj da prepustimo Klefel- 
dovoj svojti? 

— Nikad! viknu Janković strastno. 

— Zašto? saleti ga grofica. 

— Jer se tebi mili, jer se ti ovdje stalno nasta¬ 
niti kaniš. 

— A kad je tako, laskavče, zašto u tebi neima 
više energije? 

— Eto, Terezija zaboravila je moje rieči. 

— Rad tebe sam ih zaboravila. 

— Pa ti se meni čudiš? I kod mene je isto. Mi¬ 
sleći uviek o tebi, zaboravljam politiku. Um mi je go¬ 
tovo otupio. Tvoja me slika prati u snu i na javi. Po¬ 
mislim li na te, zaboli me srdce, kan da mi je andjeo nož 
urinuo unj. Da se otresem tih uspomena, bacim se u 
vrtlog burnog života, pravim trista ludorija. Ljudi me 
proglašuju ludjakom, a ja im se smijem i nemogu do¬ 
čekat časa, da tebe opet ugledam. Tolik sam ti siro¬ 
mah, a bogatašica, neće da mi udieli novčića. Poljubi 
me, tvoja je ljubav sotonska. 

— N& ti, ukroćeni lave, pa šuti. Gotovo mi je žao, 
da sam Dejijanejra, pa da od tebe Herkula učinih 
krotka pastira. Ti znaš, da mi je idila dosadna. 

— U tvojoj duši driema božanstveni ditiramb. Ja 
da sam pastir? Ha, ha! Ja ću taj ditiramb probudit, 
kad zadriema politika. 

— Pa šta ćemo tada, Antune? 

— Pisat ćemo memoare o svojih doživljajih, ro¬ 
mane za buduća vremena. 

— U stihovih? Brr! 

— U prozi dušo! A1 grof Adam? 

— Ludjače? Jesam li ja Eva? Nezovu li me »Dia- 
nom“. Po tom spadam u mitologiju i neimam posla sa 
svetim pismom. Ah gle tu idu mladi. Voyons. Kako li 
se Fruza poniela? Bojim se. Tvrda je glavica a lekcija 
težka. 

— Neimaj straha! nasmija se kavalir, gle vodaju 
se pod rukom. Djevojka se smije. 

— Govori povjerljivo. Trćs bien! 

— Eto, niste napokon sve skupa Eve, ako i nespa- 
date u sveto pismo? 

— A znaš li ti, da sva naša vještina polazi od 
dialoga sa zmijom — i ti si zmija Antune. 

— Zašto me griješ u svom srdcu. 

— Pak da me i otruješ svojim zubom, da vidim 
gotovu smrt, opet bih te grijala. 

— Ja nisam trovač, ti valjda misliš po svetom 
pismu „mudar ko zmija.“ 

— Dakako, udari grofica u grohotan smieh, „i — 
i blag kao golub", jelte? Ha! ha! ha! Nu, nagnu se 
grofica s triema prema mladim, vi ste veliki prijatelji 
prirode. Jeste li mnogo nabrali bilja? 

— Imajući kraj sebe • ružicu, zaboravih na ostale 
trave, našali se Belizar. 

— Eto taj mladić govori arapski, okrenu se Tere- 
zija prema Antunu, Belizare, jeste li možda koran či¬ 
tali, ili ste u šumi zebu uhvatili? 

— Tko će tražiti zebe po šumi, kad ima u rukuh 
zlatokrilu utvu. 

— C’est fait! C’est fait! klikovaše grofica, Fru- 
ziko, je 1’ ti dobro? 

— Vrlo dobro, odgovori djevojka. Antun pogleda 
iza ramena grofice mladića, pogleda djevojku. Začudi 
se nemalo. 

— Šta šutite kavalire? okrenu se grofica naglo. 

— Kolika sreća, da sam one noći mjesto Belizara 
amo došao. 

— Zašto? 

— Jer toli liepa ramena imate. 

— E pa? 

— Gledajte mlade, gledajte nas. Vaša politika je 
pobiedila. 

— Ah! nasmiehnu se Tereza poput Sirene. 

Kavalir pogleda na svoju uru. 

— Vi idete? upita ga grofica. 

— Dh, kasno je. A vi? 

— Ja ostajem. Neću se vratit. A1 vi molim vas 
idite, idite, da pričuvate pameti za našu politiku. 
Adieu! 

— Adieu comtesse! 

— Eto kako je vaš kapetan Fruziku umiljato po¬ 
ljubio u ruku. Ca fait des progres! 

— A ona se crveni kao božur, Oh! oh! oh! na¬ 
smija se kavalir. 

— Jednom bar u životu mora djevojka porumenit 
Adieu S 


XIII. 

Šuteć dojezdiše kavalir i kapetan k svojoj kući u 
gospodsku ulicu. 

— Belizare, šta je? upita ga ozbiljno Janković, 
govori, zašto si mrk? 

Belizar neodgovori. 

— Govori, opetova Janković. 

— Znam sve. 

— I ja znam, da sve znaš. Pa? 

— Milostivi prijatelju! Ja sam toga sliepog miša sit. 

— Jer si sliep. Neznaš li za pogibelj, koja prieti? 

— Znam. Neka. Neka me sude. Bolje i to nego- 

— Nego-Oh moj Belizare! Dotle lije došlo? 

Treba li u tebi buditi sebičnost. Zar ti neimaš za ni¬ 
koga živjeti? Zar neima osobe? — 

— Oh šutite! zaleti mu se mladić u rieč. Opro¬ 
stite! Zbilja sam sliep. 

— Nisi li nikad čitao, kako Turci ulaze u proro- 
kov raj? 

— Nisam. 

— Preko mosta od samih oštrih britava. Jesi li 
me razumio? A1 govorimo slobodno. Ako uztreba, mo¬ 
žeš li se odlučit na lievo ii na desno? 

— Poznaje li srdce alternativu? Nemogu. 

— Ti nisi jak, da zaboraviš sebe, da žrtvuješ sebe, 
kad valja izba vit zavičaj? Je si 1’ ti moj Belizar? Moj 

učenik? Vojnik, koj je u tudjoj zemlji metao glavu na 
kocku? Hoće li mali David sablju dići na cielu regi¬ 
mentu Golijata, koji imaju još i duge puške? 

— Jesam, mogu, hoću žrtvovat sve, reče mladić 
smeten i lupi nogom u zemlju, ah zašto ono spome¬ 
nuste —- 

— Pogledaj me dobro Belizare! reče kavalir spo- 
pav kapetana za ramena. Ti si bolestan. 

— Bolestan ja? izvali mladić oči. 

— Vrlo bolestan. Tvoji živci drhću poput mu- 
njevine. Ja ti velim ti si opasno bolestan, vidi ti se na 
licu, ti ćeš dugo bolovat, ti moraš leći. 

— A1 oprostite! 

— Ja neopraštam ništa. Vidiš, još nikad za života 
nisam te umolio za koju milost. 

— Kako? Vi mene za milost. 

— Ja te molim, pokorno molim u ime pokojnog 
strica, reci da si bolestan i bit ćeš zdrav, oh i kako 
zdrav. Učini mi tu ljubav. 

— Ali, suprotnu se mladić u čudu, zašto bolestan, 
kako bolestan. 

— To li je pouzdanje u mene. Ti pitaš za raz¬ 
loge? A za djevojku nepitaš, za mene nepitaš, za do¬ 
movinu nepitaš? Bojiš li se, da ti snujem kakovo zlo? 

Mladić bijaše ljut. Žestoko je uzvijao brčiće, težko 
disao, kadšto zveknuo ostrugama. 

— E pa! Trista! Jesam, jesam, bolestan, ako ni¬ 
sam lud! 

— Živio, tvoja bolest silno napreduje; hoćeš li leć? 

— Tk, trista, hoću. 

— Poslat ću liečnika! 

— Zadavit ću ga. 

— Slušat ćeš ga. Neboj se rebarbare! 

— Ah vidim, uzdahnu mladić, da idem preko mosta 
od britava. 

Šeno«; Diogene«. JJ 

— Adieu! poljubi Antun kapetana u čelo, ja idem 
pohodit pukovnika- 

— A ja u postelju, odvrati Belizar kiselo, i odšulja 
se na tapetna vrata. 

Dok se je to sbivalo sjedjaše u ovelikoj sobi re- 
gnikolarne kuće Klefeldova obitelj na okupu i to za 
velikim okruglim stolom na kojem su dvie voštanice 
gorile. Gospodin pukovnik, ponešto zlovoljan prebirao 
je velik kup službenih spisa, u ustih bijaše mu lula, 
baronica plela je vrlo pobožno čarapu, čitajuć uz to 
sentimentalan roman, pri čem bi kadšto uzdahnula i 
oči prevrnula, baronessa Amalija izpisivala si je pako 
iz raznih francezkih i njemačkih knjiga epigrame i sti¬ 
hove, koji su se vrlo sgodno u konverzaciju uplesti 
mogli. U sobi vladala je tajna tišina. 

— Paph, progovori iznenada Amalija, ti suviše 
listaš, već imam migrainu, upravo ekscerpiram Opitza, 
tvoje listanje mi smeta. 

— Dobro! dobro! reče pukovnik listajuć dalje. 

— Paph, opazi baronica, tvoj duhan smrdi, fi done 
i ja imam migrainu. 

— Dobro! dobro! zamrmlja pukovnik, zatim po¬ 
gleda na veliku stajaću uru, pa će hladnokrvno: 

— Belizara još neima. 

— Ni Jankovića, doda baronica, neoprostiva ne¬ 
marnost. 

— Paph, umieša se Amalija, čekanje mi dodijava, 
završi jednom tu stvar. 

— Pravo si rekla Amalijo, potvrdi baronica omo- 
tav nit vune oko kažiprsta. Situacija postaje pogibeljna, 
navlaš to obćenje sa groficom Baćankom, na primjer 
danas. 

— Glede toga budi posve mirna, draga Margareto, 
ja si mogu to vrlo dobro tumačiti. 

— A1 ja nemogu, odvrati baronica oštro. 

— Dopuštam, reče pukovnik, al to su mužki ra¬ 
čuni. Treba mi u ovaj par Janković pomoći više no 
ikad. Magjarica mi je posao sa banovim listom ponešto 
pokvarila, al ja ću pritegnuti uzicu. Presija je svakako 
potrebna. Moglo bi brzo i do katastrofe doći. Banskomu 
namjestniku neima spasa. Allons, pripravite se. Je 1’ 
oprema sgotovljena? 

— Nije posve, chćre papa, odgovori Amalija, još 
mi fali čipaka. 

— Tvoje čipke su već liep dio moje plaće pojele, 
draga Amalijo, reče Klefeld kiselo. 

— Toga ti nerazumiješ, papil, reče baronica, Ama¬ 
lija plemenita Pakićka nesmije u društvu zadnja biti. 

— Amalija plemenita Pakićka, uzdahnu djevojka, 
vidite to me srdi. 

— A zašto? upita pukovnik. 

— Ja si u svoje marame neću moći ni uvezti nad 
moje ime baronsku krunu. C’ est une circonstance fa- 
cheuse, ne est ce pas, mama? 

— Sans doute, chćre Amelie! 

Pukovnik odbijao je sve jače dimove iz svoje lule. 

— A propos! reče Amalija gotovo ujedljivo, taj 
mladi Pakić nezna se ni pravo vladat u svietu. Ja sve 
od dana do dana čekam na formalno očitovanje ljubavi, 
čekam, a nečujem od njega nego retoričko čarkanje. Ni 
Ijubovnog pisma nisam jošte primila, c’ est terrible.- 

— Oprosti mu te ceremonije, Amelie, ti ovdješnji 
ljudi nisu još toliko ugladjeni koliko mi, ni vješti udva¬ 
ranju. Pomisli, da je Pakić bogat, vrlo bogat, pa k tomu 
liep i pošten. 

— Ma d&, d&, reče djevojka, al te formule stoje 
u svakom romanu, valjda je Pakić čitao za svoga vieka 
kakov roman. 

— Miruj , već nećeš dugo čekati, utješi ju otac. 

U taj par stupi kavalir u sobu. Svi se prenuše. 

* 

— Moj poklon, baronice; bon soir, chćr colonel — 
da ste mi zdravo draga baronesso! pozdravi družtvo, 
položiv kao kakov domaći čovjek šešir i rukavice na 
stolac. 

— Dobar večer magnifice! odzdravi pukovnik, a 
baronica zataknuv svoju iglu u čarapu kimnu glavom, 
dočim se djevojka udvorno pokloni. 

— Sami? upita Klefeld. 

— Dk, sam. Belizar je bolestan. Leži. 

— Opasno? zapita gospoja. 

— Vrlo opasno, odvrnu Janković, liečnik je kod 
njega. 

— Ce facheux! Pauvre Belisar! reče mirno dje¬ 
vojka, nadajmo se da će bolje biti. 

— Nadajmo se, opetova lako smiešeći se Jan¬ 
ković, ali nekoliko mjeseci će bolest trajat i trebat će 
mu polagane;- uztrajne oporave. Tako bar veli liečnik. 

— Nekoliko mjeseci? smrknu se pukovnik, to će 
Amaliji vrlo nepovoljno biti. 

— Ah, uzdahnu djevojka, ti znaš, papa, da ljubavi 
mnogo priegora treba. 

S te naučene fraze lecnu se gospodin Antun, al 
ga saleti baronica. 

— Valjda se je kod šetnje sa groficom Baćankom 
pokvario i 

— Varate se baronice, suprotnu se kavalir, obolio 
je doduše kod šetnje, ali nije radi šetnje. U ostalom 
opažam, da danas ponešto hladnim naglasom govorite. 
Nemarim izpitivat zašto. 

— Chevalier! I ja vidjeh Belizara s prozora. 

— Negovorite o politici, gospojice, nasmieši se 
Antun. 

— Vi i sve izvraćate na politiku, odvrati mu uz 
posmjeh djevojka, valjda i ljubavni sastanak. 

— Dakako. A1 nisam ja kriv već politika, koja se 
pojavlja pod najraznijimi formalni. I to je političko pi¬ 
tanje, kako ću vašemu gospodinu otcu na samu dokazat 
Ljubomoru tu neima razloga. 

— Ljubomoru? Ja nepoznajem te rieči, slegnu Ama- 
lija rameni. 

— Ljubomor je mladji brat ljubavi, a viekom ne- 
stoje si razdaleko. 

— Nepoznajem toga srodstva. 

— Ni brata ni sestre? 

— Govorila sam samo za brata. 

— A1 nešto vas je žacnulo i po vašem nehajnom, 
mraznom glasu bih reko, da znate i za ljubomor. 

— Molim vas, umieša se pukovnica, govorite, da 
vas i drugi ljudi razumiju. 

— Margareto! opomenu ju pukovnik. 

— Pardon! pokloni se kavalir, predjimo na drugu, 
vrlo popularnu temu. Vi ste valjda čuli o škandalu — 

— Škandalu? izlanu baronica, govorite, molim vas! 

— 0 škandalu, nastavi Antun, namignuv okom 
neopazice pukovniku i izvadiv iz žepa papir, o škan¬ 
dalu, koj se je dogodio gospodinu Ivanu Bužanu. Jeste 
li čuli o tom, sav Zagreb je Bužana pun, a ovakov 
paškvil nadjoše priliepljen na više miesta po gradu. 

— Čitajte molim vas, dignu baronica glavu. 

— Molim vas, čitajte, dignu se pukovnik s velikim 
interesom. 

— Hrvatskim jezikom je pisano, baronice. 

— Ništa zato! Za takove Skandale dosta hrvatski 
razumijemo, nasmije se baronica. Čula sam o tom sinoć 
kod baronice Julijane, koja se vrlo ljuti, te svu krivnju 
pripisuje podbanu Rauchu i- 

— Pukovniku Klefeldu, tako bar Bužan po Za¬ 
grebu viče, nasmija se Janković, nu vi rekoste, a ja ću 
čitati: 

„Velemožnomu i plemenitomu gospodinu Ivanu Bu- 
žanu, Tabulae banalis assessori, Regnicolaris cassae 
perceptori, na vječnu uspomenu, neka si ju za prozor 
djene: 

Hrvatska je sretna kraljevina, 

Jer je ona porodila sina, 

Komu neima para Turska, Kina. 

Znate V ljudi, kako mu je ime, 

Koj zna žeti i sred ljute zime. 

Koj zna s krivom pravu kocku miešat, 

Iz žutike fino vino prešat? 

Koj ti kravu četir puta muze, 

I cekine vadi samo iz kuruze, 

Kokoš vadi prazne iz posude, 

Iz slanine ciedi tvrde škude, 

Komu rastu bieli marijaši, 

Ter se smije bosanskomu paši, 

Jerbo njegva vragometna sreća 
Velika je, a bez kraja vreća. 

Znate li ga? To je Ivan Bužan, 

Čast i diku Hrvat mu je dužan, 

Zemaljskim se zove blagajnikom, 

Slavnog banskog stola prisjednikom, 

Koj nam kasu toli liepo čuva, 

Pri tom sebi masnu juhu kuva, 

Koj zna suho rebro sladko glodat, 

Obim strankam sudski votum prodat, 

Koj zna pojest meso, rebra, kosti, 

Pak želudac opet nema dosti. 

S razbojnikom koj zna pliene dielit, 

Što je crno vrlo liepo bielit, 

Koj zna Niemcu, da je čudo šarat, 

Zakleti se Ugrom, Ugre varat, 

Samo svoje da si škude broji, 

Makar vrag mu zadnju pravdu kroji. 

Raduj mi se, naša kraljevino, 

Bužan Ivan nije V diete fino?! 

Podpis: Felix Croatia". 

— Kako vam se čini ta laskava apostrofa? zapita 
Janković, omjeriv družtvo. 

— Ha, ha, ha! C’ est magnifique, zagrohota bnro- 
nica toli silno, da joj se je klupko daleko padom od- 
koturalo. 

— U istinu otrovna striela sa vedra neba, nasmieši 
se zlorado Klefeld. 

— Vaš hrvatski jezik, nadoveza Amalija držeć si 
rubac pred ustima, jest doduše surov i nespretan za 
svako tanko, uzvišeno čuvstvo, al za takve grube neo¬ 
tesane šale kan da je stvoren. Pa to je čitao sav sviet? 

— Sav sviet, potvrdi kavalir. 

— Quel scandal!!! zagrohota iznova baronica, mais 
pauvre Bužan est foudroye. 

— Bužan je tu čestitku dobio poštom, reče kavalir, 
pomislite si njegov bies. Pjena mu ide na usta a ljudi 
pucaju od smieha. 

— A ja da sam tomu kriv? pokaza Klefeld kroz 
smieh prstom na sebe. 

— Eh tako bar Bužan viče, nasmije se Janković 
glasno, ja — ja toga nevjerujem, dragi barone. 

— Zašto se baronica Julijana srdi? zapita Mar¬ 
gareta. 

— Zašto! Bože moj! Bužanovom pričinom izgubio 
je podban Rauch sve parnice proti njoj. 

— Chevalier! opazi iznenada pukovnik, pođjimo 
u moj kabinet. Imam s vami važna razgovora. Barouica 
će oprostit. 

Kavalir pokloni se damam i podje za pukovnikom 
u kabinet. 

— Sjednite, magnifiee, reče suhoparno Klefeld, 
spustiv se na stolac, dovedoh vas amo, jer dalnji raz¬ 
govor o tom predmetu nije za žene. Štogodj dugu kosu 
ima, sve je brbljavo. Čudim vam se, vi se smijete. 

— Zašto nebib. 

— Taj paškvil poteko je iz vašega pera. 

— Po vašoj inšpiraciji. Je V vam žao ? 

— Nimalo. 

— I ja mislim. 

— Chevalier, naša stvar stoji zlo. 

— Tko vam to reče? 

— Kaptol zagrebački izgubljen je za našu stvar. 

— Ah? 

— Zaista. Biskup Tausi sliepo je orudje obitelji 
Baćan, kanonici gotovo svi idu za njim. Bilo je gdje¬ 
gdje opozicijonalnog duha medju tom prečastnom go¬ 
spodom, nu kad pomoć bana provizorskomu sinu stavi 
zagrebačku mitru na glavu, pohrliše mu gotovo svi u 
susret i zavapiše: „Mea culpa!“ Jedini Krčelić, čovjek 
uman, učen, samostalan, opire se biskupu. A1 zato mu 
slabo sreća služi. On, koj se je nadao biskupstvu za¬ 
grebačkomu, bude na odlazku po Klobušickom nagra¬ 
đen arcidjakonatom goričkim. Tausi uništi imenovanje, 
stvar je došla do cara. Krčelić razvio je silu učenosti 
i znanja u toj razpravi, pa je formalno i pobiedio, a) 
nagnan moralnom torturom svojih drugova, morade se 
odreć arcidjakonata, te živi u zavadi sa biskupom, sa 
cielim kaptolom. Eto! 

— Oprostite pukovniče, zakrči mu Janković rieč, 
vi govorite posve pravo, al nešta nam je Krčelić sam 
pokvario. On je pametan i učen, al slavičan i žestok. 
Čemu je bilo potrebno, da se ta neznatna stvar — ne¬ 
znatna du point d’ une politique — donese pred car¬ 
ski priestol? Čemu je trebalo uzpiriti toliko strasti radi 
osobnih interesa? 

— Da, na Bvaki način je pogriešio zavadiv se sa 
delim svietoro. Nu sbilo se, i jakost stranaka promie- 
njena je. Uspjeh dvorskih namjera svakako dvojben, a 
to u taj kritični par! 

— Situacija nije doduše vrlo povoljna, al neima 
razloga da sdvojimo. 

— Imamo magniiice, reče hladno Klefeld, i ja tra¬ 
žim od vas većih garancija, više radinosti. 

— čudim vam se pukovniče, nerazumijem vas. 

— Sad ćete čuti. 

— Molim. 

— Pamtite li jošte naš dogovor? 

— Vrlo dobro. 

— Vi obećaste pristat uz one namjere, koje ja za¬ 
stupam, obećaste, da ćete stvoriti stranku, da će Be- 
lizar oženit moju kćer — dosta je od toga prošlo vre¬ 
mena, a dosele nevidjeh nikakova uspjeha. Šta je to, 
molim vas ? II je to vaša plahost, ii nemarite zato radit, 
ili vas je — kako se po Zagrebu govorka na sva usta 
— liepa Baćanka posve zaplela u svoje mreže. 

— Oprostite, odvrati udvorno Janković. 

— Oprostite vi, da svršim, odmahnu mu rukom 
pukovnik, vidite li taj papir ? To je obtužba proti Beli- 
zaru. A ovo pismo ovlašćuje me nastavit iztragu. Sve 
visi o mom izvješću. 

— Znam. 

— Želim, da se udaja moje kćeri kraju privede. 
Neću da dalje čekam. Za nekoliko dana neka se obavi 
vjenčanje. 

- Žao mi je. Nemože bit 

— Nastavit ću iztragu, preslušati krivca i spisat 
osudu, reče pukovnik odlučno. 

— Vi toga nećete. 

— Tko mi brani? 

— Opasna bolest Belizarova. Hoćete li na smrt 
bolestna čovjeka izvući na silu iz postelje i suditi? 

Pukovnik se tržnu. 

— U interesu vaše kćeri je, da se strpite, dok 
mladić neozdravi. Pa znate li gospodine barone, ja nisam 
vičan slušat takov govor. Govorim vam posve logički. 
Vi vrlo dobro znate, da sam čovjek neodvisan, da imam 

i koneksija. Nemislite, da me je strah privezao uz vas, 
nadam se, da će novi red po nas koristniji biti. Voilit 
la raison. 

— A1 Beiizar je u mojih rukuh! iztisnu pukovnik. 

— Bez sumnje, nasrniehnu se nehajno kavalir, u 
ovaj par. Nu reći ću vam, da ga i grofica Baćanka 
snubi za svoju rodjakinju- 

— Je 1’ moguće, probliedi pukovnik. 

— Dh, a vi ćete mi dopustiti, da je obitelj Baćan 
u ovoj opasnoj situaciji — kako izvoliste sami reći — 
za sada jača od vas, da bi mogla za Belizara izhodit 
podpuni pardon, a grofica će ga izhoditi, čim udje Be¬ 
iizar u tastbinu Baćana. Eto pogibelj nije tolika. Beiizar 
bi uzeo gospodjicu Fejervary, ja bi prešao u tabor Ma- 
gjara i to u čas, kad se ima izprazniti mjesto banskoga 
namjestnika — jer Ljudevitu samo još koj mjesec ži¬ 
vota ima — a vi gospodine pukovniče, mislim, šibate 
željnim okom na bansko namjestničtvo. Eto pogibelj 
nije tolika. A1 idimo dalje. Uzmimo, neka Beiizar 
s mjesta oženi vašu gospojicu kćer. Zar je to jamstvo, 
da će moja politika po vašoj struji veslat? Nimalo. Vi 
proti svomu zetu valjda nebiste izrekli smrtne osude, 
makar ja i postao zatočnikom politike požunskih veli¬ 
kaša. Taj zet je, nota bene, bogat, a ja ču spisat že- 
nidbeni ugovor. Eto pogibelj nije tolika! Pa molim vas, 
budimo iskreni, Beiizar je mlad, lakouman konjanik, 
po mojoj uputi uzet će Amaliju, jer ja tako hoću. Nu 
vi ćete mi dopustiti — a to ste valjda već na svoje 
oči vidjeli — da baronessa taj savez nesmatra strastnim 
zahtjevom srdca svoga, da joj je — pošto joj je ko¬ 
načni uspjeh po našoj političkoj kombinaciji osiguran — 
svejedno, hoće li za nekoliko mjeseci prije ili kašnje 
poroditi majušna plemenita Pakića. 

— Chevalier vaša je logika demonska, nemislih ju 
naći. — 

— U Hrvatskoj, jel’teV nasmiehnu se kavalir, ah 
harone! Vrlo sam pomno učio mletačku historiju, a mi 
Hrvati nismo u obće tupi i nespretni ljudi; ako se oka¬ 
nimo sebičnosti, ako zavirimo malko u knjige i sviet, 
jaki smo uhvatiti se u koštac sa ma kojim tudjinom, 
koj se nabacuje sa drobnim novcem svoje civilizacije. 
Nu šta ja duljim taj govor. Belizar je bolestan, bolestni 
ljudi se nežene. 

— Al, opazi nešta skromnije pukovnik, sve to ra¬ 
zumijem, al neshvaćam vašega šurovanja sa magjarskom 
groficom. Ta vi ste joj seladon. 

— Recite, obožavatelj, koj umire kraj njezinih nogu. 
Dakako. 

— Al oprostite — — — 

— Oprostite, to je opet vrlo logički. Da vam ka¬ 
žem. Lukava Magjarica cieni važnost Belizarova imetka 
i moju skromnu osobu ko godjer i vi. Izhodila je ban¬ 
sko pismo, bolje nego vi — ne doduše podpun pardon. 
Tim pismom hćela je pribavit si Belizarovu harnost i 
ujedno za buduće držat ga na uzici. D&, što više, ta 
liepa strastvena Magjarica hćela je u jedan mah nositi 
feudalne težnje velikaške politike i namirit žedju svoje 
strastvene krvi, hćede strašću predobit mladića. To opa- 
zih ja. Vidite, tu je bila pogibelj. Jer konjanički častnik i 

prekrasna žena, koja ne troši puno fraza! --Kad klone 

mladja, neizkusna vojska, mora izkusna rezerva u boj! 
To je vam vieštu vojskovodji sigurno poznato. Ja sam 
izkusan, to si možete misliti. Bacih se u boj medju 
groficu i Belizara. Ona primi moj strastveni boj, jer je 
bolje uhvatit maršala, nego li kapetana. To je posve 
naravski, navlaš kod grofice, kojoj već na vieke cere¬ 
monijom svezanoj, nemogu biti na pameti van privre¬ 
meni, koristni ljubovni savezi. Ja, oprostite mi tu drzo¬ 
vitu rieč, imam još i sad neku vještinu in rebus ama- 
toriis, to su posljedice mojih versaljskih študija. Dadob 

se zasužnjiti, i tobože savladan strašću, uhvatih nju za 
srdce, sad je moja. To vam je priča o trojanskom ko¬ 
nju. Pobiedjen tobože pobjedih. A1 za malo planu opas¬ 
niji boj. Ah! ta Terezija je sotonska žena. Ona vam 
gradi kombinacije i sred najveće bure svoje krvi. Već 
mišljah, da će moj dobri Belizar u podpunom redu uz¬ 
maknuti u tvrdjavu Amalijina srdca — al Terezija na¬ 
šla na njega novu četu — čeljade bornirano, al jedro, 
čilo, veselo — Eufrozinu Fejervdry. Vi ste služili kod 
draguna, pa znate, da konjanički častnik netraži od 
djevojke pameti. Je 1’ ? Belizar neka uzme Fruziku, do¬ 
sjeti se djavolska grofica, to neka je pečat moje i nje¬ 
zine ljubavi. 

— A vi? skoči pukovnik na noge. 

— Rekoh posve logički, da će Belizar poći za 
Fruziku. 

— To smjedoste reći? 

— Zar sam imao reći, nije moguće, Belizar će 
uzeti kćer gospodina Klefelda, najvećega neprijatelja 
grofice Terezije Baćanke? Šta? 

Pukovnik neodgovori. 

— To bijaše puko primirje, izvinuti nemilim naru¬ 
čajem mlade Magjarke — u vašem interesu. 

— U mojem? izbulji pukovnik oči. 

— Dašto. Dok se nepopuni mjesto banskoga na- 
mjestnika, nesmije se odlučit, koju će djevojku Belizar 
uzeti. 

- Zašto? 

— Jer želite vi biti namjestnikom a i grof Adam 
Baćan. 

— Tko vam to reče? 

— Grofica Terezija. 

— Ona? Tko joj to reče. 

— Možebit Lucifer. Dk i to. Vam treba stranka. 
Vi velite, da je neimam. 

— I neimate i niste je ni počeli stvarati. 

— Bože moj! Prije treba raztepsti protivnu stranku, 
da od njezinih podrtina stvoriš svoju. In turbido facile 
pisoari. U složni tabor „Bogova Hrvatske" bacih bombu, 
paškvil proti Bužanu. Pukla je. Medju „Bogovi" zavlada 
mržnja, bies, osveta, gotovo razsulo. To je početak. 
Terezija sdvaja i reče mi neka u njezinu pomoć stvo¬ 
rim stranku. 

— I ona? 

— Dakako. Ja stvaram za sebe stranku. Oršići 
su moji — stari Hrvati, kojim prišapnuh fraze proti 
Magjarom: „Regna sumus, non mancipia", „Regnum 
regno non praescribit leges". Osobito Krsto Oršić. Draš- 
kovići su na pola moji, sjetio sam ih biskupa i bana 
Gjure Draškovića, koj je nagibao prema Beču. Stjepan 
Patačić je moj — jer neima službe. Mali turopoljski 
plemići — mnogo ih ima — svi su moji, jer im veli¬ 
kaši Erdody kvare medje u turopoljskom lugu. Uhvatit 
ću još koga kanonika čazmanskoga. Eto. To je moja 
stranka. Terezija misli, da je za nju, vi znate, da je 
za vas. Ja stojim na sriedi. Boj plane, a ta srednja 
stranka zakrenut će na — vaše krilo. 

Klefeld skoči i zagrli Jankovića, koj uzmaknuv 
viknu: 

— Pardon, nezadavite me, jer inače moja vojska 
nebi imala vodje. 

— A koga ćete, gospodine lucifere, namamit od 
„bogova". Podbana. 

— Nije moguće. Neznam čim. 

— Bužana? 

— Nije vriedno. Služi onomu, koj mu više plaća i 
zaboravlja za današnji groš jučerašnju ćušku. 

— Da koga? 

— Najšića. 

— Najgoreg? 

— Dakako. Recite i najopasnijeg. Fiškal je. Nje¬ 
govu jeziku netreba nikad kolomaza. On će braniti 
svakoga. Solistici njegovoj neima primjera. Dokazat će 
vam jasno, da je najprostiji razbojnik zaslužio raj na 
zemlji. Pokadšto bacit ću mu kost, nek si ju glodje. 
On vam je pouzdanik Terezijin. Čekajte još nije sve 
izcrpljeno. Dat ću predložit u saboru neka se iztriebe 
po kraljevini svi vrabci. 

— Vrabci? Čemu? 

— Čekajte! Vidit ćete! Svi će se medju sobom 
počupat. 

— Radi vrabaca? 

— Dakako, jer-Janković hćede nasta¬ 

viti, kad se pred vratima ozva krupan glas. Janković 
se dignu, pukovnik krenu glavom: 

— Tko je to? 

Sluga unidje i najavi gospodina Bužana. 

— Bužan!? U to doba? pogleda Klefelđ u čudu 
kavalira. 

— Pukovniče! reče brzo Janković, dajte mi za¬ 
klona. Svakako me Bužan nesmije ovdje vidjeti, jer 
me smatraju za sada indiferentnim čovjekom. 

— Eno vam tapetnog zaklona, pokaza pukovnik 
rukom u kut, a Jankovića nesta za tapetom. 

— Dobar večer, gospodine barone, zatrubi siloviti 
glas debela rumena gospodina, dugib crnih brkova i 
siede kose, koj provali na vrata, nemareć kako mu 
čizme silno škriplju. 

— Dao bog, magnifice. 

— Vi me poznajete, ja sam Ivan Bužan, Ivan ple¬ 
meniti Bužan. 

— Drago mi je, čuo sam za vas. 

— To me malo košta, odmuca perceptor regni, 
poslaše me- 

— Tko? 

— Locumteneus. 

— Locumtenens umire u Jastrebarskom. 

— Svejedno. Dakle me poslaše drugi, reče Bužan 
zlovoljno, gospoda stališi i redovi kraljevina- 

— Et caetera! A pošto, zapita otresito Klefeld. 

— Da vas pitam, gospodine pukovniče, kojim pra¬ 
vom vi u ovoj kući stanujete. 

— Kojim pravom? Šta vas je briga. 

— Briga? Ah! Jer je to naša kuća, jer su stališi 
i redovi kuću kupili za bana i za svoje sborove, nipošto 
za vojničke kvartire. 

— Dobro rekoste. A ban me namjesti ovdje, da 
uvježbam banovce po Daunovu regulamentu. 

— Namjesti? Zar vi mislite, da ste već banski 
namjestnik. Oho! Polako, gospodine pukovniče, prije 
mora šipak dozrieti, a banovce ste davno izvježbali. 

— Molim vas što želite? 

— Javit vam, da stališi za prošlo vrieme nikakve 
stanbine netraže pod jedan ipak uvjet. 

— A taj uvjet? 

— Da se odmah selite iz ovog stana, koj vam ne- 
pripada, kao što ni ptici kukavici lastavičje gnjezdo. 

— Jeste li čuli, zadrhta pukovnik probliediv od 
gnjeva i pograbi bič, tko vas je naučio poštenja? Pro¬ 
valit kasno u večer u stan barona i kraljevskoga pu¬ 
kovnika kao u razbojsku špilju! Mislite li vi, da je tu 
šumski zaklon onih vaših ortaka, s kojimi ste plien 
dielili ? 

— Barone! planu Bužan i krv mu skoči dovrh 
čela, za ove rieči odgovorit ćete mi drugdje. 

— Svagdje na svietu. 

— Taj pakleni glas polazi od vas. 

— Čuo sam ga i ja, i to od onih, koji znadu, da 
je to istina. 

— Tko je, recite mi, tu potvoru raztrubio, tko na¬ 
pisa onaj prokleti paškvil? 

— Ah zato ste amo provalili? Stan je bio samo 
izlika? 

— Nije! Dodjoh i rad jednog i drugog. 

— Ja ću vam odgovorit na jedno i drugo. Tko to 
reče, neću vam kazat, tko napisa paškvil neznam, a 
radi ovog mog stana u zemaljskoj kući neprimam nika- 
kove opomene od vas, najmanje u to kasno doba. Ako 
mi gospoda stališi i redovi štogodj poručiti imaju, neka 
to čine pismeno,, kako se pristoji, a ja ću na to odgo¬ 
voriti, šta mislim. Sad mi se nosite, pokaza Klefeld 
Bužanu bičem vrata. 

— To ćete mi platiti, dignu Bužan piest. 

— II vi meni. Saznat će ban za vašu prostotu. 
Nosite se. 

Bužan nataknu biesan kapu i ode, a pukovnik baci 
se ljut na svoje sjedalo. Za čas otvori se tapetni zaklon, 
iz kojega se kavalir izvuče. 

— Šta velite vi na to, chevalier ? Nije li to skrajna 
prostota? progovori jedva dišuć od jada pukovnik. 

— .Oh! mene to vrlo veseli! Ce magnifique, od¬ 
vrati Janković. 

— Kako? 

— Neznam zašto se srdite. Nevidite li u toj Buža- 
novoj jarosti, u toj opomeni radi stana bonum omen? 
Bužan se srdi, „Bogovi" se povadiše, izgubiše glavu. 
Čim žešća njihova jarost, tim veća vaša nada. Molim 
vas, smirite se. Njihovo je razsulo gotovo, sad počinje 
moja organizacija. Molim vas dogovorite stvar sa baro* 
nicom Julijanom, koja ima kod dvora velikih prijatelja. 
Bužana valja nekako umirit i svu krivnju svesti na 
podbana. Ja ću skupiti svoju vojsku i pazit na groficu 
Tereziju. Adieu cbćr colonel! Laku noć. Vrieme je 
kratko. 

— Magnifice! poda mu pukovnik ruku, našo sam 
danas genijalna čovjeka. Više ste vriedni, nego li sam 
vas prije cienio. Javit ću sve to u Beč. Vas ide važno 
mjesto u ovoj zemlji, vaša će mi ruka biti najbolja 
podpora, da provedem u Hrvatskoj novi sistem. Nu po¬ 
trebno je, da sjednem na stolicu banskoga namjestnika. 
A dokopam Ii se te časti, vi ćete biti podbanom — 
sadanjega znat ću iztisnut — možda i samoga bana. 

— 0 tih vaših predlozih neću govorit, pukovniče, 
nasmija se Janković. Drugi put. 

— Pozdravite mi Belizara, neka brzo ozdravi. 

— Da ga odsudite na smrt? 

— Ah, nasmieši se Klefeld. 

— Razumijem. To bijaše oštar manevar, da izpi- 
tate jakost i razredbu moje vojske? 

— To jest. Ja nisam lagao. 

— Pardon! Nisam toga mislio. Vi ste govorili 
istinu, bez zle namjere, te me prisiliste, da budem 
iskren, da vam odkrijem svu svoju osnovu. Recite mi 
bar, je li dobra? 

— Da nemože bolja bit. 

— Ponosim se vašim priznanjem, jer sam se vašoj 
vještini i veleumu vazda klanjao, kao što se klanjam i 
sad. Nu molim vas, šutite. A1 sad zadnjiput: Laku noć. 

Gospodin Janković koracao je vesele volje od ze¬ 
maljske kuće prema svomu stanu, gledajuć u to jasno 
nebo, osuto zviezdami. Na putu susretne se sa čovjekom. 

— Dobar večer! magnifice Janković, pozdravi ga 
čovjek. Gdje ste bili? 

— Ah barone Troilo? Bon soir! Bio sam kod 
Klefelda. 

— Po podne kod Baćanke, navečer kod Klefelda. 
Ja vas nerazumijem. 

— A opet to nije zagonetka. Ja idem u svako 
družtvo, da se zabavljam. 

Šenoa; Diogeues. 12 

— I ništa više? 

— Ništa. Hćedoše me zavuć u politiku. Neću. Ja 
nepripadam nijednoj stranci. 

— Da ste manje duhovit, vjerovao bih vam. 

— Da što mislite o meni? 

— Vi idete kao pelivan po užetu. 

— Juste milieu. A1 molim vas, kojoj stranci pri¬ 
padate vi. amice Troilo? 

— Nijednoj. 

— Pa se nebavite politikom? 

— Dapače, vrlo. 

Janković uzmaknu i pogleda barona Sermaža oštro. 

— Oprostite! Vaša gospoja majka- 

— Jest moja majka, a ja sam valjda punoljetan. 

— Bez sumnje. A1 šta stej? 

— Glas vapijućega u pustinji. 

— Vi, Troilo? Parole d’honneur? 

— Parole d’honneur! 

— Dajte mi ruku, prijatelju, mi ćemo o toj pu¬ 
stinji obširnije govorit. Soyons amis! A1 molim vas, ne- 
brinite se za me. Držite me slobodno za pustolova, 
za rouea, al nipošto za magarca. 

XIV. 

Grof Adam Baćan bijaše po svom uzgoju dakako 
čovjek posve velikaške ćudi, ali uz to vrlo Spekulativne 
naravi. Za politiku u obće mario je i nije mario. Njemu 
je godilo gospodovati, al velike brige bijahu mu za- 
zorne. „To suviše uzrujava krv“, znao je obično reći, 
te se je divio ženi si, kojoj nije smetao u ničem, da 
joj od kavalkada, šetnja, zabava, plesova, konja, toaleta 
još i za politiku ostaje vremena. 

— Draga grofice, reče joj, ja sam više puti raz- 

mišljao, po kakvu vi koledaru živite. Čini mi se, da 
vaši dani imaju 48 ura, koliko ste toga kadri izra 
diti. Šteta, da niste mužkarac, po vaših talentih, po 
vašoj odvažnosti i okretnosti imate podpuno pravo na 
jači spol. 

— Pustite, cher Adam, da budem ženom. To je 
svakako po vas koristno, jer inače nebih mogla vašom 
ženom biti. Vjerujte, situacija žene nije nipošto loša, 
ako je muž obziran i pametan, kao što vi. Žena je 
mnogo lukavija, mnogo dosjetljivija, nego li mužka glava, 
pa ako ju nije svladala luda kakova — to jest uztrajna 
— strast, razumije se Evina kći bolje u proučanje 
ljudi, nego gospoda Adamovi sinovi. Moja narav vam 
je takova, ja mrzim na mir, ja mrzim na ludorije, moja 
krv me jari k poslu. Vi znate, da idem za ozbiljnim 
ciljem, premda sav sviet nesmatram nego igračkom. 
Znam, da u mene ima snage, da polučim te svrhe, koje 
su uzko svezane sa vašim probitkom, sa korišću naše 
obitelji. Pri tom se i zabavljam, a to je, kako znate 
mladoj ženi absolutno potrebno. Nedaj mi bog duga 
časa, poludila bih. 

— Zabavljajte se, chćre comtesse, koliko vas volja. 
Ja velim samo to, da bih ja od tolika napora poginuo. 
Point des emotions! A recite mi, Terezo, što vam se 
opet mota po vašoj liepoj glavici ? 

— Mon dieu ! stegnu grofica rameni, vam govo¬ 
riti, znači, po vodi pisat. Ja sam već dosta toga na¬ 
brajala i toliko puti. 

— Ti znaš, draga, da sam nervozan. Presretan 
sam, kad mogu zaboravit, što sam čuo, odvrati grof, 
gledajuć kroz prozor, a Terezija omjeri ga sa strane 
pogledom, punim priezira. 

— Nisam li Tausia potisnula na zagrebačku bisku- 
kupiju? Neradim li, udat našu Fruziku? Nezaokuplja 

li me najvažniji posao, da tebe učinim banskim na¬ 
rajestnikom? 

— Ta još je Erdody živ! 

— Nebrini se zato, stari Tirolac, liečnik Penzinger, 
čovjek je izkusan, pa veli, da Erdody neće doživit 
proljeća. 

— Ma to mi se čini, opazi nešto zlovoljno Adam, 
kao da gavrani obliću oko jelena na smrt ranjena. I 
vjeruj, ta čast zadaje mnogo brige, mnogo troška. Moram 
ju primit, ako ju dobijem. Noblesse oblige. I stric 
bi rada. 

— Vous me fachez, comte. Šta briga? Nisam li 
ja tu? Šta troška? Neimamo li novaca pour cette ba- 
gatelle? Vjerujte, svaka zabava, svaka gostba nosi nam 
stostruke kamate. Nu prepustite to meni. Borba nije 
laka. Njemačka stranka upire se silno, df moje osnove 
osujeti. 

— Ja prolazim kraj toga vrlo zlo. Pukovnik sam 
i banski sudac, za jednu nogu vuku me amo, za jednu 
tamo, jer se plemstvo i vojničtvo popreko gledju. 

— Vi ste dapače, dragi grofe, kolos od Roda, 
jednom nogom stojite na jednom kraju, drugom nogom 
na drugom žalu. Nije li to uzvišeno? Nije li to i vrlo 
koristno za naše agitacije? 

Grof pogleda ženu si, kan da se uvjeriti želi, go¬ 
vori li grofica ozbiljski ili kroz finu ironiju, zatim će 
hladnokrvno. 

— Vaša prispodoba je vrlo uzvišena, al rodijskim 
kolosom nemora da je ugodno biti, jer čovjeku utrnu 
pri tom noge. 

— Taisez vous, taisez vous! lupnu grofica zlo¬ 
voljno nožicom, jer ću inače povesti strogu iztragu, 
zagrozi mu se Terezija na pol od šale prstićem, neznate 
li, da imam svoje ubode, da je na vašem rovašu puno 
toga. 

Grof se ponešto uznemiri. 

— Nebojte se, nastavi smiešeći se grofica, biti ću 
blaga, vrlo blaga, ali budite pametni, grofe. 

— Dh, Terezijo, dosjeti se grof, pozdravlja vas 
Janković. 

— Hvala. 

— Taj vas čovjek, čini mi se, ljubi. 

— Dakako. Vjerujte, da mi je to vrlo drago. Jan¬ 
ković je vrlo zabavan čovjek, un vrai chevalier. Nu 
sada podieljujem vam dopust. A1 čekajte, podpišite ovaj 
papir. 

— Šta je to? Dalnji dopust Šandoru? Zašto taj 
čovjek vuče plaću? Koliko već vremena sjedi u Beču? 

— Podpišite, molim vas. Njegova majka mi je 
pisala. Boležljiv je siroma. 

Grof podpisa brzo, di;nu se i upita: 

— Mogu li ići? 

— Slobodno. 

— Adieu, chčre comtesse! 

— Adieu, chćr comte! 

Grof Adam bijaše u velikih poslovih malen, al u 
malih velik. Tu ga nije bolila glava, tu je dapače imao 
nešto energije, jer je bio zanesen za sitDe pustolovine. 
Izišav iz sobe svoje žene, uzdahnu i lice mu se nekako 
razvedri. Bijaše slobodan, bijaše svoj, iz njegove glave 
uminuše sve parnice banskoga stola, sve pukovinske 
zapovjedi. Voljkim korakom koracaše prema opatičkim 
vratima, izidje u jurjevsku ulicu, te zakrenu u oveliku 
zidanu kuću — u „ceh svetog Olimpa". 

Taj čudnovati ceh nije imao puno članova, jer nije 
lako bilo doći unj. Hvale vriedna svrha bila je jasno 
izražena u stihovih, koji su zlatnimi pismeni ubilježeni 
bili na zidu ovelike sobe, plavetnom masti omazace i 
osute žutimi zviezdami što je imalo označiti nebo. Kla- 
sičko načelo olimpijskog ceha glasilo je: 

Summum mundi trinum: 

Mulier, tabacum. vinnm. 

Et qui curat de pluribus, 

, Maxiinus est asimis. 

Bogovom, koji su amo dolazili, bilo je strogo 
zabranjeno, govoriti ob ozbiljnih, pametnih stvarih, „da 
im se nebeska pamet neizmuči". Svaki cehovski bog 
imao je i svoje dužnosti, al obćeuit bijaše zakonom 
utvrdjen uvjet, da je svatko morao izpit bar jednu 
pintu vina, koja se u tom pofarbanom nebu „nektarom" 
zvaše, a izpušit kesu duhana, komu ovdje veljahu „ne¬ 
beski zrak*, „ambrozija bogova" sastojala se pako od 
butine, od pilića, gusaka, purica, ostriga, pašteta, kojih 
je obilje čuvao cehovski Ganimed, izsluženi grofovski 
kuhač sa briega rieke Sejne. Sred sobe stajaše dugačak 
pozlaćen stol na modru sagu, kojim je sva soba po¬ 
krivena bila, a oko njeg visoke stolice, gdje bje na 
svakoj obilježje boga naslikano. Na svakom mjestu sie- 
vao se zlatan vrč, sa znakom boga, nad svakim mje¬ 
stom visila je malena lula. U toj sobi čuo si samo bo¬ 
žanska imena. Suhi onaj kržljavi čovuljak, koga ostali 
samrtni ljudi zvahu Adamom Najšićem, nosio je ovdje 
ime Herkula, debelog crvenog Bužana krstili su ovdje 
Amorom, vragoljastog kicoša Gjuru R'afaja Saturnom. 
Jupitrom bijaše debeli Krsto Oršić, Eolom suhikašljavi 
prisjednik suda Ivan Juršić, Marsom bojažljivi gradski 
senator Sale, Merkurom ponešto sporo misleći Stjepko 
Patačić a gospodina Adama Baćana zapade ime Plu- 
tona. Bilo je tu i mladjih bogova, kapetana, poručnika 
i gradske i županijske gospode, a svaki od njih pono¬ 
sio se je božanskim kojim imenom, svaki bog nosio je 
na glavi i svoju božansku kapu. Božica dakako nije 
bilo u tom nebu, ali zlobni jezici govorabu, da ti bo¬ 
govi traže svoje Venere, Diane, Juuone, Veste i Ce- 

rere izvan Olimpa, a bilo je dosta ujedljivih epigrama 
o salonih medju čestitimi plemićkimi gospojami, bilo 
je i prilično jasnih natuknica u postnih propovjedih go¬ 
spodina gradskoga župnika. Zato nije bogove nimalo 
svrbila duša. 

Kad grof Pluto stupi u Olimp, već su o zidovih 
gorile dvie velike svjetiljke od žuta rojeda, jedna u spo¬ 
dobi sunca, druga u spodobi mjeseca. Merkur odbijao 
je pod svojim krilatim šeširom iz lule guste dimove, 
Mars je bio upravo pod svojom kacigom potego silo¬ 
vito iz vrča, a dva mlada poručnika Kastor i Poluks 
igrahu fićukajuć partiju „landsknechta 11 , dočim je krž¬ 
ljavi Herkule pod lavjom kožom biesno srkao oštrige. 

— Servus bezsmrtni bogovi! pozdravi grof Pluto, 
stupiv u nebo, te natuče s mjesta paklenu krunu na 
svoju glavu. 

— Servus amice Plutone! odazvaše se bezsmrtnici, 
samo Herkule zamrmlja nešto kod svojih oštriga. 

— Do biesa! Zar se tako polazi nebeski ceh? 
Vidim mnogo bogova, kojih ovdje neima. To je ami- 
cissimi fratres supina negligentia! Skandal! Šta ćete, 
niti Jupitra neima, vidi se, da riba od glave smrdi. Ja 
se sve bojim, da će giganti naše nebo šturmirat. Na to 
izvadi grof Pluto trublju, zatrubi, i za čas pojavi se 
na pragu cehovski Ganimed. 

— Gomandez, monsieur Pluton ? 

— Vrč burgundskog nektara dobaci mi Ganimede! 

Nebeski pivničar donese vrč, Pluto posrknu i pljucnu. 

— Fi done! Ganimede, ti si obješenjak, kao što 
naši vojnički liferanti, tvoj nektar nevriedi ni pušljiva 
boba, te je najgorja ironija na geslo našega družtva. 
Da su „nebeski zrak 8 i „božice 11 takove, kao ovaj nektar, 
do biesa moju božanstvo. Tako mi kuđronje Cerbera, 
bacit ću tu paklenu krunu i postat ću svetim Krišpi- 

nom. Čuješ Ii, Ganimede, čuvaj se, poslat ću te na 
dvadeset godina težke robije na dno Tartara, da s Da- 
naidami bačve puniš. 

— Oh, reče debeli Mars, stisnnv nos, i naš ne¬ 
beski zrak smrdi, kao užgana krpa. Danas, bogme, nije 
više vriedno bogom biti. 

Ganimed umaknu hrlo, a Merkur skinu ljut svoju 
čizmu i baci ju za pivničarom, nu pogodi na nesreću 
sunce, koje mal da se nije pomrčilo. 

— A propos, prihvati opet Pluto, gdje je naš Amor, 
kamo je djeo svoju trbušinu ? te mu luk i strielica ovdje 
bezposlice leže. 

— Negovori o tom, tvoja paklena ekscelencija, 
cmoknu kržljavi Herkule-— 

— Pij nesretni sine, zakrči mu Merkur rieč, zar 
ti toli malo Statistike znaš? Zar nije Pluto car? Zar 
se caru veli ekscelencija? Pij za kaznu, odplahni hunc 
lapsum statisticum u svoje grlo. 

— Pardon, zagrohota Herkule, izpiv pol vrča, ne- 
govori tua diabolica majestas o našem tužnom Amoru. 
Žuč mu je prekipila na onu lopovsku poeziju, što mu 
je Klefeld djenuo za prozor, Amor je pače morao poslat 
po brijača, da mu stavi rogove. 

— Ha! Ha! Ha! Divna li prizora, nasmija se 
Kastor, dignuv glavu od karta, rogati Amor! Jeste li 
to ikad čuli? 

— I ti piskutaš, Kastore ? zapita Pluto, ti si danas 
homeričke volje. 

— Ta dk! potvrdi Kastor, razporediv karte, velika 
ona namiguša Fortuna namiguje mi danas bez kraja i 
konca. Nk, gledajte, monsieur Pluton, pokaza poručnik 
na kupić cekina, koj je pred njim stajao. 

— Eh, reče Merkur, uzmaknuv svoj krilati šešir 
na šiju, čuvaj se, Kastore! Fortuna nije najkrepost- 
nija ženska. Ima ti tri bataljuna adorateura. 

Vulkan zatrubi opet. Ganimed unidje. 

— Ganimede, vražji pivničaru, odnio te Belzebub 
i Astarot, donesi mi porciju ambrozije, što ju kraci 
izkapaju rilom iz matere zemlje. Gomoljika donesi. 

— Do vraga! planu Poluks, skočiv i baci karte 
na stol, dvie zemaljske mjesečne gaže unapred odpuh- 
nula mi je podmitljiva bludnica Fortuna izpred nosa. 
Na, bozi, gledjite, nastavi biesan, izvinuv prazne že- 
pove, ni pare, ni probijene pare! morat ću prodat sre¬ 
brne ostruge, da si kupim profunta. 

— Ha! Ha! Ha! hahaknu Herkule zlorado, žmireć 
lievim okom iznad vrča, striela je pukla medju bli¬ 
zance. Poluks prebire flautu toli elegično, kao mačak 
na krovu. 

— Šta preklapaš, Herkule, mahnu Mars rukom, 
tvoje prispodobe vazda hramlju. Ti neimaš pojma o 
poganskoj, rectius božanskoj teologiji. Fortuna je Po- 
luksu okrenula ledja, kod karta je nesretan, ali zato 
je sretan u ljubavi, njegova božica Vesta, koju samrt¬ 
nim zovu liepom kitničarkom Anetom, vije se oko njega 
kao ružica oko bora. 

— Nebeski maršale! odvrnu Herkule, tebi je nektar 
pomrsio sve niti tvoje pameti. Historija svieta je tebi 
Amerika prije Kolumba. Zar ti nije poznato, da je 
Vesta prije osam dana po noći utekla iz Zagreba ? 

— Vesta? izbulji Mars oči, naheriv kacigu. 

— Tk jest! planu kroz plač Poluks, i ostavi mi 
čitavo breme neplaćenih računa. 

— Oh! To je divno, raztegnu se Pluto. Vesta 
utekla. Kakve moraju tek Vestalinke biti, kad je bo¬ 
žica takova! Ništa zato, Polukse, kucni' se, pij! Za¬ 
pisao si svoju dušu vragu! Ti si genijalan momak! 
Ja, pakleni car, platit ču ti iz svoje privatne šatulje 
dugove i izgubljenu gažu i to u žutom zlatu, nipošto 

u novih bankah, koje fantazija bečkoga ministra pro- 
glašuje novcem. 

— Grande merci, vfitre majeste infernale!' pokloni 
ne Poluks. Ganimede, dobaci mi jedan vinograd šam- 
panjskog nektara, da in efigie ntopim svoju Vestu. 

Za čas pucali čepovi, sladka pjena šikala je u 
vis, iza oblaka maglolikog dima sievale su šampanjske sta¬ 
klenice zvekećuć glasno, zažarene glave bogova zibale 
se amo i tamo, a iz promuklih grla nebeske družine 
orila se čudnovata himna: 

Brada raste kozi, 

A vam slavni bozi 
Vinska perjanica; 

Tko je željan vode, 

Neka k biesu ode, 

Bodi koludrica. 

Pamet savršena 
Vino j’, duhan, žena. 

Nec cura de pluribus, 

Ne sis magnus asinus! 

U taj par otvoriše se „nebeska vrata". Svi bozi 
izbuljiše kroz „nebeski zrak" svoje maglovite oči, a 
mali Herkule, komu je lavja koža na hero stajala, 
podignu se na prste svojih sabljikastih nogu. 

— Pater Jupiter! zagrmi biesna družina i Poluks 
baci šampanjsku staklenicu u zid Olimpa, da su zlatne 
kapljice prsnule na Merkurovu glavu. 

— Avete! Avete! Pleno titulo nebeske bezposlice, 
zakriešti debeli Krsto Oršić, stupiv u „nebo", vi, kako 
vidim, postite vragometno. 

— Gloria tibi Jupiter! zaviknuše Kastor i Poluks 
Skočiv uhvatiše Jupitra za noge i ponesoše ga na 
ramenih do njegova priestola. 

— Čekte, čekte! kričaše pater Jupiter, previjajuć 
se i mašuć obiema rukama, doveo sam vam božanskog 

kandidata; pred vratima stoji. Merkure dovedi ga u 
nebo! 

Merkur odklipsa pred vrata i za jedan čas pomol 
se na ulazu Antun Janković, smiešećeg selica. 

— Aaa! zinuše „bogovi" od čuda, a Najšiću pade 
lavja koža s glave. 

— Jus canđidationis pripada meni, vašemu nebes¬ 
komu cehmeštru, dignu se Jupiter, ja kandidiram ovoga 
čovjeka za „boga". 

— Decretum! viknu Merkur. Janković podje dva, 
tri koraka dalje, obidje radoznalim okom „nebeski pro¬ 
stor* pa će, smierno pokloniv se, ovako: 

— Pardon, Messieurs eternels! Ja nepozvani gost 
od proste zemaljske gline uvukoh se u vaše olimpijske 
dvore. Dopuštam, da je to bezobrazno, al nezamjerite 
želji slaba smrtnika, da je pregnuo dočepat se neba i 
da je smio učinit jednim skokom taj „gradus ad Par- 
nassurn". Nadam se, da me nećete baciti na polje, jer 
znam, da ste vele učtivi, a budite uvjereni, da sam 
pred vratima stepo sa svojih postola zemaljski prah. — 
Ha! Šta vidim? D&, dh: „Omne munditrinum: Mulier, 
tabacum, vinum!" Dš, to je jedina istina. Neka mi dodje 
koj Aristotele, nek mi svojim krivim sillogizmom izbriše 
te zlatne rieči. Takvomu pokusu nasmijat ću se u brk! 
Dajte mi lulu, dajte mi- vrč, dajte mi — — ah, reče 
Janković, popcaviv se, vi tu neimate žena, vaše nebo mal 
da nije kapucinski samostan. 

Najšić gledao je Jankovića nekako sumnjivim okom. 

— Al to je raj, pravi raj, nastavi Janković, za- 
paliv si lulu. Ovdje neima politike ? Duša mi diše lakše. 
Ovdje neima filozofije? Blaženi prostore. Ovdje neima 
znanstvene brige? Da poludim od radosti. Otče Ju- 
pitre, Marte, Merkure i vi ostali, nećerajte me odavle, 
primite me. Vidit ćete, da sam u vašoj struci savršen. 

— Kako ćemo ga krstit? upita Poluks. 

— Jupitra imate? zapita Janković. 

— D&. 

— I Merkura? 

— Da. 

— Marsa? Satuma? Eola? Baka? Kastora? Po- 
luksa? 

— Sve, sve. Janković se zamisli al brzo zaviknu 

— Zovnite me Prometejem. 

— Oho, suprotnu se Najšić, Prometej bio je Titan. 

— Prvi buntovnik, potvrdi Mars, prvi slobodni 
zidar i neznabog, i da je Gutenberg prije njega živio, 
bio bi Prometej sigurno branio slobodu tiska. 

— Da, da, dignu se Pluto, Prometej nkrao je bo- 
govom nebesku illuminaciju, te je zato poslan u Sibir. 

— Oprostite, gospodo bogovi, poznavao sam dje¬ 
vicu, koja se zvaše Aurora. Bilo joj je šestdeset go¬ 
dina, bila je ružna, još i sad me s te uspomene pre- 
skakuje smrt. Moje će ime biti samo „Quid pro quo“. 

— Bene! lupi Jupiter šakom u stol, vivat Prome- 
theus! Al se čuvaj. Okani se slobodnjačtva. 

i.— Vivat Prometheus! zazveknuše čaše. Skokom 
skoči Janković na pozlaćeni stol; visoko podignu svoju 
liepu glavu, oko sokolovo sievaše od divljeg zanosa, 
licem drhtaše čudan zagonetan posmjeh a desna mu 
ruka zamahnu zlatnom kupom. Sred oblaka od dima, 
sred zabušenih lica mamurnih bogova stajaše kavalir 
kao pobjedan polubog, kao vladalac Olimpa u sjajnoj 
blistavoj livreji rokokoa. I progovori jasnim, zvonkim 
glasom: 

Bogovi silni, bogovi jaki! 

Drmajte nebo, drmajte sviet! 

Zlatna ta čaša vašoj u šaki 

Vječnosti prave to vam je cviet. 

Pitam ja bozi odkle sam došo, 

Kamo moj otac po smrti prošo! 

Marim, što radi u zemlji crv! 

Primi što danas sreća ti daje, 

U oka dok ti svjetlilo sjaje, 

Žilom dok biesni žarka ti krv. 

Što li će doći, tko vam to zna ? 

U zdravlje vaše pijem sad ja! 

Spaliti sve ću mudrice knjige, 

Drzost je sliepa hladni taj um, 

Sve ću pameti prognati brige, 

Put moj je slasti široki drum. 

7 Slast vam je život ljudskoga roda, 

Slasću se stiče prava sloboda, 

Slašću se hrani duše nam dah; 

Glava me moja nimalo boli, 

Što ii je gori, što li je doli, 

Hoću 1’ bit angieo, hoću Y bit prah. 

Što li će doći, tko vam to zna? 

U zdravlje vaše pijem sad ja. 

Živilo slavno krilo Citere! 

Živio vina plameni kries! 

Bezbriga neka svietom se stere, 

Požudna oka svieti nam bies! 

Našeg života prave su me^je 
Ženskoga oka ružične vedje. 

U slast se preni duša nam živa, 

Poljubac plani, vino nek pliva, 

Gromko se ori bahantski piev. 

Svatko uživaj, što mu se da, 

U zdravlje slasti pijem sad ja ! 

— Bravissimo! udari Jupiter pljeskati, da mu se 
e podbradak tresao od smieha. 

— Bravissimo! udari cielo družtvo u gromko pljes- 
kanje. 

— Vjerujete li sad bezsmrtni kolege, pokle sam 
deklamovao svoj „confiteor", da sam filozof i iluminat, 
koj bi smio zapaliti svoju lulu o vječnom suncu? 

— Ne, ne, ne, zavrti Herkule glavom, da mu je 

lavja koža po tjemenu skakala, ti amice nisi niti po- 
liticus, niti metaphisicus , kako sam jizprvice sumnjao. 

— 0! reče Prometej, nevjerujte, da nisam drzovit, 
da nije Eva ugrabila one rajske jabuke od zmije, bio 
bih ja strgo nebeski plod. Hoćete li me jošte poslati 
u Sibiriju? 

— Ne, ne, ne! mahaše mali Jupiter rukama. Dobro 
nam došao, carissime amice! 

— Bien! pokloni se Prometej sišav sa stola i strese 
veselo glavom, al u taj par susretne se njegovo oko 
sa tamnim, pronicavim okom vremešna muža, koj je 
poniknute glave pod spodobom Neptuna dosele neo- 
pažen u kutu sjedio. Taj čovjek bijaše baron Malenić. 
Prometej se nešto žacnu. • 

Još jednom krenu prema Neptunu glavom, al iz 
oka morskoga boga sjevnu strahovit priezir. Brzo obrati 
se Prometej k bučnom udružtvu, gdje se je Kastor popeo 
bio na stolac. 

— Bogovi, reče mladić, dozvolite, da vam pred¬ 
ložim predlog. Dominus Prometheus primljen je svečano 
u olimpijski ceh. Po naših štatutih mora svaki bog 
imati božicu, koju mu dosudjuje sreća. Prometej je 
velik griešnik, jer je dosele bar na oko živio pusti¬ 
njakom. Sad znamo, da je vuk pod janjećom kožom. 
Neka mu žrieb dosudi božicu! Hoćete li? 

— Hoćemo, vikaše družtvo, a pred svima Jupiter. 

— Al ja neću, uzprieči se plamena oka Prometej, 
vi slabo shvaćate moja načela. A i ti Jupitre? Per deos 
immortales! Zar si zaboravio bielog bika Evrope, zlatnu 
kišu Danaje, sniežnog labuda Lede i žarku strielu, koja 
sprži gospojicu Semelu? Ma foi! Žice tvoje pameti po¬ 
puštaju silno, groraovniče moj! 

— Jesi li Endimion ? upita ga Merkur. 

Pa! Luderije! nasmija se Prometej lakoumno, moja 
narav je toli obćenita, da mrzim na monogamiju. Ja 

sliedim filozofiju leptira, koj od cvieta do cvieta skače. 
U zlatnu gajbu me hoćete zatvoriti, da prozievam svoje 
dane pjevajuć uviek jednu te istu notu. II vas je spo¬ 
pala mahnita misao, uvesti ovdje „ljubovni dvor" kralja 
Rene-a: Ja velim: „Vive tout le monde!“ i neću da 
žrtvujem svoju slobodnu volju vašoj lutriji. Nebrinite se 
za me! Veći sam ja junak od vas svih. 

— Znamo, prišapnu mu žmirnuv Herkule, vaša 
božica zove se ljubomorna „Diana“. 

— Herkule, odšapnu mu potiho Prometej, ti bi se 
morao zvati Argusom. Poljubio bih te za to ime, da si 
djevojkom. 

— Nedirajmo više u Prometeja, taj vragoljan naveo 
nam je nepobitna argumenta, podignu se Pluto. To p,o- 
glavje je za danas svršeno. 

— Nipošto, uzprotivi se Herkule, mi još imamo 
dvie vakancije. 

— Koga? Koga? zapitaše bogovi. 

— Th čuli ste, da je Vesta Poluksu uskočila. 

— Vidiš, istina je, reče Jupiter, a druga vakancija? 

— Pluto još neima Prozerpine. Sve nam obećaje 
od dana do dana, da će ju ugrabiti, al eto još neima 
ništa. 

— Istina, ponovi Jupiter, Kastore, donesi zlatni 
lonac, gdje se nalaze imena svih zagrebačkih krasotica. 
Bogovi mir! Lutrija odpočinje! Janković gledaše ta 
prizor čudnim okom. Kastor postavi pozlaćenu žaru 
na stol. 

— Polukse, vuci! zaviknu Jupiter. Mladi poručnik 
zasuknu rukav, posegnu duboko u žaru i iznese za 
mrtve tišine papirić. 

— Pročitaj der Kastore ime ljepotice , koju će 
Vestin udovac morat osvojit, namignu Jupiter. Kastor 
uze papir od druga si i pročita glasno: 

— Baronica Margareta Klefeld. 

Grohot zagrmi Olimpom. 

— Trista mu jada! Tko se je toli mrzko pošalio, 
lupi Poluks ljutit nogom u pod i iztrgnu papir iz ruke 
druga si. Na čast vam vaš Olimp, na čast vam vaša 
litanija božica! Zar se tu diele i Megere? Ja prote¬ 
stiram. Veto bogovi! S bogom! I baciv svoju božansku 
kapu, odleti Poluks iz Olimpa, do viknu v prije Ganimedu: 

— Pluto će platit. 

— A hoćeš li i ti pakleni kralju sbijati šalu od 
svemoguće volje gospoje Fortune? zapita Jupiter, uz- 
vinuv obrve. 

Pluto stegnu obrvima. 

— To jest, nasmieši se, ako' me zapadne koja od 
mojih podanica, kakova furija, prieći ću svakako u 
opoziciju, jer moj vražji ponos nedopušta, da sklopim 
„une messaliance“. 

— Gospodo bogovi, opazi Herkule, vidim, da su 
temelji našega moralnoga poredka duboko podrovani, 
kad se proti zakonom stavljaju uvjeti. 

— A1 ako su zakoni ludi, neovršivi? odvrati Pluto. 

— Ta onda bi često na zemlji svi ljudi morali biti 
u vječitoj opoziciji, opazi Prometej zlobno, to valjda 
zna Herkule po svojem zemaljskom izkustvu. 

— Protestiram, skoči Herkule, nikakva govora o 
zemaljskoj politici. 

— Znate šta? Da nebude bune u Olimpu, dignu 
se Prometej, neka koj od vas predloži Prozerpinu. 

— Bene, potvrdiše Pluto i Jupiter u jedan mah. 

— Ja ću predložiti, iztaknu se Kastor, nu smijem 
li posegnut medju plebejke. 

— Dapače, kimnu Pluto. 

— Bon, neznam, poznajete li najljepšu gradjansku 
djevojku u Zagrebu? 

— Da čujemo, podignu senator Mars nos. 

— Zove se Marica Magićeva, bravarska kći u 

mesničkoj ulici, krasno diete, a djavolske, čini se, na¬ 
ravi. Često ju vidjeh, kad je išla iz crkve. ' 

— Hm! zaklima senator Mars, pazite, to je do¬ 
duše preliepa, ali i preoštra djevojka, te bi se Pluto 
mogao promieniti Ikarom. 

■■— Kakve su to zemaljske misli, razsrdi se Pluto, 
ja da še zapreka plašim? Meni su dapače drage. Pri¬ 
mam. Živila Prozerpina! dignu Baćan vrč. 

— Živila Prozerpina, odazvaše se svi i čašezvek- 
nuše silno. 

— Nu za danas bi dosta bilo, reče Mars izvadiv 
uru, već je ponoć. Morfej ide po svietu. 

— Šta? viknu Herkule, kakvi su to zemaljski go¬ 
vori? Sramota! Šta je ponoć? Nismo li vječni? Ima li 
za nas vremena? Ja predlažem, da nam Mars žrtvuje 
svoju zemaljsku, uru. 

— Dh, neka žrtvuje! zavika družtvo. 

— Što se žestite, dignu se Mars, mislite li, da mi 
je toga srebrnoga luka žao. Neznate li, da sam na 
zemlji zagrebački senator? Evo nh! A1 šta ćete š njim? 

— Čekaj! reče Herkule. Kastore, objesi ga ondje 
na zid. Tako! Sad visi. Uzmi pištolj! Mjeri! Razbij taj 
zemaljski časomjer! 

Plamen planu, grom grmnu, a ura raztresnu se na 
sto mrvica. 

— Živila vječnost! kriknu Kastor, dignuv pištolj, 
i pijmo! 

— Pijmo! zaruknu družtvo: 

Brada raste kozi! , 

A nam, vječni bozi, 

Vinska perjanica! 

— Gdje je Prometej? Viknu kroz viku Pluto. 

— Ha! Ha! Ha! Dragovoljno ode u Sibiriju,nasmija 
se Herkule, izpriečiv rumeni nos iz dima, pijmo! 

* 

* * 

13 


Senoa: Diogen e§. 

Za velike buke proti Marsu iztisnu se Neptun kra- 
domce iz Olimpa, a za njim izmaknu Prometej. Kod 
gradskih vrata stiže Janković barona. Obojica udjoše 
u grad. Kad bješe odmakli od uršulinske crkve, stavi 
kavalir baronu ruku na rame. Malenić krenu glavom. 

— Vi, gospodine Jankoviću?! Šta ćete? Pustite 
me na miru! reče Malenić prezirno, al se kavalir stavi 
pred njega. 

— Neću mirovat, barone, dok mi nereknete, zašto 
ste me motrili u „Olimpu" toli prezirnim okom. 

— Šta se to tiče vas? slegnu baron ramenom. 
Jesam li dužan kazati ovomu ili onomu, zašto mi je 
simpatičan ii nije? 

— Oprostite, barone, rieč „simpatičan" nije ovdje 
sgodna, to je samo „quid pro quo“, da me se otresete. 
Vaš pogled bijaše upravo preziran, a svaki prezir mora 
imati povoda. 

— Pa dk, prezirem vas. 

■*- Molim, zašto? 

— Jer vas nemogu štovat. 

— Oho, barone, na tu rieč mogao bih odgovoriti 
sabljom, kojoj sam vrlo vješt. 

— Izvolite! 

— Neću. 

— Vi ste možebit veledušni ? 

— Nimalo. Ja vas štujem, vrlo štujem. 

— Žao mi je, da vam nemogu vraćat milo za 
drago. 

— Oprostite, da se i sad moram na vas objesit 
poput pijavice. Vi me prije gledaste drugim okom. 

— Prije dk! 

— Okom sučustva, nekim reć bi i radoznalim i 
simpatičnim pogledom. 

— Pogodiste. 

— Vi kao da ste hćeli, u mojoj duši uhodit neko 
tajno čuvstvo, neke sakrivene misli ? 

— Šteta vašeg oštroumlja. Dk, tako je, kako re¬ 
koste. 

— A sad me gledate kao kakovu ništariju. 

— Ja nisam vidio svojih oči. 

— Taj prekret vašega osjećanja pojavi se danas 
prvi put — u „Olimpu*, je 1’? 

— Dh, odsječe baron, 

— Ah! dosjeti se Janković, razumijem. Vi prezid 
rete sve bogove V 

— Najviše vas. 

— Zašto to prvenstvo? Nebih li ja imao pravo 
vas prezirat. Nenadjoh li vas u „Olimpu"? 

— To vam brani vaš klasični „Confiteor*. Ja stojim 
i gledam. Castis omnia casta! 

— Ha! Ha! Ha! Zar drugi nepjevaju istu notu. 
Ja bijah samo sgodna rieč njihove misli. Zašto sam ja 
poglaviti predmet vašega priezira? 

— Za Titana, koj se po blatu valja, premalen je i 
priezir. 

— A šta zaslužuje morski bog, koj na kopnu zieva, 
pa gleda, kako se morski psi praćkaju, mjesto da tro- 
zubom podjari buru? Vi šutite? Vi me gledate? Mislite 
li vi, da Titani neumiju plivat, i sred najljuće bure 
plivat i shrvat nehotične valove? Oh razumijem, to jest 
moje srdce vas razumije. Mi govorimo hrvatski.. Nije li 
se spasitelj spustio u predvorje pakla. A1 čujte buku! 
Mamurni bogovi idu. Vi dobro poznate barona Troila 
Sermaža. Pohodite ga. Ondje ćemo se vidjet, a medjutim 
čitajte marljivo Machaveliovu knjigu „II principe*. Za 
sad netražim vašega štovanja. Laku noć! 


* 

XV. 

Bilo je podne. Koso padahu sunčane zrake kroz 
visoke prozore na fino izrezane parkete velike sobe u 
kući Sermažičinoj, preplićuć svoje zlato kroz dugačke 
zavjese i kraduć se kroz tamnorujne tapete, u koje su 
zlatni liljani utkani bili. Sunčano svjetlo igralo je i na 
ogromnoj peći od modruljaste gline, kojoj je nakitom 
bila vitežka kaciga. Na visokoj stajaćoj uri, koja je ne¬ 
promjenjivim nijednim licem pokazivala smrtnikom br¬ 
zinu vremena, kratkost života. Na prozorih žarile se 
u drvenih škrinjicah rumene pelargonije, samo je jedan 
kaktus perio bezobrazno svoje bodljike u zrak. Bijaše 
voljko i tiho u toj sobi, kao u crkvi, bijaše toli pri¬ 
jazno u tom polumraku, kao da je prostor pun milih 
genija, kao da ti dobri duhovi sjede na visokih, naoko 
razmještenih stolicah, presvučenih smedjim damaskom. 
A opet je ii tom velikom prostoru boravio samo jedan 
genij, al živ, al liep — tu je sjedila do prozora Ru¬ 
žica, poniknute glave, navodeć na nit zrna crnog gra¬ 
nata, koj je na suncu sievao, kao crne joj oči. Duša te 
djevojke kao da je nadahnjivala životom cielu tu go¬ 
spodsku prazninu. Pokadšto dignu djevojka glavu, od- 
kloni kosu sa lica i pozirnu iz prozora na te liepe za¬ 
grebačke brežuljke, na tu prostranu zelenu savsku do¬ 
linu. Poziran, uzdahnu kao od težke misli i spusti na 
novo glavu. U jedan put uzplašiše ju nečiji koraci. 
Trznuv se, podignu glavu i opazi pred sobom gospo¬ 
dina Jankovića, koj se udvorno pokloni. Djevojka po- 
rumeni, dignu se i odzdravi smiemo. 

— Vaš sluga, gospojice, pozdravi ju Janković, 
oprostite, da vas ovdje bunim. 

— Oh, velemožni gospodine, taj posao nit je pre¬ 
šan, nit je ozbiljan, reče djevojka, ozbiljno smiešeći se. 
Vi valjda želite govoriti s milostivom baronicom. 

— D& i s njom i sa mladim gospodinom baronom. 

— Stara baronica po svom običaju .driema u svojoj 
sobi, a mladi gospodin izvezo se je prije jedne ure sa 
barcnicom Ankom, povratit će se dakle skoror. Želite 
li, da baronicu probudim? 

— Sačuvaj bože! mahnu kavalir rukom; pustite ju, 
gospojice, neka driema. Ako dozvolite, pričekat ću 
ovdje časak — to jest, ako vam ntesmetam! 

— Nipošto, velemožni gospodine, izvolite! sjesti. 
Kavalir sjednu, a i djevojka spusti se 1 na svojte mjesto. 
Razgovor zape na časak, za kojeg je Janković Ruži- 
čino lice promatrao. Djevojka, premda poniknUtih oči, 
osjećala je te poglede, te se nekako sbunh 

— Ele krasnih li pelargonija; takovih još nevidjeh. 

.■— Zbilja su liepe. Ja sam ih uzgojila. Imala sam 
i više, al na žalost uvenuše. 

— Dakle vam. je to mila zabava? - 

— Dakako! sve vrieme, što mi preostaje od kuć¬ 
noga posla, posvećujem cvieću. 

— Zabava zaista ugodna. 

— D&! Taj. mili miris, taj divni raznoliki šar, ti 
toliki oblici nukaju nas, da se divimo, obilju prirode, 
koja nam kraj sve svoje razlikosti pokazuje čudesan 
sklad. A navlaš poljsko cvieće. Šar je doduše bliedji, 
ovieće je manje, al forme su toli nježne, sastav i prielaa. 
boja toli harmoničan. 

— Vi se dakle bavite i biljarstvom? 

— To jest, ja poznajem domaće bilje u koliko je 
potrebno za ljekariju Ah vi biste se smijali: mojoj lje J 
kami. Nu šta ćete? Naši seljaci u Šestinah smatraju 
me vračaricom, te imam a njimi dosta posla. Oni mi 
beru bilje, a ja im varim liek. Tko će ih bliečit, kad 
neima liečnika blizu. Gradski ljekarnik srdi se na me; 
veli, da mu kvarim posao. Nu čemu da ubogi.puk dajte 
skupe novce za ono,. što može dobiti i bez novaca. 

A1 meni vam je cvieća kadšto žao. Molim vas, uništit 
p jedanput toliko liepih glavica! Ja se u obće više puti 
na ljude vrlo srdim. 

' — A zašto? 

— Sve se mora uništavat na korist čovjeka. Pticu 
ili srnu moraš ubit iz puške, zašto? Da ju čovjek po¬ 
jede. Veličajni hrast iboraš posjeći, zašto? Da si kuću 
sagradiš. Ljepotu poljskoga cvieća moraš nemilo sgnječit, 
zašto? Da oćeraš glavobolju. 

— Zar si želite vremena zlatne dobe, gdje su po¬ 
toci mliekom i medom tekli? 

— Ha! Ha! Ha! Ta toga nije nikad ni bilo. Ja 
sam vam dobra pčelarka, pod mojom komandom stoji i 
baroničina mliečnica. Po tom dakle nemogu vjerovat 
u ma kako liepe bajke. A1 me srdi, da ljudi premalo 
ljepotu i dobrotu prirode ciene. Bože! Kad tako u rano 
jutro izadjem u taj sviet, kad mi lica gore i prsa se 
napiju čista zraka, kad se rosa kriesi, kad je lišće ze- 
lenije, kako to godi duši, kako je to liepo. Ne jednoć 
rekoh našim damam: Naučite modu od prirode, ta vam 
najljepše slaže boje, smišlja forme. A gospoje smiju 
mi se. Zeleno lice i modro lišće na slici to je vršak’ 
ljepote, jer nije naravno. Molim vas, crn tulipan! Ko¬ 
liko vike radi toga čuda. A da si crnica lice bjelilom 
maže i to bi možda liepo bilo. Baronica se srdi, da si 
nebielim kose. Neću. Kad budem stara, doći će bjelilo 
od sebe. 

— Nu kako dolazi taj kaktus u vašu sbirku ? upita 
kavalir, koj je djevojku sve većim udivljenjem slu¬ 
šao bio. 

— Zalutao je amo taj'drzoviti bodljikavi grbuljak. 
Pokloniše mi ga. Došo je preko mora. Pustite ga, i on 
je sinak prirode. Samo. tri dana cvate, al kako! Mi¬ 
lina ! Zna siroma, da je ružan, al jednom na godinu 
iznosi divan cviet. To vam je kao rugoba od čovjeka, 

ltoj hoće jednim činom pokazat, da i u njem krasnih 
misli i osjećaja ima. Bodljikav je doduše, svi mali gr¬ 
bavi ljudi su obično bodljikavi, al zato mogu i pleme¬ 
niti biti. 

— Ljubite li, gospojice, ruže? zaleti se Janković 
iznenada, pozorno motreć djevojku. 

Bužica se prene i pogleda ga velikim očima. 

— Kuže? začudi se i doda, poniknuv niče, blaže: 
Zašto me pitate za ruže? 

— Ušlo mi je u pamet. Mladi ljudi ljube ruže. 

— Nerekoh li vam, da ljubim svaki cviet? 

— Dk, al osobito ruže? 

— Zašto me to pitate? ponovi djevojka, poru- 
meniv se. 

— Jer . znam, da ih osobito gojite. 

— Po čem to znate, zadrhta djevojka. 

— Po-po oltaru majke božje u kapucinskoj 

crkvi. 

— Tko vam reče, da su moje? 

— Neznam, nepamtim. Dodjoh slučajno u crkvu. 
Divio sam se ružam, pitao sam, čije su. Rekoše mi, 
vaše, al nepamtim, tko mi reče. 

Djevojci se jače nadimala grud, oči su joj bludile 
nestalno. U jedan put se dignu i reče: 

— Oprostite! Valja mi prigledat služinčad i — nije 
li se baronica probudila. 

— Ostajte, gospojice, potisnu ju Janković nježno 
na mjesto, molim vas liepo, ostajte. Ljudi su valjda 
vidjeli, kako bogorodici žrtvujete ruže, pa to je liepo, 
to je plemenito. Što ste se smutili? 

— Ništa, ništa! Kad zapoviedate, ostat ću. Nije 
liepo, da se sve pronosi svietom, nasmiehnu se kroz 
smetnju djevojka. 

— Ah da su ruže liek! uzdahnu Janković. 

— Zašto? 

— Možebit bi pomogle. 

— Komu? 

— Momu jadnomu Belizaru. 

— Belizaru? skoči djevojka, probliediv, na noge, 
šta mu je ? 

— Bolestan. 

— Za boga, opasno? 

— Bojat se je- 

— Čega? 

— Ob i možda i- 

— I? izvali djevojka drhćuć oči. 

— Smrti, promrmlja Janković, spustiv glavu. 

. — Smrti! Smrti! Majko božja! uhvati se djevojka 

za sljepočice, zašto me nisi slušala? 

— A1 ima liek, progovori Janković potiho kroz 
smieh, naheriv glavu. 

— Koj ? Koj ? pruži Ružic a prema kavaliru ruke, 
i kroz suze planu radostan posmieh. 

— Ta vaše ruže, što mu ih svaki dan šaljete! 
doda kavalir nježno. 

Slabi drhtaj letnu Ružinim nježnim tielom. Stegnuv 
ramena, spusti glavu na burna prsa, na duge trepavice 
skočiše joj suze i sitni drhtavi prsti počeše trgati gra¬ 
nate, što ih je nanizala bila. Šuteć promatrao je Jan¬ 
ković djevojku. Napokon usta i primi ju za ruku. 

— Ružice, reče mekim glasom, Znam ja za sve. 

Polagano pridignu djevojka glavu i . upre svoje ve¬ 
like sjajne oči u kavalira. Sladogorak smiešak pirnu 
tim mladim licem, kao smiešak ruže, keja se stidi sama 
svoje ljepote, kao drhtaj leptirovih krila, kad iza bure 
sjedne na rosni cviet. 

— Je 1? opasno bolestan? huknu Ružica. 1 

— Za sada jest, al neće umrieti. 

— Neće? Hvala bogu! — Al tko me oda, zapita 
življe, pater Hieronymus, je 1’ ? 

— Nije , nije! zavrti Janković glavom, svejednako 
držeć mladičinu ruku. 

—Da tko? 

— Vi sami. 

— Tko me je vidio? 

— Ja i — Belizar. 

— On! planu Ružica, gdje? 

— U kapucinskoj crkvi, kod veće miče. 

— Pa što reče, što reče ? 

■— Ništa, htio je skočiti kao lud iz skrovišta, al 
ga ja uhvatih za rame. 

— Hvala vam, chevalier, stisnu djevojka Janko- 
viču ruku i guste suze počeše joj kapat s. lica. 

— Zašto, gospojice ? 

— Bolje je tako. Čemu trošiti nade? Vidim, da. 
sam ludo uradila. Oprostite mi. 

— Al vi kan da ste bolestni? Vrućica vas spo¬ 
pada? Gdje vam se pojavila bolest? 

— Šta ja znam, strese djevojka ramena, došlo je 
na mene. Glava mi se zavrtila. 

— Zar je bolest tu ? pokaza kavalir na čelo. 

— Nije. 

— Zar tu? pokaza na srdce. 

— Tu? položi mladica ruku na lievu stranu, da, 
tu će biti..Bilo mi je, da je nešto lagacko u'srdce 
kljunulo. Stresoh se. Zazeblo me je. I glava je go¬ 
rila, gorila. Hćedoh se zagušit. Poletih u šumu, plakah, 
pa mi je lakše bilo. To je zlo, vrlo zlo. 

— Al kako je došlo? Kada? 

— U Šestinab, kad je. probo kapetana. Vi toga 
neznate? 

— Znam, znam. 

— Oh bila sam ljuta. Dakle mi Hrvatice, da smo 
zadnje.na svietu? Glupe, lude nevaljanke?.Pa taj smieh. 
I od svih tih hrvatskih gizdelina neplanu nitko, da i. 

oni, Hrvati, udariše u smieh. Ali Belizar se dignu. Baš 
ko u starih naših kronikah. 

— Tad vas je to kljunulo u srdce? zapita Jan- 
ković, a djevojka potvrdi glavom. 

— Žalibože. 

— Žalibože? Te rieči nerazumijem bar tom pri¬ 
godom. Tumačite mi to, molim vas. 

— Vi, velemožni gospodine, reče djevojka turobno 
i prostodušno, hvatate se svake rieči nemilo, vi ste mi 
izmamili tajnu, koje nisam nikomu hćela odat. Zašto 

ste to učinili ? Vi znate sve, pa ću vam reći — -- 

al neću, nastavi ozbiljno i uzdignu ponosito glavu. 

— Molim vas. II neimate li pouzdanja u mene? 

— Ovdje nije govora o pouzdanju, reče Ružica, 
da vidite, da vas krivo nesudim, reći ću vam svoje 
misli, svoje osjećaje. Ali pod jednim uvjetom. 

— Pod kojim? 

— Zakunite mi se, da nećete o tom ni riečce reći. 

— Ni Belizaru? 

— Ni njemu. Zakunite mi se, da nećete u obće, 
da nećete Belizaru reći, da ste danas sa mnom govo¬ 
rili i odkrit ću vam svoju dušu. 

— Kunem se, gospojice! podigne Janković ruku. 

— Dobro. Slušajte. Od onog krvavog dana u Še- 
stinah smutila mi se duša, uzbunilo se srdce moje, a 
donle sam mirna bila. Nisam znala, šta je na me došlo, 
al svaka žilica drhtala je u meni, pred mojim očima 
komešao se je ovaj sviet u nestalnom svjetlu. Miš- 
ljab, da sam bolestna. Da, obolih, al kako? Ime Be- 
lizarovo dođirnulo mi se je uviek srdca ugodno, bilo 
mi je, kan da čujem iz daleka skladan zvon. Baronica 
mi je često pričala o starih junacih, ja sam dosta toga 
čitala u starih kronikah. Sve mi se je činilo, da je Be¬ 
lizar pobratim takovih poštenih hrvatskih junaka, da je 
preostao od prošlih viekova. Jer — ja nepoznajem do- 

duše vašega mišljenja — nu kad svrnem okom na ve¬ 
ćinu te mlade gospode, nemože mi nijedan izmamit 
onog štovanja, koje je ženska glava dužna izkazat čo¬ 
vjeku junaku. Njihovo tepanje, njihovo previjanje, ta 
velika briga za malene, ništetne poslove, te plitke do¬ 
sjetke uz glupo smijanje, ta nebriga za važne poslove 
domovine, za liepe i koristite znanosti — sve je to toli 
nenaravno, da mi dušu napunjuje dosadom. I ja sam 
plemkinja, kći junaka poštenjaka, al moja priprosta 
pamet neshvaća, da bi to sliepo, nenaravno oponašanje 
tudjinstva značilo plemenštinu. Eto, Belizar nije, kao 
što veći dio naše mladeži. Njega moram štovati i s toga 
počitanja, od h&rnosti šiljala sam mu kiticu, kojom se 
nagradjuje junak. 

— Samo štovanje, gospojice? zapita kavalir. 

— Sad znam, da je i više od štovanja bilo, al to 
je jošte nemirno u mom srdcu driemalo. 

— A kako se ie probudilo? 

— Bijah nemirna, dočuh, da Belizaru prieti pogi¬ 
belj. Radi mene! Što više, jednog dana pohodi nas 
Klefeldica i javi baronici, da će Belizar oženit Ama- 
liju. Reče to potiho, francezld, al u mene je fino uho, 
ja razumijem francezki. Kao da me je gvozdena šaka 
sgrabila za srdce, zamagli mi se. Mraz me dirnu od 
pete do glave, nejasno svjetlo pred očima bude mi 
jasno, a o tom svjetlu vidjeh mlada čovjeka. Belizar 
Amalijin! kao da je sto guja siktalo u moje uho. Oh 
tad oćutih svim srdcem, da sam nesretna, vrlo nesretna! 
zaplače Ružica. 

— Zar ljubav srdce nesretnim čini, zapita Jauković 
ganut. 

— Dok mi je ljubav bezsvjestna bila, bijah bla¬ 
ženom, al ljubav se osviesti i donese: mi vječne jade. 
Ja sara mnogo o tom razmišljala, ja vam kazujem iskreno 
sve misli, jer me srdce nuka, da ih nekomu kazati 


Digitized by {joogie 



104 


moram* Možebit je to ludo od mene, možebit. nepri¬ 
stojno ! Šta znam ja! zajeca djevojka, staviv dlanove 
na lice. 

— Smirite se, diete moje, utješi ju kavalir. 

— Oh već sam se smirila, reče djevojka odrešito 
spustiv ruke sa suznih očiju. Ako mu je to spasenje, 
ako mu srdce tako veli, blagoslovi ga bog! Ja ću se 
udilj za njega moliti bogu, udilj nositi ga u srdcu i u 
pameti. Znam, da je to ludo od sirote djevojke, al šta 
ćete, tu, tu, pritisnu ruke na srdce, tu neima pameti! 
Nu vidite, ruža mu više nešmijem šiljat Zašto ste mi 
to veselje pokvarili, zašto je morao saznat- 

— Ružice draga, dobra Ružice moja! stavi kavalir 
ruku na mladičinu glavu, bolestan je, šaljite mu udilj 
ruže, molite boga za njegovu sreću. Pomislite, ovdje 
ga-čeka smrt, ondje ga čeka sud. Cvatuće ruže neka 
su mu slutom sreće, spasenja. Neplašite se zazora. On 
nesmije znati, da vam je znano, da je vašu tajnu od- 
krio, niti vi nasmijete znati pred živom dušom, da vam 
je Belizar uhodio trag. Žestok je,. a nad glavom visi 
mu mač. Fater Hieronymus mora šutiti. Doniela sud¬ 
bina što mu drago, ja vam- se kunem, da Belizar ue- 
Ijubi Amalije. 

— Al će ju morat uzeti. Kroz ona tapetna vrata 
čula sam, kako je Klefeldica rekla : ili Atnaliju ili smrt. 

— Vi ste to čuli?: 

— Jesam, tako mi boga. 

— Ružice! Vaše srdce je čisto kao kristal, vaša 

duša je divna. Hvala vam! Hvala! Čujte me -- 

al eto baruna Troila! Šutite! Neodajte se! Kašnje! — 
Ah dragi barone! Evo me! reče kavalir, pošav prema 
ulazu, na kojem se je pojavio baron. 'Ružica medjutim 
se ukloni na tapetna vrata. 

— Zdravo Antune! uhvati ga. Troilo za obie ruke: 
Nadao sam se, da ćeš đoć. 

— Gdje je mlada baronica? 

— Ostala je u Šestinah. 

— Sami smo dakle. 

— m. 

— A kako poslovi. 

— Dobro. 

— Tko? 

— Za sada Malenić, Franjo Kušević, Draškovič, 
Franjo Patačić, Antun Bedeković, Nikola Škrlec et 
caetera. 

— Liepa litanija. Gdje? 

— U Kurilovcu, kod Malenića. 

— Kada? 

— Za osam dana. 

— Bon. Svi tvrde vjere. 

— Svi kunu se jednim geslom. 

— Kojim? 

— Felix Croatia. — Dodji u moju sobu, reć ću 
ti više. 

— Stani, a tvoja majka? 

— Za nju se neboj, Antune; majka mi je dobra 
stara Hrvatica, koju je samo mržnja na podbana jedan 
čas zasliepila bila. Ja, Anka i Ružica pokrstismo ju, 
progledala je. Od te strane neboj se ništa. Dodji, da 
se dogovorimo dalje. 


XVI. 

Grofica Terezija počivala je u svom naslonjaču. 
Bila je nekako blieda, glavu je spuštala na naslon. 
Kraj nje stajao je debeo ćelavae krupna nosa. Desnom 
je rukom držao grofičinu ruku, lievom uru, u koju je 
izpod gustih obrva buljio. Podalje sjedio je Najšić. 

— Doktore, šta je? uzdahnu grofica nestrpljivo. 

— Bilo vam leti kao pomamno, milostiva grofice! 

— Je 1’? reče grofica, staviv ruku na glavu. Oh 
glava će mi pući. 

— Umirite se grofice, neima pogibelji! Alteracija. 
Prepisat ću vam. 

— Prepišite! Pomozite, dragi doktore! Eno ondje 
u drugoj sobi vam je pero i papir. 

Doktor podje u drugu sobu, kojoj su otvorena 
vrata stajala nedaleko od naslonjača. 

— Najšiću! mahnu grofica potiho protonotaru, do- 
djite bliže! 

Najšić se primaknu. 

— Govorite, molim vas, hrvatski, da nas taj stari 
doktor Tirolac nerazumije. Dakle ? Naši poslovi zlo 
stoje ? 

— Ovdje bar di. Stranka naša se razpršila od 
Bužanove afere. Ljudi nas ostavljaju. Znate li, da su 
mene premamiti hćeli? 

-r- Ah! reče grofica kao u čudu, al pruži brzo 
Najšiću ručicu, vi ste poštena duša. Plaća vas neće 
minuti. Al ni u Beču nestoje naši poslovi dobro. 

— Ah! poplaši se protonotar, probliediv. 

— Šta ste probliedili? Ta to nije za junaka. Al taj 
doktor dugo piše. Dh, zbilja, u Beču rekoh. Carski 
viećnik Koller nam kvari račune. Hoće da nam naprti 
Niemca. Jezuitski rektor Pepel pošao je k njemu ad 
referendum. Nosi sa sobom promemoriju. Sve mi se 
čini, da ju je sastavio Krčelić, ta nemirna duša. Beč¬ 
komu dvoru mili se osnova. Mi bi mogli propast, 
Najšiću! 

Protonotar počeo se nemirno na stolici vrtiti. 

— Nebudi vas strah, prijatelju. Samo časak da 
zavlačimo posao. Imam osnovu. Podjite po Klefelda, 
neka dodje. 

— Po Klefelda? uzmakou Najšić, izbuljiv oči. 

— Valjda me razumijete. 

— Nerazumijem ništa. 

— Valja se s njime nagodit, predobit ga. Nešto- 
dite zlata, piša mi ban, jer je Klefeld gladan. Idi te, 
neka dodje. 

U to povrati se doktor. 

— Svaku uru jednu žlicu, milostiva grofice. 

— Hvala vam, dragi doktore! Položite recept na 
stol. Vi ste moj spasitelj. 

— Preporučujem se prepokorno vašoj milosti, po¬ 
kloni se doktor, uzev šešir i štap. 

— Adieu chćr docteur, adieu! mahnu mu Tere- 
zija glavom. 

Doktor ode i grofica nastavi. 

— Idite k biskupu. Ponesite- mu ovo pismo. Sve 
neka odmah ovrši. Protisnite u sviet frazu, da grof 
Adam kani prieći k dvorskoj stranci. 

— A1 naši pristaše ? 

— Nasmijat će se od srdca. To jest u duši. Idite, 
šta tu sjedite? Recite Klefeldu, neka odmah dodje. 

— Nebi li ipak- 

— Ništa. Mi se moramo pomiriti. Mogla bi se 
stvoriti treća hrvatska stranka. Medju vama ima mnogo 
nemirpjaka, koji mrze na Klefelda i na mene. 

— Idem, reče Najšić i udalji se brzo. 

Po živahnom drhtanju grofičinih vedja, vidjelo se, 
da pukovnika nestrpljivo čeka. Bijaše u taj čas toli 
uzrujana, da je posve zaboravila na glavobolju, jer — 
mišljaše grofica — bog zna, hoće li Klefeld doći. Kad¬ 
god se čuo korak pred vratima, trznula bi se Terezija. 
Kad se vrata otvoriše, kad se na vratih Fruzika pojavi, 
planu grofica. 

— A tko te je zvao, ludo? 

. — A1 draga rodjakinjo, ta ja — izbulji djevojka 
nevine oči u liepu ženu. 

— Šuti! Eno na stolu leži recept! pokaza Tere. 

zija zlovoljno rukom na stol, to da se ponese ljekar¬ 
niku ! Brzo! Idi. 

Fruzika uze plaho zagonetni propis tirolskog dok¬ 
tora i odšulja se brzo iz sobe. Sad zazveknuše ostruge. 
Živa rumen skoči grofici u lice. Neima sumnje, to je 
Klefeld. 

— Dakle je ipak došo! šapnu zadovoljno Baćanka. 

D&, u sobu stupi suhi, visoki Niemac u punoj 
odori banskih kostajničkih pješaka i pokloni se ceremo- 
nijozno. Na prvi pogled zadrbta on, zadrhta Magjarica, 
kao da je ocjel udarila o kremen. Terezija mahnu mu 
ljubezno rukom, neka sjedne. Pukovnik sjede. 

— Dobro došli, barone! Vi ste moj neprijatelj. 

— JaV branio se Klefeld. 

— Point de raillerie, chćr collonel! Da označimo 
najprije situaciju, kakova jest. Vi ste moj neprijatelj, 
ja vaša neprijateljica. 0 tom neima sumnje. 

— Ja vam se čudim, grofice. 

— To nije od potrebe. Čemu trošit vrieme taštom 
etiketom? Stvar je napokon posve jasna. Nas oboje 
želimo postići istu cilj, al ponuka je razna. Tu nemože 
biti govora o prijateljstvu. Pomislite si dva utrkača, 
koji uzporedno lete prema istoj meti. Tko prvi dospije, 
dobit će zlatnu nagradu. Mogu P si ti ljudi biti prija¬ 
telji? Nemogu. A ja bi se hćela sprijateljiti s vama, 
dragi barone, doda grofica blaže. 

— Meni će osobito drago biti, izbulji Klefeld od 
čuda oči. 

— Molim, samo nikakvih fraza! Raisonons! Ne¬ 
ima tu razgovora o dobroj volji, dragi pukovniče, 
nasmija se ljepotica, svaki čovjek želi postići cilj 
bez zapreke, svaki čovjek mrzi zapreku, a mi 
smo si jedno drugomu zaprekom. Da sam toli luda, da 
govorim o kakovih osjećajih, to bi moje rieči bile pukom 
ironijom, kojoj biste se vi, toli uman i dosjetljiv čovjek, 

morali nasmijati, a ja, hvala bogu, nisam ta kukavica* 
da vas uvriedim, staviv ujedno sebe na ruglo. Naše, 
prijateljstvo mora da se osniva na umu, na hladna 
razboru. 

Hitri inače Klefeld bijaše u velikoj zabuni sa 
te vrlo hladne iskrenosti grohčine. U čudu pitao je sam 
sebe, našto to smjera, zašto ta nenada ponuda, koja ga 
je u istinu u prvi mah zabušila. 

— Vi se gradite nevještim, nasmiehnu se koketno 
Terezija, nemojte, molim vas, da gubimo vrieme. Stvar 
je prešna, pogibelj velika. 

— Pogibelj za nas oboje? pokaza pukovnik u čudu 
prstom na sebe. 

— Dk. Vidite, tu se sjećam pričice od svoje mla-. 
dosti. Možda ste ju i vi čuli ? Dva dječaka povadiše se' 
radi jednog oraha, čiji li će biti. Treći nadodje, da im 
tobože sudi. Kako je sudio? Sebi uze zrno, a svakomu 
od pravdaša ostavi pol prazne ljuske. Vidite, ta dva 
dječaka smo ja i vi. To jest ja zastupam svoga muža. 

— A1 oprostite, tko bi mogao biti taj treći dječak ? 

— Hrvati! gospodine pukovniče, Hrvati! 

— Hrvati ? Kakovi Hrvati ? Gdje su Hrvati ? 

— Nevarajte se, barone! Istina je, to hrvatsko 
stablo čini vam se oklaštrenim panjem. Mnogo grana 
posjekli su Turci, mnogo lišća skinuo je i Beč i Požun, 
i sada kan da to drvo nije za drugo, nego da si netko 
od njega izteše kolibu. Pita se samo, da 1’ Btč, da P 
Požun? A1 preko noći može stablo poćerati mlade grane. 
Nevarajmo se, niesu ga raztočili crvi, izjeli mravi, 
medjusobne razpre, poticane od raznih vlasti ofurile su 
dosta te stare hrvatske korenike, te uzgojile genera¬ 
ciju, koja nezna, šta je značaj, šta li dosljednost. 
A1 ima dosta tvrdih, zabušenih glava, u kojih je budno 
staro predanje, koje se drže ljuto svoga staroga za¬ 
vjeta, te žele skupiti ono, što su druge vlasti razdro- 

bile i time otele hrvatskomu tielu snage. To su vam 
oni mali ljudi, koji netraže službe, koji neće da nauče 
ni njemačkog, ni magjarskog jezika, ii te jezike nauče 
samo za to, da prisluškivaju, što mi govorimo, ljudi 
dosta bistra duha, jer Hrvati nisu napokon glupači, ako 
su i nešto surovi. A mislite,li, da ti ljudi miruju? Imam 
pouzdanih viesti, da rade na našu, na vašu propast. 

— A1 kako bi uspjeti mogli? 

— Njihova metoda je osobita. Jedno vrieme reć 
bi, da driemaju, al iz nenada planu, viču, utiču se bez¬ 
obzirnom smjelosti samomu vladaocu, koj im popušta, 
jer i oni imaju svojih okorjelih zemljaka u dvoru, te je 
mučan rad dugog vremena uništen. To je taj treći dje¬ 
čak. Hoćemo li se dati osramotiti, odnieti praznu ljusku? 
Nebi li bolje bilo, to sladko zrno podielit? 

— Hvala vam na iskrenosti, milostiva grofice, po¬ 
kloni se udvorno pukovnik, dozvolite, da i ja budem 
iskren. Prije rekoste, da smo si neprijatelji, ja to pri¬ 
znajem, al nemogu nikako dopustiti, da to naše nepri¬ 
jateljstvo polazi iz osobne mržnje. Mi se borimo na 
jednom zemljištu, za dva razna načela. To je povod 
naše protivštine. Kako je moguće, podielit sladko zrno ? 

— Oh, nadala sam se tomu prigovoru, potvrdi 
grofica, smiešeć se, glavicom, al, dragi barone, mi za¬ 
boravljamo samih sebe. Šta znači, biti robom principa ? 
To vam je neka luda požrtvovnost, po kojoj čovjek 
postaje samo bezvoljnom točkom velika stroja. Princip 
mora našoj osobnoj koristi služit. To vam je ta zago¬ 
netka, koja se ponavlja svagdje u svietu. Molim vas, 
taj patriotizam, taj zanos, ta viernost, sve te toli hva¬ 
ljene vrline? Zavirite im u dušu. Što ćete naći? Devet- 
deset devet puti sebičnost, jedanput ludu taštinu. 

— Tolikoj praktičnosti od toli divnih ustiju nisam 
se nadao. 

— Zabranjujem si svaku sentimentalnu opazku, ba- 

rone! Vidite, na tom temelju možemo sklopiti savez na 
zajedničku obranu. 

— Kako? 

— Prepustite mojemu mužu bansko namjestnič- 
tvo, vi ćete dobiti varaždinsku i karlovačku genera- 
liju. Namjestničtvo nenosi nego 2000 forinti, generalat 
nosi više; negovorimo o plaći. Služimo na oko raznim 
principom, al u istinu služimo sebi, budimo ortaci, ' 
ugnjezdimo se u toj zemlji, stecimo si imanja, ni Beč, 
ni Požun neće vladat Hrvatskom, nego naš osobni pro¬ 
bitak. . 

— Govorite li vi istinu, zapita Klefeld, upriev oči 
u Tereziju? 

— Mogu li se takve stvari za šalu govorit, ba- 
rone? odgovori grofica ozbiljno. Parole d’honneur! 

— A jamstvo uspjehu? 

— Ban grof Karlo Baćan. 

Pukovnik poče razmišljat. 

— Kombinacija nije loša. Al u Beču- 

— To je vaš posao. Znam, da Koller svoje prste 
u tom poslu ima. 

— Vi znate-dignu se od čuda pukovnik. 

— Dakako, nasmija se Terezija glasno. Al to je 
vaša briga. Čekajte, zatisnu žena svoj kažiprst u čelo, 
smislimo štogodj. Recite na primjer Kolleru, da ste mojim 
ljubovnikom. 

i — Ja? — — 

, — Eh od šale! Molim vas, zar ste toliko stidljivi? 

II biste žalili biti mojim ljubovnikom? 

— Ja u obće o takovih stvarih nemislim, grofice. 

— Vi?! Vi?! Ha! Ha! Ha! Zar mislite, dragi pu¬ 
kovniče, da vaša neprijateljica nezna za vašu Akilovu 
petu? Držite li toli malo do moje diplomacije? Ja znam 
na primjer za pričicu o nekoj liepoj udovici --- 

I *. 

— Molim vas, šutite, reče baron, porumeniv od 
neprilike, pa tko bi to vjerovao, ja — i vi? 

— Oprostite zašto? Vi ste čovjek dosjetljiv, a 
žene imaju više puti hira. U svietu su sve kombinacije 
moguće, a svatko gleda na svoje oči. U ostalom znadu 
u Beču za vaše Don-Juanstvo. 

— Grofice! progovori pukovnik ponešto razdra- 
• ženo, stisnuv vedje, predjimo preko tih dosjetaka i go¬ 
vorimo o svrsi vaše hipoteze. 

— Oprostite mi moje zlobne opazke, gospodine 
Elefelde, govorimo tako: Grofica Baćanka ljubi pukov¬ 
nika Klefelda, dakle ga sluša, groficu Baćanku sluša 
grof Adam Bacan, koj se pokorava želji svoje žene.. 
Grof Adam zastupa bansku vlast, čini, što mu žena 
kaže, žena čini, što joj Klefeld kaže, par consequance, 
grof Adam radi sve po Klefeldovoj volji. Ja mislim, 
da je to nepobitna logika. To pišite Kolleru — a ja 
ću stricu svoga muža. Jeste li zadovoljni? 

Pukovnik gledaše preda se, zatim omjeri pronica¬ 
vim okom ženu i reče: 

— Jesam, grofice! Mir s vami! Evo v am ruke. 
U vaših dokazih ima toliko istine, da im neima prigo¬ 
vora. Nikad nevidjeh toliko oštroumlja kod žene. Divim 
vam se i žalim, da niste mužka glava. 

— Ah! 

— Neznam, vi biste bili postali ili vojskovodjom 
ili diplomatom. 

— Ha, ha, ha! pokaza liepa žena svoje biele zu- 
biće i potisnu se, nagnuv glavu, jače na naslonjač, to 
mi govori sav sviet. A1 ja — ja sam radje ženska — 

— Zašto? 

— Jer, kako predobro znate, žene vladaju svietom. 

— Pa kad ste već ženska glava, žalim- 

>-r- Molim vas šta? 

— Da carskomu viećniku nemogu pisati nego o 
hi potezi. 

— Don Juane! zagrozi mu se grofica prstićem. 
Jeste Ii čuli, ja vas se plašim. Vaša ćud pokazuje se 
opet. Nti ništa zato, dignu se grofica naglo, i biela ra¬ 
mena sinuše joj poput bisera, evo ruke! Mi smo pri¬ 
jatelji, pravi prijatelji, barone. Evo kako su ljudi ludi 
Mrze se, more ih dieli, reže na se, a kad tamo, netreba 
nego nekoliko rieči, i mal da se nezagrle. 

— Istina je, istina! probesjedi živahnije pukovnik. 

— Ha! Ha! Ha! nasmija se gospoja umiljato. Adieu, 
•chćr, colon — chćr general! Adieu. 

— Danas ću odpremit pismo. Za ćedan dana ovršit 
će se, nadam se, vaša volja. 

— Naša sreća! 


XVII. 

U maloj sakristiji kapucinskoj, omazanoj modrom 
bojom, stajaše pater Hieronymus, sagnut nad otvorenu 
škrinju, u koju je crkveno ruho slagao, jer se je i zad¬ 
nja misa svršila bila. Duga brada, kan da će pasti u 
škrinju, a dobroćudno lice redovnika bijaše mirno i za¬ 
dovoljno. 

U jedanput ozva se iz prazne crkve jeka jakih ko¬ 
raka. Starac krenu glavom i spazi pred sobom gospo¬ 
dina Antuna Jankovića. 

— Hvaljen Isus, magnifice, okrenu se kapucin i 
prignu na poklon glavu, uzmaknuv si svoju crnu ka- 
piću, obrisa si sa čela znoj i‘ zateknu zatim svoj modri 
rubac u široki rukav halje, — zakasnili ste na misiu. 

— Eh dragi moj otče Jerolime, odvrnu mu Antun, 
znam, nu danas su me drugi poslovi zaustavili, te do- 
djoh samo na skok k vam. 

' ' — Drago mi je* niagnifice, nasmieši se kapucin, 

znam, da niste neznabog, kako ljudi za vas govore. 
Kako gospodin kapetan Belizar? 

— Mislim, da mu je nežta bolje, al se pomalo opo¬ 
ravlja. Upravo danas očekujem doktora, koj je jučer 
po podne brže bolje morao ići u Jastrebarsko gospo¬ 
dinu, banskomu namjestniku. 

— Siromah grof, zaklima Jerolim glavom, onomad 
bio je jastrebarski gvardijan kod nas, ,pa je pripovieđfto, , 
da se grof Ljudevit nemože maći s postelje, pa da se 
više ni dići neće. Život mu, ide sve na kraće. Bog ga 
okriepio! doda starac, dignuv malko kapicu. 

— Recite mi, otče Jerolime, je 1’ rektor Pepel 
pošao u Beč? 

— Jest jučer, potvrdi kapucin glavom. 

— Je 1’ bio s biskupom prije odlazka? / 

— Nije. On je onako iznenada otišao. Saznao sam, 
da je prije pohodio kanonika Krčelića. 

— Jeste li bili, patre, kod Magića? 

— Dakako. 

— I opomenuli ga radi Marice, kao što vam rekoh? 

— Jesam, sve kako mi rekoste. Stari bravar na¬ 
smijao mi se i topiv ■ šakom po stolu, reknu : n Ej da mi 
ga je, pak bio on turskoga cara sin, savio bih ga ša- 
kami u tatski ključ". A Kata! Kata! Nabrusila si nokte 
i djela si kuhaču za pas. Al neima tu straha, jer Ma- 
ričino srdce stoji pod lokotom mladog bravarskog maj¬ 
stora Juratovića, poštenje joj ima bodjike, oštrije od ježa. 

— Jeste li spomenuli ime ? 

— Nisam. Sačuvaj bog, samo neka; paze, jer ako 
aa i. Maričini nokti oštri, to umiju gospoda od bez- 
i posliće smišljat kojekakove puteve, pa se neboje ni 
sile ni prevare. I već se je pokazalo, da paziti treba. 

— Zašto? 

— E taj veliki gospodin obilazi oko bravarove 
.kuće, kao mačak oke vrele kaše. Došao je i u bravarov 

dućan, kupio je već deset lokota, bog zna, zašto. Dk i 
to: Marica dolazi na misu u kapucinsku crkvu, pak od 
nekog vremena dolazi i taj veliki gospodin. 

— Oh! šapnu si Janković, moj Pluto postao je 
pobožan, polazi kapucinsku crkvu; zatim nastavi glasno: 
Pazite mi vi patre Jerolime! Ja ću toj poganskoj go¬ 
spodi već posvietiti. 

— To jest, ako mu mladi bravar neslomi kosti. 
Medjutim uzdajte se samo u mene. Znam, da će taj 
lav, koj ručeć obilazi, dobiti batina. 

— Dobit će, ako bog da. To sam htio saznat, 
dragi Jerolime. Već me negdje doktor čeka. S bogom! 

:— Blagoslovio vaše gospodstvo bog, pokloni se 
kapucin smierno, pridignuv kapicu. Već je bio Janković 
na vratih, kad nju Hieronymus doviknu: 

— Magnifice, magnifice! Vidiš ti stara, luda pameti! 

— Šta je? okremi se kavalir. 

— Znate li šta? Ružica plače dan i noć. 

— Zašto? 

— Baronica hoće, da ju uda za svoga provizora. 

— Šta? ■ 

— Dk, dk! Hoće da se osigura, da joj djevojka 
neode od kuće za drugoga. 

— Za provizora?! Bože moj! A što veli djevojka? 

— Ni da ju živu zakopaju, neće. 

— Pravo je, recite joj, neka nepopusti, neka se 
uzda u mene! Molim vas, dragi patre, podupirite vi, 
jer mene valjda više vremena neće biti u Zagrebu. Još 
večeras odlazim. 

— Hoću, magnifice, bila bi je šteta. 

• — Na nikakav način. A1 sad s bogom! 

— Bog vas pratio. 


* 

* * 

Hrlim korakom podje Janković prema svojemu stanu, 
kan da ga važan posao zove. 

Unišav u sobu, baci šešir, skinu mač s boka i 
zovnu slugu, koj se s mjesta odazva gospodarovu dozivu. 

— Je 1’ konj spreman, Janko? 

— Jest, vaša milosti. 

— Moje putno odielo? 

— Sve u redu. 

— Visoke čizme, puške, nož? 

— Kako ste zapovjedili. 

— Džt, je 1’ doktor kod mladoga gospodina? 

— Jest od pol ure. 

— Dobro. Konj neka stoji osedlan. Za pol ure 
odoh. 

— Neće li vas nitko pratiti, vaša milosti? 

— Nitko. Je 1’ tko pitao za me? 

— Bio je ovdje gospodin Troilo Sermage. Reče, 
da nemože čekat vaše milosti. 

— Dobro! Janko! Slušaj me! Dok mene nebude, 
•da nisi izira doktora i patra Jerolima ni žive duše pu¬ 
stio u stan. Ti ćeš spavati pred vratima mladoga go¬ 
spodina, paziti ćeš ga kao oko u glavi. Jesi 1’ čuo? 

— Jesam, milosti! 

— Ako tko pita, reci, da sam otišao u Zagorje u 
lov. Ako dodje kakovo pismo, položi ga onamo na stol. 

— Razumijem. 

— Dobro. Nu ako bi se što neobična sgodilo, ako 
ti štogodj važna rekne pater Jerolim, a ti daj osedlati 
konja, konjušar Gjuro neka poleti, što može, u Kuri- 
lovac u dvor gospodina baruna Malenića i neka ondje 
preda ovaj prsten. Ondje će ljudi znati, gdje se na¬ 
lazim. A1 ti da se nisi maknuo iz kuće. 

— Bit ćete služeni! 

— Dobro! Idi, čekaj! 

Gospodin Anton Janković prodje zatim na desna 

vrata i preletiv za dva tri časka svoje sjajne salone, 
koji su razsvietljeni sumornim svjetlom nanj zievali, 
udje u kabinet, gdje je na postelji pod svilenim pokri¬ 
vačem na meku uzglavju ležao Belizar, blied, iznemo- 
mogao. sklopljenih očiju. Zavjese bijahu na pol spuštene, 
a u polumraku mogao si samo nejasno razabrati sjajne 
modre tapete, šarene francezke sagove i posoblje od 
pozlaćene mjedi. Za malim stolom sjedjaše debeli doktor, 
te je od duga časa čitkao Plutarka, pri čem je više 
puti zadriemnuo. 

Doktor Penzinger, Tirolac, vrlo omašne trbu- 
šine, debele ćelave glave i vesela crvena lica, bijaše 
u obće duša vrlo dobroćudna, šaljivac bez para, inače 
čovjek dosta fin i vrlo naobražen. Za svoje vrieme ra¬ 
zumio se je u liečničko zvanje, kao malo koj njegov 
drug. Premda stranac, nadje po svojem poštenju, po 
svojoj vještini i po svojoj vrlo šaljivoj flegmi velik 
broj prijatelja medju Hrvati. U istinu imao je samo 
dvie pogreške. Govoreći hrvatski — a mučio se je s tim 
jezikom dosta — miešao je spol jezika strahovito. Vazda 
bi reko: „biela zec“, „liepi žena*, „otac je rekla* i 
više toga. Zato je Penzinger volio govoriti latinski, ne 
klasički dakako, jer je materinski jezik slavnoga Cice¬ 
rona zaodievao nekim tirolskim karakterom. Drugoj mani 
bijaše krivo hrvatsko vino, koje mu je bilo toli sladko, 
koje je ujedno toli jako. Penzinger imao je što sa 
. svoga zvanja, što 8a obilnog prijateljstva dosta prilike, 
pohrvati se sa tim silovitim prijateljem i valja reć, da 
.nije nikad odolio čašici. Posljedice pako toga vinskoga 
zanosa bijahu vrlo dugačke peroratije, u- koje je obilje 
laske gospojam uplesti htio, gdje se - je pako njegov 
jezik obično zapleo. 

Svjetlo, žmireć kroz zavjese, igralo je na njegovoj 
..ćelavoj glavi, na slabih ostancih biele mu kose, Ha 

oblom crvenom nosu, koj je krupnimi očari od srebra 
osedlan bio. 

— Doktore! šapnu Janković, svrnuv okom na drie- 
majućeg mladića, doktore! Šta radite? 

Peazinger se strese, zavrti glavom i izbulji oči 
iznad očala. 

— Mag — mag—nifice! zapenta Tirolac, ja čitam 
Plutarka. 

— Vrlo pozorno, kako vidim. 

— 0 da, da! 

— Pustite ga za sad! Belizar drieina. 

Doktor potvrdi glavom. 

— Kako mu je? 

— Hm, dobro! Nešto slab! slegnu doktor ra- 
meni, al dobro da ste došli, magnifice, željno sam vas 
očekivao. 

— A ja sam radi vas željno letio kući. Molim vas, 
dodjite amo u salon, da neprobudimo Belizara. Polako! 

' Obojica odšuljaše se na prstih iz sobe, pri čem 
je Tirolac svojom trbušinom čudno pelivanio. 
i — Tako, reče kavalir, zatvorite vrata, sjednite. 

— Kako je mladić? Molim vas, govorite mi u 
kratko. Preša mi je. Moram otići za uru, za pol ure. 

— To jest, reče . doktor, taruć si svilenom mara¬ 
mom znoj sa čela, Belizara, da pravo reknem, nije to¬ 
liko zlo, koliko meni. 

— Vam? 

— E dk! Za sve svoje četrdesetgodišnje prakse 
nije mi se nametnuo takav n casus a , a mislim, da ga 
nije ni Hipokrat doživio, 

•— Molim vas u kratko, doktore! iupnu Janković 
nestrpljivo nogom. 

, — Ja govorim epigramatički, magnifice. Ja sam 

vazda običavao liečit ljude, da ozdrave i neumru, a 
sad liečim čovjeka, da boluje i neumre. 

■ -r- A1 vi ste vještak. 

— Gratias humillimas, magnifice, al se pri svem 
.svojem fundamentalnom znanju vragometno znojim. S pr- 
vine bio je mladić uvjeren, da s njegovom bolesti šalu 
sbijate, pa mu je to počelo dođij&vati, mladi vatreni 
konjić počeo je od stida uzde trgati. Vi rekoste: „Dedte 
vi sad doktore! neka onako oboli 8 , to „onako" bilo 
je mojemu znanju gordički čvor, ja sam kušao, propi¬ 
sivao, da se pojave male alteracije, da je gospodin 
kapetan ponešto oslabio, pa sbilja misli, da je bolestan. 
Mlada njegova fantazija mi je pri tom dakako naviše 
pomogla. Dao sam mu knjigu čitati, gdje se opisuju 
kojekakve grozničave bolesti, a sada je gotov „Malade 
imaginaire". Da vi niste onako divan čovjek, da Belizar 
nije onako vrstan mladić, da muti krokodili u ljudskoj 
spodobi nerade o glavi ii bar o sreći, nebih ja toga 
činio, ni da mi date onoliko zlata, koliko važe moja 
doktorska trbušina. Al molim vas liepo, magnifice, ko¬ 
liko će to vremena trajati? Ja tu nevidim ni konca ni 
kraja. Stranka dvorska i velikaška kolju se tu bez 
prestanka, i nije nade, da će se to grizkanje skoro svr- 
. šiti, a Belizar bi napokon ipak morao jednom ili umrieti 
ili ozdraviti. 

— Dk, dk, dragi doktore, vaše umovanje je posve 
istinito, stvar će se u skoro na dobro riešit, strpite se 
malo. Ja odlazim za važnim, vrlo važnim poslom. Neće 
me tu. biti nekoliko dana. Predajem vam Belizara, pre¬ 
dajem vam svoju kuću. Čuvajte mi ga, napustite nikoga 
blizu. Još jednom vam velim, do skora doći će do ka¬ 
tastrofe. 

— I mem se čini, da će skoro doći do nekakve 
krize, reče Penzinger flegmatički. 

— Šta znate vi o tom? pogleda ga nekako u čudu 
Janković. 

— Ja nezuam, što vi znate, velemožni, odvrati fieg- 

matični Tirolac, izbuljiv kroz očale oči na kavalira i 
i nasloniv bradu obrijanog lica na bjelokostni držak 
svoga štapa, al znam, da grofica Baćanka i pukovnik 
Klefeld pletu aliancu. 

— Doktore! Jeste li sišli s uma? sunu Janković 
u vis. Rumeno mu lice probliedi kao platno, a očima 
zadrbta grozničav plamen, — to nije moguće. 

— Ja nisam sišo s uma, i to jest moguće, reče 4 

Penzinger, nemaknuv migom. 

— A odakle vam ta djavolska misao? iztisnu Jan¬ 
ković na drhćuće usnice. 

— Ipsissima verba, magnifice, ipsissima verba! 

— Doktore, negovorite za boga epigramatički, već 
jasno, priskoči kavalir, pograbiv Tirolca ža oba ramena. 

— Jučer bijah kod grofice. Zvala me je radi mi¬ 
grene. 

— Dalje. 

— Nadjoh kod nje Najšića. 

— Dalje. 

— Ona me posla u drugu sobu, da joj nešta pre- 
pišem. „Najšiću, reče grofica, govorite hrvatski, da nas 
taj Tirolac nerazumije* — a vi znate, da po mojih 
govorili — 

— Dobro. Dalje, dalje! 

— „Naši poslovi zlo stoje*, nastavila je grofica. 

„Podjite po Elefelda — valja se 6 njim nagodit, pre- 
dobit ga. Neštedite .zlata, piša mi ban, jer je Klefeld 
gladan*. Tako govoraše izprekidanim, grozničavim go- ' 

vorom grofica, a ja to nehotice slušah u ' drugoj sobi, 
prepisujuć joj umirujući prašak. Poslije odoh i neznam, 
šta je bilo, nu vidio sam, kako je Klefeld vedra lica 
izišo iz njezine kuće. 

— Vi ste to vidjeli? 

— Dakako! Ja nezatičem prsti u politiku, ja nisam 
spletkar, al toliko razumijem, da dandanas u vašoj 

zemlji puno ciganije ima. Gle, rekoh si, to će moga 
magnifikusa zanimat, koj se druži i s groficom i s baro* 
nom. Imam vam mnogo zahvalit, magnifice. Bio sam 
siromah yojnički liečnik, vi mi pomogoste, te sam sada 
svoj i ugledan čovjek, zato sam prema vam iskren i 
pripovjedam vam sve, da se vašoj velikoj dobroti bar 
ponešto odužim. 

Janković šetao je nemirno po salonu, grizkajuć 
usne, čupajuć manšete. Zatim izidje brzo na triem i 
doviknu slugu. 

— Janko! reče uzrujanim glasom, daj odsedlati 
konja, neidem nikamo! 

— Bit ćete služeni, odgovori zapanjeni sluga. 

— Nije li to ciganija preko vaše glave? zapita 
doktor. 

— Jest! Hvala vam dragi doktore! Sto puti hvala: 
reče kavalir, pruživ starcu obie ruke, vi ste stranac, 
vi toga dakako nemožete ćutit, kao što mi, al ste po¬ 
štenjak, koj čestito služi svoj kruh, pa nas i štuje. 
Kamo sreće, da su svi stranci takovi. Al ću razbit tu 
spletku. Nu kako? Kako? sjednu kavalir na naslonjač, 
uhvativ se za glavu. Paklena je to spletka, koju je toj 
požudnoj Evinoj kćeri sam djavo prišapnuo. Doktore, 
ćerajte svoj posao dalje, samo sad, samo sad. Molim 
vas! Ako ikad, treba nam u taj par bistra uma! I opet 
poče kavalir žestoko šetat po sobi poniknute glave. 

— Mislimo malko, mislimo, reče doktor. 

— Dk, d&, nasmija se porugljivo kavalir, čim dalje 
razmišljam, tim jasnije vidim. Ja stojim na lagumu, 
koj me može podić u zrak. Al šta rekoh? Mene! Šta 
je meni do mene ? Al do ovog mladića, do ove zemlje! 
Oh! lupi nogom, podignuv pest, da sam Prometej, da 
skinem te lažne zviezde sa neba svoje domovine! 

— Mislimo, mislimo! opetova doktor, mitologičke 
želje tu nepomažu. Ta vi ste oštroumni, vi ste dosjet- 

Ijivi. Ja, ja nisam diplomat, al srdce mi igra, kad moga 
razbit kakovu ciganiju. 

— Ah! planu kavalir, osoviv glavu i oči mu za- 
sievnuše radostnim svjetlom. 

— No, no, jeste 1’ šta našli? 

— Jesam! Ha! Ha! Ha! nasmija se kavalir, nadam 
se, da će moj liek pomoći. Doktore, vi morate ovaj put 
biti diplomatom. 

— Ja, oprostite, tržnu se Tirolac, namjestiv svoje 
očale. 

— Morate. 

— Al dragi magnifiee, ja ću uz vas poluditi. Po¬ 
najprije zapovjediste mi, neka liečim čovjeka, da bude 
bolestan, sad da budem diplomatom. 

— Vi ste liečnik u kući Klefeldovoj? 

— Jesam. 

— Dobro poznati? 

— Vrlo dobro, još iz Beča. 

— Je 1’ vam mnogo do te kuće? 

— Ja ju polazim, jerbo sam liečnik. 

— Pa da ju izgubite. 

— Izgubio bih ju, ako je vaša korist. 

— I našli si drugu? 

— Dakako. 

— Dobro. 

— Sada dodjite, da vam razjasnim vašu diplomat¬ 
ska zadaću. 

— Sveti Eskulape! oprosti mi griehe, uzdahnu 
Tirolac i podje za Jankovićem. 

XVIII. 

Jednu uru i više od sel a Kuriovca na zapad pro¬ 
teže se Vrhovlje, kraj brežnat, izpresiecan dolinami, 
pokriven s veće strane hrastovom šumom, gdjegdje i 
vinogradi. Uzbrdo, nizbrdo ide put u mjesto Dobranac, 
gdjeno crkva i drveni župni dvor stoji na osamljenu 
vršku. Daleko se prostire odavle vidik u Pokupje, a 
oko zapinje čak o Jamnici. Bliže prelievaju se zeleni 
brežuljci, a po njih biele se razsute kućarice turopolj¬ 
skih plemenitih seljaka gorskoga kraja. Ni blizu ne ima 
plemićkoga dvora, a puk je ovuda jak kao što i stabla 
drevnoga hrašća, koje se kraj puta diže pod nebo. I 
kao što taj hrast niče, raste i razvija jake si grane i 
trese sa sebe čitav dažd plodonosna zrnja, kako poslije 
to granato stablo padne te nedodirnuto od sjekire leži 
kraj puta, dok se nepretvod u zemlju, tako i taj puk, 
nemareći za sviet, živući, reć bi, van svieta, niče, ži- 
vari, te se puštajuć za sobom slično potomstvo, vraća ne- 
opažen u zemlju. Kraj je divlji, samotan, zadji ovamo, 
nitko te neće vidjeti, sviet će te zaboraviti, a puk će 
te u čudu pogledati, nu jedva pitati, tko si. 

Bilo je u mjesecu listopadu 1752., kad se je u to 
gorsko zaklonište zabludila četa čudnih lovaca, te se 
smjestila bez velike vike i buke na maloj čistini sred 
guste šume u malenu prodolu, gdje se je nekoliko obo-. 
renih hrastovih divova protegnulo bilo po zemlji. Na¬ 
okolo prostiralo je šumsko široko granje ugodnu sjenu, 
sunce nije prodiralo do dna čistine, samo su mu žive,, 
zlatne zrake prodrktavale zelenim lišćem, koje se je 
gdjegdje svjetlim zelenilom žarilo, gdjegdje u sjeni tamno 
stajalo, a nad čistinom vidio si samo krpicu modroga 
neba. Po bližnjih hrastovih stajahu privezani gospodski 
konji, a kraj njih ležahu sedla, sred čistine pako gorio 
je velik oganj, oko kojega se bjehu, stojeć, ležeć, sjedeć 
razredili lovci, kraj kojih su ležale puške i lovački no- 

ževi. Čudnih li lovaca! Puni su oružja, sve konjanici 
u tom brežuljastom kraju, u jutro digoše se amo, a 
nijedan neima u svojoj torbi lovine, nijedan da je iz¬ 
bacio puške, pa već su sjeli kuriti vatru, peći na drvenu 
ražnju meso, već su počeli vaditi čep omašnim ću turam. 
Čudnih li lovaca, koji neimaju ni hajkaša, ni puškara, 
ni sluga ni pasa. Bog zna, što li ta gospoda uloviti 
kane. 

Prigašeno gustim granjem danje svjetlo sipalo se 
drhćuć na lovačku četu. Tu, na oborenu hrastu sjedio 
je poniknute glave baron Malenić, gospodar dvora ku- 
rilovačkoga. Lakti mu počivahu na koljenih. Crne mu 
se oči zabuljile u vatru, brkovi mu visili kao orlova 
krila. Bog zna, kakove se misli savijale po borovih 
njegova čela, koje nije podnosilo vlasulje. Kraj njega 
u travi ležaše na trbuhu poduprt laktima mladi grof 
Fran Patačić, čovjek širokih plećiju, velike glave, nad 
kojom se je savijala crna gladka kosa. Prema Patačiću 
stajaše razkrečenih nogu Fran Kušević, obla glava, pro- 
siede, kudrave kose, protisnuta lica, gledajuć modrima 
očima kan da će pojesti vraga. 0 bližnji hrast nasla¬ 
njao se pod nabieljenoui kosom stasiti baron Troilo 
Sermage. Skakutavi Antun Bedeković, prisjednik ban¬ 
skoga stola, obraćao je neprestano drveni ražanj, taruć 
si rukama znoj sa zavinuta nosa. Na panju prema njemu 
sjedila je, motajuć palce, biela glava, lice od mjeda — 
Nikola Škrlec, komu bi kadšto zadrhtnuli bieli, podre- 
zani brci, dočim je Vuk Zelačičić ležao na ledjih, te 
podvinutih pod glavu ruku u nebo buljio. Crnobrki 
Krsto Stolniković šetao je, držeć se pod rukom sa vi¬ 
sokim kanonikom Ivanom Kukuljevićem, amo tamo. Gjuro 
Pogledić promatrao je, sjedeć na bačvici sumornim okom 
cielo kolo, a njegovo oko gubilo se medju stabalje 
hrašća, gdje su mladi i stari plemići šljivari u polu¬ 
mraku zapodjeli bili živahan razgovor. 

I bjeloglavi Nikola Škrlec dignu se, lice mu se za- 
žari, sva 6eta prikupi se mučeć oko vatre, a starac će 
im tako: 

— Plemenita braćo! Mi dodjosmo loviti lov. Tko 
je lovac, što li je zvier? Lovci smo svi tu kraj ove 
vatre. Što smo? Znate li jošte, sjećate li se jošte? Ja 
bih reko: Hrvati smo, stari dobri Hrvati. II nismo? 

— Jesmo! dignu Malenić ruku. 

— Jesmo! odazva se čitavo društvo. 

— A šta lovimo? nastavi starac, jelena, srnu, 
zeca- 

— Vuka i lisicu, zaškrinu Kušević. 

— Varaš se brate, produlji Škrlec, nepovedosmo 
pasa. 

— Pse ostavismo u gradu, izlanu Vuk Jelačić. 

— Dk, planu starac, mi stari Hrvati pobjegosmo iz 
grada u ovaj šum'ski zaklon, pod vedro božje nebo, 
gdje je zrak čist, gdje neima izdajničkoga uha, pobje¬ 
gosmo amo, da potražimo — ah! — domovinu svoju. 
Tu gdje još nekriešte šarene papige, gdje si soko vije 
visoko gnjezdo, tu jošte stoji, tu živi Hrvatska. 

— I hrvatski ljudi, skoči Malenić. 

— Gegna sumus, non mancipia, podignu Kušević pest 

— Ja sam star, Nikola će dalje, i amo sam morao 
doći, amo donieti stare kosti, da ju potražim. A zašto? 
Jer nam je otrovana krv, jer nam je presahnulo srdce, 
jer je djedovsko poštenje pred očima svieta postalo 
ruglom. 

— Dk, ruglom! udari se mladi Franjo Patačić 
šakom u čelo. 

— Mi se grizemo, mi se koljemo, reče Škrlec, mi 
se braćo — starac se dignu visoko, njegovo tamno lice 
zadrhta, njegova se žena razširi širom — mi se pro¬ 
dajemo strancu, sebe i svoje pravo. 

Šenoat Diogenei. 15 

Mrtva tišina zavlada, za koje je starac plamenim 
okom okružio družtvo. Drhćućim glasom nastavi: 

— A to vidi bog, naš stari hrvatski bog, bog po¬ 
štenja, bog pravde! A što veli bog? Ništa. Šuteć od¬ 
vraća lice svoje od nas, šuteć odvraća od nas desnicu 
svoju, a stranci trgaju se za staru djedinu našu, raz- 
tepoše koljevku našu, da nam sagrade — mrtvačku 
škrinju. A1 ja sam stari Hrvat, star sam i živ, ja vičem 
do boga: „Ne!“ ja vičem: „Ave resurrecturis!“ 

— Ave resurrecturis! zagrmi družtvo, zagrmi šuma, 
zagrmiše hrvatske gore. 

— Ni lievo ni desno, planu starac, to nam je pravj 
put. Ja vam govorim onom riečju, koju smo pili iz 
majčine sise, onom riečju, kojom se molimo bogu. Čemu 
nam druga rieč? Čemu nam drugo pravo? Bog nas je 
stvorio takove, ostajmo takvi. 

— Amen! viknu kanonik Kukuljević. 

— Zato se zavjerismo na tu vjeru, zato dodjosmo 
amo, reče Škrlec, svi dodjosmo, jedan nas je izdao — 
Antun Janković. 

— Nije, izidje pred starca baron Troilo, za njega 
jamčim vam ja. Čujte me braćo! Moje ime neima pri 
repu „ić“ ili „vić“, ja se zovem „Sermage*. 

— Pustite te „iće“ i „viće“ na miru, nasmiehnu 
se Pogledić gorko, cielu ih košaru možeš danas dobiti 
za pišljivi groš. S vana hui! S nutra fui! 

— Moj otac je bio Francez, progovori Troilo, ali 
ja sam Hrvaticu siso. Nosim u sebi dvojaku krv, ali 
samo jedno srdce, i ovo srdce dati ću rado zemlji, gdje 
ugledah sviet. Ipak sam nešto pridržo od francezke 
mode, i Janković se je naučio francezki. Pazite, što ću 
vam reć. Recite pravo, maleni smo.' Na nas idu veliki. 

— A mi ćemo na velike! koraknu napred Kušević. 

— Jesi T ti David, dragi Kuševiću? nasmiehnu se 
Troilo, sablja neprudi, oštar je i um. Tomu se zakleh 

ja, toga se drži Janković. Njega neima, reko je, da će 
doć. Neznani, zašto ga neima. A1 hulja nije. To mi 
srdce kaže. Zato pustimo to. Klanjam se tebi, vriedna 
starino, okrenu se prema Nikoli, sve je istina, što si ti 
reko. A1 pita se kako. Nesunimo u propast, nelupimo 
glavom o zid, kako Kušević misli. Pameti treba. Sku¬ 
pimo se u se. Dosta nas ima. Protiskujmo se ljutim 
klancem, izići ćemo na kraj. Ako propadnu Hrvati, 
propalo je hrvatsko pravo, ako ostanemo živi, živit će 
naša sloboda. To je francezki, ili recite, da nije istina! 

— Istina živa! klikoše svi u jedan glas. 

— Istina dk, braćo, dignu se Malenić. Treba P vam 
reći kako stojimo? U koga ima srdca, nebi mogo od¬ 
govorit, nego plakat. Treba P vam izbrojiti sve nevriedne 
sinove, koji se odmetnuše od našega stabla. Porumenili 
biste. To je, da se ubijamo sami. A u ovo nesretno 
prodajno doba, skupila se evo daleko od spletke i hina 
šaka hrvatskih plemića, jerbo se sjetiše, da su Hrvati. 
Malenu tu četu nuka poštenje u boj! Dugačak bit će 
taj boj, lagano, oprezno valja stupati napred. Ni osobna 
strast nemuti nam vida, ni strastveni zanos neprevari 
nam duše, i onim oružjem, kojim se bore proti nam, 
onim borimo se mi proti njim. Podjite u županije, 
u sabor, u crkvene sborove, u pukovine svoje i ondje 
služite domu. Budna nam duša neka ima vazda pred 
očima, da pobiedit moramo, pa ako ne mi, a ono 
naša djeca, unučad naša. A1 zato nekloni vam duša! 
Ta to je prava nesebična plemenština duše, koja netraži 
ni ploda od drveta, što ga je zasadila, već se veseli, 
da će muka otca osladiti život djeci. Prokleta bila ona 
sebična čežnja, koja će svetinju pogaziti griešnom nogom, 
.prokleta ona luda taština, koja se hvata tudjih običaja, 
er da su domaći prosti, jer da samo izdajstvom vla¬ 
stitoga plemena čovjek savršenim biti može. Složimo 

srdca i ruke. zakunimo se prdd licem božjim, da ćemo 
stajat vierno i tvrdo na pravu domovine naše I 

Ko da je munja dirnula četu, digoše svi svoje ruke, 
klikoše svi iz svega grla: „Kunemo se!“ a stari Nikola 
Škrlec, komu suza zatrepti u oku, razširi ruke: 

— To da je zakon nam i najsvetiji zapis našemu 
potomstvu. A mi se prenimo u sveti taj boj. Hora je 
blizu, sgoda je dobra! 

— U boj! U boj! za svetinje naše! izvinu se gro- 
moran klik iz duše plemstva, i svi se prihvatiše ruko m 
i svi se izljubiše bratski, te zagrliv se od srdca kli¬ 
koše : Živio hrvatski dom! 

Dugo jošte žamorio je govor po šumskoj tišini, a 
ptice u čudu gledale te neznane goste, koji im kvare 
pokoj i mir. A1 kad prva zviezda na nebo skoči, ozva 
se topot konja medju brežuljci. Neopazice razidjoše se 
gospoda, apostoli hrvatske budućnosti u doba sdvojenja. 
Samo oganj sred čistine plamćaše jošte. Amo dovuče 
se mlado pastirče pod prostim gunjcem i pjevaše čudne 
pjesme o bielih vilah i grijaše se o gospodskoj vatri. 

XIX. 

Pukovnik Klefeld prodje pod večer od svoje kuće 
prema mletačkoj ulici. Oko tiela bila mu je omotana 
duga kabanica od tamna sukna, na glavi mu je stajala 
kapa, na noguh mu nisu ovaj put zveketale ostruge, 
jer je imao lake, izrezane cipele. Klefeld, koj inače nebi 
nikad izišo nego pod vojničkim ruhom, nije danas imao 
na sebi ni najmanjeg znaka svoje časti. Pred onizkom 
kućom, koja bijaše širinom okrenuta prema ulici, za¬ 
ustavi se pukovnik, uhvati oprezno kvaku i utisnu se 
u kućna vrata. Oprezno uzpinjao se čovjek uz drvene 
lomne stepenice, podje drvenim triemom dalje i pokuca 
na nizka vrata. 

— Slobodno! ozva se iz nutra glas. 

Klefeld otvori vrata, sagnu glavu i unidje u sobu 
To onizko zaklonište bijaše obieljeno vapnom, samo su- 
tavanice bile omazane tamnom crvenkastom bojom. Po¬ 
soblje bijaše tu vrlo čudnovato. Do zida širila se široka 
postelja pokrivena turskim šarenim gunjem. Kraj nje 
driemala je na visokoj stolici zelena papiga, a pod njom 
bio se je savio ridj mačak. U kutu bio se je naherio 
širok ormar pun prašnih knjižurina, na ormaru stajahu 
dvie mrtvačke glave, a medju njima nadjevena sova 
staklenih očiju i razširenih kreljuti. Kod prozora bijaše 
utisnut velik stol, za kojim je sjedio gospodin doktor 
Penzinger u crvenoj domaćoj haljini pod bielom spa¬ 
vaćom kapom. Starac pušio je voljko kratku lulicu, te 
se bio zadubio u požućele listove latinske knjige. Samo 
kadikad bi podignuo glavu, te posrknuo iz velike boce 
vina, koja se je čudnovato kriesila o slabom svjetlu 
uljenice. Kad pukovnik unidje, okrenu starac svoje de¬ 
belo lice prema njemu. 

— Ah, dobar večer, gospodine barone, pozdravi ga 
Tlrolac, koja čast u to doba. 

— Zdravo, dragi doktore !• nasmija se Klefeld, baciv 
kabanicu na postelju i spustiv se na stolicu. 

— Ta, zinu doktor, šta vide moje oči, vi ste se 
danas preobrazili u civilna čovjeka, ja bih vas prije 
smatrao nekakovim kramarom nego li pukovnikom. Šta 
to znači? 

— Molim vas, šutite, dragi Hipokrate, dajte mi 
radje lulu svog izvrstnog duhana i kaplju svog izvrst- 
nijeg vina, da se okriepim, a poslije saznat ćete i više. 

— Evo vina, milostivi gospodine, a lulicu napunit 
ću vam odmah, odvrati doktor i dosegnuv finu lulu sa 
police, napuni ju i preda Klefeldu, koj ju zapali te poče 
zadovoljna lica odbijati dimove. 

— Prije svega, prihvati pukovnik, da čujem vaš 

referat o Belizarovu zdravlju. Ta se bolest zavlači na 
dugo, moja žena i kćerka dosadjuju mi neprestano , a 
ja bih želio, da se stvar čim prije svrši, bud ženitbom, 
bud osudom. 

— Gospodine barone, uzvinu doktor obrve, ja pod- 
puno razumijem vašu brigu, nu na žalost mogu vam 
samo to odgovoriti, što vam već više puti rekoh. Bolest 
se razvija polagano i bolestnik će se polagano i opo¬ 
ravljati. Ozdraviti hoće svakako. A1 vi znate, što su 
živci, one najtanje niti našega organizma, kojih ni zna¬ 
nost još pravo proučila nije. Mladi gospodin Pačić bo¬ 
luje od živaca. Tu liečnik nemože označit trajanje bo¬ 
lesti, niti dan krize ili prekreta bolesti i mnogo je tre¬ 
balo vremena, dok sam našao pravu diagnozu. Nepo- 
mažu tu ni kojekakvi dekokti, tinkture, prašci i pilule. 
Terapija je tu poglavita pomoć, pozorno oko liečnika 
mora pratiti svaku i najmanju mienu bolesti. 

— A odakle molim vas toli kršnu mladiću bolest 
od živaca? 

— Povodi toj bolesti, produlji liečnik ex cathedra 
tumačiti, nisu vazda mehaničke, nego često psihičke na¬ 
ravi. Prevelika radost, prevelik strah, nenadana pogibelj, 
vjekovita briga urode većom stranom takovom bolest. 
Moguće je, da je tomu ponositomu i slavičnomu mla¬ 
diću potresao živce onaj krvavi sukob u Šestinah i prie- 
teći mu s toga sud. Ja ću zaista gledati, da Belizar 
što prije ozdravi, nu u vašem interesu moram vam rećii 
da se ukloni sve, što bi ga moglo sjetiti povoda bo¬ 
lesti, dk niti vašega lica nesmije vidjeti, jer bi se bolest 
opet prevrnula na gore. čim bude bolje vrieme, morat 
ćemo ga odpraviti na selo, u goru, gdje ima smrekovih 
šuma, da se okriepi. Zlovoljan je vrlo. Hoće da ostavi 
vojničku službu. 

— Toga nemože, dok nebude parnica svršena. 


Digitized by v^.ooQle 



231 


— Znam, to mu rekoh i ja. Čim se pako oporavi 
javit ću vam to odmah gospodine pukovniče. 

— Bien! Znam! mahnu Klefeld glavom, vi ste 
Niemac, morate dakle raditi na našu korist. Pa ćete i 
vi dobit svoj dio. 

— Dakako, potvrdi doktor. 

— Ja se podpuno pouzdajem u vas, jer evo izkusih 
baš u najnoviji čas uspjeh vaše vještine. 

— Kako to? izbulji doktor oči. 

— Ljubavni napitak, što ga pripraviste i po staroj 
sudčevoj služkinji poslaste bravarovoj Marici, koristio je 
i kako. 

— Ah! začudi se doktor, pogledav plaho vojnika. 

— Vi ste pravim Kolumbom. Kad ste one večeri 
za čašom svoga izvrstnog vina počeli nabrajati sve za¬ 
grebačke ljepotice i u svom plebejskom žaru viknuli, 
da neima medju gospodskim svietom takve ljepote ka¬ 
kova je gradjanska kći Mara Magićeva, odlučih ući u 
trag toj bravarskoj Veneri. Liepa je, boga mi, preliepa 
i podobna razveselit čovjeka u tihih časovih dokolice 
za sve one kine i brige, što ih se moraš nagutati u 
službi. Ja sam okolišao i vrebao i nadjoh zbilja vještu 
glasnicu, onu staru baku, koja služi kod varoškog sudca, 
ta mi je i sada „postillon d’amour* kod Marice. Dje¬ 
vojka drži se doduše, kan da me nevidi, kan da o svem 
ništa nezna, al- 

— Al? dignu se doktor, zinuv od radoznalosti i 
straha. 

— Danas, dragi doktore, danas imati ću prvi rendez- 
vous. 

Liečniku munu licem pritajena radost. 

— Danas! kimnu doktor dva, tri puta glavom. 
Bene! Bene! Ahš! Sad razumijem vašu civilnu maška- 
radu. Vi ste, pukovniče mezimac sreće. Vi ste zarobili 

Marta, Merkura, sada — evo i Amora. Za vas se otimlju 
svi bogovi. 

— Čovjek, koj iskazuje javnosti toliko službe, ima 
i pravo na privatnu slast. Je 1’? 

— Ha! Ha! Ha! Koje čovjek kod kuće nenalazi. 
Razumijem. 

— Ha! Ha! Ha! Tempi passati! Sviet je toli lud, 
da nikad nemjeri mladosti duše, već samo starost tiela. 
A1 par dieu! prenu se pukovnik, pogledav na uru, 
vrieme leti, već je i hora, a ja tu brbljam. Dh, dragi 
doktore, znate li, zašto sam ponajviše došao? Zahtievam 
od vas, da o toj ljubavnoj epizodi šutite, da nepisnete 
nikomu, najmanje mojoj ženi i Baćanovim. 

— Evo poštene rieči, ni živoj duši neću pisnuti 
o tom. Toga mi nije reći trebalo. 

— Dobro! Hvala vam! Laku noć! 

— Laku noć barone i dobru sreću! pokloni se 
doktor kod vrata duboko. 

Noć bijaše mrka, oblačna. Na nebu nije bilo ni 
zviezde ni mjeseca, a po kućah niesi već vidio luči 
Kroz sivi polumrak samo si razabirao crne gromade 
kuća, a na daleko nije bilo glasa ljudskoj stopi. Pri- 
tiskujuć se uz kuće, pošulja se pukovnik pognute glave 
u Visoku ulicu, u koju su izlazili vrtovi kuća Mesničke 
ulice. Pred nizkim drvenim plotom, iznad kojeg je stara 
jabuka širila grane, zaustavi se Klefeld, taj novi Romeo, 
razigran ljuvenimi plameni. To bijaše stražnji dio Ma- 
gićeva doma. Za jabukom dizala se ovisoka prigrada 
prednje kuće. Malen prozor na toj prigradi bijaše širom 
otvoren u dvorište. Sve bijaše tiho, ni miš da se je 
mako. Jabuka, pod kojom stajaše ogromna mlaka puna 
kišnice, bila je tik prozora zasadjena i vrlo visoka, a 
i grane razilazile se od stabla visoko iznad zemlje. Sad 
se nešta zabieli na prozoru, ali brzo uminu. Pukovnik 
podignu glavu. 

— Za plotom su ljestve, šapnu sa prozora glas. 

— Babiko vi ste? 

— Dk, popnite se na jabuku, ostajte medjutim na 
njoj. Gospa Kala još nije legla. 

— Pukovnik skoči preko nizkog plota, uhvati ljestve, 
podje jedno šest koraka dalje i prisloni ih na jabuku 
Pozorno pope se stari mahnitac ljestvami na jabuku i 
stisnu se na drugu granu. 

— Šta je? šapnu prama prozoru. 

— Šutite! odazva mu se glas, još nije vrieme. 
Ostajte na miru. 

Pukovnik sjedjaše nepomično dosta visoko nad zem¬ 
ljom. Tako prodje deset časaka. U jedanput skoči drugi 
čovjek preko plota. Pukovnik zadrhta, pope se za granu 
više, da se zakloni lišćem. Neznani čovjek podje dalje 
i mahnu prema prozoru. 

— Za boga, gospodine poručniče, šapnu Babika, 
uklonite se na jabuku, šta ste i prerano došli. Od ja¬ 
buke moći ćete lahko u prozor. 

Pukovnik se strese od strave i ljutosti. Je li to 
paklena obsjena? Poručnik mu je nuzljub. Babika ga 
vara. Da bar ta hulja nije prerano došla. Liepe svetice, 
te gradjanske kćeri! Prokletstvo! Da ga odkrije tu, po¬ 
ručnik pukovnika na jabuki. Koja sramota! Od biesa 
uzavri mu krv, da pukne od jada. Do vraga i ta ne- 
sudjena ljubav Samo dok poručnik zadje u prozor, 
spustit ću se, umovaše biesni Klefeld i zaškrinu zubi, 
spustit ću se i brusiti pete. Kod udovice ipak nema 
tih vratolomija. Medjutim dospje drugi čovjek na prvu 
granu jabuke. 

— Malo više, šaptaše mu iz prozora glas. Poručnik 
pope se više, pukovnik skutri se jače i stisnu zube. 
Čuj! Sad nešto zašušti dolje u grmu — sad padoše 
ljestve, sad se zaklopi silovito prozor. U kući buknu 
mukao žamor. Klefeldu poče se pomalo ježiti koža, 

znoj mu skoči na čelo. Jedva dišuć pogleda pod sebe, 
gdje je na grani čučio poručnik. Oh da je samo uz¬ 
maka, uzmaka, al drvo je visoko, ljestve sruši sam pa¬ 
kleni duh, prozor zatvoren. Pukovnika zazebe duša, a i 
poručnik kan da je pod njim drhtao. Sad si već raza¬ 
birao iz kuće glasove sve jače i jače, sad se otvoriše 
vrata. U vrt doletiše muškarac i okrupna žena, drugi 
muškarac skoči iz grma. 

— Do vraga! planu Magić, što se to po noći vere 
po poštenoj "kući? Duhovi nisu- 

— Bit će valjda lopovi, odazva se jarostni glas 
Kate. 

— Gjuro, Janko! viknu majstor u kuću, potecite 
brzo u Visoku ulicu. Postavite se pred plot, da nam te 
ptičice neuteku, jer su negdje u vrtu sakrite. Vrebo 
sam ja već treću noć na te zlosine, a oni mišljahu, da 
spavam. Bog im se smiluj duši! Na miehe ću ih derati! 
Joško, jesi li napunio puške? 

— Jesam, odgovori Juratović. 

U taj par kvrcnu pod poručnikom grana. Valjda 
od straha. Brže prihvati se druge grane, da se popne 
više. Nešto ga gurnu u rebra, noga, šta li! Petu je 
ćutio. Zaglavinja, da će pasti. Al se prenu, šinu u vis 
i ujedno lupi šakom u nekakvo crno živo klupko, koje 
duboko zastenja, al ni rieči nereče. 

— Ha! viknu majstor Magić, evo ih na drvetu! 
Momci spreda i straga naperite puške! 

Na drvetu nešta muklo zaruknu. Poručnik kan da 
se popne još više. Ljuta ga šaka spopade, stisnu ju 
ljuto i uzvinu se na treću granu, gdje je pukovnik sjedio 
prislonjen ledjima o stablo. 

— Jedan, dva, tri! Pucajte! pljesnu odozdo Magić. 
Nešta zvižnu, nešta pljusnu u lišće, nešta padaše ko 
ploha — sad s preda, sad s traga. Nešta vrisnu, nešta 
ruknu, drvo kvrcnu i na trećoj grani zabiesni ljuto hr- 

vanje. Poručnik spopa pukovnika za prsa, pukovnik po¬ 
ručnika za kosu. Zubi zaškrinuše, mišice nabreknuše, 
sad pade šaka ovamo, sad onamo, sad se uhvatiše u 
klupko, pa se trzaju, pa se gnječe — gotovo ih iz¬ 
daje duh. 

— Jedan, dva, tri! pljesnu Magić i opet prsnu vo¬ 
dena striela spreda i straga iz štrcaljke u hrvajuće se 
klupko. Grana se zanjiše, puknu, skrha se, a s visoka 
drveta pljusnu živo klupko u mlaku, da je mutna voda 
prsnula u vis. 

Kao striela oboriše se muškarci na klupko. Nije 
sad pljuštila kiša, padala je tuča. 

— Ej, jesu li sladke jabuke? vikaše Magić, dedte 
dječaci. Bum! nešta zaruknu. 

— Nisu, majstore, dozrele, treba ih smekšati, ha- 
haknu šegrt Janko, udri! Opet nešta zaruknu i voda 
zapljušti, kao kad žabe poskakuju u mlaku. I sinu luč 
u tu tamu, kalfa Gjuro iznese luč. Čudesna li prizora* 
Ošišani Janko drži zasukanih rukava batinu poput puške, 
mladi majstor Juratović plamena oka da zamahne u 
mlaku, starac Magić se nagnu, drži obima rukama kraj 
kvrgaste drenovače, a medju njima boči se majstorica 
Kata, oči joj sievaju kao mački, nosnice drhću, reć bi 
plamen joj iz nosa liže, a usnice joj trepeću grčevito. 

Strabotna li prizora! Tajnovito svjetlo stere se 
vrtom i obasjava blizu zelen, dolnje grane jabuke. A 
dalje je mrak. A1 pod jabukom, jao pod jabukom! 
Smiluj se bože! Tu je mlaka, a iz te mutne kaljuže 
dižu se dva živa stvora, dva jadnika, obljuzgana, izgre- 
bena, omrljana, diže se pukovnik Klefeld, diže se to¬ 
božnji poručnik — grof Adam Baćan. Pogledaše se, 
trznuše se, toli ljuto nepogleda bazilisk baziliska. Ja¬ 
dnici, i kakovi jadnici. Kal im je pokrio lice, voda kapa 
sa kose, sa brka, joj, kako im je pri duši? A1 zanjiha 
se gospa Kata dva, tri puta gornjim tielom — i 

prasnu podbočenih lakata, da joj leti kapa ko pjetlova 
kresta, da će ju zadaviti gnjev. 

— Jabuke krast, viknu Kata, jabuke krast, kad 
su već obrane? Fui! Tko ste, što ste, ha? Gospoda 
gospoda? Fui! Pošto, pošto, zlotvori pitam, lupala je 
Kata po dlanu, da su joj okrajci od kape drhtali kao 
lišće o vjetru. A, govorite, odmah govorite, izpruži svoj 
kažiprst prema zemlji. 0! uznjiha Kata dva tri puta 
glavu, izbulji oči i podbočiv se s nova, poznam ja vas 
ptice po blatnom perju. Gnjezdo je 1’? golubica je 1’.? 
Moj plod? moju krv? lupi se dlanom u prsa, uh, da 
bi vas grom, oprosti mi bog grieh. Vidite li, što su 
moji nokti? Oštri, k? Mislite li vi, da sam ju devet 
mjeseci težko nosila i kroz muke na sviet rodila, i do 
djevojke uzhranila rad vas, za vas, za vašu igru? Za 
koga? Za toga starog klepavca valjda, koj stoji u mlaki 
kao grbavi kolac u plotu. Ili za onaj gingavi stvor, za 
onaj izprešani limun ? I toga vraga! A ona sirotica, ob- 
čuvaj ju bogorodica, niti nesanja o tih vražjih noktih, 
već mirno spava kod svoje kume. Znate li sad, gdje rastu 
kuhače? Znate li gdje cvate drenovača? To, to! Moju 
Maru! Fui! Sram vas bilo, i sram vas bilo! 

— Šuti ženo! reče ozbiljno bravar, baciv batinu i 
obrisav si rukavom košulje znoj sa čela. Vi ste, vidim 
gospoda, velika gospoda. Dobar večer gospodo i laka 
vam noć! Jer, do vraga, neima veće gospoštine od po¬ 
štenja. Po tom je zabogar bogatašem, a bogataš siro- 
makom. Dodji mi osa na cviet, ni vreća cekina neće 
oprati sramote. Vi ste gospoda, vi imate srebra i zlata 
i ime i časti, mi smo bogci, mi imamo željezo, tvrdu 
grudu i svakdanji kruh. A1 vaše poštenje nije bolje od 
našega. Tu smo jednaki. Dk naše je veće, jer neimamo 
zlata, da zaodjenemo svoju sramotu. Vi pazite, da vam 
je pleme čisto ko plemenita kruška, ko plemeniti konj, 
a mislite li vi, da nam je dika, kad kroz sramotu udje 

u naše žile kapija grofovske krvi. A jš! Ja sam Magić, 
bravar Magić, i moj otac je bio Magić i moj djed Magić 
i ovo je od sto petdeset godina Magićeva kuća. Trista 
mu, neka izidje koj gospodski brk, nek mi dokaže crnu 
piknjicu od sto petdeset godina na imenu „Magić 11 , pak 
ću sam zapalit svoj krov. Osladite svoju voljicu medju 
svojimi, a nas pustite na miru. Svoje ste dobili, pa 
laku noć! 

— Laku noć! reče Juratović gnjevno u kolu i za- 
sukav rukave, da znate gospodo, Mara je moja. Bit će 
mi zakonska žena, jeste li razumjeli? Ta, desna ruka 
potukla je već po kojeg čestitog junaka o suncu u pra¬ 
vednom boju, znat će i kukavice po noći. Ja sam bio 
vojnik, sad sam slobodni gradjanin i tko mi krivo dahne 
o Mari, skrhat ću mu kosti, ma bio i božji sin. Laku 
noć, laku noć, trista vam muka, pokaza Joso na izlaz, 
lupiv ljutito nogom. 

Klefeld jedva da je disao, Baćan je drhtao kao 
šiba, oba gledahu u zemlju. I pokupi se jedan i po¬ 
kupi se drugi te kao kad uzplašiš mačka, sunuše obojica 
kroz plot iz vrta. 

— Barone! šapnu Adam na ulici, po vas padob u 
ovu stupicu, krvava osveta do groba! 

— Do groba, grofe, zaškrinu pukovnik, vaši su to 
prsti. 

I pognute glave uminuše dvie sjene na dvie strane 
u tamnu noć, al svaka odnese batine svoje. 

XX. 

0 podnevu za nekoliko dana koracaše gospodin 
Janković lake noge, vedra lica preko Markova trga. 
Pred vratima svetoga Marka sustavi ga baron Troilo 
Sermage. 

— Antune! reče mu uvriedjen, ti nisi održao rieči» 
ti nisi došao u Kurilovac. 

— Hvala bogu, da nisam. 

— Zar si krenuo vjerom? 

— Amice! Nerugaj se sam sebi, nasmija se Jan- 
ković, vi ste kraj masne pečenke, pri punom vrču de- 
klamovali o pravih kraljevine, a ja sam razkopao laguni, 
koj nas je svih imao dignuti u zrak. 

— Negovori mi ciganski kao delfijski Apolo. 

— Ovaj put govorim čistom prozom. 

— Koje žalibože nerazumijem. 

— Vjerujem. Čuj. Magjarica Terezija bila se je 
pomirila sa Niemcem Klefeldom. 

— Nije moguće! 

— Jest. 

— Pod kakovu cienu? 

— Za naše glave. Svakomu pol. 

— 0 kletog izdajstva! 

— Ti si djetinje ćudi. Šta se žestiš? Oni rade za 
sebe, mi za sebe. To je uspjeh proste logike. Da vidimo 
čija je pamet bolja. Ah! kliknu kavalir i oko mu sjevnu 
žarom demonske radosti, razdero sam tu Nesovu halju 
u dvie pole, prije nego ju baciše na nas, da se na- 
kvasi našom krvi, razdero sam ju, velim ti, na dvie 
pole, kojih ni Penelopa sastavila nebi. Klefeld i Baćan 
mrze se više no ikad. Je T bolje, da nisam išao u Ku¬ 
rilovac? 

— Ti — ti si? 

— Ja! uzdignu Janković ponosito glavu, jer vojsko- 
vodja sam ja. Vi moja četa, stojte u zaklonu. S bogom! 

— Stani! Kamo ćeš? 

— Idem Klefeldu. 

— Klefeldu? I opet šaraš? 

— S bogom! Ja te nepoznajem. Idi mi s puta. Ja 

ni neznam, kojoj stranci pripadaš? Idi mi s puta, 
velim ti. 

— A kojoj pripadaš ti? 

— Nijednoj, ili di — stranci srdca i uma. 

* 

* * 

Naprasito provali kavalir u kabinet pukovnika, koj 
je na pola obučen na postelji ležao. 

— Bon jour, chčr colonel, vaše zdravlje? 

— Dobro, dobro! odvrati zlovoljno pukovnik. 

— Vaša dobrota je kisela. Šta vam je? 

— Ništa. 

— Ipak. A1 pustimo to. Imate li viesti od Kollera? 

— Dosele neimam. 

— Taj pater Pepel kan da nije za političkog agenta. 

— Glava me boli. 

— Te mi rieči pokazuju put do vrata. Oprostite, 
da se nedam bacit na polje. Korist naše stranke ište, 
da vam dosadim. 

— Glava mi puca. Samo danas okanite se politike. 

— Oprostite. Vi ćerate politiku noja, koj zatiče 
glavu u piesak, dok ga lovci tuku. Sutra nam je propast. 

— Vi ste uviek pun paradoksa. 

— Čitajte, molim vas, to pismo. Primih ga jučer 
iz Beča. Čitajte, ma vam glava pukla, pukovniče. Ne- 
shvaćam, da vi svoju kožu toli jeftino prodajete. Oso¬ 
bito ove podbrisane redke. »Situacija opasna. Primirje. 
Nerazumijem, da naši nekako popuštaju. Klefeld gradi 
sa »Dianom“ ljubavne spletke. Bit će prevara. Pepel 
nezna potanjih obaviesti. Nestojimo dobro. Bojat se je 
svačega. Budite za boga na oprezu. “ 

— Tko vam to piša? skoči Klefeld probliediv. 

— Toga vam neću reći. Nepita se tko, već što. 

— A vaša iskrenost? 

— Iskrenost? Oprostite pukovniče, vi mi se, kako 

vidim, rugate. Vi ste viknuli ugoru: Iskrenost? a gora 
vam odjekuje: Iskrenost? 

— Radi Diane zar? Vi ste ljubomorni. 

— Jesam. Pa je 1’ čudo? „Diana“ je toli krasna, 
toli duhovita, da vriedi ljubomora. 

— A1 to nije istina, to je podla denuncijacija. 

Vjerujem dragi barone, nasmija se kavalir. Te- 
rezija Baćanka velika je izbiračica. Oprostite. 

— No eto! Pa čemu vike? 

— Nije ljubav, već politika. Jer da znate, ja idem 
dosljedno k svojemu cilju. Neprijatelj sam nagadjanja, 
gdje stojim tu ostajem. 

— Nerazumijem vas, zapenta pukovnik. 

— Oh, moj dragi pukovniče, kako to? Ta vi ste 
mudar čovjek. Šta je s vašom pomirbom sa Terezijom? 

— Gospodine Jankoviću, zadrhta pukovnik. 

— Šta je s vašom pomirbom? Jer tajit nemožete, 
da ste se mirili. 

— Do biesa i pomirba, odnio ju vrag! planu pu¬ 
kovnik. 

— Dh sad! Ali prije dva čedna. Barone, vi niste 
neuzkolebiv zastupnik partaje. Hoćete li, da taj list pro¬ 
čitam našoj stranci? Da vam pokvarim sve? To li imamo 
očekivati od vas, mi domaći ljudi, koji uz vas prista¬ 
jemo? 

— A1 tko vam to reče? zaškrinu pukovnik. 

— Nepitajte tko, već što! Imate li obraza još i 
sada tajit. Niste li se preko nas mirili sa Terezijom? 
Vi šutite? Vidite, da je istina. Pa neznate li, da bi to 
varka biti mogla? 

— Varka? 

— DA Zavarat vam hćedoše oči, da vi ništa ne- 
radite, a ona da ima vremena radit proti vam, proti nam? 

— Da je to istina? prepa se Klefeld. 

— Pa vi dvojite, da je to istina? Oh barone, ba- 

rone! Sliepi ste na zdrave oči. Ona vas hoće izigrati, 
učiniti nemogućim u oči vaše stranke, dž, vaše. Naša 
stranka sastoji se od više ljudi, vrlo pobožnih, koji 
mrze na nemoral, na škandal. 

— Što to mislite V uhvati u strahu Klefeld kava¬ 
lira za ruku. 

— To znate vi predobro. Šta? Jabuka? Ponoć? 
Marica! Mlaka! Batine! 

— Chevalier, vi ste djavo, djavo! zaškrinu pu¬ 
kovnik, a vedje počeše mu drhtati od prepasti, ja sam 
žrtva mistifikacije. 

— Žrtva Terezijine varke. 

— A1 njezin muž! 

— Može bit ortak njezine varke. 

— Nu i on je do vraga odnio batina. 

— Za političku pobjedu prima čovjek rado i ne¬ 
koliko batina. 

— Oh da je to moguće, uhvati se Klefeld za glavu, 
da ta zmija- 

— Ta zmija čuva tajnu, ko što i ja i drugi, koji 
su pri tom bili. Mi da zašutimo škandal, ona da u 
sgodan čas izigra proti vam zadnju kartu. 

— Chevalier, hoćete li da poludim ? 

— Nipošto, ja sam vam samo dokazao, da već jeste 
poludili. Oh da sam ja zloban, ja bih to išao pripo- 
viedat u sav glas, poče Janković govoriti glasnije, u 
družtvu gospoja, da to dojavim-baronici Mar¬ 

gareti, šapnu Janković potiše kroz zloban posmjeh. 

— Šutite, za ime boga, šutite, drmaše pukovnik 
kavalira'za ruke, moja-Margareta- 

— Izkopala bi vam oči, znam, kimnu Janković 
glavom. 

— Al, šta ste došli? Šta hoćete, iztisnu baron 

Šenoa: Diogenes, * 

sdvojno, da vam priskrbim pardon za Belizara, bez¬ 
uvjetan pardon? 

— Sačuvaj bože! slegnu kavalir porugljivo rame¬ 
nima, za prvo, dragi barone, nebi bilo plemenito od 
mene, da vam u tom škripcu iznukam pardon. Za drugo 
obećajete mi tu nešta, što niste ni jaki učiniti. 

— Ja? 

— Niste. To bi zapriečila Baćanka, koja je u ovaj 
par mogućnija od vas. 

— Šta hoćete dakle? 

— Prije svega priznajte, da niste pametno radili. 

— Dk, da, priznajem. 

— Zatim obećajte, da ćete u buduće pametnije 
radit. 

— Obećajem. 

— Da ćete mrzit groficu i grofa. 

— Kunem vam se. 

— Okanit se svake konšpiracije sa našimi nepri¬ 
jatelji. 

— Parole d’honneur! 

— I mene u svem poslušati. 

— Hoću! dahnu baron satrven. 

— Bien! Sad s bogom i liečite svoja ledja. 

— Sotono! 

— Adieu cher colonel! 

XXI. 

Jedva bje Janković došo kući, kad mu Janko na¬ 
javi, da neki čovjek s njim govoriti želi. 

— Neka unidje, odgovori kavalir. 

U sobu unidje čovjek odjeven u odielo od crne 
kadife i pokloni se duboko: 

— Čast mi je predat vašemu gospodstvu ovo pismo 
pd presvjetle gospoje grofice Baćanke. 

— Šta ste vi? upita kavalir, primiv pismo. 

— Komoruik grofičin na službu i čekam na od¬ 
govor. 

Janković skinu omot i poče za sebe čitat: 

Antune! 

Nerazumijem te. četrnaest dana nisam te vidjela. Go¬ 
tovo nemogu živjeti bez tebe, kan da mene neima, ili ako 
se sjetim, da sam živa, proplačem od sdvojnosti. Mogla 
bih ti nabrajat političkih razloga, da je kritičan čas, da 
našoj stranki treba i koliko radnje, imala bi ti koješta 

reći za Belizara-al neću, neću. Srdce mi 

neda, srdce, koje u istinu kuca za tebe. Dodji, molim 
te dodji! Neubijaj me! Moj muž je bolestan, leži. Dodji 
skoro, brzo — odmah. Tvoja 

Diana. 

— Recite, prijatelju, odgovori kavalir hladno, 
raztrgnuv pismo na mrvice i baciv ga u kamin, recite 
milostivoj grofici, da neimam kad pohoditi ju. 

Komornik se pokloni i ode, al se za nekoliko ča- 
saka povrati i preda drugo pisamce: 

Antune! 

Ti neimaš kad ? Za koga ? Za mene. Ti moraš imati 
kada, ti moraš, jesi li čuo — ti moraš doći. Da dodjem 
ja — ja gospoja? Takvi li ste vi kavaliri, vi Hrvati! 
Sviet govori za vas, da ste divljaci, ja toga nisam vje¬ 
rovala. Imam li vas odsad smatrat onim istim okom, 
kojim vas smatra ostali sviet? Dodji ili nedodji — 
ljubi ili neljubi, ja te opet ljubim, pa ne ljubi, velim ? 
al dodji — makar i neljubio. 

Diana. 

Janković nasmiebnu se malko. 

— Prijatelju, recite grofici, da ću se predomislit. 
S bogom! 

Kavalir se medjutim nije dugo piedomišijao. Za pol 

ure unidje posve mirna i ozbiljna lica u grofičin kabinet. 

* 

Terezija bijaše sama. Stegauv svoju poniknutu glavu 
medju biela ramena, sjedila je žeua u visoku naslonjaču, 
mrko gledjuć preda se. Usne joj bjehu stisnute, vedje 
crvene kao od plača, trepavice su joj je treptile, a usnice 
igrale bez stalna cilja, na krilu joj je ležala knjiga, a Da 
njoj biela ručica, jedna od sitnih prebačenih nožica vi¬ 
rila joj je izpod biele domaće haljine, a podno nogu 
ležali su ostanci raztrganih ruža. Kavalir stajaše časak 
mirno, grofica ni da je trenom trenula. 

— Na vašu zapovied milostiva grofice! progovori 
napokon Janković nestrpljivo. 

— Zapovied?! promrmlja Terezija, pogledav ga 
izpod oka, al ne maknuv makom. Zar se tako ljubi? 

— Ljubi? začudi še Janković. Mišljah da neće biti 
govora ni o ljubavi ni o politici. 

— Da o čem? 

— 0 žitu. 

— Antoine! planu Terezija skočiv u vis i baciv 
knjigu na pod. Kavalir ju brzo dignu, poviri na naslov. 

— Poezija! Šta! „L’amour domptć!“ ukroćena lju¬ 
bav. Dk, mišljah, da me pozvaste radi žita. Moji su ham- 
bari puni, a neima kupaca. Hoćete li? Dat ću ga jeftino, 
jeftinije nego prvi put. 

— Antoine! Antoine! Tako li se ljubi ? uzki pi liepa 
žena, i drobne rumene ustnice počeše joj drhtati. 

— Ja ljubim lavicu, ja ljubim golubicu, al ne- 
ljubim- 

— Šta? 

— Zmije, odsječe Janković hladno. 

— Za ime božje! Jeste li s uma sišli? priskoči 
grofica i uhvati Jankovića za ruku, gledajuć ga pre¬ 
stravljenim okom; al čovjek osta miran kao mramor. 

— Ja vam se divim, grofice, omjeri ju kavalir po- 
rugljivim okom. Šteta da ste grofica. 

— Zašto? 

— Vi biste bili velikom umjetnicom — to jest; 
dramatičnom. 

— Komedijaškom, zar? nzmaknu Terezija. 

— Ima i tragičkih glumica. 

— Oh, chevalier, sretna sam da sam grofica, premda 
umjetnost ljubim. 

— Zašto? 

— Jer bih imala neodoljiva suparnika — vas. 

— Mene? Kako to? 

— Kad vi Prometeja glumite, morajh i bogovi po- 
niknuti nikom. 

— Ah! To vam prišapnu vaš uhoda Najšić! Sve¬ 
jedno. Ludovanje služi nam donekle utjehom. 

— Ludovanje dozvoljava nam neku slobodu, slobodu 
bez medja. 

— Ta samo to je prava sloboda. 

— Vi ste željni oboriti ne samo sve bogove već i 
božice s Olimpa. 

— Najšič je staro brbljalo. Dakako. Prometej juri- . 
šajuć nebo, nije imao kad biti galantnim, te razlikovati 
mužki i ženski nebeski spol. 

— Vi mrzite na monogamiju. 

— A vi ju ljubite? 

— Tko je zmija? 

— Svakako vi. 

— Po čem? Kako? 

— Oprostite mi dalnje opravdanje mojega mnenja. 
Hoćete li žita ili nećete? 

— Ja hoću opravdanje, lupi grofica nogom. 

— Pa dobro. Sjednimo, vele sam umoran. Dozvolite. 

— Izvolite, zaškrinu Baćanka. 

— Stvar je posve kratka, posve obična. Ja dodjoh 
prvi put k vam. Vi me pozvaste. Izvolite si to zapamtit. 
Nadjoh prekrasnu ženu. Jezik vam govori o poslu, 
oko vam gori strašću. Mužkarci su dakako naivni, se- 

bični, umišljeni. I ja mišljah, da taj žar oka mene ide. 
Nu vi ćete priznat, da se mužkarci kadšto punim pravom 
uzohole, jer je strast dama više puti toli obćenita, da 
se ni ne zna, koga to ide. Kao što sto drugih, uradih i 
ja. I bio bih luda, da nisam planuo. Nije to šala, naj- 
krasnija Evina kći! Dš, dš! 0 tom neima sumnje, to 
nije laska niti galanterija. Upalim se, zaljubim se upravo 
ljudski. Mrzio sam na grofa Adama, jer je ubrao naj- 
krasniju jabuku iz vrta Hesperida. Vi ćete se tomu smi¬ 
jati. Oprostite mi moju hrvatsku prostodušnost, koja 
vjeruje, da strast može biti trajna. Ima neka francezka 
fraza „franchir la haie“ veli se, mislim, a taj izraz ne¬ 
poznate u velikom svietu nikakovih zapreka. 

— Molim vas, molim vas, okanite se hladne filozo¬ 
fije. Ako sam ja griešnica, to niste vi bog, da me mu¬ 
čiti smijete. 

— Oh, vi ste divna griešnica! Kamo sreće, da ste 
iskrena kao što ste liepa. A1 vi ste jabuka sa zlokobnoga 
rajskoga drveta. Nu čemu to čarkanje? Ja sam bdio' 
misleći samo o vas, spavao snivajuć samo o vas, dš bio 
sam tolik rob, da sam zaboravio kraj vas svaku ozbiljnu 
miso — a vi? Držeći me u zlatnoj mreži svoje krasote, 
hineći ljubavnu strast na tih bogolikih obrazih, na- 
smiešiv svoje bujne usne u ružin pupolj, da bi čovjek 
poluditi htio, vi sapev me bielima rukama kao da je 
dahnuo dahom kip medicejske Venere, vi kojoj hoću 
žrtvovat budućnost mladića, kojoj sam postao i stjego- 
noša u vrevi politike, od koje vazda zazirem, vi — 
ste se liepa gospo preko moje glave pogadjali sa krvnim 
si neprijateljem — sa Klefeldom, a žrtva da budem ja! 

— Jao, negovorite o tom! vrisnu žena i sruši se 
na koljena pred kavalira. DA sgriešila sam, netajim toga. 
Proklet onaj čas, u koj mi munu mahnitom glavom 
ta zlokobna miso. A1 nije ništa, vjerujte, nije ništa. Sve 
je prošlo, sve. 

— Sve? 

— Dk. Moj muž planu gnjevom na Klefelda, Klefeld 
na njega. U dobar čas! Neznam, kako, zašto, po me 
je sreća. Ta imam vas, imam tebe Antune moj! Oprosti! 
Šta da radim? Vidiš, ja plačem, klečim pred tobom. 
Kunem ti se, da Klefelda mrzim. 

— Zaludu! Nevjerujem, al se čudim vašemu dra¬ 
matskomu talentu. Tko zna, nećete li sutra i Klefeldu 
tako govorit. Oh, to je podlo Terezijo! To je kukavno 
Terezijo! dignu se Antun. 

— Terezijo! dk, klimaše žena strastno glavom, 
reci mi samo Terezija. Grdi me, psuj me, al reci mi 
Terezija — oh da se još i sad zovem Terezija Illes- 
hazy, da mogu baciti to mrzko ime Baćan, što mi ga 
kruta volja otca narinu, daleko od sebe kao otrovnu 
zmiju. Nije to, kako si reko. Razumij me, shvati me- 
Dk, u mojih žilah kipi nemirna krv, krv mojega pler 
mena. Ja ljubim borbu, ja ljubim strast, bila to ljubav, 
bila to mržnja, bila to spletka, bila to sila, bila to 
osveta, bilo spasenje. Nemogu mirovat, ma da me sa- 
treš. Pa tražim, pa vrebam, da nadjem posla za ovu 
plamteću dušu. Ljubavi nenadjoh, to jest ljubavi, koja 
je jaka sagnut ženu na koljena. Kamo da pregnem? 
Uhvati me želja za vlašću, gospodovat mi se hoće. Eto 
bacih se u vrtlog politike, i hvala bogu — jer na tom 
putu tebe nadjoh. 

— Pardon, reče Antun, nipošto na putu politike, 
na putu trgovine. 

— Rugaj se, rugaj se! Ti imaš pravo rugati se i 
po tom vidiš koliko sam slaba. Izpovjedit ću ti sve: 
Sto puti sam hinila ljubav sa prolazne strasti, sa hina, 
dk— koli sam griešna — političke koristi radi. Nu 
moje srdce nebijaše pri tom nego kruglja usijana gvož- 
dja, koja brzo ohladi. I tvoga Belizara hćedoh premamit, 
al višji genij stavi tebe medju mladića i mene, jer ako 

strast sreće donieti može, po tebi postadoh sretna, sa 
tvoga pojava drhtnu mi srdee u pravi život. Prije sam 
brojila svoju ljubav po danih, sad mi je vječnost pre- 
kr&tka. Sad mi ti izpuujaš dušu, sada netražim drugoga 
posla. Neznam, čim si me predobio. Pitah se više puti 
o tom i sama: Je V to njegova vanska ljepota, je 1’ to 
njegov visoki um, oštrina duha, nježnost srdca? Neznam 
po čem, al znam da sam svladana, i ako sam radila pre- 
hiniti Klefelda, to nebijaše, nego da uzmognem ostati tu 
kraj tebe." — Žena svrnu plahim okom svojim na kavalira, 
koj ju je, stojeć poput mramorna kipa, mirno promatrao. 

— Vi ste već ljubili, grofice, to vidim i predobro. 
Vaša strast govori toli brzo, toli vješto: samo vježba¬ 
njem stiče se takova sila. Gledajuć vašu ljepotu, kan 
da gledam sjajnu morsku gladčinu, pa se pitam : Šta li 
počiva na dnu mora, da li biser, da li ubojiti zub 
morske zmije. Vjerujem,' da me ljubite, jer da me ne 
ljubite tako klečeć, tako drhćuć, tako bliedeć i plačuć, 
bili biste zadnja žena na svietu, tim grešnija čim ste 
dubovitija. Ja vas se plašim, jer bi vas htio ljubit, a 
bojim se ljubit vas, jer vam je um za ženu preoštar; 
oštrina uma izjeda srdee. Vjerujem, rekoh vam, da je 
vaša ljubav počela, tko mi jamči, da neće sutra prestati 
ljubav? 

— Ja. 

— Vaše ime je „Strast", može li strast imati volje? 

— Šta tratiš od mene, šta tražiš ? skoči grofica na 
noge, udariv rukama u svoje prsi. 

— Jamstvo tražim, grofice. 

— Ta nijet li ljubav najveće jamstvo? 

— Ljubav? otresnu se snuešeć Antun. Valjda nisam 
diete, Čuva li plamen kuću od požara? Vi ste više puti 
ljubili, na oko ljubili, vi ste valjda svakomu govorili 
što i meni, a poslije? Osta od tog ljuvenog žara samo 
taka pepela. Jamstvo je realne naravi, tu neima fanta- 

zije ni čuvstvovanja. Ja vas želim ljubiti, al osiguran 
po vas proti vam. 

— Ta ti govoriš o čuvstvu kao o žitarskom ugo¬ 
voru. 

— Ja govorim bez fraze i mrzim na komediju. Ja 
neprimam sitnih blistavih novaca, ja tražim težko čisto 
zlato. Ja tražim podpunu pokornost, Terezijo, bez sva¬ 
koga prigovora i pravo ubiti vas, ako zmijski slažete. 

— Antoine! Antoine! zadrhta grofica, izvaliv oči. 

Grofica hćede dalje »govorit, al iznenada stupi u 
sobu grof Adam u domaćoj haljini zavezane glave. 
Obašav okom cieli prizor i zakopav ruke u svoje žepove, 
reče Adam ravnodušno: 

— Ala ste me preplašili, te se digob sa postelje, 
da vidim šta je. Bon jour chčr chevalier! Vi pripovie- 
date, kako se čini, grofici zanimivu priču. 

— Bon jour, ćhćr Pluto, to jest dragi grofe! 
Čudim se vašemu oštroumlju. Pogodiste. Pripoviedah 
kontessi pričicu o ponoćnoj jabuci. 

Grofica pogleda kavalira u čudu, Adam se tržnu 
i stisnu oči zapentav: 

— 0 ja—bu—ci? 

— Dh, koja raste u vrtu Hesperida. Al šta vam 
je, grofe? pristupi Janković bliže. 

— Meni je> da ste šarena zmija, chevalier, ti vrtovi 
stoje možda u mesnickoj ulici, a ne Španiji, je 1’? šapnu 
grof potiho. 

— Moguće, odvrati mu potiho kavalir, maknuv ra¬ 
menom. 

— Glava me boli, pregovori Adam glasno. Grofice! 
Chevalier! Dodjite u moj kabinet na čokoladu, pa igrajte 
šah. Vele da je matematika liek od zubne boli, možda 
je šah od glavobolje. 

— Ta ti si danas vesele volje, iztisnu Terezija 
oštro ga gledjuć. 

— 0 vrlo, vrlo vesele volje, potvrdi grof ravnodušno 
i prišapnu Antunu: Ni rieči o noćnoj aferi. 

— Dh, šah je preliepa igra, reče Janković uhvativ 
Tereziju za ruku. 

XXII. 

Dne 24 listopada 1752 sasta se u Zagrebu sabor 
kraljevine. Gospoda velikaši i poslanici nisu baš veselim 
srdcem išli u taj sbor, jer ih nije onamo zvala nika- 
kova velika nada ni za obće dobro ni za privatnu korist. 
Stranke stajale su jedna proti drugoj na nož, a u istoj 
stranci kipila je medju pojedinci mržnja i zavist. Sve 
bijaše razrovano, razjadjeno i raztepeno. U svačijem 
srdcu plamtila je želja za osvetom i ta jarost zavuče se 
i u kuće, u obitelj, medju žene, koje su potajno jarile 
podzemni oganj, al opet nije buknula razpra živim pla¬ 
menom. Spletke bjehu izmučile svakoga, nikoga nebijaše 
volja izići očito na junačko vidjelo, tiho režio je jedan 
na drugoga, a borba stranaka spade na pustu borbu za 
službe i časti. Badava je kušao biskup Tausi pomiriti 
Ivana Baćana sa podbanom Ivanom Rauchom, Rauch 
bijaše odviš ponosit, Bužan pako nemogaše nikako za¬ 
boravit strahovite one uvrede, koja je medjutim istinita 
bila, biskup Tausi pako, čovjek doduše dobroćudan, niti 
je imao odvažnosti, niti onog živog duha, koj umije 
ukrotiti stranački bies. Namjestnik banski, umirući, nije 
mogao doći na sabor, da mu predsjeda, već si to pravo 
prisvoji grot Adam Baćan, nezna se kako. Sviet se je 
čudio, mrmljao, jer je to bilo nečuveno u Hrvatskoj. 
Nikad nije banskoga namjestnika zamienio na saboru 
koj višji činovnik, vazda biskup zagrebački, a sviet je 
to podnosio tim teže, jer je svatko poznavao mlaku ćud 
grofa Adama, jer se nitko nije nadao, da će pod nje¬ 
govim okriljem procvasti najmanja sreća kraljevini, u 

kojoj je krajiško vojničtvo i plemstvo proti sebi sta¬ 
jalo, kao dva zakleta vraga. Nu sviet je šutio. Adam 
bijaše rodjak bana Karla Baćana, čijom voljom posta i 
glavarom sabora, biskup Tausi nije smio niti pisnut, 
niti htio tražit svoje navadno pravo, ta Baćani bili su 
mu pomogli, da se popne' na zagrebačku biskupsku sto¬ 
licu. Klefeld bijaše do dna srdca uvriedjen, al budući 
pukovnikom banskih krajišnika i nehoteći zametnut 
očiti boj proti banu, koj se nije javno protivio dvoru i 
njegovim namjeram, premda je potajno sam proti svojim 
odredbam rovao. Ona pako šaka Hrvata, koja je drug- 
čije mislila, nego li ban i Klefeld, koja je u srdcu no¬ 
sila tajnu sviest o pravu i slobodi kraljevine, nit je 
hćela, niti smjela izići na poprište, dok si ne nasnubi 
više pouzdanih pristaša, jer je u ono doba trebalo po¬ 
zorno birati; toliko bijaše ćud pojedinaca nestalna, to¬ 
liko se je jedan plašio drugoga. Mnogo je pako bilo 
ljudi, koji od same ljutosti nisu marili za nijednu stranku, 
živući daleko od sabora i skupština po svojih dvorcih 
i obradjivajuć u zabiti svoja polja. Bijaše to mutno ži- 
vovanje u oči nove sisteme, koja je stare običaje i za¬ 
kone shrvati prietila, bijaše to obćenita anarhija, te 
čovjek nije znao, gdje stoji. Zato i nedodje mnogo po¬ 
slanika na sabor i nesmijući šta ozbiljna radit od straha, 
nije se glavna skupština kraljevine bavila nego mali- 
cami, kojim u istinu i nije trebalo sabora. Šuteć po¬ 
slušaše stališi kraljevske odpise a medju njimi iznova 
strogu zapovied vladarice, da je dvoboj pod najtežimi 
kaznami zabranjen i da se svi krivci bez milosti kazne. 
Samo jedan čudan i znamenit edikt bude po saboru 
izdan, da se naime u kraljevini Hrvatskoj i Slavoniji 
svi vrabci iztriebiti imaju i da će zemlja za svaku glavu 
ubijena vrabca plaćati jednu krajcaru. Poslije toga ju¬ 
načkoga čina razidjje se mlitavi sabor, za koj se nije 
ni pravo znalo, da vieća. Al njegova uspomena probudi 

u skoro silnu hajku i buku i za malo nije se u Za¬ 
grebu govorilo nego o „vrabčjem saboru*. 

Jednog ponedjeljka, kad je na Markovu trgu obični 
tada sajam bio, stajala je velika hrpa gradjana na 
ćošku buljeć u ogroman, velikimi pismeni tiskan papir, 
koj bje priliepljen o zid. 

— Kakva je to opet naredba? reče plećati postolar 
Tomašić, taruć si palcem crveni nos, šta hoće opet 
slavni magistrat od nas? 

— Samo da nije nova kakova daća, opazi mudro 
mali ostrugar Kukac. 

— Nedaj bog, meštre Tomašiću, reče čohaš Ga- 
š parić, mi smo i onako došli u vražju prešu, i ako je 
komu od nas ostala koja škudica u žepu još od boljih 
vremena, i tu će nam izprešati. 

— He! He! zavrti se sitni krojač Zebović, dragi 
ljudi, dragi ljudi! Važne stvari, ve—velevažne stvari. 
Moj mali prst mi veli — ah šta znate vi — kad sam 
onomad gospodinu sudcu Babočaju ponio nove hlače — 
znate — govorio sam s kuharicom — Šta znate vi ? 

— A ti? okrenu se Tomašić flegmatički. Moj dragi 
„Kozibradoviću", ti se razbacuješ medju susjedi uvieta 
svojom mudrijom, kan da pri tebi pamet na rifove 
raste. Ali tvoj mali prst čini mi se, takov je magarac, 
kakov mu je gospodar. Ako si bolji od nas, čitaj, što 
je ovdje naštampano'. 

Krojač zažari se silno i ošmuv postolara ljutim 
okom, primieti: 

— Moj dragi susjede grubrjane, misliš ti, da mu¬ 
drost dolazi od čitanja i pisanja, i da čovjek bez toga 
školničkoga biesa nemože imati svoje soli u glavi. Či¬ 
tanje i pisanje' samo je zato na svietu, da se školnici 
čim hraniti imadu. A1 ja mjerim gospodi svojom ovom 
rukom hlače, pa tko dolazi u toli odlično družtvo ? 
Ja znam, što na tom papiru stoji, ako i neumijem čitat 

— Id s bogom, blebetalo! Biesa znaš! razsrdi se čo- 
baš. Samo da imamo koga, koj bi nam tu litaniju protu- 
mačit mogao. Ha! Evo majstora Juratovića. Taj umije 
čitat. Juratoviću, Juratoviću! 

- Šta je, gospodo poštovani majstori ? zapita 
mladi bravar, stupiv medju gradjane. 

— Dedte pročitajte nam, šta je tu naštampano, 
reče ostrugar. 

— Drage volje. 

Juratović okrenu se k zidu, dignu glavu, dok se 
je ostala zviedljiva četa oko njega stiskala i uze glasno 
čitati: 

„Prepokorna i preponizna prošnja svih ubogih 
i nevoljnih vrabaca hrvatskoga kraljevstva Njezinoj 
kraljevskoj svjetlosti!" 

— Koga biesa? vrabci? začudi se ostrugar. 

Juratović nastavi glasno: 

— „Akoprem je mudrost velike gospode visoka 
kao toranj svetoga Kralja, to je kadkada toli duboka, 
da bi stala pod ostruge svetoga Krištofa, i vrabac bi 
joj više puti reko: Bog ti daj zdravu pamet." 

— Koj je to bies? uzdignu krojač svoj nos. 

— Hm! Baš nepiše ludo, nasmiehnu se postolar 
Dedte dalje, kume Juratoviću. 

Juratović produlji: 

„Pametna glava, ako neima pametnijeg posla, ide 
perje čihati ili palce motati, ali mi prepokorni po¬ 
danici i preponizni vrabci tužnim okom gledamo, da i 
na visokoj jabuci tikve rastu. Mudrosti puhne kadkad 
u glavu ludorija — s dopuštenjem govoreći, i grom 
pukne kadkad u koprivu. A ta kopriva smo mi prepo¬ 
korni i preponizni vrabci, kako je gore rečeno. I puko 
je grom u nas. Mi smo drobne, male, kuštrave živi- 
nice na svietu, bez pravoga krova, i neimamo ništa na 
sebi, nego svoju sivu uniformu. Mi neimamo glasovita 

grla kao što gavrani, vrane, čavke, papige i kako se 
svi ti pernati narodi zovu, ali krvava bieda nuka nas, 
da zacvrkućemo iz dubine svoga smetišta i da prote¬ 
stiramo ovom svojom preponiznom inštancijom proti 
krvničkoj sili, koja prieti iztriebiti do korena cieli 
vrabčji rod. Kad su naime gospoda stališi i redovi bili 
zadnji put u svojem saboru u Zagrebu, bilo im je vrlo 
dugo vrieme, i nije im nikako moglo doći na pamet, 
što bi koristna za ovu kraljevinu odlučiti mogli. Vikalo 
se mnogo o sili, o razbojstvu, kako ovaj i onaj otimlje 
tudje, i jer nije nitko od gospode kriv biti htio, dogo¬ 
voriše se, da su vrabci krivi i da ih oružjem iztriebiti 
valja. Strahovitijeg čina nije bilo, odkad sviet postoji. 
Naše vrabčje srdce potreslo se je kruto, naše sivo perje 
naježilo se strašno u svojoj vrabčjoj skupštini za žup- 
nikovim majurom, gdje u jedan glas zacvrkutasmo, da 
se naprosto operušati i zaklati nedamo. Premišljavajući 
duboko u svojoj vrabčjoj pameti razne pute i načine, 
kako da svoj siromašni vrabčji puk spasimo, mislili su 
nekoji od nas, da idemo tužiti k sudu, al d&, — mi 
siromasi neimamo groša za mito; drugi su opet pomi¬ 
slili na osvetu, da gospodi pojedemo svu pšenicu i 
nejedemo više ni kukaca ni gusjenica. Nu vrabčje srdce 
nije osvetljivo i mi se odviš ponosimo, a da zabora¬ 
vimo, zašto nas je dobri bog stvorio. Mi nećemo da 
živimo na svietu bez poštena posla kao mnogi ljudi, 
kojih ovdje spomenuti nećemo. Mi nismo ni buntovnici 
i štujemo zakon. Zato podnosimo ovu preponiznu in¬ 
stanciju, u kojoj smo živim glasom svojega kljuna opi¬ 
sali sve jade svojega vrabčjega srdca. Mi imamo pravo 
živiti i hraniti se u ovoj zemlji, a to je pravo staro i 
tvrdo. Za prvo: Čitamo u svetom pismu, da se je spa¬ 
sitelj svieta prispodobio sa vrabcem, dakle mi nemo- 
žemo biti zadnji stvorovi u ovoj zemlji. 


Digitized by <^.ooQle 



255 


Za drugo: je Hrvatska kraljevina od starine krš¬ 
ćanska, pak se mora u njoj štovati, što je u svetom 
pismu zapisano. 

Za treće: Jesmo mi vrabci ove kraljevine u obće 
živinice vrlo čedne, koje netražimo nego nekoliko zrna, 
niti preotimljemo gospodi ni časti, ni službe, ni imanja, 
jer takova šta medju vrabčjim pukom i neima. 

Za četvrto: Naše meso i onako nevalja za gospod¬ 
ske paštete i mi mislimo, da sve to nije nego osveta 
gospoje grofice Terezije Baćanke, jer smo po svojoj 
nesretnoj naravi pripoviedali po svih krovovih, da gro¬ 
fica svaki dan ljubovnike mienja. 

Za peto: Mi smo vrabci najbolji težaci gospodi, jer 
ubijamo sve crve, kukce, hrušte, gusjenice, i ako polje 
i drvo rodi, samo je to naša krvava muka. 

Za šesto: Je naš želudac vrlo malen i vrlo se ču¬ 
dimo, da gospoda nisu bliže oko sebe pogledala, gdje 
bi našli bili i koliko grabežljivih ptica, kojim nije dosta 
nekoliko zrnaca, već jedu na obroke cielu kraljevinu. 
Kad se to sve uzme na um, kad se pomisli, da nije 
nitko dužan dati si oguliti kožu, kad se pomisli, da u 
ovoj kraljevini mnogo pametnijega posla ima, nego li 
tući vrabce, to moramo jednoglasno protestirati i reći 
gospodi samo to: Ako naša vrabčja glava vriedi samo 
krajcaru, to mnoga ljudska nevriedi ni krajcare, i zato 
prepokorno molimo, da se taj gospodski zakon uništi i 
da se nam, koji smo stari stanovnici u ovoj kraljevini, 
dopusti slobodno živjeti*. 

— To, to je ludorija! To je sramota i grehota, 
viknu krojač. 

— Ahk, nasmija se čohaš, valjda zato, jer gospodi 
hlače šivaš. Ta ti si reko, da je to važna stvar. 

— A dragi ljudi, nasmija se Tomašić, taruć svoj 
nos, znate li tko su ti vrabci? 

— Eh, planu ostrugar , baš nije težko pogodit i 
ja sam se rodio u vrabčjem gnjezdu, u kmetskoj knći. 

— Dk, dh, fino piše! pametno piše! Onako na 
dlanu, je 1’ krojaču? 

— Ja, ja ću vas tužiti, viknu krojač, da sramo¬ 
tite — 

— Šuti kozja brado! planu Juratović, da ti ne- 
slomim rebra. Jesmo li mi to pisali? Tako li govori 
gradjanin ? Pazi da ti lokotom nezatvrdim tvoju gubicu. 
Ludo jedna! 

Za pol ure po tom razgovoru poštovanih gradjana, 
uzplahiriše se sve piljarice na Markovu trgu, kramari 
izletiše pred svoje štacune, buljeć u sviet, pitajuć se, 
čija li kuća gori. Ali nije gorila kuća, već je gradski 
senator, poglaviti gospodin Sale doletio sa kaštelanom i 
dva gradska stražara, biesan kao vepar, te je sa svo¬ 
jom družinom počeo na vrat na nos trgati sa zida 
„prepokornu inštanciju vrabaca kraljevstva hrvatskoga" 
dižuć pesti u zrak i grozeć se piljaricam, koje su sve 
pucale od smieha, gledajući taj nepojmivi bies senator- 
skoga gospodstva. 

Zaludu je biesnio poštovani senator, zaludu su 
panduri trgali taj nesretni corpus delicti neobičnom za 
to nebrzo doba brzinom, poput munje razletiše se 
„vrabčji glasovi" po cielom gradu. Na sto miesta bješe 
priliepljeni, po kućah raztreseni, pače i liepa Terezija 
nadje na svom stolu taj zlokobni papir, na kojem je od 
nepoznate ruke pripisana bila opazka, da je ta čudno¬ 
vata predstavka na latinskom prevodu poslana kraljici 
Mariji Tereziji, i da joj je dodan obilan komentar. 

Liepa Terezija drhtaše od jada; oči joj sievahu 
poput zmije, obilni uvojci vrankose igrahu poput Medu- 
zine glave. Podvinutih laktova šetala je amo tamo po 
sobi i gdje je njezina nožica naišla na najmanju stvarcv 
satrla bi ju od jara. 

— Adame! Adame! dokriknu prigušenim glasom 
svomu mužu, koj se iz svoga kabineta dovuče lienim 
korakom. 

— Šta je ma chere ? zapita grof. 

— čitaj ovaj pamflet, čitaj! 

Grof svrnu okom na papir i reče mirno: 

— Čitao sam, grofice! 

— Čitao! Čitao! Pa ništa ? Ti to govoriš toli bru¬ 
talnim mirom, da bi me bies zagušiti htio. 

— Čemu graje? Ja mislim tako. II nije istina, što 
vrabci pišu, čemu da se moja kriepostna žena ljuti? II 
je istina, što se tuđe piše, pa mojoj miloj ženi šutiti 
treba. Nije li to posve jasno. Ti ravnaš politiku, ja 
sam ti tu ministarsku listnicu posve prepustio, i uepi- 
tam, kojim putem ideš do cilja. 

— Oh, grande merci, chčr comte, zagriznu ljepo¬ 
tica svoje zubiće u rujne usne. A znaš li, da će to 
pismo doći pred caričino lice, znaš li ti, da je to striela 
naperena na nas u najnesgodnije vrieme — znaš li sve 
to- 

— Sve to će moja liepa Tereza svojim oštromu- 
Ijem popravit. 

Grofica zamrmlja nešta kroz zube, zatim će glasno: 

— To je opet Klefeldova ruka; al tko napisa taj 
pamflet? Ah! dosjeti se lupnuv se po čelu, te je redke 
napisao zlopaki Krčelić. Fruziko, Fruziko! Moja ko¬ 
čija neka se spremi! 

— Kamo ćeš, upita grof. 

— K biskupu Tausi-u. 

XXII. 

Na dan 14. veljače 1753. brijao je ljut sjever uli- 
cami Zagreba, visok ležao je po gradu snieg. Pred ban¬ 
skom kućom stajahu putne sanice, a uz njih dva bano- 

Šenoa; Diogene«. J7 

vačka husara. Po sobah gospodina pukovnika Klefelda 
prolazili su ljudi amo i tamo. U svom kabinetu spremao 
je pukovnik robu za put. Bijaše zlovoljan. Zabrinuta 
lica dolazila i odlazila je baronica Margareta, dočim je 
Amalija pritisnuv svoje čelo na hladno staklo stojala 
kod prozora i okom sliedila lepršanje pahuljica. Kano¬ 
nik Krčelić hodao je poniknute glave po sobi, do vrata 
pako čekao je vojnički častnik, ordonanca pukovnikova. 

— Gospodine poručniče! reče Klefeld, molim vas 
skočite odmah do. gospodina Jankovića i umolite ga u 
moje ime, neka se potrudi na časak k meni. 

— Na službu gospodine pukovniče! reče častnik 
dotaknuv se rukom klobuka i ode. 

— Meni nije drago, da u ovaj par odlazite barone. 
Sad je najkritičniji čas, reče Krčelić. 

— Oh! nemojte mi govoriti, reverendissime — al 
moram, vojnik sam. Došlo je kao grom sa vedra neba, 
odvrati baron. Nu situacija nije pogibeljna, čini mi se. 
Carica je dobila pamflet i promemoriju, savjetnik Koller 
svojski radi. 

— Nagovorite mi o tom nesretnom pamfletu, reče 
mrko kanonik, dosta me je stajao jada. 

— Pregorite ih, reverendissime, za volju naše 
stranke. Vjerujte mi, da je to našim protivnikom 
smrtna rana bila. Dvorski krugovi uzeli su to za javno 
mnenje u Hrvatskoj, te se ozbiljno radi o tom, da se 
koterija velikaška raztepe, i da „bogovi Hrvatski* 
padnu u Tartar. Samo da dobijem vlast u ruke, ja kriv, 
ako neprione sve uz nas. 

— Nu ja, ja — što ću ja? reče kanonik. Biskup 
je na mene zamrzio kao na živoga vraga, te mi je očito 
nabacio, da sam ja sastavio pamflet, i premda se zakleh 
i prekleh, da nisam kao i zbilja nisam, još i sad drži, 
da sam ja taj nepoznati auktor. Recite mi za boga, 
tko je sastaVio to pismo? 

— Neznam u istinu. 

— To nije moguće. Baćanka biedi vas, vi da ste 
začetnik pamfleta. 

— Ja? Nipošto! Došao je iznenada, i dobro nam 
je došao. Molim vas, recite mi, kad vam padne u krilo 
liepa jabuka, pitate li, tko je drvo zasadio? 

— Vi ni nesumnjate, barone? 

— Ja nisam imao kad o tom razmišljati. 

— Dakle ču ja ostati žrtvom? 

— Za vrieme samo. Nebojte se, plaća vas čeka. 
Sgoda biti će i previše. Nu molim vas, reverendissime, 
udaljite se medjutira u sobu moje žene, jer Janković 
neće, da se očito zna, da pripada našoj stranci. Za sada 
vojuje pod obrazinom. Da, molim vas, držite se stare 
Sermažice, kume svoje, poćerajte ju na življe dopisi¬ 
vanje s dvorom. 

— Neznam, što joj je, odvrati kanonik, al odkako 
je dobila svoje parnice proti podbanu, nekako je tvrde 
glave. 

— Prijanja li uz protivnu stranku? 

— Nipošto, ona se u obće nekako odmiče od stra¬ 
naka i kad zapodjenem razgovor o političkoj akciji, 
odvraća mi: Pustite me na miru; drugi put; vidit ću; 
eh ja sam stara! I tako dalje. u Ćastnik prijavi Janko- 
vića. Baronica, kanonik i djevojka ukloniše se brzo u 
drugu sobu, a unidje Janković. 

— Šta, vi putujete, barone? zapita kavalir. 

— Putujem na žalost. 

— Kamo za boga? 

— U bansku krajinu. Preksinoć primili banski 
mandat, da imam s mjesta krenuti u krajinu, jer se 
glasa, da se nova buna sprema. Moram putovat od 
mjesta do mjesta u kostajničkoj i glinskoj regimenti, 
potanko iztražiti sve i ne smijem se povratiti, dok ne 

izvedem svu iztragu na kraj, a iza toga moram stanta 

pede u Beč, da predložim banu sve spise. Nevjeruj em, 
da ću se prije dva mjeseca vratiti. 

— A vi o toj novoj uroti niste ništa čuli? 

— Ništa, velim vam, ta sve je mirno, kako čujem. 
Neznam, je li to opet kakova denuncijacija. 

— Čudno! zaklima Janković glavom. 

— Zato vas i pozvah ovamo. Molim vas, bdijte vi r 
dok mene nebude ovdje. Pratite svaki korak naših pro¬ 
tivnika, koji su, kako se čini, ljuto poraženi. 

— Ja vam velim, da već sdvajaju. Reprezentacija 
vrabaca zasadila im je oštar trn u srdce. 

— A taj trn naoštriste vi? 

— Ja? Oprostite! Ja sam ga samo čitao, kao j 
drugi ljudi. 

— No, negovorimo o tom, neću vas dalje izpiti- 
vati, nit imam kad. A1 i Krčelić sdvaja. Biede ga, da 
je on spisao pamflet. Medju njim i biskupom bukla je 
strahovita mržnja. 

— Vrlo žalim, da nekriv podnosi Tausijevu osvetu. 
Ta je sumnja osujetila sve njegove slavične nade. A1 
aj vaš mandat, taj mandat! 

— Jest svakako nespretan. Ja ću od same ljutosti 
nekoliko buntovnika dati više povješati. 

— Hvala bogu. te nisam krajišnik. 

— A propos! Šta radi Belizar? 

—' Za nekoliko mjeseci ozdravit će posve. Piše mi 
iz Primorja, da mu zrak vrlo prija. 

— Ta nervozna epizoda mi je vrlo nemila. 

— Negovorimo o tom. U horu izići će sve na vašu 
volju. Vi se valjda sjećate našeg dogovora? 

— Dk, al vi poznajete žene-nu pustimo 

to. Još jedna, a ta je glavna. Ja ću po ekspresu svojoj 
ženi svaki dan javit, gdje se nalazim, a ona će to ja¬ 
viti vam. Očekujem od vas bar svaki drugi dan po 

jedno pismo, da budem au fait, i da pohitim ovamo, 
ako uztreba.- 

Za jednu uru odbrzaše saone pukovnika Klefelda 
iz Zagreba put banske krajine. Već je bio daleko od 
glavnoga grada, kad se je od Zagreba ozivala neobična 
zvonjava. 

— Šta je to? zapita Klefeld pobočnika. 

— Valjda je umro koj kanonik. 

U taj par sjedio je Antun Janković kraj liepe Te- 
režije igrajuć njezinom lepezom, dok je ona vezla zla¬ 
tan vezak, svrnuv kadšto okom na kavalira. U tren 
zatutnji zvono svetoga kralja — i zvono sv. Marka i 
sva zvona zagrebačka. 

— Šta je za boga? potrese se grofica. 

Kavalir dignu se brzo. 

— Nepamtim, da je sutra kakov svetak. 

— Ta nečujete li, da to za mrtve zvoni. 

— Dh, u istinu grofice, da vidimo, komu to zvoni? 
koraknu Janković prema vratima, koja se u taj par 
otvoriše. Bez daha navali Fruzika u sobu. 

— Teto! Teto! viknu mlada, štafeta je došla iz 
Jastrebarskog. Grof Ljudevit ErdSdy je umro. 

Kao striela skoči Terezija na noge. 

— Umro?! Ha! A Klefeld je na putu u Krajinu, 
odakle se prije dva mjeseca vratiti neće. Fruziko! red 
to grofu, neka odmah odpremi banu štafetu. 

— Ah sad razumijem banov mandat, šapnu pred 
sebe Janković. 

— A sada neka svi vrabci cvrkuću, da se ljubimo, 
ogrli Terezija strastno kavalira. 

— Ljubimo? Igramo? 

— Na dan Belizarove svatbe posve ću tvoja bit. 

XXIII. 

Bilo je već i deset ura u jutro, a Autuu Janko- 
vić protezao se je još svejednako na svojoj mekoj po¬ 
stelji. Na sagu do postelje ležabu raztrešena razpeča- 
ćena pisma. Ružičasti »billet doux“ grofice Terezije, 
politička jadikovka pukovnika Klefelda iz Petrinje, du¬ 
gačko pismo Belizara i poziv baronice Margarete. U 
sobu stupi na prstih Janko i požmirnu jednim okom 
na gospodara. 

— Ej! šta žmiriš na mene Janko! progovori ka¬ 
valir, otvoriv oči, jesi li mi štogodj ukrasti htio. 

— Ja? — zinu Janko vrlo glupo, nedaj bog! Jesam 
li takovu rieč od vaše milosti zaslužio? Gledao sam 
samo, da li vaša milost još i sada spava? 

— A što ti je do toga ? 

— Već od pol ure [šeću dva gospodina pred vra¬ 
tima, kao medjedi u gajbi. 

— Tko? 

— Baron Malenić i baron Troilo Sermage. 

— Reci im, neka udju, zapovjedi Janković, dignuv 
se na lakat. 

Oba barona udjoše u jedan mah. 

— Dobro jutro, Antune! 

— Dobro jutro, gospodo, zievnu kavalir, sjednite. 

— Antune! Ti si strašan čovjek, reče Troilo. 

— Šta je za boga? izvali domaćin oči. 

— Ti spavaš, prihvati Malenić, a oko nas ruši 
se sviet. 

— Sviet? Kako? 

— Došlo je pismo iz Beča, produlji Troilo. 

— Šta piše? 

— Da je Adam Baćan postao banskim namjestni- 
kom, doda Malenić. 

— Zbilja? reče Antun mirno. 

— Dk, Klefeld je poražen, al smo poraženi i mi. 

— Ah! manite se! nasmija se Janković. 

— Zbilja? Manite se? Kakve su to za boga rieči, 
reče jarostno Troilo. 

— To znači, da ste djeca. Adam je locumtenens. 
Bene! To sam ja tako i htio. 

— To jest tvoja milostnica Terezija je hćela, skoči 
Malenić ljutit. 

— Hčela, jer sam joj ja dopustio. 

— Za koju plaću? zapita ironički Troilo. 

— Troilo! Jesi 1’ čuo ? Okani se takovih rieči, za- 
grozi se Janković prstom. Klefeld je svakako veća 
zmija. Inter duo mala — et caetera. 

— Tvoja diplomacija nevalja, će Troilo. 

— Nije iskrena, produlji Malenić. 

— Ha! Ha! Ha! Ala ste djeca. Diplomacija, pa 
iskrena. Oprostite, viknu Janković, skočiv s postelje, 
moram se obuć, da idem Tereziji čestitat. Dk, Tausi 
je uspio. 

— Ti si izdajica. 

— Efialte! 

— Divna li je vaša retorika, nasmija se Janković, 
dedte dalje. Šutite? Za čudo! Klefeld zbilja ništa nezna, 
i smatra situaciju vrlo povoljnom. Krčelić piše u Beč 
na krivu adresu. A tvoja majka? 

— Već ti rekoh, da je naša, al ti nisi naš. Tebi 
je ženska suknja smela oči. 

— Dopuštam, da mi je vrlo težko, braniti se, jer 
je Terezija divna žena. Vas bi jur odavna bio odnio 
bies. Nu ja se neću ni branit. I čemu? Po plodovih 
ćete ih poznati. Pričekajte. Plod još nije dozrio. Vivat 
Adam locumtenens! velim za sada ja. 

— Čovječe! Jesi li poludio, dignu Troilo pest. 

— Ja ću danas kod tebe objedovat, dragi Troilo, 
. reče Janković mirno. 

— Ajdmo Maleniću! razsrdi se Troilo, to nije naš 
čovjek. 

— Stani momče! zahohota Janković, obukav gornju 
haljinu, zeca bih svakako htio jesti i raka. Beci to 
Bužici. Jeste čuli, sad je šali kraj. Skupite vašu četu. 
Da mi je ovdje kod svečanog uvoda novoga namjest- 
nika, da bude pokorna. Neka se klanja do crne zemlje. 
Kratko, tiho i liepo. Hajdmo sad! Sutra ste moji gosti. 
Šampanjac mi je dobar. Tu ćemo piti u zdravlje Te- 
rezije, nove namjestnice. Ha! Ha! Ha! Hajdmo! Te- 
rezija me sigurno čeka. Dakle, Troilo, nezaboravi zeca 
i raka. 

Oba hrvatska barona podjoše u čudu za kava¬ 
lirom iz kuće, a ovdje im se Janković duboko pokloni, 
i krenu ravno prema stanu Adama Baćana. Ušav u 
Terezijinu sobu, nagnu Janković glavu, poljubi ljepo¬ 
ticu u ruku i reče, smiešeći se: 

— C’est fait! Ne ce est pas? Nous sommes vain- 
queurs! 

Terezija kan da je u ovaj par porasla za pol 
glave, ženice sievahu joj divljom radosti. Stajala je tu 
poput carice. 

— Dk, Antune, pobiedismo. 

— A ja čestitam novoj namjestnici, to su iskrene 
rieči prepokornog roba, poljubi ju Janković po drugi 
put u ruku. 

— Hvala vam, iskrena hvala, znam, da i vi pri 
tom imate velikih zasluga! Jer tko je odkrio, da u 
kasi Klefeldove regimente mnogo od onih novaca fali, 
što je krajiški puk uplatio za uniforme? To ga je 
ubilo. 

— Molim vas, Terezijo, u meni je samo planuo 
pravedni gnjev. Ja to morah učinit. 

— Antune, vi ste zlata vriedan čovjek. U Beču 
saznaše za sve. Već je bila vaga proti nam, al to je 

odlučilo tim više, što je poručnik Grlićić potvrdio, da 
Klefeld špekulira sa pukovinskom kasom. To mu je 
skrhalo vrat. Na svaki način uvjerih se, dragi moj An- 
tune, da osjećaje svoga srdca nisam bacila pod noge 
bezćutnika, kojih danas na stotine ima. 

— Vaše uvjerenje mi veoma laska, grofice. 

— Iz koje knjige ste opet te fraze naučili, An- 
tune, namrgodi se Terezija, ja netrpim ceremonija. Do¬ 
sadne su mi. A1 jeste li čuli — to jest, jesi li čuo, 
ja se nešalim, ja sam strastna žena. Sad sam ja go¬ 
spodarica. Ja nevjerujem tvomu obećanju, ja nevjerujem 
tvojoj ljubavi, dok joj nežrtvuješ Belizara. 

— I opet? reče zlovoljno Antun. 

— „I opet 8 , pitaš? Dapače više no ikad. Ja želim 
saznati rok, na koj će se Belizar ženit. Ja ti rekoh, 
sad sam ja gospodarica. — Po tih riečih pogleda Te¬ 
rezija Antuna oštrim, odvažnim okom. 

— Oh! uzmaknu kavalir, ima li u riečniku lju¬ 
bavi i takovih goropadnih rieči. Zar vam je gospodstvo 
toli jako, da ga nebi bura oboriti mogla? 

— Nebojim se toga, jer si ti moj saveznik. A1 ja 
te želim privezati jače. Rok mi kaži, rok. 

Podupriev bradu rukom, gledaše kavalir Tereziju. 

— Zašto šutiš, o čem misliš? 

— 0 tvojoj krasoti. 

— Nezalazi mi stranputice. Imat ćeš kada raz- 
mišljat o mojoj krasoti i gledati ju, koliko te volja. 
Naznači mi rok. 

— Bien! reče Antun odlučno, za mjesec dana iza 
inštalacije novoga namjestnika, slavit ćemo vjenčanje 
Belizarovo. 

XXIV. 

Baronica Margareta Klefeld stupi naglo u sobu 
stare Sermažice. Bijaše vrlo uzrujana, što si mogao 
razabrati po crvenom licu i po naherenoj koafiri. U 
sobi nadje samo patra Pepela i Ružicu. 

— Baronica kod kuće? zapita gospodski. 

— Jest, milostiva baronice, i naraah će doći. Kod 
svoje je unučadi. 

— Idite po nju, molim vas, puhnu pukovnica, 
spustiv se svom silom gnjeva svoga na stolicu. 

Ružica ode, a jezuita stupi pred pukovnicu, po¬ 
kloni se smierno i reče: 

— Dobar dan, gospo baronice. 

— Dobar dan, patre, dobar dan, ošinu ga baro¬ 
nica okom, ili recite radje, zao dan, ta rieč bolja je 
prema situaciji. 

— Zao dan! Toga nedaj bog! 

— Nedaj ! Nedaj! kad ga je već dao! II mislite, 
da je to šala? Muž mi leži kod kuće u vrućici. Kći mi 
gine i vene, a ja, ja, ah ja sirota, ja plačem od gnjeva, 
od biesa, od Ijutosti. Oh taj škandal! Pravi škandal. 
Vi, patre, niste upravo za ništa na svietu. 

-r- Oprostite, uzmaknu Pepel, sklopiv ruke, ali 
kan da vas je danas obsjeo nečisti duh. 

— Svejedno, čisti ii nečisti duh, ja vam velim, 
da niste za ništa. Šta ste radili u Beču? A? 

— Sve što je moguće bilo. 

— To jest, ništa. To se vidi po uspjehu. Bilo je 
i ludo, vam povjerit toli važan posao. 

— Hm! gospojo baronice, ja nisam kriv. Gospodin 
carski savjetnik već je bio napisao dekret za vašega 
muža, samo je trebalo, da ga podpiše carica. 

— Pa? 

— Jednog dana dodje Koller vrlo smućena lica 

od carice. Eto, reče mi, pokazav mi dekret, nepodpisan 
i crnilom prebrisan. Ban je već odpremio dekret za 
svoga sinovca Adama Bacana, a Klefeldov prebrisala 
je carica. Zašto? upitah prestravljen. „Eh velike su 
na njega tužbe stigle, baš u zadnji čas. Mešetari sa 
vojničkom kasom". 

— To je laž, vi lažete, patre! 

— Ta za boga, tržnu se pater, nerekoh toga ja, 
već savjetnik Koller, a njemu carica. 

— I Koller laže i-prasnu biesno pukovnica, 

skočiv na noge. 

— Občuvaj nas bog! skunji se pater. ogledav se 
na sve strane, crimen laesae majestatis. Šutite, jer — 

— Oh tko je to bio, tko? Da ga imam! Prosta 
denunciacija! 

— Dokazi, reče mi Koller zlovoljno, timi dokazi 
pokvarena je za ovaj put ciela naša ekspedicija. Mi 
smo izgubili veliku bitku. 

— Ja idem sama pred caricu, pknu Klefeldica, 
al umuknu, jer je upravo stara Sermažica sa Ružicom 
stupila u sobu. 

— Ah! Bien venue! progovori stara baronica na 
oko prijazna, vi ste se, kako sam s daleka čula, sa 
patrom ljuto pograbili. Šta ste došli patre ? 0 politici 
mi već negovorite. Ja sam te ludorije sita. Volim ba¬ 
viti se sa svojom unučadi. 

— Občuvaj me bog politike, pokloni se pater, 
nije meni na pameti vremenita sreća, ja dodjoh u poslu 
vječnoga blaženstva. Dodjoh vam, milostiva baronice 
javiti, da je novi oltar, što je vaša pobožnost i do¬ 
brota izvolila posvetiti našoj crkvi, dovršen. 

— Pa ga platiti treba, dragi rektore, je P ? upita 
stara baronica; dobro, napišite samo račun i dajte ga 
Ružici, ta će vam ga izplatiti. Na, Ružice, evo ti klju- 


Digitized by 


Google 



268 


čeva od kase. A što ste se za boga popravdali sa ba- 
ronicom, koja je toli pobožna i dobra ? 

— Chćre baronne! zaleti sa Klefeldica starici u 
rieč, ja sam baš dokazala gospodinu rektoru, da je 
imao ostati kod svoje krunice i ostavit se posla, kojega 
nerazumije — to jest politike. Pater pokvario nam je 
sve kombinacije. Adam je postao banskim namjestnikom, 
a moj muž, pomislite, udari pukovnica u plač, ostao 
je na cjedilu. To, to vam hćedoh kazati i reći, da je 
to sramota i grehota, i da ta zemlja nije vriedna, da 
se čovjek za nju .brine. 

— Oprostite, osovi jezuita glavu i lice mu se za- 
žari, već vam jednom rekoh, da sam posve nekriv, da 
imate krivca drugdje tražit. Kad se ja po svojoj sviesti 
odlučim na koju stvar, to radim za nju svom uztraj- 
nosti, svakim sredstvom. I tu sam pošteno radio, ali — 

— Dosta, lupnu starica nogom, već vam rekoh, 
da u ovoj svojoj kući netrpim nikakovih političkih pre- 
piraka. Umirite se draga baronice, sjednite, ja vas žalim 
radi vaše nesreće i govoreći po duši, moram priznati, 
da mi Baćani nisu nimalo dragi, osobito nije ona bez- 
božna Terezija, koju Zagrebčani „Dianom* zovu. Ali 
jedno vas molim, negovorite krivo o našoj zemlji, jer, 
jer bome sam i ja Hrvatica i neslušam takovih rieči 
rado. Ja pače mislim, da bi oni zahvalni imali biti 
zemlji, koji amo dolaze, te ovdje traže svoj kruh, pa 
napokon nemože svatko biti car. Tako mislim po pri¬ 
lici ja, nezamjerite, pa se umirite. 

— Da se umirim! plakala je Klefeldica dalje, nije 
samo što mojemu mužu nije priznana zasluga. Baćani 
idu i dalje. 

— Što su vam skrivili? 

— Što ? Mojoj kćeri hoće da otmu vjerenika. D&, 
ona zlokobna Terezija, na koju vi punim pravom toliko 
mrzite, hoće, da mladoga Pakića ugrabi za svoju ne-' 

kakvu siromašnu rodjakinju — a zašto, jer je bogat. 
Ta niste li i vi sami zaštitnica te sveze? 

— Jesam i želim vašoj Amaliji svaku sreću, al to 
znate valjda, da mi ženske glave imademo toliko snage, 
da svakoga mužkarca predobiti možemo. Neka se dakle 
Amalija drži, neka ga nepusti iz ruke. 

— Ah, uzdahnu pukovnica, draga baronice, čini 
mi se, da je prekasno. Sve me je strah, da su ga već 
premamili. Ali neka se čuvaju, moj Klefeld pokvarit će 
im tu sreću. Zar oni misle, da moj muž neima vlasti. 
Dat će mladića ustrielit — ustrielit! 

Starica pogleda oštro pukovnicu, jezuita odkrenu 
lice, a Ružica probliediv na smrt, stane glavinjati i 
i klonu na stolicu. 

— Ustrielit?! zapita Julijana. 

— Dk, reče u kratko Klefeldica, hoće, da se osveti 
Baćanki. Sve je pripravljeno. Čim se povrati u Zagreb, 
imat će birat smrt ili Amaliju. 

— Ali da ga pardonira carica! Vi ste vrlo ođ- 
rešiti, gospojo baronice, opazi rektor. 

— Svakako odrešitiji, nego vi, dragi patre. Par- 
donu neće biti vremena, gdje je Beč? Šta zna carica? 
Moj muž ga ima u rukuh. 

— Belizar Pakić imat će dakle čudne snuboke, 
mušketire sa punimi puškami? Čuste li, to se zove: 
„amour par force“. Ustrielit! Hm! Žao bi mi bilo 
mladića. Ružice, de izplati gospodina rektora! 

— Oh, draga baronice, produži pukovnica, kad je 
jezuita, pokloniv se, sa Ružicom otišao bio, dodjoh tra¬ 
žiti vašu pomoć. Moja Amalija gine, nesretna je. Vaš 
gospodin sin je prijatelj Jankoviću. Neka mu govori, 
neka ga sklone. Mladić, čujem, oporavlja se, vratit će 
se skorim. 

— Zar vam nije Janković obećao Belizara ? 

— Jest. 

— Pak? 

— Baćanka se je hvalila javno, da bilo što bilo, 
Belizar nikad Amalijin biti neće. A to je moja kći čula, 
u njoj probudi se ponos i zaklela se, da Belizara živa 
imati mora. Ustrielit ga može Klefeld, ali Belizar je 
svoje glave i Araalija hoće ga živa. 

— Govorit ću sinu — vidit ćemo — dignu se Ser- 
mažica i pogleda pukovnicu izpod oka, ustrielit! Hm! 
Govorit ću sinu. 

* 

* * 

Bilo je pod večer. Kavalir se je vraćao kući. U 
jedan put doču, kako ga netko potiho zove. 

— Magnifice! Magnifice! 

Janković krenu glavom i opazi kapucina otca Je- 
rolima. 

— Vi otče? Što želite? 

— Molio bih vas za nekoliko rieči. 

— Govorite! 

— Evo pogledajte, magnifice, pogledajte si ovaj 
nakit, šapnu kapucin, izvadiv tok izpod halje. Janko¬ 
vić podignu zaklopac i pogleda u čudu redovnika. 

— Odakle vam nakit, otče? zapita kavalir. 

— Mnogo je vriedan, je P? Sami diamanti! Ja 
se u to nerazumijem. 

— Dapače divan nakit. Ali- 

— Reć ću vam. Neka plemenita gospoja u velikoj 
je neprilici. Treba joj novaca. Zato me umoli, neka to 
drago kamenje ponesem k vam, da ga kupite — mo- 
žebiti za kakovu gospoju, reče ona, jer se ja u to ne¬ 
razumijem. Dat će vam ga jeftino. 

— Ja da to kupim? Kako je toj gospoji ime? 

— Kapucin slegnu ramenima. 

— Otče Jerolime! Dodjite u moj stan. Takvi se 
poslovi nesklapaju na ulici. Obojica zadjoše u kuću i 

za malo vremena odšulja se kapucin kući, noseć pod 
haljinom kesu cekina. Dk, poso bje sklopljen. Kavalir 
kupi drago kamenje. On! Neženja! Za koga? Tk mo* 
žebit za liepu Tereziju. 


XXV. 

U jutro jedne nedjelje koracahu poslije rane mise 
gospoda majstori velikoga gradskoga ceha opatičkom 
ulicom prama kući Petra Grkovića, srebrnara i staroga 
cehmeštra. 

Na licu im je bilo vidjeti, da ih čeka neobičan, 
važan posao, jer su poštovani majstori glave visoko 
dizali, oči silno izvaljivali i veličajno klimali glavom, 
govoreć u pol glasa. Da je pako ta svetčanost neobična, 
vidjelo se i po svečanom odielu, po suknenih dolamah, 
u kojih su se čestiti majstori silno znojili. 

Prijazno dočeka ih na pragu cehmeštar, malen 
čovječac, iz čijeg je uglastog i navoranog lica i crnih 
očiju sievala neobična dobrota. U velikoj sobi stana 
motala se je žurno gospoja Grkovićka u svom sukne¬ 
nom zobunu, niz koj je visio velik srebren lanac. Već 
bijaše dugački cehovski stol pokrit bielim stolnjakom. 
Na njem stojaše otvorena cehovska škrinja od orahova 
drva, velik diplom, dugačka, bojami liepo izpisana maj¬ 
storska knjiga, koju si je ceh još g. 1647. dao o svom 
trošku priredit, pečat, pero, crnilo i majstorski list. 
Svaki reče cehmeštrici svoj „Hvaljen Isus!“ i upita ju 
za zdravlje, pa hoće li kiše biti, a ona odgovori lju- 
bezno svakomu: 

— Na sve vieke! Zdravlje je dobro, kad nije gore, 
i kiše da neće bit, ako bog da! 

Sad se već skupiše svi, svi sjednuše na drvene 
stolice za dugačkim stolom: kuštravi plećati kovač 
Mato Mihalinčić sa kvrgastim licem, Franjo Banković, 

čovuljak ćelav, šiljasta nosa i brade, po cimeru bravar, 
stari sjedokosi sabljar Juraj Barilar i dalje kovači Juraj 
Smetiško, Josip čunčić, bravari: Niko Markušić, Šime 
Kurat i brbljavi puškar Joža Čepić. Svi ti čestiti maj¬ 
stori skupiše se ovdje u punom sboru, samo nebijaše 
Mije Magića i Jose Juratovića. Cehmeštar zakašlja dva 
puta, zastruže petom po podu. — Tišina zavlada i maj¬ 
stor Grković reći će ovo: 

— Ljubav i poštenje svakomu bratu prvi put! te 
se duboko nakloni i poda susjedu desnu si ruku, i rieč 
i ruka obredi cieli majstorski stol. A zatim će Grković 
opet: 

— Ljubav i poštenje svakomu bratu, drugi put! i 
poput jeke odazva se cieli majstorski stol. 

— Ljubav i poštenje svakomu bratu treći put! 
progovori sad srebrnar jače, i jače zaori cehovski po¬ 
zdrav po sobi, dočim je gospoja Grkovićka podvinutih 
ruku stojeć pred prozorom, gledala u sobu. A srebrnar 
će opet: 

— Ovo smo se našli, plemenita cehovska braćo pred 
ovom našom otvorenom ladicom, kao na današnji dan, 
kako je bio cehovski dogovor, za cehovskim poslom, 
svi hvala bogu zdravi i živi, triezni i čiste pameti, kako 
se poštenim cehovskim ljudem dostoji. Pak ja vas na 
poštenu rieč molim i prosim, da sudite po duši ni desno, 
ni lievo, ni za zlobu ni za prijateljstvo, već pravo i 
zdravo. I sada molim vas poštovani majstore Smetiško, 
da dajete na glas mladomu cehmeštru, da ceh čeka i 
hoće slušati rieč. Svečano dignu se kovač i dotaknuv 
se sa tri prsta cehovske knjige, pokloni se duboko i 
izidje na vrata, al se brzo povrati sa kovačem Gjurom 
Gospočićem. Mladi cehmeštar pozdravi poklonom sbor, 
te stavi na stol velik svežanj pod pečatom. 

— Ljubav i poštenje vam plemenita braćo, reče 
došljak, i dika našemu patronu svetomu Tomi, biskupu 

i mučeniku! Evo zato je danas rieč. Znano je svim, 
kako se je još lanjskoga ljeta sa plemenitim cehom po¬ 
godio pošteni Joso Juratović, bravar, za dvadeset tvrdih 
škuda i za jedan „snažan objed", da bude zapisan za 
cehovskoga majstora i da je te škude platio i da je 
zapisan za majstora pod tim zakonom, da ima kao na 
današnji dan dati cehu djelo na ogled i snažan objed. 
Evo sam stavio pred ceh to djelo, pod cehovskim pe¬ 
čatom, vi mu sudite po dobrom srdcu i zdravoj pa¬ 
meti. I ako mu neima falinge, vi ga primite, jer je 
pošten, kako je cehovski zakon. Još ću za njega reći 
i to: Niti se on klati bez posla po danu, niti pije po 
krčmah po noći, nikad nije bio pri sudu, niti puši, kad 
je sveta misa ili večernica, ter se svake godine izpo- 
vieda. Još ga nisu vidjeli na ulici sa kočijaši tukuć se, 
nit pred vratima stojeć i sa ženskimi glavami zla glasa 
govoreć. Prav je i zdrav, a ja sam mu poruk. Znano vam 
budi i to, da će od danas za četrnaest dana uzeti u 
sveti zakon poštenu djevojku Maricu, cehovskoga maj¬ 
stora Magića kćer. To vam budi znano i preporučeno. 

— Ovo ste čuli rieč, reče Grković, i znate, šta je. 
Pogledajte, je li cehovski pečat ciel. 

Majstori uagnuše glavu nad smotak i rekoše: 

— Ciel. 

— A vi cehovski majstore i mladi cehmeštre, na¬ 
stavi srebrnar, vi ste nam porukom, da je to ogledno 
djelo radio svojom mukom i rukom bez ičije domisli i 
primisli, bez tudje pomoći. 

— Tako mi ovih očiju i mojega poštenja, njegova 
je ruka i muka, položi Gospočić ruku na prsa. 

— Pa dajte, neka plemeniti ceh vidi, šta je, reče 
Grković. 

Smetiško skinu pečat, ter iznese veliku, umjetno 
zšaranu bravu na dva ključa, tako načinjenu, da su oba 
ključa išla u jednu škulju, tako da je trebalo ponaj- 


Senoa: Diogenes. 

prije otvoriti jednim, a poslije drugim ključem. Po 
bravi bijahu Ano skovani liljani, a i ključevi skovani 
na spodobu liljana. 

— Vi majstore Kurate, a i vi Bankoviću sudite, 
je li djelo po redu i cehovskom pravilu i nije li se 
Juratović miešao u posao srebrnarski ili kovački proti 
cehovskomu zakonu, a prosto je svakomu cehovskomu 
majstoru, da djelo očima premjeri i svoju rieč rekne. 

Banković pograbi objema rukama bravu i kao da 
će svoj nos u nju porinuti, dočim je Kurat mirno kraj 
njega stajao. Mali bravar prebaci djelo sad na jednu, 
sad na drugu stran, poče po njem kucati prstom, mjereć 
je, jesu li strane skladne, jednako duge i široke, je li 
djelo čvrsto i krepko. Zatim utaknu prvi, utaknu drugi 
ključ, obraćao ih amo tamo, sad polagano, sad brže. 
Banković žmirkao je amo, žmirkao tamo, klimao glavom, 
kao da mu nešta nije pravo. 

— Hm! reče, te cifrarije srebrom uložene, gotovo 
spadaju na srebrnara i pruži bravu pred Grkovića. A1 
cehmeštar nagnuv se malko, odgovori: 

— A dh! To nije srebrnarija. Jer glavno je brava 
od gvoždja. 

— Dh, glavno je brava! potvrdiše svi. 

— Pak, nastavi Banković dignuv prema Kuratu 
šiljasti nos, to je mislim novotarija; staro je pravilo: u 
jednu škulju ide jedan ključ, a ovdje idu dva. Čemu to ? 

— Eh, zavrti Kurat glavom; sve što je pametno 
i pošteno, dobro je, ako je i novo. Novo jest, pak je 
niklo u Juratovićevoj pameti. Zašto da čovjek za dva 
ključa načini dvie škulje, kad ne treba nego jedna, a 
opet se škrinja ne može otvoriti, nego sa dva ključa 
od dva čovjeka. Ja velim plemenitomu cehu, lupi 
Kurat šakom po stolu, ovo djelo valja i dika ruci maj¬ 
stora, cehovska je. To velim ja po srdcu i pameti i 
neka se tko digne i neka mi rekne u pošteni brk, da 

to nije čist, fin, tvrd, pošten bravarski posao, pa mu ja 
velim, ter velim, da ne govori iz duše i da nije majstor. 
Bez svake zamjere! I molim plemeniti ceh, da djelo ide 
od ruke do ruke, neka svaki sam vidi i sam sudi. 

Mali Banković skunji se na te vrlo odfešite rieči, 
majstori pregledaše redom Juratovićevo djelo i svaki 
kimnu glavom i svaki reče: 

— Valja. 

Na to će cehmeštar Grković. 

— Ovo ste ogledali djelo, plemenita cehovska braćo, 
i svi ste se složili u tom, da ga je načinila majstorska 
ruka. I ako vam je pravo, recimo: Vriedno je i do¬ 
stojno, da bude Joso Juratović pravi cehovski majstor, 
a brata bravara Markušića kanoti pismenoga čovjeka, 
molimo, da izpiše ovaj majstorski list i neka stavi pod 
pismo veliki pečat ceha. Poštovanoga pako brata mla¬ 
doga cehmeštra molimo, neka pošeta u stan novoga 
majstora, da ga pozdravi i neka dodje pred ovu cehov¬ 
sku ladicu, još da ga pita, gdje će bit prostrt stol za 
naš „snažni objed*. Ovako je izišlo dobro, dika našemu 
svetomu patronu. 

Dotaknuv se knjige ode Gospočić, ponesav sa sobom 
pozlaćenu tablicu ceha. Za kratko povrati se opet — 
sam, blied i stupi pred ladicu. 

— Gdje je Juratović? zapita ga srebrnar. 

— Pobjego, pobjego, dahnu Gospočić. 

— Pobjego! skočiše svi u čudu na noge. 

— Govorite, kako? produlji Grković. 

— Tako. Ja dodjem Magiću i reknem: Hvaljen 
bog! A oni ništa. Djevojka plače, stara si tare oči, 
stari niem pred sebe gleda. Gdje je Juratović? pitam. 
Stari mahnu rukom, mlada nije znala, nego: Joj, joj! 
a stara mi reče: Uteko, jutros, ostavio na pismu glas, 
neka ga ne tražimo, da je pošten — voda ga odniela 
— i da će opet doći, — daleka mu kuća! Odpirio kao 
vjetar, ponio sve. 

— Liepe dike za ceh! nasmija se zlorado Ban- 
ković, lopovskog mu poštenja! Vi ste ga cifrali, reko 

sam ja,-i ponosito pogleda mali bravar srebr- 

nara, dočim je cehmeštrica odletila, da susjedom dojavi 
sramotu. 

— Juratović pobjego! začudi se srebrnar, mašuć 
glavom, ta bio bih za njega dao desnu ruku. 

— E ja sam vazda govorio, reče Banković. 

— Šta si reko ? planu Kurat. Ništa nisi reko. Tko 
zna, šta je i je Y se osramotio. Necrni ga prije, dok 
neznaš, je li zbilja vrag. 

— Tako je, potvrdi srebrnar. 

* 

* * 

Baronica Julijana Sermage ležala je u svojoj čip¬ 
kam! osutoj postelji duže nego obično. Ružica bi ju 
svako jutro probudila u šest, zimi u sedam ura. Takov 
bijaše kućni red. Danas u jedan put barunica iztisnu 
svoje staro lice iza finih okrajaka široke velike kape, 
protre si oči i pogleda na starinsku uru, koja je sta¬ 
jala na stoliću kraj njezine postelje. 

— Šta? Osam ura i četvrt! Je T moguće? Usred 
ljeta! A gdje je Ružica? Čudno! 

— Ružice! viknu starica, al nitko se neozva. 

— Ružice! viknu Julijana jače i ponešto srdito. 
Ni glasa. Sad se pridignu, uhvati zvonilo kraj postelje 
i zazvoni. U sobu udje komorkinja. 

— Zašto ne ima gospojice Ružice? zapita stara. 

— Još je danas ne vidjeh, vaša milosti, i dosta sam 
se tomu čudila. 

— Idi u njezinu sobu! Pogledaj, što je! Možda je 
botestna. Reci joj neka dodje. 

Komorkinja povrati se za čas i reče slegnuv ra¬ 
menima. 

Neima plemenite gospojice. Soba je prazna. 

— Da gdje je ? 

— Pitala sam sluge. U rano jutro da je izišla 
valjda u ranu misu kapucinom. Bila je ogrnuta kaba¬ 
nicom. 

— Kabanicom sad u ljetu? Pa gdje je već rana 
misa? Obuci me Dorice! Da vidimo. 

Baronica sidje iz postelje. Komorkinja navuče joj 
svilene nogavice, papuče od crvena safijana i prebaci 
joj široku domaću haljinu od damaska. Starica kleknu 
na klecalo, što je medju dva prozora pod razpelom od 
slonove kosti stajalo, izmoli jutarnju molitvu, prekrsti 
se tri puta i koracaše dosta brzim i jakim korakom 
kroz svoje dvorane u Ružičinu sobu. Soba bijaše prazna, 
postelja odkrita, namještaj u neredu. Baronica otvori 
ormar. Sve u redu. Kraj postelje stojaše sviećnjak, a 
u njem tek komadić svieće. Po podu ležalo je nekoliko 
praznih papirića, vrpca i jedno pero. Inače ništa. Ba¬ 
ronica zamahnu glavom. Već hćede izići iz sobe, kad 
joj oko iznenada zape na odrezini žuta papira, koja je 
na stolu stajala. Julijana pristupi bliže, uze papir i 
pročita: „Milostiva baronice! Otišla sam u sviet. Morala 
sam. Netražite me. Nemislite da sam neharnica, al srdce 
mi reče: Moraš, i ja sam krenula na put. Neproklinjite, 
blagoslovite svoju nesretnu do groba harnu kćerku — 
Ružicu." 

— Ružica! Ružica! Pa to meni, meni! vrisnu sta¬ 
rica, klonuv na stolicu i pokriv si dlanima lice. Ne, ne, 
ne! To nije moguće! Zar je sve poštenje staroga ko¬ 
ljena izumrlo na ovom svietu? Hrvatska plemićka kći, 
kći junaka! Oh, da joj je otac živ! Al bolje da je umro, 
bolje. To bi ga spravilo pod crnu zemlju. Ta nebih ju 

bila dala za andjela, a sad-Kamo? Zašto? 

S kim? Uh, sramotnica jedna bez obraza! planu sta¬ 
rica, gladka zmija, koju sam grijala na svom srdcu. 

Otale, otale iz moje pameti! Da je se više nesjećaro, 
jer bih ju morala prokleti. 

Poslije večernice imao je Babikin jezik silna posla. 
Sve se je znojila pripoviedajuć na Markovu trgu. Dit, 
sad se zna sve. Te sramote nije vidio sviet. Seljaci 
Duhovljani došli u grad i rekli, šta je. Na svoje oči su 
to vidjeli, na svoje oči. Grieh je i pripoviedati. Sodoma! 
Gomora! Rano u jutro vozili se na kolih iz grada put 
Štajerske tko? Mladi majstor Juratović. Jadna Marica! 
Jadni Magić! Pa s kim se je antikrst vozio? Sa gospo¬ 
jicom Ružicom Delićevom. Jeste li čuli? Sa pleme¬ 
nitom gospojicom! Plemenitom? Fui! To da je ple¬ 
menito? A što smo mi, koji neimamo taj figov list od 
magareće kože, na kojoj je izpisan grb. Bože moj! Bože 
moj! Pa taj sviet jošte stoji, još nije pukla striela. Mi¬ 
lostivi bog je predobar. Hvala bogu, da smo mi takve 
kakve jesmo i da smo proste. Dk, dk, oholost, gospo- 
ština! Čuvajte kćeri svoje, čuvajte ih za boga, opak je 
sviet. Evo vam primjera i laka vam noć. Dk, Ružica 
Delićeva pobježe sa Josom Juratovićem. Kamo, zašto? 
To neka bog zna. 


XXVI. 

Jutrom devetoga srpnja 1753 bijaše po Zagrebu 
silne žurbe i trke. čas je letio na konju po Ilici koj 
častnik banskih krajiških husara, da ponese pismo U 
biskupski grad, čas je jurila sjajna kočija, u kojoj se 
je sievao velikaš odjeven gotovo u zlato, tu su opet 
posavska kola polagano dovucala seoskoga župnika, 
komu si od naloga silne prašine jedva razabirao halju 
i lice. Po vlaškoj ulici išao je trubač biskupskih ban- 
derijalaca. Kod svakog ćoška bi stao te trubljom sa¬ 
zvao katane. Po gornjem gradu koracao je postolar 
Tomašić znojeći se pod ogromnim pernatim klobukom 

gradjanske garde lupajuć po dugačkom bubnju, neka 
garda ide pod oružje; cehovi hrlili su u crkvu po svoje 
zastave, gradski kaštelan bio je iz svih vinograda sa¬ 
kupio prangije, te smjestio ih kod gradskog tornja u 
kapucinskom vrtu, ai gospodin senator Ladislav Sale 
šetao je u tiesnih hlačah i košulji po svojoj sobi či- 
tajuć na glas svoju latinsku oraciju, dok mu je gospoja 
senatorica na dolamu nova srebrna dugmeta prišivala. 
Napokon ozva se od gradske Ciglanice silna bubnjava. 
Čete banskih krajišnika krenuše iz svoga taborišta 
prema trgu Harmice. Bilo je blizu devet ura, sunce već 
je nemilo pržilo, prašina bijaše strašna, da te zaguši, 
a putem pade od žege nekoliko vojnika bez sviesti. 
Danas ima se svečano uvesti presvjetli gospodin grof 
Adam Bacan, namjestnik banske časti u kraljevini Dal¬ 
maciji, Hrvatskoj i Slavoniji po preuzvišenomu gospodinu 
Franji Tausi-u, biskupu zagrebačkomu, koga je kraljica 
pri tom imenovala za svoga povjerenika. Banski na¬ 
mjestnik bio je zato otišo iz Zagreba, a imao je biti 
dopraćen od Ludbrega preko Sesveta laškom ulicom 
u glavni grad kraljevine. 

Premda su stranke medjusobnom mržnjom na sebe 
kipile, nehćede se opet nijedna oteti starodavnomu ob¬ 
redu, ono kolo velikaša pako, koje imenovanje banova 
sinovca smatraše pobjedom, gledalo je, da ta svetčanost 
bude što sjajnija, što ljepša, dobro znajući, da se upa- 
ljiva ćud Hrvata lakše premamiti daje vanskim sjajem, 
uzdajući se povrh toga u onu neriedku manu ljudskoga 
značaja, po kojoj se čovjek nejak često i proti svojoj 
duši klanja ma kakvoj osobi, samo ako je vanskim bi¬ 
ljegom vlasti odjenuta, ter jaka dieliti milost ili nemi¬ 
lost, korist ili štetu. 

Već dva dana prije bjehu stališi poslali pred na- 
mjestnika deputaciju u Ludbreg i to barona Marka Pe- 
jačevića, kanonika Stjepana Puca i Ivana Šajića, pod- 


Digitized by v^.ooQle 



280 


župana križevačkog, da ga u ime sabora pozdrave i 
pozovu u glavni grad. Duž zemaljske ceste čekahu žu¬ 
panijski sudci i puna kola vlastele i čim bi se kočija 
Baćanova približila, grunuše prangije a plemstvo vikaše: 

— Vivat locumtenens! 

Čim se je Adam bliže primicao Zagrebu, tim više 
mu se priključi kočija, a kod Sesveta već se je vijao 
za njim nedogledan rep pratilaca. Kod Vrbovca dočeka 
namjestnika Patačićki banderij pod svojom zastavom, 
sve liepi birani ljudi u crvenih dolamah na konju, a pred 
njimi Stjepko Patačić, kod Božjakovine pridruži mu se 
zeleno konjaničtvo Draškovića, a kod Sesveta slobod¬ 
njaci biskupa zagrebačkog, plavetni husari, nakićeni 
bielimi gajtani pod pernatim kalpakom, na kom je bilo 
čitati E. Z. to jest Episcopus Zagrabiensis. 

S daleka opazi zvonar svetoga Kralja provod i za- 
tutnji veliko zvono nad gradom a za njim sva ostala 
zvona. Sa Kalvarije i kapucinskoga vrta zagrmiše mali 
topovi. „Pozor! U red!“ orio se širom tridesetničkog 
trga glas krajiških zapovjednika i sve gušće i gušće 
jatila se naloga radoznale svjetine. Sad dojuri zagrabce 
prednja četa biskupskih husara do mosta kraj Mandu- 
ševca. Tu stajaše četnik Šišman Vojković na čelu kra¬ 
jiških banskih konjanika, kojim si na daleko vidio ša¬ 
reno odielo, crvene hlače, zelene dolame i visoke kal- 
pake, nad kojimi je gusta perjanica treptila. Vojković 
zaleti se poput munje na svom hielcu pred četu, po¬ 
dignu sahlju i viknu: 

— Škadron pozor! i banovačke trublje zatrubiše, 
bubnjevi na konjih zagrmiše i zastava se spusti na 
počast. 

Sad dodje namjestnik. Umoran, ponešto zlovoljan, 
sjedjaše na liepu zelenku. Bogata surka od plavetne 
svile izvezena srebrom, sjajna dolama od crvene kadife 
orubljena kunovinom visijahu lieno na tom nevatrenom 

tielu; kalpak kan da mu je bio prevelik natisniit u čelo, 
a biela perjanica nagibala se vrlo čudnovato na lievu 
stranu. Sve se je činilo, da ga ta slava neveseli osobito. 
Oko njega jatili se na konju velikaši u šarenom sjajnom 
kolu, Stjepko Patačić u mavenoj svili na crnu arapinu 
noseć na bielom kalpaku zlatnu čelenku, podban Rauch 
spuštenih brkova, sigurna oka, od glave do pete obučen 
u crn baršun, sjedeć ua bielcu, general grof Kazimir 
Drašković, Franjo Kušević, Oršići, Jelačići, Erdody i 
sila drugih, a uz njih poskakivao je ponešto smiešno 
karlovački zapovjednik grof Benvenuto Petazzi, komu 
se je vidjelo, da ga talijanska majka nije rodila za tu 
tiesnu krajišku uniformu. 

Na manduševačkom mostu zaple se provod u ljuto 
klupko. Slobodnjaci konjanici otimahu se za prvenstvo, 
biskup hćede, da njegova četa bude svakako prva, al 
toga nedopustiše bauderijalci Erdodski, Draškovićki i 
Patačićki, te tako sunu sva rulja neobuzdanih konja¬ 
nika jednim mahom u uzku ulicu i u bok bataljunu 
banovačkih pješaka, koj je upravo držeć pušku na po¬ 
čast bubnjevi i sviralami pozdravljao banskoga namjest- 
nika. Grof Adam stisnut nemilo, mrgodio je zlovoljno 
lice, bojeći se, da ga vierni zelenko nestrese, al na 
sreću baci se dosjetljivi Vojković sa svojim škadronom 
medju banderijalske takmace i pješadiju i povede Ada¬ 
movu družbu brzim kasom kroz Ilicu na mesnička vrata 
u grad, gdjeno namjestnik zakrenu u Draškovićevu kuću, 
sretan, da će se riešit te svečane gungule, al tu ga na 
vratih spasenja pograbi plemeniti magistrat zagrebački 
i senator Sale izgovori Adamu svečanu postnu prodiku 
od najmanje pol ure, da Adama glava silno zaboli, te 
taruć si rubcem čelo, prišapnu grofu Draškoviću: 

— Cher comte, cette fćte est si magnifique, que 
j’en deviendrai foux! 

Drašković nereče ništa, al stisnu čudnovato usne. 

Hrlim korakom penjao se je Adam uz stube, gdje 
ga je čekalo plemstvo, da mu preda zastavu kraljevine, 
al Adam nereće na sve poklone gotovo ništa, kimnu 
samo po kadšto glavom, uze brzo zastavu iz Rauchove 
ruke, prisloni ju uz zid i primjeti da je strašna sparina, 
pri kojoj su se gospoda radi njegove neznatne osobe 
vrlo izmučila, te da ih neželi oteti žudjenomu miru, 
pošto i onako veći dio posla preostaje za sutrašnji dan. 

— Adame! ukori ga Terezija, ja nerazumijem tvoje 
mlitave ćudi. Ti kan da nehaješ za sve, što tu biva. 
Oh da je u tebi moja duša! Da znaš, kako mi je igralo 
srdce, kad sam s ovoga prozora medju gospojami gle¬ 
dala, kako te uvode u vlast, kako ti se sve klanja, kako 
te sve slavi, kad pomislih da sam ja u tom kolu prva. 
Dš,, današnjim danom slavi naša politika pobjedu, a 
sutra zasjest ćemo na priestol slavno i veselo, da će ti 
Hrvati pamtit svetkovinu, koju im pripravi Terezija 
Baćanka. 

Oko plamćaše liepoj ženi plamenom ponosa, radosti 
i samosviesti, dočim je nanijestnik prote žuć svoje noge 
zievao. 

— Reziko! reče Baćan, radi i priredi što te je volja! 
Zapali makar na svetkovinu cieli taj grad, al mene, 
molim te, pusti na miru. Ja sam ti vrlo kukavan „maitre 
de plaisir“. Uzmi si zato Jankovića. Taj se u te po¬ 
slove bolje razumije. Ja idem, da naučim u postelji 
svoj sutrašnji govor, a poglavito da zaspim. Laku noć, 
ma chćre! 

Grof Adam odšulja se u svoju spavaonicu, a Tere- 
zijino oko odprati ga pogledom punim priezira i uz de¬ 
monski posmjeh šapnu liepa žena: 

— Pa to da je muž ? Zašto nesmijemo mi žene i 
pred svietom vladat. Al dii, pravo reče: Janković je 
izvrstan „maitre de plaisir*. Sutra priredit će ,,Diana“ 

Zagrebčanom bahanal, kakova neima ni u Olimpu. 

* 

* * 

Puncat je Markov trg. Ljudstvo gleda pozornim 
okom na uru svetoga Marka, koja daleko zaostaje za 
radoznalošću svieta. Prostor pred banskim dvorom je 
čist. Na lievoj strani od banskih vrata stoji kostajnička 
regimenta u punoj paradi. Oružje sieva, zavratnjaci se 
rumene, na klobucih trepti zeleno lišće. Pred kumpani- 
jami stoje častnici opasani srebrnim pojasom, upirući se 
o svoju sablju. Pred njimi na konju sjedi pukovnik — 
Klefeld. Usne mu drhću, lice kan da mu je posivilo, 
ljuto bulje oči u zemlju, nemilo trza ruka uzdu. Kle- 
' feld, zakleti vrag Baćanu, mora danas spustiti sablju 
na počast čovjeku plitku, koj mu je preoteo čast, mora 
zapoviedati svojoj četi, da učini Baćanu počast! Oh 
zmije mu jedu srdce, pakao plamti u duši, a on mora 
da mirno sjedi na konju. Sad se dovuče do gradske 
kuće na ćošku i gradjanska garda korakom nejednakim. 
Visoke ogromne čizme gazile su neskladno nemili za¬ 
grebački taj tarac, veoma crvene haljine padale su vrlo 
nejunački niz tielo. visoke guste perjanice zibale se kao 
klasje o vjetru nad širokim, šiljastim klobukom, izpod 
kojega je na lice curio znoj, a poštena ledja zavijala 
se pod teretom nepouzdane kremenjarke. Po koj kra¬ 
jiški brk zatrepti od posmjeha, kadno junaci vidješe, 
kako se gospoda gradjani pod neprirodjenom paradom 
znoje. Već se razmjestiše i cehovi, županijske deputa¬ 
cije pod zastavami i gradski magistrat, pred kojim se 
je nadimao sudac Babočaj, držeći vrlo dostojno svoje 
drveno žezlo. Svi prozori- bijahu puni ženskoga svieta, 
a navlaš u banskih dvorovih. Ponosito promatraše Te- 
rezija tu svečanu vrvu žarkim svojim okom. Vidjelo se, 
da se ćuti vladarkom. Samo pokadšto odzdravi milo¬ 
stivo kojemu velikašu ili kimnu nehajno kojoj gospoji 
kraj sebe. Sad svrnu okom na trg i sretnu se s drugim 
— s Klefeldovim okom. Njoj sjevnu oko — njemu za- 
drhtaše vedje — i Terezija pokloni mu se uz sladki 

posmjeh toli milostivo, toli ponizno, da mu je srdce od 
biesa puknuti bćelo. Odbi deveta. Sad je hora. Ljud¬ 
stvo zažamori. Pobočnik banovaca doleti na konju do 
pukovnika i prišapnu mu nekoliko rieči. 

— Ne! odreza Klefeld srdito. 

Za dva tri časa pojavi se na zagibu Markove ulice 
šest biskupskih konjanika i iza njih pozlaćena kočija 
biskupa zagrebačkog na četiri konja. 

— Ha eto biskupa! zamrmori sviet, kraljevski ko- 
misar dolazi. 

U taj tren viknu kapetan gradjanskih četa: 

— Pozor! Pušku uz rame! Na počast! i gradjanski 
bubnji zabubnjaše silno, al brzo okrenu Klefeld konja 
i kriknu biesno: 

— Puko vino pozor! Puške do nog! Mir! i bano- 
vački kundaci spustiše se ružeć na tarac. 

Ljudstvo se začudi toj raznolikoj komandi. Bisku¬ 
pova kočija ustavi se pred banskim dvorom. Iz nje 
izidje biskup Tausi u ljubičastoj svilenoj halji i biskupov 
tajnik Paxi, skrušena lica. Al biskup neudje u dvore 
već korakom prama pukovniku i reče mu dostojno i 
mimo: 

— Znate li vi, gospodine pukovniče, da sam danas 
kraljevski komisar, na mjestu kraljice i da mi vojska 
ima prezentirati pušku? 

Pukovnik ni da trenu, već hladno i prezirno od¬ 
vrati biskupu: 

— Gospodine biskupe! Brinite se vi za svoje po¬ 
pove i nezabadajte svojih prsti u vojnike, jerbo ste 
magarac. 

Tamna rumen zali lice biskupovo, a tajnik pro- 
bliedi. Medju častnici stade šapat. 

— To ćete mi platiti prostače tudjinski! dignu 
biskup prst i pohrli ljutit u dvore. Svjetina se uzko- 
meša, gospoje se nagoše iz prozora, a general Draš- 

ković opaziv na pragu sebe Tausi-a blieda lica, plam- 
tećih očiju, poleti prema njemu i zapita: 

— Šta je excellentissime! 

— Šta? dignu Tausi glavu i pogleda oštro Draš- 
kovića, onaj Niemac, vaš pukovnik, nazvao je zagre¬ 
bačkoga biskupa, kraljevskoga komesara — magarcem. 
To je crimen laesae majestatis! Generale, ja tražim za¬ 
dovoljštinu ! 

— Generale! viknu Terezija zlorada oka priskočiv, 
ta sramota na očigled svieta mora se kaznit Ja to hoću. 

— General iztražit će krivnju pukovnika, odvrati 
Drašković udvorno grofici. 

— Tako? planu biskup, ja želim zadovoljštinu na 
mjestu. Zar je zagrebački biskup vaš kaprol? Jesmo li 
dotle došli gospodo vojnici? 

— Molim — izlanu general. 

— Gospodo! Za boga! umirite se, skoči Rauch 
medju njih, o tom budi poslije rieč, sada je hora poći 
po namjestnika. 

— Škandal, škrinu Terezija Aleksandri Keglevi- 
ćevoj, to će Niemac skupo platit. 

— Idite po gospodina namjestnika, izdahnu biskup 
ljutit. 

Šest velikaša podje po grofa Adama u Draškovi- 
ćevu kuću i doprati ga u banske dvore. Sada zabu- 
bnjaše krajišnici i gradjani, i jedni i drugi učiniše počast 

i-Klefeld spusti sablju sjedeć ukočen, al djavol- 

skim prezirom gledajuć Adama Baćana, koj mu pozdrav 
domahnu rukom. Namjestnik udje u dvore. Na stepenih 
dočeka ga biskup i pokloni se presmierno grofu. Obo¬ 
jica udjoše u dvoranu, zelenim suknom obloženu. Do 
zida stajahu na uzvišenu miestu dva pozlaćena stolca, 
a nad njima pripeti grbovi Dalmacije, Hrvatske i Sla¬ 
vonije. U polukrugu bilo se razredilo gospodsko kolo. 
Na desno kalpaci, perjanice, sablje, dolame, glave živih 

očiju, duge brade, sitnih brkova, crne kanoničke halje 
i zlatni krstovi, a međj njimi fino lice Baltazara Krče* 
lića. Na lievo evala je ljepota sred svile, diamanta, či¬ 
paka i nabieljenih uvojaka rumena smiešeća se lica, 
rujne usne, dražestne oči, a pred svimi divna Terezija 
poput kraljice u balji od biele svile, u kojoj sievabu 
utkane srebrne ruže. Adam spusti se brzo na lievi 
stolac, biskup polagano na desni, te izvadi, nataknuv 
očale, iz žepa dugački papir. 

Polagano jednozvučnim glasom sricaše biskup iz 
artije slavu grofova Baćana, kojim da neima ravnih na 
ovom svietu. 

Ravnodušno gledao je Adam preda se, al Krčelić 
pri šapnu smiešeći se drugu si Pucu: 

— Ali se je biskupov tajnik Paxi namučio te Ba- 
ćanske slave! Daju je biskup bar naučio čitat. 

Sad završi biskup svoj dugački govor i reče uzvi¬ 
šenim glasom: 

— Ja Franjo Tausi, božjom i apostolske stolice mi- 
lošću biskup zagrebački, opat blažene djevice topuske, 
slavne županije Brezničke vjekoviti knez, njegove ce- 
sarske i kraljevske svjetlosti viečnik umieštam tebe 
preuzvišenoga i presvjetloga gospodina grofa Adama 
Baćana za namjestnika banske časti u kraljevini Dal¬ 
maciji, Hrvatskoj i Slavoniji. Vivat! 

— Vivat! odazva se plemstvo dosta umjerenim 
glasom. Naglo se dignu Baćan i reče: 

— Inclyti status et ordines! Da mi je sila dana 
toli puno i mudro govorit, koliko preuzvišenomu gospo¬ 
dinu komesaru, moje rieči nebi imale mjere, da se kra¬ 
ljevskoj svjetlosti i vašoj dobroti zahvalim. Nu ja velim 
u kratko: bit ću strog i pravedan, blag i milostiv, a 
moja će briga biti, da vazda pazim na pravo i sreću ove 
kraljevine i zapoviedi previšnjeg priestola. Hvala vam! 

— Vivat! ozva se potiše glas plemstva, koje se 


Digitized by <^ooQle 



287 


brzo poslije toga obreda razidje. Na razstanku stisnu 
Terezija biskupu ruku i reče: 

— Vi trpite za nas! Klefeld zna, koliko ste r adili 
o tom, da moj muž bude namjestnikom. Zato vas je 
obružio. Strpite se, ja ću vas osvetit. 

— Hvala milostiva grofice! odvrati biskup, ja ne- 
tražim osvete, ja tražim pravicu, — tražit ću ju od 
same carice, jer još nismo došli toli daleko, da smije 
tudjinac biskupa zagrebačkog toli ružno osramotit. 

* 

* * 

Iz prozora banskih dvorova sievalo je u ljetnu, 
oblačnu noć sto i sto svjetala. Adam Baćan i žena mu 
Terezija bjehu se već udomili u tih dvorih, a njihov za¬ 
kleti vrag — Klefeld, koj je toliko vremena probavio 
bio n toj kući. koj je mislio da će ovdje vjekovat. mo- 
rade već prije nekoliko mjeseci preselit se u privatan 
stan, da se dvorane sjajno prirede za novoga banskoga 
namjestnika. Dugim čislom otvorenih soba strujila je 
danolika svjetloba. U kristalnih troručnih sviećnjacih 
drhtahu o zidu mirisave voštanice sipajuć svjetlo po la- 
štenom podu, po šarenih tapetah, po težkih svilenih 
zavjesah i sjedalih od rujnog damaska a plameni svieća 
odražavahu se od blistavih ploča mletačkih zrcala, koja 
su skladno razredjena bila. Tu cvatu srebrni liljani na 
modroj tapeti, tu savijahu se na zidu rumene, zelene i 
žute arabeske razkošnog istoka o prigašenom svjetlu 
modruljaste svjetiljke, ondje bijaše soba ukrašena ruj¬ 
nom tapetom, na kojoj se hrvahu zlatni lavozmaji i u 
svakom kutu zelenila se mrta, cvao je čemin i ruža, 
zibao se bliedi limun i žarila se zlatolika narandža. Naj- 
većma sjala je plesna dvorana. Sa stropa visijaše o po¬ 
zlaćenu lancu ogroman svjetiljnjak od brušena stakla u 
spodobi velike zviezde, oko koje je titralo sto manjih 
zviezdica. Poput nebeske duge lievalo se šareno svjetlo 

kroz taj umjetni blistavi kristal ožarujuć strop i zidine. 
Tu kan da si ušo u nebo starih bogova. Gledaj nad 
sebe. Na tamnih zorom prosinutih oblacih sjedi u zla¬ 
tnoj školjki Venera na pol krijuć, na pol odkrivajuć 
divno si tielo, što no buji i cvate poput mlade ružice, 
kosa joj pliva niz vrat kao žeženo zlato, oči joj zamiru 
od plamena milja, a usne joj cvatu, leptir bi se spu¬ 
stio na njih; smješeć spušta glavu natražke, kao da 
driema. Voljko vuku golubice školjku plavetnim ne¬ 
bom, kud lete zlatokrile ptice, rujni leptiri, kud lebde 
amoreti sipljuć na caricu ljepote rumene ruže, do- 
čim na vrhu školjke stoji uzdignutih krilašca, leteće 
kose mali, mili, zlopaki Amor, bacajuć zlatne strielice 
na nesretnu zemlju. — Gledaj niže po zidovih. Tu 
grabi Pluto Proserpinu snažnima rukama te ju po¬ 
vlači u plameno carstvo, ovdje niče iz sinjega valovja 
divno tielo Anadiomene, tu grli srebroliki labud Ledu, 
koju prodrhtava božanska ljubav, ondje na brdu Idi 
stoji mladi pastir Pariš držeći zlatnu jabuku, gledjuć 
pomamno tri nebeske ženske. Bajno drhtalo je svjetlo po 
tih slikanih bogovih, bajnije po vrevi živih ljudi, koja 
se je uz lagodnu glasbu šuraeć proplitala sjajnom dvo¬ 
ranom. Šta li tu sbaci, šta li tu skupi hir, ludost sud¬ 
bine? Tu smješi se nevino lišće priproste šljivarske 
kćeri izvaljujuć oči ; ondje se mrgodi stara bradata ko- 
renika hrvatska. Veseli li se, srdi li se toj komediji? 
Ovdje škilji stara njemačka majorica preko dugoljastog 
nosa. Ta dk, ona je najvažnija osoba, a drugo je smet. 
Gle one dvie djevojačke glavić?! Stišću se i čudno gle¬ 
daju, kako si poručnik banskih husara uzvija brk. Jedva 
ga ima, al, bože, vit je, tanan je, a haljina mu se divno 
privija uz tielo i mi smo djevojke. Gle onog banskog 
pješačkog zastavnika, koj u kutu zavlači debelu glavu 
u crveni zavratnik. Sad zieva! Ah sad se je nespretan 
zapleo u svileni rep stare grofice, koja ga zmajskim 

okom ošinu. Bože moj! Od Dubice! Volio bi hrkati, al 
regimentska je zapovjed, da se moraš en pleine parade 
znojit na plesu. Da je bar gdjegod čutura! 

Adam stoji držeć ruke na trbuhu i bulji svjetinu, 
oko njega previja se nekoliko hrvatskih kameleona bez 
uniforme po francezkoj modi, u uniformi po starinskom 
kroju. Bez sumnje su ga prije grdili, bez sumnje traže 
od njega službu, jer mu se dive, kad kihne, jer plaču, 
kad ga zaboli na nogi žulj. Eno bogate ocvale ljepotice, 
gleda pod lepezu, a izpod nje na njemačkoga bombar- 
dirskoga kapetana krupnije vrsti, koj joj logički doka¬ 
zuje, da je ona ružin pupolj. Ona baronica pod napra- 
šenim tornjem, a bez zubi ujeda svakoga, jer je nitko 
negleda pa grdi potajice i namjestuika, jer zahtjeva od 
svakoga gosta za ples ulazninu od 34 krajcara. Suho¬ 
njavi onaj fiškal gleda vrlo ozbiljno preda se i iztra- 
žuje, nije li kožnati žep njegove surke ponešto razpa- 
ran, jer kani pri večeri amo zaklonit bar bocu od pu¬ 
rana ili glavu odojčeta. Svila šumi, ostruge zvekeću, 
smieh hahače i hihoče, oči sievaju, jezik brblje, ver- 
saljska halja, francezki mač, krajiško crveno sukno, 
kriva sablja, brk, brada, visoka koafira, mužko, žensko, 
mlado, staro, ružno, liepo — sve se to mieša i huji i 
bruji. Al ondje — ah ondje pod onim zrcalom! Dk, 
neka potavni to zrcalo, stid je svakoga zagledat se u 
to bezočno zrcalo, kad je vidio žensku, koja pod njim 
sjedi. To nije ruža, ruža je blieda, to nije Iiljan, liljan 
je stidan, to nije tulipan, tulipan ne miriši milenim 
dahom, to je prebujno za proljeće, premlado za ljeto,, 
zrela rajska jabuka a nije jesen, to nije zima jer te 
žeže jače od sunca. Čemu je i stavila tu krunu od 
alema na sjajnu vrankosu? Šta je taj alem? Šta su joj 
oči te, divne munjevne oči, čemu pliva niz junonska 
uda ta meka biela svila, ta ptit joj je mekša, bjelija. 
Žena se smieši, al od toga posmjeha, zazebe te srdce 

i pomišljaš, da se raj sa paklom sdružiti može, ljep¬ 
šega poroda nebi im ljubav jaka bila izuieti na sviet. 
To je Terezija, „Diana“. Poput vladarice sjedi tu slu- 
šajuć, kako joj kavalir Antun Janković šapuće dosjetke 
mahnitoga si srdca, a ona uživa, grud joj se nadimlje 
i pokadšto odplati mu trud potajnim pogledom izpod 
svilolikih trepavica. 

— Danas je svečani uvod! Blizu je rok! šapnu 
Tereza. 

— Vi me toga sjećate. Bih li jošte živio, da toga 
nepamtim? odvrati kavalir. 

— Sretna sam, da vladam, i stidim se da vladam. 
Sretna, jer vladajuć mogu ostati uz tebe, stidim, jer mi 
se muž vladarom zove. A ti? 

— Ja prokleh već dane, da imaju toliko ura i 
prokleh ure, da imaju toliko časaka i žalim samo, da 
neživimo u vieku grčkih bogova, što nam se eno po 
zidovih prikazuju. 

— Ti bi valjda htio biti Jupitrom, koj je svakim 
danom mienjao dragu. 

— Nipošto. Htio bih biti Marsom. 

— Zašto? Da ti priskrbim veću šaržu. 

— Nipošto. Da mi se dogodi ono što Marsu, koga 
je Vulkan skovao u zlatne lance sa svojom vlastitom 
ženom Venerom. 

— Vous etes un aimable frippon! nasmiehnu se 
Terezija izpod oka, lupnuv ga lepezom po ruci. 

U taj par doleti pred nju Eufrozina bez daha. 
Lica se žarila djevojci živim rumenilom, oči su joj sie- 
vale čudno! 

— Teto! Teto! pljesnu mlada dlanima, molim vas, 
popravite mi cvieće na glavi. Sad nh će početi menuet, 
već me čeka kapetan Vojković. 

I mlada nagnu glavu, Terezija popravi joj cvieće, 
te ko lastavica odprhnu Eufrozina u vrevu. 

Laganom otegnutom mjerom razvijala se je glasba 
menueta, a parovi postupahu svečano po laštenom 
podu, da časomice stanu, te se duboko poklone. 

— Zašto neplešete vi menueta, grofice V upita Jan- 
ković. 

— A vi to mene pitate ? 

— Ta dk. 

— Nepoznajete li moje krvi, koja poskakuje po- 
mamnim ciganskim taktom, ja bi tim glasbenikom slo¬ 
mila sve te liene gusle, flaute i fagote. A1 molim vas, 
dajte mi ruku. Taj nesretni medvedji menuet otegnut 
će se dobrano, i još je dosta vremena do predstave. 
Podjimo u tursku sobicu. Ondje nas nitko nebuni. A 
propos! Vi ćete kod soupera sjediti kraj mene. 

— A grof? 

— Sjedit će čelo drugoga stola. I domaćin i do¬ 
maćica dužni su zabavljati goste — svaki na svojem 
kraju. Vi me razumijete. 

— Podpuno. 

— Pa dobro. Ajdinp ! 

Terezija provuče svoju kroz kavalirovu ruku j 
oboje podjoše laganim korakom kroz sobe, gdje su sta¬ 
rija gospoda sjedila oko stolova, igrajuć karte. 

Sretno zamaknu Terezija u tursko zaklonište a za 
njom Janković. 

— Sjednite do mene, reče grofica, da čevrljamo. 
Sjednite! 

— Terezo! odvrati kavalir jednako stojeć. Vi ste 
pobiedili, vi ste hćeli pobiedit rad mene, je 1’? 

— Da. A1 čemu taj ozbiljni glas? 

— Dokaži mi to. Izhodi pomilovanje za Belizara, 
ti to možeš. 

— Mogu, pogleda u čudu žena, dapače mogla bih 
olmah. Ban mi dade nekoliko svojih podpisa na praznu 

papiru. — charte blanche — tu mogu napisat, što me 

jc volja. Ni muž mi. o tom neznade ništa. A1 sada neću 
pardona izpisat. Belizar dobit će svoje pomilovanje tek 
iza vjenčanja sa Eufrozinom, ili ako nebude vjenčanja 
dobit će smrtnu osudu. 

— To bi ti učinila ? 

— Bi, zašto ne ? 

— To da je tvoja ljubav ? 

— Jest Ja te hoću k sebi privezat na vieke. Bo¬ 
jim se tvojega uma. Znam, da mladića ljubiš Ja te 
držim u šakah, ja te nepuštam. 

— Terezo! 

— Badava. Ni rieči više. 

— A1 da ja prestanem ljubit? reče kavalir, po- 
gledav ju izpod oka. 

Grofica se tržnu, al to nebijaše uzdrhtaj strasti. 

— Tada, tada, zapenta — ti si lud, to nije mo¬ 
guće. Ajđmo u dvoranu ! 

— Ajdmo! reče kavalir mirno. 

O 

* * 

Već bje zamrla tihana glasba, uminuo ukočeni 
menuet, kojemu se je glaviti zastavnik iz Dubice ne¬ 
malo čudio, jer nije nikako razumjeti mogao, zašto li 
se ljudi toli težko klanjaju. Eh gdje je tu kolo? Dok 
je vreva blistavog svieta šumila amo-i tamo poput 
morskih talasa stajahu poručnici „Kastor" i B Poluks“ 
kraj vrata dvorane, čevrljajuć medju sobom. 

— Mnogo plesao? 

— Malo. 

— Zašto? 

— Etiketa nek ide k vragu. 

— Zašto? 

— Pol sata morao sam se klanjat milostivoj gro¬ 
fici Aleksandrini, koja ima kosu od kudeljc, zube od 
porculana i oko od stakla. 

— Bar si se mogao nadiviti ljudskoj umjetnosti. 

— Hvala liepa. Neljubim paštete od stara skosara 
mesa, ma bila i začinjena kolonjskom vodom. Ja volim 
narav. 

— Tješi se. „Diana“ traži tu žrtvu od nas samo 
prije ponoći. 

— A poslije? 

— Vratit će nam milo za nemilo. Po predstavi 
večerat će mladji sviet na samu sa liepimi francezkimi 
komorkinjami po Dianinoj zapovjedi. Onako sans gfine. 
Tu te čeka silna odšteta za porculan, za kudelju i 
staklo. 

— A la bonheur! Vive la messaliance! A1 vidi, 
vidi! Naš dubički zastavnik Glišić stoji ondje u kutu 
kao na kordunskoj straži. Podjimo do njega. Da vi¬ 
dimo. kako se zabavlja. 

Poručnici podjoše k zastavniku. 

— No Glišiću? reče Poluks, kako ti se mili ples. 

— Dobro, vrlo dobro, gospodo poručnici, nasmija 
se dubički junak sladogorko. 

— Kako se zabavljaš? produlji Kastor. 

— Dobro, vrlo dobro, uzdisaše Glišić taruć si ša¬ 
renom maramom sa čela znoj. 

— Ti toga još niesi vidio? će Poluks. 

— Boga mi niesam, odkad me je rodila majka. 

— Eh toga neima u Dubici, lupi ga Kastor po 
ramenu. 

— Boga mi neima. 

— Dodji ti poslije k večeri s nama. 

— Čast! pokloni se zastavnik nešta veselije, čuvši 
za večeru. 

— Nisu ove gusle za tebe. 

— E boga mi niesu. Sve mi po glavi zvrnda i 
ciliče, a muka mi je koraknuti, jer je pod klizak 
ko led. 

— Ha, ha, ha! nasmija se Poluks, zar u Dubici 
nose podkove na čizmah? 

— A nose boga mi. 

• — Čuješ li! hćede Kastor dalje, a trubljaj zatrubi 

— znak da valja poći u komediju. 

U zadnjoj sobi, koja je dosele zatvorena bila, di¬ 
zalo se drveno pozorište, zaliepljeno zlatnom artijom, 
zaklonjeno plavetnom zavjesom, po kojoj bijahu posute 
zlatne zviezde. Vreva grnu onamo i razmjesti se po 
stolicah. Kastor i Poluks povukoše Glišića sa sobom. 
Sitno zaciliknuše gusle, pomalo uzvi se zastor. Šest zla- 
tokrilih nimfa u kratkih bielih suknjicah skoči u lovor- 
gaj na pozorište. 

— Jeste li čuli? šapnu Glišić, da ih nije stid? 

Vrteći se na nožicah oblietahu nimfe gaj, tražeć 
amo i tamo. 

— Šta su za boga izgubile? zapita Glišić. 

Sad se spusti s gora medju vile vražić i prišapnu 
svakoj nešta u uho. 

— Gle, gle toga pasoglavca, reče Glišić, odakle 
se je izčupao. Kao da je ptica. 

Na pozorište dodje starac i željnim okom proma- 
matra vile. 

— Šta će taj? 

Vile obkoliše starca. Svaka pruži ruku. Starac 
maši se žepa, daje svakoj po cekin, a vile se poklone 
smiešeć i opet pružiše ruku. 

— Gle jošt im nije dosta. Ala su gladne! 

Starac daje i daje i daje, a one traže i traže i 
traže, pa se smieše pa ga grle. 

— Takovu grdobu! 

Već izprazni starac žepove. Kad najednom planu 
plamen. Šest mladih pastira izleti.- Vile pribjegnuše 
k njim. Starac izvali oči. Vile poljubiše mladce. 

— Da ih nije stid! Pred tolikim svietom. 

Starac da će za njinii, al posrne padne, vražić mu 
sjedne za vrat, a s traga pojavi se pod prozirnim ru¬ 
hom Venera i blagosivlje mlade, koji se strastveno grle. 

— Pravo mu je magarcu, planu Glišić, al prosti 
bože i one nisu bolje. Sve bi ih poslao k profuzu. 

Kastor i Poluks pako previjahu se od težka smieba 
na Glišićeve opazke. 

* 

* * 

Dvoranom bliešti gospodski stol. Visoke košare od 
pletena srebra a u njih bujno voće, umjetni tornjevi od 
šarena šećera, bujna dimeća se jela na srebrnih zdjelah, 
zlatno i rumeno vino u vrčevih od kristala. Veselo slade 
si gosti grlo sladkim jelom, obilno teče vatreno vino, a 
glasba gudi, da je milota, a sviet čevrlja, žamori, mrmlja 
i kliče. 

— Gdje su mlada gospoda častnici, zapita Antun 
Tereziju. 

— Vesele se za punim stolom ondje u drugom 
krilu avec mes tilles des chambre. 

— Ah! začudi se Janković. 

— Que voulez vous? Chaque age a ses passions 
et veut avoir des concessions. Čujete li zveku. Ah to 
je veselje, bez uzde, bez spone, bez stege — to je 
ljubav, to je krv, to je život! Ne est ce pas? pogleda 
Terezija kavalira mahnitim okom a on zadrhta i po- 
kinu glavom. 

Življe je igrao biser šampanjskog zlata u sjajnih 
čašah a liepa Diana, žarka lica plamtećega oka, po¬ 
dignu kupu i viknu: 

— Gospodo slavna! U ime ljubavi, u ime radosti, 
u ime slobode pozdravljam vas sad. Divan je to dan, 
dan naše slave i pobjede, a mi ju slavimo u ovoj tvr- 
djavi, u banskih dvorovih, koje otesmo jurišom. Zar 
nije pravedno, da junačka vojska slavi pobjedu svoju 

u otetoj tVrdjavi? Dš slavimo ju punom mjerom, sla¬ 
vimo ju bez dosadne stege i etikete. Dosta je bilo danas 
ceremonija, sad neka osvane slobodni čas! Nek se to 
žarko vino toči u vašu slast, nek vam šumi vesela glasba 
po burnom taktu, nek vam sladki razgovor ljubavi osladi 
srdce. Pa mrgodio se mrki ukočeni prikor hinjene po- 
božnosti, ja kličem ipak od srdca: 

— Živila ljubav, živila sloboda, živila slast! — Liepa 
Diaiia primaknu zlatnu pjenjušicu rujnim usnam, izkapi 
čašu do dna i podignu u vis sjajni kristal. 

— Vivat Diana! zagrmi dvoranom pomaman urne¬ 
bes, čaše zabljesnuše, čaše zazveknuše, kroz bučne zvu¬ 
kove, pomamne glasove orilo se iz stotine razigranih 
grla: 

Vivat Diana! a od drugoga krila, jjdje je mahnita 
mladež plivala u slobodnoj slasti, ozivala se promukla 
jeka: „Vivat Diana!“ A ona? Visoko uzdignuta glavu 
pod blistavom alem-krunom, crno joj oko sipa striele 
divlje radosti po tih uzburkanih valovih pomamnoga 
družtva, lica joj se žarila od divlje strasti, usne joj 
drhtale kao od vrućice, a grudi se nadimale silo¬ 
vito od biesa razkoši. Iz toga oka, iz toga smieha plam- 
ćaše priezir. Tu kao da je stojala vladarica, koja prima 
poklone poludjelog robija. Sve jače i jače brujio je ža¬ 
mor, kad se u jedan put pojavi na vratih blied, pre¬ 
stravljen doktor Pencinger i namignu Jankoviću. Ka¬ 
valir skoči, pohiti k vratima. Doktor prišaptnu mu rieč, 
Janković probliedi, protrnu, i već da ode za stareem. 
A1 ga pogodi oko Terezije. 

— Chevalier! Kamo? viknu domaćica. Antun se 
lecnu i pohitiv k Tereziji, prišapnu joj: 

— Adieu! Moram. 

— Sad? Šta je? Vi ćete ostat. 

— Nemogu. 

— Vi ćete ostat, pogleda ga žena strastno i biesno. 

— Adieu! 

— Antoine! uzkipi Tereza potiho, za cienu naše 
ljubavi. 

— Makar se srušio sviet. 

— Antoine! šapnu Terezija gotovo plačuć, molim 
ostajte. 

— Ne. 

— II se bar povratite! Molim vas! 

— Hoću, reče kavalir poslije časka. 

— Parole d’honneur? uhvati ga Tereza za ruku. 

— Parole d’ honneur! Adieu! odvrati kavalir ' iz- 
vinuv se i odjuri za doktorom. 

— Šta je to za boga? upita Janković drhćućnn 
glasom starca, kad obojica izadjoše na trg, ogrnuti 
kabanicom. 

— Ptić je odletio, odvrati sdvojno starac. 

— Kako? Kamo? Govorite za ime božje! Dodjite 
brzo, podjimo u naš stan. 

Za nekoliko časaka sjedjahu obojica u doktorovoj sobi. 

— Tako je bilo, iztiskivaše doktor težko pojimljuć 
zrak. Sretno spremih mladića od Primorja na vaše 
imanjce kod Varaždina. Bilo je i vrieme. Klefeld ima 
po Primorju svojih uhoda, te je vrebao na mladića. Nu 
hvala bogu sretno ga oteh očima tih izdajica, premda 
mi je opora ćud Belizarova dosta muke zadavala. Ne¬ 
znana šta je bilo, mladić oboli zbilja, a njegova bol 
imala je svakako svoj koren u duši. Čuvao sam ga kao 
novorodjenče. Belizar bivao je sve mrznijim i ćudljivi- 
jim. Nerad dodijao je njegovoj krilatoj duši, a k tomu 
morila ga je, kako mi se čini, ljubavna strast. Pridigoh 
ga hvala bogu, počeo se je oporavljati u svježem gor¬ 
skom zraku. Po čitave dane obilažismo zelene šume, a 
on je mene pri tom izpitivao o bolesti svojoj, o silah 
prirode i o svačem, da sam se znojio kao djače pred 
profesorom. , ' 

— Molim vas, govorite za boga kraće, skoči ka¬ 
valir na noge. 

— Odmah. Jednog dana odvezoh se u Varaždin 
po liek, da se pripravi pred mojima očima. Povrativ se, 
dodjem u dvore, al Belizara neima. Upitah plahu slu- 
žinčad, šta je. Sluga mi odgovori: Neki glasnik donese 
oko podne pismo, nezna se odkle. Kad ga Belizar pro¬ 
čita, kan da će pobiesnit. Mahnit poleti niz stube u 
staju opasav prije sablju, izvede konja, poklopi ga, i 
nerekav nikomu ništa, odleti bez traga. 

— Kamo za boga? 

— Toga nitko nezna. 

— Bože moj! Čovjek je poludio. Prije hore u taj 
kritički čas. 

— Oh meni je bilo, da će mi pasti kap. 

— Samo da nije došao amo! Samo da ga nepro¬ 
mišljena pamet ili djavolska kakova spletka nije za- 
niela u Zagreb. Dodjite molim vas k meni, nečftsimo 
časa. Ma puklo nebo nad nami, ja moram Belizara naći. 

* 

* * 

Dok je bučna zabava šumila u banskih dvorovih, 
sjedjaše baronica Amalija sama u velikoj sobi, zlovoljno 
premećuć listove knjige. Očekivala je majku, koja se je 
imala povratit iz Gradca od svoje rodbine, dočim je 
pukovnik nešta boležljiv sjedio u svojoj sobi pišući 
obširno izvješće proti Adamu Baćanu, koj da si je za 
kratko vrieme od nekoliko mjesecih od svoga imenova¬ 
nja do namještenja steko nespretnim vladanjem silu 
neprijatelja namjestiv glupe, nepouzdane ljude, radeći 
svojevoljno i na korist svojih prijatelja i u sudbenih 
poslovih. Da to što bolje dokaže, priložio je Klefeld 
omašno čislo tužba iz raznih strana Hrvatske, te nije 
ni propustio potanje opisat i vladanje grofice. Terezije. 
Svršiv svoj posao zapečati Klefeld smotak, koj je su- 

tra imao poslan biti u Beč, kamo je upravo putovati 
htio i to u svojih pošlovih baron Malenić, koga Kle- 
feld zamoli, neka papire ponese savjetniku Kolleru, 
premda Malenić nije ni slutio, da će sa sobom ponieti . 
obširnu denunciaciju. Krajiški častnik od ordinancije, 
ljuteći se, kako se njegovi drugovi kod Baćanke liepo 
zabavljaju, počeo je za stolom u doljnjoj sobici pukov¬ 
nikova stana pomalo driemati, a uz njega i dva tri 
krajiška vojnika, koja su vazda morala pripravna biti na 
pukovnikovu zapovjed. U jedan put uleti u kućna vrata 
ovisok čovjek, kojega se lice nije moglo razabrati u 
polumraku. « 

— Je 1’ obrstar kod kuće? zapita čovjek razdra- 
ženim glasom.. 

— Jest! A1 neprima nikoga! Tko ste? Šta ćete? 
skoči častnik. na noge. 

— Nepitajte? Stvar je važna, ja moram s pukov¬ 
nikom govorit. 

— Nepuštam vas, viknu častnik. A1 čovjek skoči ' 
skokom na stube, gurnuv častnika te naperi proti njemu 
kuburu, kad je za došljakom poletiti htio. Za jedan 
tren pope se uz stube, otvori naglo vrata, a Amalija 
skočiv na noge vrisnu: 

— Za ime boga! Belizar! 

— Dš, baronesso, reče mladić blied, razjaren, gdje 
je pukovnik ? 

— Moj otac radi, boležljiv je, dahnu baronessa, vi 
nemožete š njime govorit. Sutra! 

— Moram, baronesso, danas, sad u ovaj hip. 

U sobu nahrupi častnik, al mu Amalija nehotice 
mahnu, neka ostane pred vratima. 

— Šta hoćete? Vi ste bolestni? Smirite se za 
boga! 

— Ja sam zdrav, ja sam miran, s pukovnikom 
hoću govorit, drhtaše Belizar. 

— Je l 1 to pozdrav zaručnika? reče barouovica 
vyedljivo, osviestiv se ponešto. 

— Pustimo to, gdje je pukovnik? kriknu Belizar, 
lupiv nogom. 

— Gospodine kapetane! planu djevojka. 

Susjedna vrata se otvoriše. 

— Kakva je to vika? ozva se promukli glas i na 
prag stupi Klefeld. — Šta ? Belizar! Ovdje ? U to doba ? 
Kapetane! Kako ste smjeli? Ja mišljah da ste bolestni. 

— Zdrav, gospodine pukovniče, osovi se kapetan 
vojnički mrkim okom gledjuć barona. Vaš delinkvent 
došao je, da vam se prijavi, da se stavi pred sud. 

— Pred sud? izvali od čuda pukovnik oči. 

— Dk. Čujte. Bijah na imanju moga dobrotvora. 
Prekjučer dodje mi pismo iz ličke krajine, piša ga 
nadporučnik Šandor Szabo. Reče, da je sramota, da se 
otimljem sudu, i da bih davno sudjen bio, da me ne- 
štiti ženska suknja, grofica Terezija Baćanka, koja da je 

'rad mene uzkratila njemu svoju milost-dosta! 

Vi ćete razumjeti, gospodine pukovniče, da je to gadna 
sramota za junaka, tim veća, jer mi ta kukavica piše, 
da to pogovaraju svi krajiški častnici. Vi znate, da je 
to laž i kleveta. Ja toga nemogu, nesmijem podnosit, 
jer sam pošten čovjek, hrvatski plemić. Ozdravio sam, 
sudite me, ja to zahtjevam, zato pohitih ovamo. Su¬ 
dite me! 

— Belizare! Vi ste s uma sišli, prepa se Amalija, 
ah nesretan onaj čas, kad ste na kapetana trgnuli 
sablju. 

— Morao sam, da obranim poštenje hrvatske plem- 
kinje. 

— Koja toga nije vriedna bila, reče razdraženim 
glasom Amalija, jer je pobjegla u sviet sa prostim čo- 
, vjekom, gradjaninom. : • 

— Baronesso! kriknu Belizar izbuljiv oči iz blieda 
lica, to nije istina, to nije'moguće! Ružica Delićeva- 

— Dk, Ružica Delićeva pobjegla je sramotno, po¬ 
tvrdi pukovnik. 

Mladić zadrhta, njegovi pogledi bludjahu po sobi 
poput divljega ognja. 

— Oh! to je strašno! To je grozno! zaškrinu 
biesan, uhvativ se za srdce. 

— Belizare! reče Klefeld mekše, opametite se, 
evo vam zaručnice! 

— Belizare! opetova Amalija. 

Časak buljio je kapetan pred sebe, zatim "podignu 
glavu i upriev oči oštro u barona, reče mirno: 

— Gospodine pukovniče! Ja govorim službeno. Ja 
tražim sud, sudite me ! kriknu, makar me stajalo glave. 

— Dobro, odvrati Klefeld i podje prema vratima, 
koja otvori. Gospodine poručniče! viknu napolje. 

Častnik unidje. 

— Gospodine poručniče! Uzmite dva momka i po¬ 
vedite gospodina kapetana Pakića u kasarnu, u zatvor, 
gdje će ostat, dok mu nepukne sud. 

— Evo oružja! reče Belizar položiv sablju i ku¬ 
buru na stol. fcahku noć gospodine pukovniče, vaš sluga 
baronesso, pokloni se Belizar ozbiljno. Gospodine poruč¬ 
niče! Ajdmo! 

— Lahku noć! dahnu u čudu pukovnik, Amalija 
pako pokloni se hladno. 

— Šta je to? zapita Klefeld svoju kćer, kad bje 
kapetan otišo. Djevojka slegnu ramenima. 

— A1 sad ga imamo, sad je tvoj! nasmiehnu se 
Klefeld razabrav se. 

— Tim bolje, reče Amalija mirno. 

* 

* * 

Janković udje s doktorom u svoj kabinet. Odmah 
za njimi doleti Janko. 

— Milostivi gospodine! izlanu sluga prestravljen. 

— Šta je? zapita ga kavalir. 

— Znate li šta sam vidio? 

— Šta? 

— Prije malo vremena — oh bože moj, bože moj! 

— Govori k vragu! 

— Vidio sam kako straža iz Klefeldova stana vodi 
u zatvor. 

— Koga? probliedi Janković i pograbi slugu za 
prsa. % 

— Našega mladoga gospodina! 

— Oh! planu Janković kroz plač uhvativ se za 
kosu, a doktor pade nepisnuv na stolicu. 

— Je I’ prije ovdje bio? zapita tresuć se Janković. 

— Nije. 

— Oh doktore! doktore! škrinu Janković, propao 
sam. Nesmotrena strast mladića razbi u tren sve moje 
nade, sve! 

Shrvan od ljutih jada srusi se kavalir na stolicu i 
pokriv si lice rukama jecaše kroz plač: 

—• Belizare! Belizare! Zašto si mi sgazio srdce? 

— To, to, to je ludo, vrlo ludo! poče brbljati 
doktor taruć si suze, to je supina dementia. 

— Vaša milosti, nastavi Janko plačnim glasom, 
dh — zaboravih javiti vam- 

— Šta? osovi kavalir glavu. 

— Onaj smotak papira na stolu — evo — čisto 
sam lud — mene je to poparilo. 

— Tko je donio papir? skoči kavalir k stolu i 
poče skidati zamot. 

— Pater Hieronymus. 

Drhćućom rukom držeć papir poče kavalir čitati 
pismo. Čas mu porumeni, čas mu probliedi lice, a 

doktor poče radoznalo dizati nos. Kavalir stavi hrlo papir 
u stol, podje pred ogledalo i reče grozničavim glasom. 

— Doktore! Vidite kosa mi je razčešljana, je 1’? 

— Je — jest maguifice, raztegnu doktor od čuda lice. 

— Valja popravit, da, udari kavalir u mahnit smieh, 
uze češalj i poče popravljat si kosu. Zatim stane pred 
doktora i zaškrinu: 

— Je 1’ dobra moja frizura ? 

— Je — jest magnifice! zinu plaho Tirolac. 

— Bien! Vi ćete ovdje spavati. Janko priredi mo¬ 
dri kabinet. Ćutim da će mi u noći vaše pomoći tre¬ 
bati, ja idem na ples! 

— Ples? skoči doktor na noge, kan da ga ujela 
guja i pogleda kavalira sumnjivo iznad naočala. 

— D&, potvrdi Janković kroz hinjen mir, na ples 
k divnoj Diani. 

— Ta sad — sad? uzmaknu doktor pogledav sa 
strane Janka, koj mu niemo odgovori kažuć kažiprstom 
na čelo. 

— Dh, nastavi Janković. zarekoh joj se, da ću se 
vratit. Vi znate za rieč „Noblesse oblige!“ Moram, iz- 
tisnu Janković. Laku noć! 

— La—a—ku_ noć! zapenta doktor, pokloniv se 
duboko. 

Kavalir ode, a starac podje na prstih do otvorenih 
vrata, pogleda plaho, pa će Janku: 

— Podji za gospodarom. Moglo bi biti nesreće. 
Mie—mieša mu se. 

— Boga mi, mieša mu se, zaplaka Janko. 

* 

* * 

Kao električnim svjetlom dirnuta poleti Terezija 
prema vratima, na koja unidje Janković. 

— Oh ti si moj! šapnu žena, pruživ mu obie ruke 
i lice joj planu'žarom. 

— Zar sam smio Tereziji krenuti vjerom, pokloni 
se kavalir udvorno, mjereć okom biesnu čeljad, koja je 
uz svirku hahakala i lievala u se šampanjsko vino, bio 
bih došao, da i nisam obećo. 

— Reci, zašto si otišo? 

— Malica! Na imanju Horvatska izgorila mi je 
žitnica. 

— Ah! 

— Mislio sam, da je bog zna šta! A1 pustimo to. 
Veselimo se. Dobre sam volje, iztisnu kavalir čudnim 
glasom. 

— Ti si danas čudan! pogleda ga grofica. 

— Uzrujan, zaljubljen. Gdje je grof? 

— Spava u svojoj postelji. 

— Ha! ha! ha! Je 1’ Malenić ovdje? 

— Jest, ondje vidiš ga u trećoj sobi. 

— Pardon Terezijo! Imam mu dvie tri reći. Sad 
ću se vratit. 

— A1 brzo, zagrozi se žena prstićem, ii ću ja doći. 

Kavalir se pokloni i podje kroz vrevu put treće 

sobe. 

Prolazeć kroz turski kabinet, gdje je samo na di- 
vanu hrkao omašni Sale, doču za sobom šaput. 

— Chevajier! 

Kavalir krenu glavom. Pred njim stajaše sdvojna 
lica Eufrozina. 

— Ah vi gospojice? 

— Dit ja žalostna, potvrdi mladica glavom, zatim 
šapnu ogledav se pomno: Imam vam povjeriti tajnu, 
strašnu tajnu! A1 da nas nitko nečuje. 

— Govorite. 

— A1 taj! pokaza Eufrozina prstićem na senatora. 

— Mrtav je. Govorite samo. 

— Pa čujte! Stajah u vrevi nedaleko od Terezije. 
Do nje bio je Najšić. Nešta si šaptahu- latinski, — a ja 

razumijem nekoliko rieei latinski. „Najšiću! šapnu mu 
Bezika, dodjite poslije u turski kabinet, reć ću vam 
nešta radi Belizara. Svakako dodjite". Šta je to, pomi¬ 
slih ja, to moram saznat, jer ga poštujem, a poštujem 
i vas, vi ste toli, toli dobri. Ja se dakle zavučem amo 
za ono gusto cvieće i granje. Ni živa me duša nije 
vidjela, a ja ni dahom dahnula. Zbilja dodjoše i sje¬ 
doše eno onamo, čula sam svaku rieč. Pomislite. Ta to 
je strašno. 

— Šta? šta? zapita radoznalo kavalir. 

— Bezika reče: „Najšiću! Kapetan Pakić došao je 
u Zagreb. Pismo, na koje naputih Šandora, koristilo je, 
žacnulo je mladu usijanu glavu. Sad je u naših šakah. 
Ja želim, da stvari bude kraj. Evo vam dva blanketa 
sa podpisom bana. Na jedan mi napišite pardon za 
kapetana, a to će dobit, ako uzme Fruziku, na drugi 
blanket napišite zapovjed, da se kapetan mora odmah 
odvest pod stražom na tvrdjavu Kufštein u tamnicu — 
a to će dobit, ako neuzme Fruzike". Ja sam vam drh¬ 
tala kao šiba, srdce mi je pući hćelo, a nisam smjela 
pisnuti. Najšić uze blankete i reče: A šta Janković? 
A Bezika: On je fantast, koj za mnom luduje, reći 
ću mu: Kufštein i sve će biti dobro. Ja hoću tako, 
taj mi je čovjek po volji kao što muha pauku. Vi¬ 
dite toga nisam pravo razumila, doda djevojka prosto- 
dušno. 

— Ah! začudi se kavalir. 

— Nije li to strašno, zapita Eufrozina naivno 
uvriedjenim glasom, imaju li ti ljudi srdca ? Vidite, oni 
će nas prisilit — oni — 

— Gospojice Eufrozino! vi ste divna djevojka, 
poljubi ju kavalir u ruku. 

— Ali molim vas- 

— Molite boga, vi ste poštena djevojka! Hvala 
vam! S bogom! 

Šenoa: Diogene«. 20 

Kavalir poleti prema Maleniću u drugu sobu, opa- 
ziv, da ga Terezija traži. Po tiho progovori Maleniću 
dvie, tri rieči, na koje baron glavom kimnu i za čas 
šetao je Janković po dvorani vodeć pod rukom liepu 
Dianu. U jedan put kao da se je nečemu dosjetio, iz- 
trgnu se naglo, pohiti smjelim korakom prema veli¬ 
komu stolu u najbučnije kolo gosti, gdje su uz mah¬ 
nite pjesme zvonile čaše. I primi kupu i dignu ju. 

— Silentium! Janković govori, viknu Najšić. 

— Prijatelji! kliknu kavalir jasnim al drhćućim 
glasom, najdivnija žena našega vieka, divna Diana, do¬ 
čekala nas je danas u svom hramu. Začarala nas je 
svojom ljepotom, zapanjila nas svojim sjajem, obsipala 
nas je svojim obiljem, učinila nas na vieke svojimi ro¬ 
bovi. Nebi li sramota bila, da joj ostanemo vječiti duž¬ 
nici, da nepokušamo oponašat onaj raj ljubavi, slobode 
i veselja, gdje vladaju Venera i Bako? Ne to nesmije 
bit. Ja kličem: Revanche! Za četrnaest dana pripravit 
ću u vaše ime slavu divnoj Diani, a na tu slavu po- 
zivljem vas svih. Hoćete li? 

— Vivat Diana! Vivat Janković! riknu družtvo i 
vino poteče stolom, čaše razletiše se na komade. 

— Točite gospodo! kriknu Janković, pijte taj 
nektar, što nam ga daje Diana, ja ću ga pit makar 
otrovom bio. 

U tamnu noć brujila je biesna halabuka kori- 
banta, habakanje milosrdnih hetera, kojitni je Diana 
razveseljivala žarku krv otmjene mladeži. Cilik i zve¬ 
ket, prasak i grohot, cjelov i šaput, urlik i vrisak, sve 
je to čula mrka noć, ugrijana lica, mamurne oči, razki- 
dane ruže, zlatnu pjenu, potajni mig, svilu, kadifu, zlato 
kristal, žarke grudi — sve je to gledala kroz prozore 
mrka noć — a na daleko po mračnih ulicah grada, po 
tioćnoj tišini razliegala se bura prvoga bakaDala. 

Naproti žarkim prozorom banskih dvorova stajaše 
čovjek. Ledjima bio se prislonio uz kameni stup majke 
božje, te je mutnima očima buljio u kuću — zastavnik 
GlišićJ 

— Hm! reče sebi, hm! Je 1’ to bilo, ii nije bilo? 
Je 1’ to pakao, je 1’ raj? Jesu 1’ to andjeli ili vrazi! 
Uf! Glava mi puca. Gdje sam do vraga? Ova crna 
kućetina bulji u mene vatrenima očima kao avet. Neš 
me, neš! Jok! mahnu Glišić rukom, jok! Ja sam tu — 
ti si ondje. Dodji bliže ako si junačkog srdca. Jesam li 
skokom na vrata? Onako šic mic! Ha! ha! ha! Uf! 
uhvati se za glavu, to vino, pa to jelo, pate djevojke! 
Toga u Dubici neima. I nedaj bože! Čuj! čuj! Idu! 
idu moji pakleni dusi! Šibaj Glišiću, šibaj!“ Zastavnik 
prenu se na noge, zaleti na drugu stranu i za čas 
uminu nestalna mu sjena u mrak Markove ulice! 

XXVII. 

Zagreb bijaše pun govora o bahanalu liepe Tere- 
zije. Tko je pri toj sjajnoj, razkošnoj u Zagrebu dosele 
nečuvenoj svetkovini bio, pripoviedao je dakako o tom 
trista čudesa i nije se mogao dosta nahvaliti divote, 
samo je zastavnik Glišić ležao punih osam dana u svo¬ 
joj postelji proklinjući svu ljepotu i vičuć: „Nebojim se 
vraga, nebojim se Turčina, al kod druge takove žen¬ 
ske batalije pao bih na mjestu mrtav. Toga u Dubici 
neima. “ Na razan način su dakako govorili ljudi, kojih 
nije bilo pri slavi. Lakoumni zviedljivci, koji se manje 
bojahu vraga, razpitkivahu pomno o pikantnih potan- 
kostih te novotarije i mnoga slabija duša odluči u sebi, 
da će se okaniti opozicije proti Baćanu, koj je dnevice 
sipao bez obzira nove dekrete i službe. Novi taj sjaj, 
nova razkoš, koju je liepa Terezija bacila bila medju 

lahko upaljive Hrvate poput udice, ugrabi mnogu ri- 

biću. Drugi ljudi, staroga kova krstili se sgražajuć se 
od tih Skandaloznih prizora; pater Pepel govorio je in 
camera charitatis, da se je Zagreb promienio Sodomom, 
stara Sermažica dokazivala je, da je vidjela' puno 
svieta, da je dosta boravila na carskom dvoru, al ta¬ 
kove sablazni da nije nikad doživila. Nu bilo je i triez- 
nih ljudi, koji su bistrim okom proniknuli Terezijin 
plan, da naime iz temelja razkopati radi stari, triezni 
i priprosti hrvatski život, te mjesto njega uvest raz- 
košno mahnitanje, kojemu se čini moral ludom pred- 
sudom, ti ljudi znadjahu, da samo iz morala niču zdravi 
i ozbiljni karakteri, a promienljiva razkoš, živo preg¬ 
nuće za sladkim užitkom da od čovjeka čini kukavicu. 
Malo znati, ništa neraditi i dobro živjeti, plieniti po 
volji bijaše geslom one dobe, geslom kojega se rado 
prihvaća ljudska slabost. Ti ljudi zdravo misleći zakla¬ 
njahu u gnjevnom srdcu uspomene staro-hrvatskoga 
života, ti ljudi proklinjahu Antuna Jankovića, da je on, 
čovjek toli bistar i uman, postao sliepim skutonošom 
grofice Terezije i kolovodjom bahanala. 

Sav sviet pako pitao se je radoznalo, šta li znači 
„revanche*, kako li će se dosjetljivi Janković odužiti 
slavnoj ljepotici kraljici svojega srdca. Znalo se je, da 
će to biti nešta neobična, al o pripravah nije se ništa 
saznati moglo, premda je dan za. danom uminuo, premda 
se je rok slavi sve bliže primicao. 

Jednoga dana pred podne pokuca kavalir na vrata 
pukovnikova kabineta. Klefeld dignu se naglo, čim opazi 
Jankovića, komu je lice posve veselo i bezbrižno bilo. 

— Bon jour! dragi pukovniče! reče Antun baciv 
svoj šešir na stol, dodjoh da vas, baronicu i barono- 
vicu pozovem na maskaradu, koju ću buduće nedjelje 
pripraviti. 

— Na maskaradu? Oprostite! reče pukovnik hla¬ 
dno, ja nisam prijatelj maskarada. 

— A1 evo glave moje, da ćete ovaj put doći, na- 
smieši se Janković spustiv se lagodno na naslonjač. 

— Oprostite, chevalier, za takove poslove imate 
lažno vi i grofica Terezija, ja imam ozbiljnijeg posla. 

— Par exemple? 

— Imam izreći proti kapetanu Pakiću sud, odvrati 
pukovnik ujedljivo. 

— Ah zato vas glava boli? opazi Janković ravno¬ 
dušno, bubnjaj uć prsti po stolu; imate li ptića u gajbi? 
Čuo sam. Hvala bogu! 

— Vi velite „hvala bogu tt ? začudi se Klefeld, gos¬ 
podine vi, mahniti poklonik moje neprijateljice Baćanke 
i vi, čini mi se da sbijate od mene šalu i čudim se, da 
ste u obće amo došli. 

— S vami je vrlo težko govoriti, dragi pukovniče, 
slegnu Janković ramenima. Ja nerado trošim puno rieči, 
a najdosadnije mi je sve moje čine tumačit. Baćanka 
driema mirno na vulkanu, a ja sam ju uljuljao. D&, 
Malenić seje sinoć povratio iz Beča. Je 1’ kod vas bio? 

— Jest, odvrati neodlučno pukovnik. 

— Dobro je. Dakle vratimo se k maskeradi. Ce 
sera un coup d’etat! Otrovna striela u srdce naših ne¬ 
prijatelja. 

— A1 do vraga! Ja vas nerazumijem, reče obrštar 
pogledav plemića sumnjivim okom. 

— Eh! I opet! razljuti se kavalir. To sve je toli 
jasno. Belizar stavio se je prije roka, ja dakle moram 
sve na vrat na nos pripravit, da se jednom svrši naš 
ugovor. Meni je to osobito drago, jer je grof Adam za 
kratko vrieme svoga vladanja počinio toliko budalaština, 
da ga u lagum dići treba. Znate li dakle zašto pri¬ 
pravljam maskeradu? 

Pukovnik mahnu u čudu glavom. 

— Da iznenada na oči liepe Diane zaručimo Beli-* 
žara sa Amalijom. Ha! ha! ha! 

— Chevalier! uzmaknu Klefeld. 

t- Pa d&, za boga. Vi si želite Belizara, vi ga 
imate u šakah, imajte si ga. Meni je pravo. Šta me 
gledate sumnjivo? Valjda znate, koliko se vašoj mu¬ 
drosti klanjam, da vas nedržim toli ludim, da ćete pu¬ 
stiti ptića iz ruke, kad ste ga srećom uhvatili. Meni je 
to dapače drago. 

— A1 Terezija i I ona će ondje biti? 

— Dakako! Sve će stranke doć na maskaradu. 
Terezija? Znate li, šta ona misli? Da će se poslije ma- 
skarade Belizar svečano zaručiti sa Eufrozinom Fejer- 
vary. 

— Ah! tržnu se Klefeld pogledav sa strane pro- 
stodušno lice kavalira. A1 Belizar? Hoće li on pristat. 

— Moja volja mu je zakon. Ja ću zaručnike pred¬ 
staviti družtvu. Ljubio ii neljubio Amaliju, Belizar je 
plemić i neće pogaziti rieči, koju javno izrekoh. 

— A1 kako da ga dovedemo na ples ? Vi znate da 
je u zatvoru. 

— Ta nepozvah li vas na maskaradu? Belizar 
neka obuče masku, recimo na primjer, malteškoga vi¬ 
teza. Častnik jedan pod krinkom neka ga prati, posta¬ 
vite slobodno i dva vojnika pred kućna vrata. Vi, čini 
mi se, još i sad sumnjate. Ako hoće da utekne, ili 
ako nebude zaruka, dajte ga drugi dan ustrieliti. Ta 
vi ste pukovnik, vi imate vlast. Nevjerujete li mojoj 
rieči ? 

— Vjerujem! pristupi Klefeld Jankoviću i poda 
mu ruku, primam vašu ponudu; pod vojničkom prat¬ 
njom, pod malteškim ruhom doći će Belizar na maska¬ 
radu, da se zaruči sa Amalijom ili-- — 

— Ili da bude sutradan ustrieljen. C’ est bien. 
Vidite, pukovniče, netreba nego jasno govorit. Oh vje¬ 
rujte mi Terezija je ljuća od škorpiona. Kolike slasti 
za mene, kad se bude morala sama probost svojim 

žaocem. Podjimo gospojam, dragi pukovniče, da se 
dogovorimo radi krabulja, koje ćemo uzeti na se, uhvati 
kavalir pod ruku pukovnika, koj nehotice podje za njim. 

* 

* * 

— Djavo! Niem djavo! Ne! ne! Antune! to je 
preružna maska, reče zlovoljno po podne istoga dana 
grofica Terezija Jankoviću, koj je kraj nje na stolici 
sjedio ovijaj uć kiticu cvieća svilom. 

— Terezijo! odvrati Janković, gledjuć svejednako 
u cvieće, ja vidim, da u tebi kipi magjarska krv. A1 
ovaj put netrpim opozicije. Ja sam svoj plan tako raz- 
redio, svaka i najmanja promjena pokvarila bi ga po¬ 
svema. Dakle se, draga Terezijo pokoriti valja. Ja ću 
doći pod maskom crnoga sotone i moram do ponoći 
biti niem, da mi nitko neudje u trag. Ti ćeš doći pod 
presvukom Babantice, tvoj muž? 

— Pod spodobom Plutona; tk znaš da će doći 
cieli Olimp. 

— A pomisli kakvu masku odabrah Klefeldu? 

— Kakvu? 

— Masku odrpanog filozofa Diogena, koga je prieka 
sudbina šćerala u praznu bačvu. Ha! ba! ha! 

— Ha! ha! ha! previjala se liepa grofica od težka 
smieha. Ti si genijalan čovjek, Antoine! 

— Ljubav za tebe, želja za tvojom krasotom okri- 
lila mi je fantaziju Terezo! Belizar bit će dakle mal- 
težki vitez, a Eufrozina mlada Turkinjica. Kad zatrubi 
trublja, uklonit će se oboje za zastor, a šta će poslije 
sliediti, znaš i sama. Eufrozina i Belizar biti će svoji i 
grom sa vedra neba ošinut će Niemca. Ha! ha! ha! 

— Ha! ha! ha! Poljubi me, Antoine, primi kaparu 
na buduću nagradu. 

— Nipošto Terezo! skoči kavalir pruživ joj kiticu, 
neću da te poljubim, ja neću, da se kapimice priučim 

onoj slasti, koja samo onda čini od čovjeka bezsmrt- 
nika, ako ju jednim mahom posrkneš. 

— Ti si pobiesnio, lupi ga Terezija kiticom po 

ruci. 

— Ah moja mahnitost zove se Terezija, uzdahnu 
kavalir. 

— A opametiš li se? 

— Nedaj mi bog nikada pameti. Adieu, machčre! 
poljubi ju kavalir u ruku, an revoir! Malenić me čeka, 
ti znaš kakva ga je važna uloga zapala. 

— Au revoir, mon cher fou! kimnu Tereza na- 
smiebnuv se poput andjela. 

* 

* * 

Za čas stupi Janković u svoj stan. Sjedeć do pro - 
zora čekaše ga kapetan grof Franjo Patačić. Opaziv 
domaćina skoči mladić.na noge. 

— Zdravo dragi grofe! uhvati ga Janković objema 
rukama, no? Sve u redu? 

— Sve. 

— Jeste li predali Belizaru moje pismo? 

— Jesam. 

— Je 1’ ga pročitao? 

— Od početka do kraja. 

— Pa? 

— Dobro je. 

— Vi ćete ga pod stražom amo dopratiti iz' za¬ 
tvora. 

— Ja. . 

— On će imati ruho malteza. 

— D k. 

— A vi ? 

— Ta kako je ugovoreno — masku prosjaka. 

— Dodjite rano. 

— Nebojte se. 

— Dajte radi veće sigurnosti, da vaši krajišnici 
napune puške oštrim nabojem. 

— To je Klefeld i zapovjedio. 

— Je li? Drobro je. 

— Reče i to, neka sutra bude četa spremna — & 
i svećenik. 

— Da ustriele Belizara, je 1’? 

— Po svoj prilici. 

XXVIII. 

Nedjelja osvanu, dodje i večer, rok maskarade i 
pobjede slavne Diane. Pred stanom Jankovićevim sta¬ 
jahu kraj širom otvorenih vrata četiri crnca držeć 
ogromne zublje. Crveno svjetlo steralo se drhćuć u 
tamnu noć, a o tom svjetlu ljeskalo se crveno-svilno 
odielo crnca. Široke stube bijahu pokrite perzijskim 
sagom, a postrance zelenile se bujne naranče, nad ko- 
jimi plamćahu svjetiljke od ružična stakla. Na pragu 
vrata stajaše visok Kinez, mašuć šiljastim šeširom i sa- 
birući ulazninu u svilenu vreću. Svaki gest morao je 
platit žut cekin, a taj prihod bje namienjen „plemeni¬ 
toj svrbi"; tako je bar bilo upisano na pozivu. Bajno 
je sievala dvorana, al to nebijaše dvorana, to bijaše 
perivoj. 0 stropu savijali se dugački vienci od rumenih 
ruža. Duž radova zelenilo se i cvalo istočno cvieće, 
hladovite palme, tankoli.^ti čempres, žarke pelargonije 
i biele kamelije na spodobu zelenih dubaka. U svakom 
dubku stajahu dva pozlaćena stolca presvučena gri¬ 
miznim damaskom, kraj svakoga dubka stajahu na mra¬ 
mornih stupcih girandoli od pozlaćena tuča sipljuć 
svjetlo po bajnoj dubravi, od sviećnjaka do sviećujaka 
vijahu se lanci od brušena kristala blješteć prizmatič- 
kim svjetlom. Iza zelenoga grmlja plivahu šumni zvu¬ 
kovi glasbe. kojoj se ozivaše s daleka druga iz dalnje 

dvorane poput harfe Eolove. Podji dalje. Malena je 
soba, šator od grimizne kadife, osute zlatninu zviez- 
dami. Na sriedi visi svjetiljka od plavetna stakla. Podji 
dalje, eto salona. Bogati gobelini, prikazujuć četiri dobe 
godišta, pokrivaju zidine. Tu stoje meki stolci na tan¬ 
kih noguh od pozlaćena bronza, stolovi uloženi mra¬ 
mornim mozaikom, a na njih ogromni sviećnjaci od 
francezkoga srebra, u kojih drhtahu crvenkaste vošta- 
nice. Podji dalje i stani. Ružično svjetlo stere se pro¬ 
storom kroz kristalne svjetiljke u spodobi liljana. Po 
podu prostrti su debeli crveni sagovi, da ni neoćutiš 
zemlje. Oko dvorane nižu se sjajni stupovi od brušena 
kristala na kojih počiva pozlaćena kuba. U četiri kuta 
stoje četiri tritona od mramora medju rumenim plame- 
nim cviećem kaktusa i sipaju iz školjaka kolonjsku 
vodu. A svuda oko hrama vije se ružino grmlje, osuto 
cviećem. Grlice lebde od grma do grma, iz gustine 
oziva se slavulj, al sred hrama na visoku piedestalu 
stoje od kamena Amor i Psyche, kako se grle, kako 
im splivaju usne. To je „hram razkoši". Podji dalje — 
al nemožeš. Pred tobom stoje zatvorena visoka vrata, 
zastrta crnim suknom, a na njih biela užasna slova: 
„Aux enfers*! — „U pakao"! 

Po dvoranah brujio je šareni sviet pod krinkom 
od c'rne kadife, varava, brbljava vojska od sjevera i 
juga, od istoka i zapada u svili, kaditi, zlatu, grimizu 
— u krpah. Debeli Turčin vodi koludricu, fratar se 
šali sa vilom, medjed draži krasnu Rimljanku, Otelo 
laska zagrebačkoj seljakinji, a dimnjačar šapuće sladke 
rieči Desdemoni, dočim se Pierot i Harlequin gone po 
dvorani. Eto sad ide „olimpijski ceh“ — al za čudo 
ovaj put s božicami. Bog zna, tko su te božice? Gle! 
Kako drobni Herkule pod lavjom kožom upiruć se o 
štap, hramlje! Bože oprosti mu tanke noge! Jadna de¬ 
bela Dejaneino, koja kraj njega koracaš, „idi u kolu- 

drice!“ Oh ta to je naš Amor u crvenoj halji sa kri¬ 
lima od biela papira. Čudna li kontrasta, Amor ima 
kanonički trbuh a Psycha kraj njega suhu bolest. Borme 
i senatorski debeli Mars je došao, pa se vražki znoji 
pod uzajmljenim oklopom carskoga oklopnika. Nisu li 
ona dva skakutava mladića u haljincih od plavetne 
svile sa zlatnom zviezdom na srebernoj kapi Kastor i 
Poluks ? Jesu. Sad ide Pluto na glavi mu žarka kruna, 
za njim Merkur, Jupiter, ide cieli olimpijski ceh, a 
sad — ide vrag, u istinu živi živcati vrag! Rutav je, 
crn je od glave do pete, vrh čela strše mu zavinuti 
rogovi, iz ustiju visi mu dug crven jezik a za njim po¬ 
vlači se strašna repiua. 

— Zdravo Jankoviću! šapću maske, al vrag neod- 
govara, vrag samo milostivo klima glavom. U dvoranu 
stupi Škotkinja vodeć pod rukom ponešto omašnu ve- 
s talku. 

— Majko! šapnu Škotkinja, vidiš li gdjegodj mal- 
težkoga viteza? 

— Nevidim jošte Amalijo, odšapnu vestalka, strpi 
se! Ha eno ga sad ulazi sa prosjakom. 

I zbilja inaltežki vitez pod dugom bielom kaba¬ 
nicom sa crvenim krstom unidje, a uz njega odrpan 
prosjak sa štapom. 

— Za čudo, reče Škotkinja, eno tu je još nagr- 
nulo jato prosjaka na vrata. 

— Zbilja! Pa svi su obučeni kao Fran Patačić. 

— Dk, čudno, reče vestalka, svi prosjaci kao i on, 
samo što pratilac ima crven pojas. 

— Koj je to bies Kastore, ustavi se Poluks, gle 
one lude maske, što eno na pragu stoji: Duge kose, 
duge brade, pod sivim plaštom drži prostu svjetiljku a 
u njoj zapaljenu lojanicu, kao kakov kočijaš. 

— Šuti Polukse, to je Klefeld. 

— Ah! Uklonimo se na drugu stran. 

U jedan hip utibnuše maske od čuda, svačije oko 
okrenu se k vratima, svačije usne šapnuše: 

— Tko je ta divna ljepota? 

Po laštenom podu koracaše ravno dvoranom žena 
visoka, laka i gibka kao vila, veličajna kao božica. 
Šteta da joj krasno lice zaklanja polukrinka od crne 
svile. Divno se iztiču od grimiza biele punane grudi, 
oble ruke, nezaklonjene zavidnim rukavom, a na sjajnih 
ramenih sapinju grimiz ruže od alema. Obilje crnih 
uvojaka skakuće niz sniežna, milo zaokružena pleća, a 
vrankosom propliću se zeleno vinovo lišće, žarke ru¬ 
mene jagode. Pod tunikom povlači se suknja — same 
bruseljske čipke — s traga duga, da se divni okrajci 
daleko steru po podu, s prieda kratka, da vidiš drobne, 
pune nožice u crvenih sandalih, da vidiš i nježno glje- 
žno, oko kojega se viju zlatni obručići. Niz ramena 
pada ženi skupocjeno tigrovo krzno, mala ruka joj drži 
pozlaćen štap. Tako lebdi ponosita dvoranom, a duboko 
klanja se šareni sviet. 

— To je Baćanka, šapnu Krsto Vojković ženi svo¬ 
joj Anki Rauchovoj, a ona plaha Turkinjica za njom 
je mala Eufrozina. 

-- Divna žena! Da je moja! uzdahnu Kastor. 

Bahantica podje ravno prema vragu, oko dražestnih 
usna pojavi se umiljat posmjeh, a iza krinke sinuše oči 
živim plamenom. 

— Bon soir, chčr diable! šapnu bahantica pruživ 
meku ručicu vragu, koj se ceretnonijozno nakloni. 

— Gle, reče Merkur Herkulu, vrag se plaši žen¬ 
ske, premda je iz njegove škole. 

— Atnice! odvrati Herkule, stara je istina, da je 
učenik mudriji od učitelja. 

— Ljudi, pristupi Mars, neima li nigdje nektara? 
Ja sam vrlo žedan. 

— Jesi li sliep nebeski maršale, nasmija se izpo'l 
krinke Merkur, eno ti nose mali crnci u srebrnih čašah 
po dvorani madeiru, koja je svakako bolja od nektara 
što nam ga naš lopov Ganimed za skupe obole prodaje. 

— Izjeo ga cerberus, reče Mars i pohiti za ma- 
deirom. 

Bahantica privi nu se nježno vragu. 

— Oh hvala ti, hvala Antune moj! šaptaše žena 
drhćućim glasom, toliko slavja još nedoživih nikada. 
Moje srdce igra od zanosa, moja duša mi veli, da to¬ 
kar danas sred ove divote slavim svoj pir. Sve, sve to 
posvećuje tvoja ljubav meni! 

Vrag potvrdi glavom. 

— Hćedoh zabušit, iznenadit taj kukavni sviet ne- 
vidjenim čudom, nastavi žena, al tvoja me mašta da¬ 
leko nadrili. Pobiedjena sara, a ta pobjeda dokazuje mi 
silu tvoje ljubavi. Od danas si moj, moj dušom i tielom. 
Jesi li, reci? tržnu bahantica strastno vragovu ruku. 

Vrag opet kimnu glavom i pritisnu nježnu joj ruku 
na srdce. 

U jedan hip odpoče glasba, skladni zvukovi ste- 
rahu se bajnom dvoranom a šareni sviet razredi se re¬ 
dom, razvrsti se kolom, preplitao se skladnim, proinje- 
renim taktom, da je sve blistalo, šumilo, sievalo. 

— Ples odpoče, reče bahantica, mi smo svietu na 
putu, a sviet nama, podjimo pod crveni šator! — I po- 
djoše. Razdragana bahantica spusti se na sjedalo pru¬ 
ži v pred sebe nehajno nožice, a vrag sjede do nje. 

— Srdce da mi pukne od radosti, živci mi igraju 
pomamno, reče žena, pritisnuv ruke na grudi, — i o pla¬ 
vetnom svjetlilu bijesnu joj iza krinke grozničav pogled. 
Niesam se mogla dočekat toga dana, te svetkovine lju¬ 
bavi i osvete. Oh kolika slast po mene! Gotovo se pla¬ 
šim te katastrofe, sve čini mi se, ko da je san. Svršen 
je boj, a Klefeld — onaj demon, koga mrzim, koga 

prezirem — pred mojim licem u oči mojega slavja uni. 
šten, satrveu! Tolike razkoši nedoživiše bogovi. A1 po¬ 
sve moram uništiti toga Niemca, do kraja, jer je na 
putu našoj ljubavi. Hoćeš li? 

Vrag kimnu da hoće. 

— Oh po sto puti hvala, Antune, iztisnu žena iz- 
pod krinke i stisnu strastveno ruku vraga, koj se ponešto 
tržnu, samo tebi imam zahvalit toli sjajnu pobjedu. Ti 
si moj, ti si vriedan mene. Moj muž prevelika je ku¬ 
kavica, a da si tako osvjetla lice, on mi je samo krin¬ 
kom, ti si mi srdcem, njega kan da i neima. 

U taj par stupi u crveni kabinet Diogen i podignu 
svoju svjetiljku prema bahantici. A1 ova skoči i planu ljuto. 

— Šta tražiš, odrpani mudrače? Zar ljude? 

Diogen potvrdi glavom. 

— Tada se nosi otale! Ovdje su samo bogovi i 
vrazi, pokaza žena Diogenu vrata, a oči blistahu joj po¬ 
put zmije, tu neima mjesta kukavnim mrtvim stvorovom. 
Znaj, da je samo bezsmrtnikom dano srkat po volji iz 
zlatne čaše razkoši, znaj, da u bogova ima striela, ko- 
jimi su jaki oborit drzovite ljudske nametnike sa ne¬ 
beske visine. Otale, nemuti tog slavnog olimpijskog mira. 

Diogen pogleda ženu, udari u paklen, neobičan gro¬ 
hot, da je ženu duša zazebla, pokloni se vragu i ode. 

U francezkom salonu vodio je pod rukom prosjak 
sa crvenim pojasom vestalku i Škotkinju. 

— Grofe! šapnu vestalka da joj družica ne doču 
ništa, vi ne čuvate sužnja. 

— Nebojte se baronice, eno kako kavalir čevrlja u 
„hramu razkoši* sa mladom Turkinjicom. Moje ga oko 
prati posvuda. Odavle neima izlaza nego zaručniku ba- 
ronesse Amalije. 

— Jeste li mu pokazali smrtnu osudu, koju vam 
dade moj.muž? 

— Jesam. 

— Što reče? 

— Mebak je. Sve će bit dobro. r 

— Hvala vam. A1 prije hore nesmije maltez ski¬ 
nuti maske. 

— Naravski. 

— Baćanki bit će to nož u srdce. 

— Dakako. Pakić je i dobra partija, bogat je. 

— Ta to je ono. Vi ste naš. Vama mogu iskreno 
govorit. Taj savez je absolutno potrebit za našu stranku, 
koju su mnogi sramotno ostavili kao na primjer stara 
Sermažica. Pa neimamo li pravo svojoj kćeri pribavit 
ugodnu gospodsku budućnost? 

— Naravski, potvrdi prosjak i okrenuv se zatim 
prema Škotkinji, upita: 

— Vi ste, baronesso, zamišljeni, razdražcni, zar je 
tomu razlog buduća sreća, ljubav? 

— Dh, moji živci igraju, odvrati djevojka, veselim 
se osveti, koja će zastići groficu. Znam da je hćela 
imati Pakića, a ja ću joj ga preotet, najljepšoj, prvoj 
ženi. Moja kaprica je pobiedila, a sve moje vršnjakinje 
ubit će zavist. 

— Kaprica, zapita prosjak, niste li ljubavlju sklo- 
nuli Pakića? 

— Neznano. Dosele bar medju nama nije bilo go¬ 
vora, možda ćemo poslije o tom govorit. Sad je glavna 
naša briga, da se katastrofa povoljno rieši, a tako i 
mora biti, jer je Pakić u šakah mojega otca“. Prosjak 
se tržnu i produlji. 

— A1 vi ćete mi dozvolit, da rieč ljubav nešta 
znači. 

— Dk. odvrati djevojka, al ja tu rieč shvaćam sa 
filozofskog gledišta, ima nekih vanjskih znakova strasti, 
koji se obično, pokazuju, kad se djevojka sastane s muž- 
karcem, koga rado vidi. Al ti znaci nisu baš absolutno 
potrebni. 

— Ah; vi ste vrlo mudri za svoje godine. 

— To ini rekoše već i drugi. U ostalom nemislim 
da ću nesretna biti. Pakić je liep, mlad i bogat, pa ta 
vrst mužkaraca mili mi se veoma. 

— Vrst, a ne pojedinac? 

— Molim vas, što ljubimo, zar samu osobu? Ni¬ 
pošto već ono, što ju zanimivom čini, na primjer ljepota 
bogatstvo i tako dalje. 

— Vi u istinu mislite vrlo triezno. 

— A tako i valja. 

Za ružinim grmom u „hramu razkoši“ govorila je 
Turkinja nešto maltezu, živo mašuć rukama. 

— Oh da znate, kapetane, koliko se bojim Rezike. 
Pobiesnit će. Sve je priredjeno za svatbu. Kakove li 
mi je nauke govorila i vježbala — oprostite — kao ka¬ 
kova konja. Ta ona će me oćerat. 

— Ne bojte se, zato se već pobrinusmo, odvrati 
maltez. 

— Reći će da sam neharnica, premda sam se od 
njezinih hira dosta gorkih suza naužila. Pred svietom 
nosim svilu, a u kući sam gora od služavke. 

— Vi unapred nećete plakat gospojice, nastavi 
maltez. 

— Dilo što bilo, nemogu drugčije. Bil pošteno bilo 
da proti svojoj i proti vašoj volji reknem i lažem pred 
bogom, da vas ljubim, pa onamo ljubim ja drugoga, a 
vi ljubite Amaliju. Je 1’? Vi ju ljubite. Pa molim vas 
siliti koga na ljubav, prietit mu se vječnom tamnicom. 
To je ružno, to je naopako, toga nepodnosim. 

— Dakako reče maltez i doda, uhvativ Turkinju 
za ruku, u vas je čestito, čisto srdce, bog vas blago¬ 
slovio gospojice, bog vam dao ljubav i sreću. 

I maltez poljubi Turkinju u ruku. 

U taj par zašumi glasba jače. 

Jedan od prosjaka prodje kraj Diogena i šapnu: 

— Je 1’ hora? 

Diogen potvrdi glavom da jest. 

Prosjak uminu, za časak presta glasba i gromoran 
mukao zvonolik zvuk razliegao se svečano bajnom dvo¬ 
ranom, da se je svakomu potresla duša. Dvanaest put 
zazvoni gromorni zvuk. 

— Gospodo! viknu crnac na vratih, ponoć je, iz¬ 
volite u „hram razkoši 8 , da prinesete žrtvu ljepoti! 

Šarena svjetina grnu jatomice prema hramu, gdje 
svjetlo jače zasinu, gdje je vodomet življe bacao miri¬ 
save kaplje. Pred hram dovede vrag i bahanticu. Ra¬ 
doznalo čekao je sviet, Šta će to biti. Silovit prasak 
prasnu, svjetlo zadrhta i u jedan hip izčeznu kip Amora 
i Psyhe. Piedestal osta prazan. Tad uze vrag liepu ba¬ 
hanticu za ruku, povede ju na piedestal, te položi kra¬ 
san vienac pred divne joj noge, a crnac viknu glasovito: 

— U ime moga gospodara čast i slava kraljici slasti 
i radosti, slava ljepoti bez para! 

— Slava ljepoti! zagrmi množina i pohrli, da baci 
cvieće pred noge divotnoj ženi, koja je ponosito poput 
božice stajala pod zlatnim krovom sred plamtećeg cvieća, 
sred blieštećih kristalnih stupova, ožarena čarobnim ti¬ 
tranjem ružičnog svjetla. Bahantska glasba zaruži ma¬ 
hnitim taktom, bahantica podignu zlatni sv oj štap i baci 
krinku daleko od sebe kliknuv: 

— Evo vam kraljice! 

— Vivat Theresia! planu množina ko dirnuta mu¬ 
njom. Divna neodoljiva bijaše ta žena, to čarobno 
lice, osuto žarom divljeg veselja, u kojem je titrao 
smiešak, da će ti zamrieti duša, to crno oko, toli ve¬ 
liko, toli silno, toli sjajno, kao što bljesak mjesečine u 
tamnoj vodi, kao što proplamaj munje na crnome nebu 
kao što titraj jutrnje rose na cvatućoj ruži. Žamor čuda 
i zanosa zamrmori dvoranom, a ona gledaše poniknute 
glave smierno i milo u tu šarenu vrevu, prekrstiv biel$ 

ruke na burnih grudih, kan da se sama stidi svoje lje¬ 
pote. A1 u tren planu joj oko, osovi se glava, zadrhtaše 
usne, zavitla se crna svilolika kosa i podignu zlatni 
svoj štap. 

— Hvala vam! Ljepota prima vaš poklon, robovi 
moji, vas robija sa zlatnog Olimpa, vas robija od da¬ 
lekog istoka, vas robija sa vječitog leda i tvoj poklon 
vraže iz crnoga pakla, koj si zapalio sve kriesove svoje, 
koj si digo iz Tartara sve pomamno milje, da tone duša, 
da gine, da plamteće grudi neznaju nego dahnut: Slava 
ljepoti i slasti! Vječna je liepost i neodoljiva, jaka sve- 
možnom silom razbit paklena vrata. Na noge tko mije 
rob, ja ću vas vodit u boj! Aux enfers! i skočiv sa 
piedestala poleti žena prema crnima vratima, koja u 
tren štropotom zinuše. 

— Aux enfers! vikaliu pomamno gosti tiskajuć se 
klupkom za liepom glavaricom svojom. U jedan mah 
zaklopiše se za gostovi vrata. 

Družtvo se nadje u tamnoj dvorani, zastrtoj crnim 
suknom. Sa stropa te užasne rake visijahu tri svjetiljke 
od tamna modra stakla, koje sterahu užasno svjetlo 
nad krabuljami. 

— Sjednite gospodo! zagrmi otajstven glas, i go¬ 
spoda poslušaše, a medju njimi bahantica, koja se u 
prvom redu uz vraga spusti na sjedalo. 

Tiha, ljubka glasba zazuji kao daleko talasanje 
mora. 

U zadku dvorane dignu se zastor, pozorište sinu. 
Liep se prikazuje kraj. Priprosta krasna žena izidje u 
seljačkih svitah i zasadi sred kraja malo stabalce, te ga 
gleda dugo i dugo. Stabalce raste i raste, sve življe 
rasla i glasba, sve življe smieše se obrazi žene. Visoko 
poraste stablo, zeleni se bujno u tri divotne grane, vi¬ 
soko, široko buje miloglasni zvuci a blaženstvo sieva 
Ženinim licem. Sad će procvast. A1 smrče se nebo, za- 

ruknu bura, udari grom. Jedna grana se drvetu krši, 
giasba gromori poput oluje, a žena plače, trga si halje, 
čupa si kosu. I opeta prosinu sunce. Lišće i cviet leže 
po zemlji, tužno visi okrhnuta grana. Giasba zvoni sve 
tiše, kan da oluja jenja, i razpline se u milu tužaljku, 
a žena klekne, plače i ljubi plačuć otrunuti cviet I 
opet zeleni se stablo i cvate, ah radosti silne, zlatne 
dozrievaju jabuke. Sve jače i jače zastruji skladba zvu¬ 
kova i plane u radostan klik, a žena presretna pritiska 
ruke na radostne grudi. Čuj! Koli sladko se oziva za- 
mamljiva pjesma. Gle, gizdave izlaze vile. Oko stabla 
uhvati se kolo. Hrlo viju se vile i laskaju ženi i pje¬ 
vaju sladje i sladje, d&, svaka ju nudja zlatnom kupom. 
A žena gleda, gleda i srkne, od Čuda joj se sklapaju 
vedje, i giasba zvoni sve tiše i tiše, žena klone sve niže 
i niže — i pade u čudan tvrdosan pod svoje stablo — 
giasba zamre. Veselo poskakuju vile i čupaju plodova 
zlatne, za njedra ih meću, oplieniše stablo i pobjegnu 
hrlo u sviet. Kroz san tržne se žena, protare si oči, 
progleda, skoči — i giasba silovito zabruji. Svuda ru¬ 
meni se plod, svud cvate cviet, al njezino stablo — 
oplienjeno, pusto. Proplače, da sdvoji, da umre, a zvu¬ 
kovi glasbe kan da ti razkidaju srdce. Još jednom po- 
zirne tužnim okom na stablo. Prene se, smieši, pohiti 
tamo! Cviet, cviet, ah opet je procvao cviet i treća se 
grana zeleni. Lice se smieši, oči joj plaču, i grli stablo, 
grli ga, ljubi ga, da grane drhću od milja i vedrim kra¬ 
jem prelievaju se burni veseli zvuci. 

Tad spusti se zastor. 

— Šta je to? zapita vestalka Škotkinju. Ti si 
učena. 

— Nerazumijem te dosadne alegorije, majko — ho¬ 
će li skoro? 

— Šuti! Gle! Zastor se diže. 

Dh zastor se digo i giasba zasvira ljuljanku. Po 

pozorištu klipsa malen dječarac, velike su mu ostruge, 
velika sablja, ogroman kalpak — a on je malešan, ma- 
lešan i nebi se mogao držat na noguh, da ga na uzici 
nevode dva čovjeka. Žamor buknu dvoranom. 

— Mama! uhvati Amalija majku za ruku, taj dje¬ 
čarac je prilika banskomu namjestniku, sablja, kalpak, 
odielo — a ona dvojica, ah, to kan da su Bužan i Najšić. 

— Ah c’ est magnifique! Sve veći postajaše ne¬ 
mir i brzo spusti se zastor i brzo dignu se opet, a gla- 
sba udari u bahantski glas. 

Na zlatnih kolih sjedi razgaljena bahantica, kola 
vuče četa mužkaraca, velikih, malih, starih, mladih ozi- 
ruć se za požudnom ženom, bahantica baca svakomu ru¬ 
kom cjelov a odostrag riva kola onaj mali dječarac pod 
kalpakom. 

— Baćanka! šaptahu svi, a Terezija zadrhta na 
stolcu, griznu se u rumene usne i zaškrinu k vragu. 

— Infame! Qu’avez vous fait? 

Zastor se spusti i iz tmine šapnu joj kavalirov 
glas: 

— Šuti! Varka je očima, sad ide tvoje slavlje a 
vragovom smrtna striela. 

Tišina, ni glaska, sve je tamno, sve mrtvo ni daha 
nečuješ. 

— Revanche! zagrmi glas, i nevidjena ruka trgnu 
zastor sa pozorišta. Živa svjetloba planu u tamnu 
dvoranu! 

Za ime boga! Tko je to? Dva mlada para stoje 
grleći se nježno, Belizar u ruhu prosjaka sa crvenim 
pojasom grleći Ružicu i bravar Juratović djevojku Ma¬ 
ricu. Množina zaori od čuda, od biesa, bura zakipi, o 
plavetnom demonskom svjetlu zatalasaše glave poput 
burnoga mora, al pred pozorište skoči Diogen, podignu 
svjetiljku i viknu.glasovito baciv bradu i krinku: 

— Evo to su vam ljudi! 

— Antoine! zavrisnu' ko ranjena zvier Tereza i 
poleti škripeć i drhćuć prema Diogenu — ti si bio 
Diogen ? To je paklena varka. A tko bje vrag ? 

— Revanche madame! Gospodo evo vam zaruč¬ 
nika kapetana Belizara Pakića i Ružice Delićeve! Evo 
čestitog gradjanina Juratovića sa čestitom djevojkom 
Magićevom. Evo vam ljudi! 

— A1 tko je vrag? zaškrinu Tereza uhvativ kava¬ 
lira za ruku. 

— Izdajstvo! Smrt za izdajstvo! zariknu Klefeldov 
glas sred burne množine, „kapetane Patačiću, gdje ste, 
povedite sužnja u zatvor. Sutra neka se strielja. 

— Eno vraga! pokaza kavalir prstom. Tereza krenu 
glavom, kriknu iz dna mahnite duše i klonu na koljena 
— iz crne odore vraga bielilo se jarostno lice pukov¬ 
nika kraj kojeg ležaše bez sviesti Škotkinja. A1 kao 
zmija uzvrti žena glavu. 

— Ne, kriknu promuklim grlom, iztrgnuv iz nje¬ 
dara artiju, taj sužanj je moj, taj sužanj će još ove 
noći na vječnu robiju u Rufštein, neka ga satire po 
malo smrt. 

— Ni u Kufštein, ni u smrt, zagrmi kavalir, staviv 
se proti silnoj graji bjesnećeg družtva, kojeg se blieda 
lica u sumraku plavetnog svjetla komešahu kao noćna 
hajka duhova, pred oltar će božji! Ha! Ha! Pobiesniste 
jel? Vaši nokti se pere na moje grudi, vaše oko pla- 
mita poput baziliska, vaša duša uzavri otrovnom pje¬ 
nom, i skočiste gotovi sgazit me mahnitom nogom, ai 
ja, hrvatski plemić nebojim se vašega biesa. Dh, to su 
ljudi. Kapetan Pakić posječe drzovita stranca, koj pro¬ 
stim slovom obruži hrvatsku djevojku, sve hrvatske žene. 
On je Hrvat, vojnik i plemić, on je staroga plemena 
sin. Pod kazan je imao past a vi ga sgrabiste. Glavu 
je imo izgubit, vi ga štediste, da, obrekoste spasit ga, 
ako se sliepo podade vam, ako svoje srdce, svoju snagu, 

svoje blago, svoju čast — ako se sav prodade jednoj od 
vaših kćeri. Divne li pravice! Prav je, ako se proda, 
kriv je, ako ostane čovjek. Oh d&, pravici su zavezane 
oči. Ali on nehćede tako, ja, njegov prijatelj, njegov za¬ 
štitnik nehćedoh tako, jer je to nedostojno čovjeka. Oplie- 
nite čovjeka, uzmite mu sve, al u jadno nedirajte srdce, 
u dušu; tko nam srdce krade, razbojnik je, komu pri¬ 
mjera neima. Oh vi pokazaste biljege, kojimi se ljubav 
javlja, taj sladjani smieh, taj vreli dah, taj tihi šapat, 
zlatne te mreže hinjene strasti, gvozdenu stupicu bez- 
ćutnog uma, sve pokazaste nam, samo srdca, srdca 
nikad! To vaše srdce bijaše kamen, tvrdi i okrutni kamen, 
koga neće produbsti suza sdvojenja, što ga može uzgri- 
jati samo prolazni žar grozničave požude, bies podle lako¬ 
mosti. Zavirih vam u dušu, okusih oštrinu vašega mača. 
Zaštrepih. Vi ste mogući, vi ste silni, mi maleni, slabi, 
u vas je sve, u nas ništa. Ja ljubim toga mladića ko 
što ljubim zavičaj svoj. Njega hćedoh spasit, izbavit 
rodnu si zemlju. Kako? Goloruk da hvatam sablju, raz- 
galjena prsa da stavim pred ždrielo nabita topa. Vaše 
prezirno lice mi kaže, da od nas tražite plemenštinu 
kakvu. Nu mislite li vi, da od ovog silenog plama, što 
ga Prometej ote bogovom vječnim, nije iskrica pala \i 
našu glavu ? Da neimamo duha, ni glave mi barbari na 
turskom medjašu? Vam da je pamet plemenština, nama 
ludost? Ne, gospodo moja. Zub za zub, oko za oko! 
Od vas se naučih, kako vojevati va\ja, vam iztrgoh 
oružje iz ruke, vaše oružje perim evo na vaša prsa. Ka¬ 
meleon da sam? Jesam, moram. Karakter da nisam? 
Jesam. U mojoj duši plamti vječna neugasiva luč — lju¬ 
bav mojega roda, koja mi svietli bezpućem mračnog va¬ 
ravog života. Nerazkinuh glupom šakom zapletaje mudre 
vam mreže, zamrsili ju tako, da si ju sami razkidoste. 
A sad ću vam reć što je ljubav. Zar ona blistava lie- 
post, koja sred hinjenog veličja vještačkom glumom za- 

mamljuje oči, koja divne darove nehajne prirode iznosi 
na mudri pazar, koja za hladni probitak daje bez srdca 
žarku krv i plameni dah? Ne! To je hin, to je gluma, 
to je grieh! Ovamo gledjite ovu djevojku na glumačkoj 
pozornici, ta je svjedočicom prave ljubavi. Nju obruži 
stranac, koga posječe Belizar i ta plemenita obrana za- 
nieti u njezinu srdcu ljubav — bogoliku ljubav. Nereče 
mu ništa, plašeć se njegova bogatstva, al ljubila ga je 
toli živo, toli čisto, košto se angjeli ljube. I dok se vi 
trgaste za njegovo srdce, dok ga je moja hitrost pri- 
tiskala na postelju hinjene bolesti, za koju himbu mla¬ 
dić ništa znao nije, dok sam ja pisao proti vam pam¬ 
flete i dizao utvrde vaše u la'gum, dok ste spremali 
mladiću groznu dilemu — neljubljenu ženu ii smrto¬ 
nosnu pušku, za sve to vrieme šta je radila ona? Ho¬ 
ćete li vjerovat, ako vam reknem? Oh sirota je, kći 
hrvatskog junaka, plemića;. živila je od milosti. Nije 
ništa imala nego dragocjeni nakit od svoje majke — i 
svoju ljubav, vriedniju od dragog kamena. I uze tu zad¬ 
nju uspomenu svoje obitelji i proda ju, nije znala komu. 
Evo ga, gledajte taj dragocjeni alem, potajno kupih ga 
ja. A zašto ga proda? Da pobjegne u sviet, da prevali 
jadna gore i dole po neznanom kraju. Vi ste čuli zato! 
Kolika sramota, vikaste svi, i ona je znala, da će kle¬ 
veta ovako vikat, al ona je šutila, nerekav nikomu rieč, 
podnoseć prikor i ruglo, trpeć svu pakostnu zlobu, ona 
je šutila bojeći se, da vaša himba neuništi divnog joj 
nauma. Dk, pobježe s kim? S ovim poštenim gradjani- 
nom. Razpnite ga, vikaše za njim svagdanja glupost. 
Zašto pobjegoše? Radi bluda li? -Ne! Taj krepki, va¬ 
ljani gradjanin, taj izkušani po svietu junak odprati ovu 
poštenu plemićku kćer pomoćju zadnjeg njezinog novca 
u Beč. Pred koga? Pred kraljicu Mariju Tereziju, ko¬ 
joj dika i čast! A djevojka kleknu pred kraljicu, raz¬ 
gali joj kroz plač svoje ljubeće srdce i reče joj sve — 

jeste li čuli gospodo, sve! al nereče vašega imena, ne- 
i reče vaše varke. Kraljica pridignu djevicu, kraljica za¬ 
grli Ružicu, kraljica proli vrele suze sa tolike ljubavi, 
Marija Terezija, vladarica tolikih milijuna, kliknu kroz 
suze: „Pardon pukovniku Pakiću, koga poznajem za 
valjana junaka, al veća junakinja ti si Ružice!" Ni u 
Kufštein ni u smrt, evo pardona, kliknu kavalir dignuv 
visoko papir pod pečatom: „Maria Theresia regina." Ni 
u Kufštein ni u smrt, pred oltar, a zatim na čelo pu- 
kovine, vam na sramotu i zator! 

Kavalir omjeri plamenim okom dvoranu, ni žilica 
netreptnu družtvom, sto oči buljilo je u njega, a sva¬ 
čijom krvi bmilio je leden mraz. 

— Al ne, nastavi Janković, neće taj hrvatski ple¬ 
mić buditi vaše zavisti. On se je odreko službe. Sa dru¬ 
žicom srdca svoga poći će u tihi zaselak, da goji ono 
stablo, što ga vidjeste danas, da goji, uzveliči i diže 
rodni nam kraj — hrvatsku zemlju. 0 budite pravedni. 
Bog nas stavi ovamo, od boga nam je pravo, da bu¬ 
demo svoji. Nemrzimo vas, al dajte nam, da možemo 
ljubiti svoje. Daleko ste vi pred nami, mi želimo za 
vami poć, al nikad pod vaše noge, čuste li, nikad. Dajte 
nam mudrost i uljudnost svoju, al na čast vam vaš raz- 
kalašeni bies, vaše mito, vaš driemak, kojim od čovjeka 
činite kukavicu, ostavite nam naše pravo, uaše poštenje, 
naše srdce. Staro je, dobro je. Nemrzimo vašega ple¬ 
mena, zdravo čovječje srdce nezna za mržnju. Znajte, 

I u tom ljutom boju vojevaše uz nas pošten starac Nie- 
mac, poštena magjarska djevojka, a mi ih ljubimo, jer 
smo ljudi. Mraz vam je pao na obraz, al smirite dušu 
svoju, vi koji niste Hrvati, a i vi koji ste zaboravili, da 
ste Hrvati. Ovdje smo sami, nečuje nas nitko, i neka 
nitko nedozna vašega poraza. Podignimo ruke svi, koji 
smo ovdje, zakunimo se svečanom kletvom, da za života 
neće nitko odat, što se je sbilo u ovoj dvorani, zakunite 

se, podignu kavalir ruku i pogleda družtvo bistrim okom. 
I sve se ruke digoše i svi viknuše: 

— Kunemo se! 

— Al da nemislite, da sam pred vami glumim 
glumu, da vidite, da imam uza se vojsku, kličem: „Vje¬ 
čita borba za naše pravo! Vivat Regina! Vivat Croa- 
tia!* Tko se odazivlje mojemu glasu? 

. Iz kola stupi dvadeset prosjaka i maltežki vitez. I 
skinuše krinke, a na vidjelo izidjoše junačka lica hrvat¬ 
skih plemića, koji se zakleše u kurilovačkoj šumi. Svi 
klikoše u jedan glas: 

— „Vivat regina! Vivat Croatia!“ 

Još reče baron Malenić: 

— Iz Beča nosim vam važnu viest. Kraljica odluči 
da se pukovnik Klefeld premjesti iz Zagreba u Karlovac 
za pukovnika i jerbo, kako se vidi, vladanje gospodinu 
grofu Adamu Baćanu težke muke zadaje, daje mu kra¬ 
ljica za suvladara sa jednakim pravom izkušanog hrvat¬ 
skog sina Nikolu Škrlca! 

— Vivat Škrlec! zagrmi družtvo; Klefeld poniknu, 
Terezija skunjiv se na sjedalu slomi od ljutine svoj po¬ 
zlaćeni štap, a grof Adam baci paklenu krunu pod sto¬ 
lac, šapnuv: 

— Do vraga! Eto, to ti je, kad čovjek ženu sluša. 

— Hvala vam gospodo moja, pokloni se kavalir 
udvorno, da ste me počastili. Nam se je dielit, meni spre¬ 
mati svatove. Al.dk, vi pitate za svoj novac, za svoje 
cekine, navlaš gospoja grofica Terezija Baćan i gospo¬ 
din pukovnik Klefeld, koji đadoše svaki 50 cekina. Sku¬ 
pila se čitava hrpa zlata. Poklonih ju Ružici, povratih 
joj i dragocjeni ures djedova. Ružica uze nakit, al odbi 
zlato, a ja ga poklanjam Marici Magićevoj, jer sam joj 
pri svatovih kum. Čestita je djevojka, to vam mogu po¬ 
svjedočit gospoda Klefeld i Baćan. Laka vam noć! I 

bit će mi drago, ako se kadikad sjetite hrvatskog Dio- 
gena. 

Trenom se otvoriše vrata, u crnu dvoranu nastruji 
obilje svjetla na šarenu hrpu prestravljenog svieta poput 
užasna smieha sudbine. Van! Van! sva je rulja nagrnula, 
van, škripeć, kipeć, mrka, blieda, sdvojna, vesela, vedra. 
Van pojuriše te satrvene duše, hrlo, biesno, ko da im 
sjedi za vratom vrag. I Diana — oh ona! Još jednofli 
pogleda kavalira, još jednom! Sav jad, svu bol, sav gnjev, 
sav otrov, svu mržnju ovoga svieta skupi u crne žarke 
si oči, i mahnita munja bijesnu iz sumrtvog joj lica na 
kavalira, a taj bies oka pretvori ju rugobom — pre¬ 
tvori ju furijom. A1 uznosite glave uhvati kavalir tu 
munju mirno na svoje bistro, modro oko i netrenu tre¬ 
nom. Žena poniknu, odjuri kroz „hram razkoši*, ko da 
ju ćeraju zmije. Kroz hram'? Plaho svrnu okom na pie- 
destal. Razvaljen ležaše hram taj na zemlji. Bježi! Bježi 
bahantice! 

— Gospojo grofice! viknu za njom krešteći glas 
Krste Oršića, izgubili ste u gužvi svoje liepo tigrovo 
krzno. Evo vam ga! 

A1 ona uminu bez traga, a stari se Oršić povrati 
k Jankoviću pa će mu kroz suze i smieh: 

— Ti — ti si velik gursuz, dragi Diogenes rectius 
Prometeus! Pošteno si nas ošinuo, i metlom oćerao iz 
Olimpa. A1 pravo si učinio, pravo. Bijasmo bene. Na 
ruke, sad sam tvoj, i stotina drugih je tvoja. Poštena 
si duša. Prije sami Šavli, sad smo sami Pavli. Vivat 
Groatia! 

— Vivat Diogenes! klikovaše suznih očiju zaostalo 
kolo hrvatskoga plemstva i svi se zagrliše od srdca. 

* 4f 

* 

Sliedeće nedjele ne bijaše sretnijeg čovjeka od pa- 
tra Hieronima. Kad je išao velikomu oltaru nažigat svieće, 
zatrepti suza radostnica u oku staroga kapucina. Ta 

pred timi sviećami udat će se danas i Ružica i Marica. 
Tad nešta zaštropota silno. Radoznalim okom naluknu 
se starac na crkvena vrata. U putnoj kočiji odjuriše 
Klefeldovi iz Zagreba. 

— Sretan put, nasmiehnu se kapucin i povrati se 
u crkvu. 


XXIX. 

Jesen je, bujna liepa jesen, kad rumeno groždje 
viri iza zelene loze, kad šumska zelen zarudi, kad se 
gora odieva magičnim modro-zelenkastim sievom, nad ko¬ 
jim zatreperi sunčano zlato. U šestinskom dvoru do Za¬ 
greba bijaše velika slava premda nemnogo gosti, a tu slavu 
priredi baronica Julijana novovjenčanikom Pakiću i Ru¬ 
žici, Juratoviću i Marici. To bijaše staričina volja, tako 
je moralo biti, premda je bravarica u sto neprilika bila, 
kad je sjedila medju takvom i tolikom gospodom. Druž- 
tvo sidje u vrt, sve dva po dva, sve gospoda vodeć 
gospoje pod rukom. Janković vodjaše staru baronicu, 
Troilo Anku, Belizar Ružicu a omašni doktor Penzinger 
mladu Magjaricu Eufrozinu. Smierno se pokloniše Magi- 
ćevi i Juratović na oprost. 

— Dobro, dobro, reče Julijana Marici, kad ju je 
poljubila u ruku, drago mi je bilo, da ste mi došli u 
goste, dragi pošteni ljudi moji i pohodite me često, a 
kad bude trebalo kume, da ste došli po mene. Ti ćeš 
Marice dobit dobra, vriedna muža, i zaslužila si ga. 
S bogom! S bogom! Sretno djeco moja! pogladi starica 
mladu majstoricu, žarku od sreće i stida, po glavi. 

Malo po malo odoše strani gosti, obitelj i Janković, 
Fruzika i doktor ostaše sami. Julijana se, klimajuć gla¬ 
vom, nešta zagrozi Jankoviću prstom, a prisluškujuć i 
smiešeći se koracahu za njima Troilo sa Ankom; stari 
Tirolac puhao je silovito taruć si rubcem znoj sa ugri- 

janog lica, đočim je Fruzika nagnute glave radoznalim 
okom žmirila na Ružicu, koja je glavu prislonila bila 
na Belizarovo rame i slušala poniknutih očiju onu bla¬ 
ženu priču ljubavi, koja nezna za prošlost, nezna za 
budućnost; pater Hieronymus pako gledaše u zalazeće 
sunce gladeć si bradu. 

— Jeste li čuli, magnifice, prihvati Julijana, ja vas 
bome nisam držala za takova prefriganca. Ala jeste, bog 
vas blagoslovio. Baš ste učinili dobro kršćansko djelo, 
jer Ružica — no — tu sam ja odhranila — čuste li ja? 
Pa je pravo tako! — Zatim se okrenu Ružici: Nu šta 
si šapućete? Hoćete li skoro tu izpovjed svršit. Bože, 
bože! Bog zna šta si pripovjedaju. Ha! Ha! Ha! Znam, 
znam, i ja sam se tako izpoviedala. Djeco, budite pa¬ 
metni, zagrozi se stara smiešeć prstom, budite pametni! 

— Oh ta pamet od sebe dolazi, dometnu smierao 
pater. 

— Šta znate vi? I taj još govori, udari Julijana 
u grohot. 

Mladi stajahu oborena lica niemi, a Fruzika izvinu 
se doktoru, došulja se do Ružice i pogleda joj čudno 
u oči. 

— Kako ti je? zapita potiho Ružicu, koja ništa 
neodgovori. 

- Šta vi zato pitate, zagrohota doktor, koj je me- 
djutim doklipsao bio. Kako joj je? Za to neima rieči 
in vocabulario linguae humanae. 

— Nk, na, gledajte dragi Jatikoviću, pokaza baro- 
nica prstom na Fruziku, kako to curče gleda u Ružicu, 
kao vrabac u prozor. Čekte! čekte Fruziko! Doći će 
vrag po svoje. Već sam pisala u Magjarsku po, toga 
vašega sladkoga Magjara, čim ste od fine Baćanke po¬ 
bjegli k meni. Nebojte se, i kod vas će biti danas Ev¬ 
ropa sutra Amerika. 

— Majčice, pristupi Anka, evo ide kočija, valja se 
vratit u Zagreb. 

— Džt, dh, nasmiehnu se Troilo, pustimo mlade na 
miru. 

— Kequiescant in pače! šapnu kapucin. 

— Ajdmo, ajdmo! Već je kasno! Uh na toga Be- 
lizara se srdim! Morao mi ju ukrast! A1 nek si ju nosi, 
neka! Tako je na svietu. 

— S bogom! Pak nas skoro pohodite! Budite pa¬ 
metni! A vi magnifice? okrenu se k Jankoviću, hoćete li 
snami? 

— Još časak ću ostat, milostiva gospo. Dodjoh na 
konju. 

— Vi ćete im lekciju dat, je 1’? No tu bih hćela 

čut — vi — vi — ste pravi! Laku noć djeco, laku noć! 

* 

* * 

Kod prozora šestinske dvorane stajahu obimljuć 
se blaženim zagrljajem Belizar i Ružica — a podalje 
Janković. Mladi plemić zadubi poglede svoje u oči 
mlade žene, koja ga je gledala toli pobožno, toli milo, 
da će mu se razplinuti duša. Čudno im je negdje pri 
srdcu bilo. 

— Jesi li sretan Belizare? zapita kavalir mladića. 

— Ja nisam vriedan, da sam toli sretan, da imam 
toli junačku ženu, odvrati Belizar poljubiv mladu si 
ženku. 

— Šuti, šuti! šapnu stidno Ružica, svaka je žena 
takova, kad od srdca ljubi. Je 1’ prijatelju naš? 

— Jest, potvrdi kavalir, i ja sam poznavao takovu 
žensku, tvoju sestru Belizare! Tvoja bijaše prilika, moja 
zaručnica. Kad si još dječarcem bio, ote ju smrt. Znaš 
li sada, zašto te toliko ljubim? 

Belizar priskoči, poljubi kavalira u ruku i dvie 
vrele suze padoše na Jankovićevu ruku. 

— Bog vas blagoslovio, reče Janković ganutim 

glasom, ljubite se do groba, samo ljubav uzvisuje čo¬ 
vjeka do zviezda. A1 ljubite i cieli sviet, a prije svega 
taj divni kraj, koj vas je rodio. Siromašan je, mnogo 
mu treba ljubavi. Na ovoj grhdi trajte pošteno dane 
svoje, za nju radite, nju mi branite; nemarni vas tašta 
čast, nezasliepi vas sjajno tudjinstvo. Ostajte što jeste 
i nedajte, da vam djeca budu drugo, nego što ste vi. 

— Kunemo se! Takvi ćemo bit! odvratiše mladi 
živahno. 

— S bogom! S bogom! oprosti se tronutim gla¬ 
som kavalir. 

— A kamo vi dobrotvore naš? 

— Hrvatski Diogen vraća se u svoju bačvu. 

— Da nas ostavi? zapita Ružica. 

— Nipošto, stisnu joj Janković ruku, da pazi kroz 
škulju bačve, jeste li dobri i pametni, jeste li dobri 
Hrvati! S bogom! 

Kroz mrak bregova ozivao se topot kavalirova 
konja — i umtnu. Još stajahu kod prozora mladi. Na 
nebu zatrepti zviezda, vesela zviezda. Ta vidjela je prvi 
cjelov ljubavi, vidjela je, da u toj zemlji ima srdca, 
duše, poštenja, da ima ljudi. 



* 

Izvadak iz pravili „Matice. Hrvatske' 1 . 

Smjer i sredstva. 

§. 1. Dosađanje društvo „Matica Ilirska" zvat će se „Matica 
Hrvatska", na koju prelaze sva imovinska prava i obveze „Matice 
ilirske", te kojoj je poglaviti smjer: 

a) širiti koristne nauke, na koliko ne spadaju na strogo 
znanstvenu i pučku knjigu; b) unapređivati hrvatsku liepu knjigu 
(beletristiku); a uza to prema dosegu sredstva: c) unapre¬ 
đivati glasbenu i likovnu umjetnost (slikarstvo i kiparstvo); 
d) podpomagati domaće zaslužne pisce i unyetnike, a ponajprije 
članove ovoga družtva na književnom radu i na nevolji; e) namicati 
pomoć njihovim udovicam i sirotam. 

§. 2. Sredstva su „Matici Hrvatskoj": 

a) kamati od glavnice; b) godišnji prinosi članova radnika 
i prinosnika; c) prihodi od razprodaje izdanih knjiga, od Čitaćih 
i drugih zabava; te napokon d) darovi. 

Članovi, njihova prava i dužnosti. 

§. 8. Članovi su „Matice Hrvatske": 

a) Zakladnici (utemeljitelji), koji na jedanput ili na deset 
rokova za pet godina platiše ili plate u društvenu blagajnu 50 for. 
a. vr. ili ako su juristične osobe (knjižnice, škole, čitaonice itd.) 
100 for. a. vr. Iznimice može svaka pučka škola siromašnijih 
obćina postati zakladnicom „Matice Hrvatske" uz prinos od 50 for. 
a. vr., ako politička oblast to siromaštvo potvrdi, b) Radnici, koji 
ako nisu zakladnici, plaćaju svake godine 3 stot. prinosa, te koji 
se osim toga obvežu unapredjivati smjer družtva svojom književnom 
ili umjetničkom radnjom, čitanjem na zabavah, zajedničkim radom 
u strukovnih odborih ili inim načinom prama ustanovam §. 1. 
c) Prinosnici, koj'i plaćaju svake godine 8 for. prinosa, a nikakve 
se druge dužnosti ne podhvaćđu. d) PoČastni članovi, koji nisu ni 
zakladnici ni plaćujući radnici, ni prinosnici „Matice Hrvatske", 
ali se ipak odlikuju kiyiževnim ili umjetničkim radom, ili kojim 
drugim načinom u pomoć pritječu ovomu društvu, te koji se na pred- 
log književno-umjetničkoga odbora u glavnih skupštinah imenuju. 

§. 6. Zakladnici koji nisu voljni svoga prinosa na jedan put 
izplatiti, a i radnici obvezuju se pismeno, da će se ustanovam 
§. 3. odužiti. 

§. 7. Tko šest mjeseci poslije pismene opomene dospjela 
obroka ne plati, prestaje biti članom „Matice Hrvatske" i lišava 
se prava, koja mu kao „Matičaru" pripadaju. 

§. 10. Zakladnici, radnici i prinosnici dobivaju dok živu, a 
juristične osobe dok kao takove obstoje, sve knjige, koje društvo 
svojim troškom izdaje, bezplatice; samo ako bi troškovi izda¬ 
vanja bili veliki, platiti će „Matičari" dielcmičnu kupninu, koju za 
svaku knjigu ustanovi zajednički odbor. Trošak odpreme namiriv&t 
će oni „Matičari", koji tim putem dobivaju knjige. 


Opazka. Da se olakša pristup u društvo, imade „Matica" 
u svih većih mjestih svoje povjerenike, kojim se prijaviti 
valja, tp u opredieljeno vrieme prinos uplatiti. 

Članovi dobivaju svekolike „Maticom" izdane knjige preko 
gg povjerenik^, kojim treba razmjerno la nadoknade poštarinu, 
skopčanu s pošiljkom. 



Nakladom „Matice Hrvatske" 

• • * « f ’.* ; ■. I : i 

izišle su i dobivaju se sliedede knjige: 


3. 

4. 

5. 

6 . 

7, 

8 . 

9. 

10 . 

11 . 

12 . 

13. 

14; 


15. 

16. 

17. 

18. 


19. 


20 . 

21 . 

22 . 

23. 


24. 

25. 


Djela Stanka Vraza: L Djulabije . . . „.for. — 60 

11/ Glasi iz dubrave ZeroVinske —.80 

III. Razlike pjesme . . . . . f . „ —.60 

IV. Pjesnički prevodi . . . „ —.80 

V. Život i dopisi . . . f . i . . 4 1.20 

Osvetnici: I. Obrenov.’. . .for.—.20 

III. Boj turski i crnogorski 1862. ... „ —.40 

Kolo, časopis literarno-zabavni V., VI., VIII ukupno . „ —.30 

Jukić: Bosanski prijatelj III.. —.50 

Mesić: Život Nikole Šubića Zrinjskoga . . . . . „ 1.— 

Šulek: Biljarstvo II. dio. —.50 

Književnik god. III. sv. 1—4 . ... 2.— 

Tisućnica slovjenskih apoštola.. . „ 1 — 

Šenoa: Antologija pjeBničtva hrvatskoga i srpskoga „ 2.— 

„ 0 poetici (posebni otisak uvoda k antologiji) „ —.20 

Jules Verne: Put na mjesec i okolo mjeseca . . . ,. 1.20 

„ „ Put oko zemlje za 80 dana.. 1.— 

Andersen: Izabrane priče.. —.80 

Bernardin de Saint-Pierre: Pavao i Virginija(Zabavna 

knjižnica I.).. —25 

George Sand: Nahod Franjo (Zab. knj. II.—III.) . . „ —.50 

Kraszevvski: Pjesnik i sviet (Zab. knj. IV.—VI.) . „ —.75 

Pfleger Moravski:Iz malogasvieta(Zab.knj.VII—XI.) „ 1.— 

Vjekoslav Klaić: Prirodni zemljopis Hrvatske (Poučna 

knjižnica I.).. 3.— 

Jurković: Dramatička djela, svezak I. (Zab. knj. 

XII—XIII.). —.50 

Irving: Izabrane crtice, svezak I. (Zab. knj. XIV) . „ —.25 
Tomić: Komedije, svezak I. (Zab. knj. XV.—XVII) „ —.75 

Kišpatić: Slike iz rudstva (Pouč. knj. II.).. 1.50 

Czajkowski: Kirdžali. Podunavska pripoviest. (Zab. 

knj. XV1II.-XX.).„ -.75 

Andersen: Improvizator. Roman. (Zab. knj. XXI — 

XXIV.).'. „ 1.— 

Šenoa: Diogenes. Historička pripoviest XVIII. vieka. 

(Zab. knj. XXV.-XXVIII.). 1.— 


Ostale , nakladom ,,Matice (< izašle knjige već su razprodane, 
te se nemogu dobiti. 

Bazpačanje ,,Matičinih u knjiga povjereno je : za Hrvatsku 
i Slavoniju sveučilištnoj knjižari Franje Župana (Albrecht 
i Fiedler) u Zagrebu; za Ugarsku i Srbiju knjižari 
braće Joranovića u Pančevu; za Dalmaciju knjižarom: 
Vilimu Schmidtu u Zadru, Vidu Morpurgu u Spljetu i 
Dragutinu Prettneru u Dubrovniku. 

